
I. 
Znaš-li onaj kraj gdje stoji, 
Koj slobodu uviek goji, 
Gdje se vodi od davnosti 
Sladki život u radosti? 
Hrvatsko je Zagorje 
Milo, milo Zagorje. 
I. Kukuljević. 


Zagorja, ne: daleko od medjašice Sutle, protežu 
di se bujne livade i klasovite njive, dižu se vinorodne 
gorice a iznad njih žironosne šume po zelenoj pla- 
nini macelskoj. Ta saveznica štajerskih i koruških 
planina puna je divota i naravnih prizora u obće, a tu 
na svom ulazu u Hrvatsku osobito. Brda joj i klisure 
obiljuju zdravimi vreli; briežuljei bielimi dvorovi a do- 
line potočići i travom mirisavkom. 

Na jednom povisokom briegu iz daleka se vidi bieli 
grad sa četiri kule. K njemu vodi zmijeviti veoma dugi 
klanjački drum po briežuljcih, najposlie po zaklopljenoj 
dolini i kroz selo Zdesovo. Ne voziš se odavle uzbrdice 
ni četvrt sata pa si na velikom dvorištu velikoga grada 
sa četiri kule. To je dobro poznati i daleko vidjeni 
Mojmir-grad. 

Već sa dvorišta prekrasna-li vidika! Gledaš, kako se 
pod tobom okolo na okolo brdine sliegaju dolinami, vino- 
gradi. ejelivaju dubravami, kako se polja zagrljuju rudi- 
nami a sjenokoše zamienjuju sijanicami; vidiš, gdje jar- 


m jednom od najljepših prediela hrvatskoga gornjega 
T 


kom potoci krivudaju, čuješ ih, gdje mlinicami plju- 

skaju pa se dalje razlievaju ne u vrtove, nego u naravne 
perivoje; dobra-li si sluha, čuješ ih, kako kroz šareni 
šlunjak i kroz najljepše cvieće šapore! A ona mreža od 
tesanih cesta, što ih sa dvorišta vidiš na sve strane od 
briega, od jedne do druge uvale! Sve je to skladno uz- 
poredano, da se ne možeš dosta načuditi toj naravnoj 
umjetnosti; sve je milovidno, sve je dražestno! Ovo je 
okolica, u kojoj se do vrha izpunjuje zahtjev onih stro- 
gih sudaca, koji za uživanje estetičkoga užitka traže dra- 
žesti, a kojim ove neima bez sumjernih pravaca i daleko 
ne zapriečena vidika, koji okolicu onda istom nazovu 
krasnom, kad u njoj nadju živahnih krasa i pravo svjetlo 
pravu sjenku — riečju, dobru izmjenu. 

| Mojmir-grad je na sriedi dvorišta. Kule su mu svje- 
dokinje, da nije mlad. Viekovi su minuli, kada si je vla- 
stelin na visokom gradilištu podizao dvor s kulama za 
obranu. Mnogobrojne razorine zagorske i prigorske jesu 
spomenici gradina, koje se nisu uspješno branile proti 
silnim, bojnim. provalam i ne umoljivu zubu vremena. 
Mojmir još prkosi. Sudeći po zidnih rupah i taj je grad 
napadan ali kako je iznova pobieljen, vidi se, da nije na- 
pušten, nego da se pomladjuje. Imadjaše bolju sreću, nego 
susjed mu Cesar-grad, od kojega se vide još samo 
šćrbetine. . 

Grad je šeisorduzbek a kule aba okna dieli zi- 
dina . pročelnica,. svaka sa četrnaest prozora. Već se iz 
vana. vidi, da tu imade dosta soba i gore i dolje, go- 
spodskih i služinskih. 

Na istočnoj strani dvorišta podaleko od grada vidiš 
veoma dug hliev; na zapadnoj opet podaleko sušu i dugi 
kukuružnjak; na južnoj, odkuda se udje u dvorište, lievo 
je. kuhinski vrt a, desno trnac, na sjeveru čini ti se, da 
vidiš gaj ili možda gospodski perivoj. Samo je dvorište 

zelen sag, po kom kojekuda vidiš pura i purana, gu- 
saka, pataka, kokinkina, kokoši, mačaka i pasa — sve 
u slogi i blaženom miru. Sve ti kaže, da si u kući dobra 
gospodara. 

Mnogi-li se u tom gradu sproveo po zagorski veseli 
danak, mnoga-li izpila čaša dobrodošlica! O tom se neće 
sumnjati; jer je zagorsko gostoljubje od vajkada na glasu. 
Nisu se u Zagorju gosti pozivali; rado su sami dola- 
zili, kad se je iz dimnjaka dimilo, i dobro su došli. Nekoč 
se nije poznavala u Zagorju poslovica: ,Nezvanu gostu 
za vrati je mjesto.“ A gostoljubje mojmirskih gospodara 
Blagajića spominju Zagorci još i dan danas s ponosom 
pa osobito posljednjega vlastelina Kažimira. Hvale i 
danas Kažimira i u zviezde kuju ne samo sa žarka rodo- 
ljublja i slobodoumja te besjeda njegovih na županijskih 
spravištih od godine 1842 do 1847, nego baš i sa ne- 
prekidne, reć bi vječne gostbe u Mojmiru-gradu, gdje-no 
su držani toli česti sastanci ,ilirske“ narodne stranke 
cieloga gornjega Zagorja. Dalo se još tada: bila bo nam 
domovina onaj kraj zemlje, kojim je teklo mlieko 1 med. 

Kažimir umre s prehlade g. 1847 na malo gospojinje 
u evietu muževne dobe; ostavi izza sebe tugujuću mladu 
ženu Ljudmilu i jedino čedo Dragicu u trećoj go- 
dini; ostavi i Mojmir imanje puno obilja i božjega blago- 
slova bez ikakva tereta ter bogatu svoju strinu u Zagrebu, 
gospoju Apoloniju Blagajićku, od koje se je nadao ba- 
štiniti i gotovih novaca i kuću u Dugoj ulici, jer ona 
djece ni bližega roda nije imala. 
Kako su ono bila još blažena vremena, posljednji 
traci zlatnoga doba, mogla bi udovica Kažimirova živjeti 
udobno i zadovoljno, ali uz poznati neravnopravi položaj 
žena, premda nije trpjela na ničem oskudice, bijaše i 
njoj život gorak. Naši stari zakoni davahu prednost muž- 
* 

komu spolu; jer da je on osobitim načinom po Bogu i 
naravi zvan za obranu domovine i priskrbu dobara. I 
plemkinju zastupaše .pred sudom muž a udovice puno- 
moćnici na spravištih i drugdje po svuda, osim u pri- 
jateljskih družtvih. Kmetice bijahu sirotice ovako i onako, 
ta zna se, da žena nemogaše na pr. ni obiteljskih 
spisa u pohrani čuvati, dok je bilo jednoga odrasla muž- 
koga člana u obitelji. 


Udovica imadjaše ipak svu skrb i brigu na dom i 
imanje, na djeeu i njihovo odhranjenje ; mogaše biti i 
skrbnicom, i sve do zakonite dobe imetkom djece i oso- 
bami upravljati. Punodobnost počimaše kod mužkaraca 
nakon svršene dvadeset i četvrte a kod ženskinja šest- 
naeste godine; govorilo se onda: udovica je opatica sa 
sto briga i nevolja. 


Za živa muža neimaše Ljudmila druge skrbi i nevolje, 
nego revnovati oko gospodarstva i držati prama duhu 
stare poslovice tri ugla kuće, nu kašnje sav se teret oko 
velika gospodarstva svali na nju samu, a taj je bio tim 
teži, od kadno su već pokucali Švabčići na hrvatskih vratih, 
i što nije znala ni kud ni kamo uz uvedene preustroj- 
stvom domaćih oblasti razne urede, kod kojih je bilo 
uviek kakova posla. 


Takov bi život dodijao i ženi sa malenim gospodar- 
stvom, kako nebi Ljudmili, mojmirskoj vlastelinki? Ona 
zebla od mnogoga mišljenja i domislila domislicu, pa se 
po drugi put udade za Lazara Ilića, samostalnoga 
: sudea kod ces. kralj. kotarskoga ureda. Ta bio muž malen 
kao puž, on ženi daje ugled i zaštitu, a kako tek neće 
jedan od prvih kotsrskih činovnika u liepoj uniformi? a 
kako neće Ljudmili onaj, koji u veselom družtvu uzhićeno 
pjevaše: 


Oj Mojmire, bieli grade, | 
Da ti znadeš težke jade! 
Težke jade od ljubavi, 
Odkad tva me gospa stravi! 
Nema mira do Mojmira 
Niti mile do Ljudmile. 


JI. 


Skrban spravlja siede vlase 
Pokojom se ludjak pase. 
N. poslovica. 


Već izza 4. ožujka god. 1851., kojim je u nas zapo- 
čela epoka tako zvanoga oktroiranoga ustava, zaniemiše 
gotovo objedi i zarijediše medjusobni posjeti; pazilo se 
u svako doba i posvuda na razgovore i pjesme i po tom 
se svakomu krojila lojalnost. 

I u gradu Mojmiru s novim gospodarom zavladaše 
već prije novi običaji; riedki su bili pozivi na čast, — a 
govorilo se, da je nedragost svoju Ilić i onim znao po-. 
kazati, koji bi došli pred objedom i sami se pozvali kao 
njekoč za Kažimira. | 

Kod kuće i onda, kad je pozvao koga gosta, bijaše 
reć bi Škottov puritanae; on je napijanje zdravic4 proti 
zagorskomu običaju dokinuo; smatraše ga poganskom 
ostavštinom , jer da su pogani svojim bogovom vazda 
i nešto vina žrtvovali. Reklo bi se tomu kršćanskomu 
gorljiveu, da je taj običaj samo onda štetan, ako se vino 
pije neumjereno, ali nipošto da nije suvišan, jer idaje 
sgodu očitovati radost o zdravlju kraljevu, prijateljevu 
itd. I zaista nema ljepšega načina, no zdravicom rujna 
vinca, koje i po sv. pismu raduje srdce čovječje, pred 
svjedoci očitovati svoje počitanje mužu ili ženi, koji su 
budi kako zavriedili poštovanje i ljubav prisutnih znanaca. 
Tako jim je najljepše čestitati vesele sgode. Taj običaj, 

ako nismo mi primili od starih Engleza, primiti će s 
vremenom za cielo od nas svi obrazovani narodi. 

Bijaše to novotarija u zagorskoj kući; Lazo ju uvede 
ili što kano krajiški Bobovčan, odgojen u kraju domovine, 
gdje ni u družtvenom životu ne vlada duh slobode i slo- 
bodna govora, nije priviknuo zagorskoj starini, ili s 
drugih još manje liepih razloga. 

Njekoč on bijaše bogac, sinja kukavica, više gladan 
nego sit, noseći po najviše poderane čizme; dobri mu 
ljudi pomagahu, ljubeznica mu, bez koje već ni u viših 
školah nikad bio nije, krpaše rublje, a znadoh mu po- 
bratima činovnika, koji mu je, i sam siromah, više 
puta pomagao novcem i komu je on zavjeravao vječitu 
zahvalnost. 

ljudi, kojim se pe pomaže, većinom s» 
dignu i pomognu. I Lazu sreća milovaše, on postade eto 
bogat. Bogataši od roda svi su skoro darežljivi i podat- 
ljivi, a preriedki su takovi oni, koji su kašnje pod 
bogati. > 

Naš bogati dla Ilić postade ljubitelj novca ne 
od jučer ili danas, već odkada je došao na prvu činov- 
ničku plaću. Tri puta bi se premislio prije no je kada u 
žep posegnuo, na što da će ga dati. Njegova gazdarica, 
kad. još nije bio oženjen, imaše s njim često neugodnih 
časova — neprimaše on u račun ni onoga novčića, koji bi 
ona slučajno. dala bila prosjaku, a o svem, što je na trgu 
kupila, posumnjao bi, da — li to baš toliko stoji. 

Znalo se za Lizu Ilića, da u njega imade ,novčine“, 
a valjda mojmirsku Ljudmilu i to na udatbu privolji, što 
je čula, da je gospodin Nić izvrstan Bome i čuvar 
svoga imetka. | 


. Jednoč sam na gade iz ieijsć u doljnje Zagorje 


slučajno ja bio gost mojmirski; kod objeda bivši dobije 

Ilić s novinami iž pošte list, koji on pročita odmah 
pred nami glasno. Moljaše ga neki prijatelj iz: mladjih 
dana, da mu u nuždi pOMoene i pozajmi me me tor.; 
inače. da je propao. | 

Ha, ha, šta još — dvie sto forinti? maj misli, da 
se je namjerio na ludjaka, koji novce: baca! Taj je,“ na- 
stavi okrenuv se k meni, ,dao meni kao djaku jedan 
put pet forinti u jednoj sgođi, a sad evo, premdaon toga 
ovdje nespominje, zahtieva za to ništa manje od dvie 
sto for. Čekaj malo, braco, nisam: ja lud, ja 'ću tebi tvoje 
dati.“ Netom ustade i otide od stola u malu sobu polag 
dvorane 'k pisaćemu stolu. Vidješmo ga kroz vrata, gdje 
računa i piše; donese gotov list k nam. kod . objeda, te 
nam ga i pročita. | | 

 Izračuna neznam od koje godine od 5 for. pet po- 
stotne kamate i od tih kamata kamate priloži novce listu 
i ade ga gospoji Ljudmili, da ga zapečati. 

Svaki nas mogaše misliti, što je hotio; ot sam miš- 
jače, da se prama prijatelju u nuždi ljepše i plemenitije 
neda raditi, nego što on sad učini. Kako ne? Ta prijatelj 
mu kano djaku onih pet forinti dade ne u zajam — nego 
na bog plati, a drugo, on mu jih evo vraća s:kamatami 
i to ne ovakovimi, kakovi su tada poznavani u sudbenih 
odlukah, t.j. četiri po sto, nego sa "pot po sto, . jošte 
s  kamošiini od tih kamata. 

od toga dana:  zaželjeh poznati prošlost rojenžrškogi 
vlastelina, i kad sam ju saznao, neprestadoh pratiti njegov 
potlašnji život, premda me više u Mojmir-gradu 'od'' onda 
nije bilo, pa ni kad: sam' se desio u njegovoj prekrasnoj 
okolici. 

O mnogih naših ljudih prarbdno ši“ kaže: 0 “tome 
se nebi moglo na “nadgrobnici ništa napisati, da nije ži- 
vio u wrieme, 'kadno je i najljeniji 'značaj“ bio“ poneseni 

da radi, kano što i bura uzbunjuje mirno more; ali o 
Lazi Iliću to se nesmije kazati. Vjeran dražestim kućevna 
života, uztrajan u štednji i odkad je izstupio iz službe, 
postojan u revnosti oko gospodarstva, Ilić se medju vla- 
stelom iztaknu tako, da se na nj gornje rieči nipošto 
uporaviti nemogu; on bijaše uzor- gospodar a njeki ga 
nazivahu pohlepnom škrticom. 

Nu bi se prevario svatko misleći, da je Ilić bio 
opet tako škrt, da primljenu i spravljenu škudu nikad 
više nije iznio na svjetlo. 

 Imaše on mnogo od sebe mladjega brata Rad o- 
mira, komu je bio otac i majka; zli jezici govorahu, 
da mu je ne brat, nego otac, no Ljudmila vjerovaše 
mužu svomu. Toga brata on već od prije ponješto poma- 
gaše, premda mu mnogo nije ni trebalo pomagati. Rado- 
mir idući u škole bijaše na stanu i hrani kod jednoga 
kanonika a u ono su doba zagrebački kanonici, bez iznimke 
svaki, imali po jednoga ili dva pa i više djaka u svojoj 
kući. Takov bi djak spavao u služinskoj sobi, i sa ,slugani“ 
jeo, činio bi pomanju službu po kući, kod mise i kod 
stola dvorio svoga gospodina i njegove gostove, donosio 
iz dućana, što je ključarica trebala, laštio ,gospodinove“ 
visoke čizme na kalupu itd. Mnogo, vrlo mnogo kano- 
ničkom milosti i dobrotom izškolalo se takovih djaka, 
koji su poslie u domovini obnašali duhovne i svjetske časti ; 
jest, množinu jih znade novija prošlost naša, koji su bili 
rodoljubjem i savjestnim vršenjem službe svoje sebi na 
čast a domovini na korist. 

Pripomagao je dakako Radomiru i Lazo, pa odkada 
je postao vlastelin i više. Ta višemu djaku više i treba. 
Tko ne zna djačkih potrebica? 

Nu trošilo se sada i na Dragicu u samostanskoj 
školi uršulinka u Varaždinu. Tu se mnogo plaćalo za 


- »# = 


9 


stan i hranu, pa još napose za uru francezku, uru gla- 
sovira, uru plesanja, uru krojenja itd. To bi se, znao je 
reći Lazo Ilić, dosta osjećalo bilo i onda, da nisu nena- 
dano štibre bile narasle kao izza bujice potok. 

Da nije prestala tlaka ili da je barem bilo dovoljno 
radnik u cienu, potrebnih za obradjivanje velikoga ima- 
nja, mojmirskomu vlastelinu ni polak jada; no u njega 
još dvoje malenih, njegova su djeca Vladimir i Zo- 
rica, a što dalje, sve su gora vremena. On strepeći 
predvidjaše propast hrvatske velike vlastele, jer troškovi 
bivaju sve og omniji, a proizvode nemaš komu dobro 
prodati; i kad je dobra ljetina, jedva ti se splati trud 
oko njih; jerbo ti se je cienom natjecati s predieli, odakle 
ih para vozi. 

»Kako će se to živjeti?“ znadjaše se pitati. 

Pa još da je pravi vlastnik imanja, ali on je ovdje 
samo kao providnik, dok pastorka živi! S ove misli 
postade obično sjetan i nujan! 

Često ga s nevesele zamišljenosti probudi Ljudmila 
veleći: | 

| Vrieme rani a!' i lieči; bit će i bolje, nu znaš što 
\pjesnik veli liepo: 
»Koj oblači, vedri i sbori u gromu, 
On bdije vrh tebe, podaj se Onomu.« 
JII. 


Radomir svršavaše šesti razred zagrebačke gimnazije 
one godine, kad mu se je Lazo oženio s udovicom 
Blagijićčkom. Bijaše mlad kano kaplja. 

rat mu htjede osjegurati budućnost te ga još neiz- 
kusna\ dakako pomoćju dobrih prijatelja, naročito i nje- 
gova dobročinitelja kanonika, stavi u sjemenište duhovne 
mladeži; mišljaše on: stališ svećenički osjegurava svakomu 

svomu članu kao nikoji drugi u svakoj nesgodi barem 
životarenje svećeničkomu ugledu primjerno, ako već nije 
svaki te sreće, da dobije liepu župu, koja godimice nosi 
više, nego-li plaća prvih banovih savjetnika. A komu dru- 
gomu, da dade kolatorica Ljudmila unosnu župu, gdje je 
Mojmir, nego-li bratu njegovu, dješi svomu Radomiru? 

Mnogi roditelji sile svoju djecu u popove, premda 
Jim može sin imati prije za svaki nego-li za svećenički 
stališ zvanje. Narodu i erkvi treba poštenih, savjestnih i 
revnih dušobrižnika, nu to je dakako deveta briga onim, 
kojim je prva, da se njihovu ljubimeu osjegura za svaki 
slučaj budućnost; znadu oni, da su vladike ili sliepi te 
nevide, ili nehajni te neće, da svuku nevriednika i dadu 
mu nogom ad statum laicalem iz uzvišena staleža, u 
kojem propisi nedopuštaju biti sodomitancem, pijanicam, 
tatom, lihvarom, počiniteljem svetokradja i kojekakvim 
zločincem ; pa zato skrbnici i zaklinju svoje klerike, neka 
si obuzdaju sklonosti ka kojoj strasti bar dotle, dok 
primu šesto otajstvo, sveti red; — onda su do smrti sje- 
gurni! 

Al ako Bog i neplaća svake subote i ako sni 
koješta, to on opet dosta puta blagim načinom pomieša 
račune. 

Mladiću, znamo, li jilsska hitro dani i godine; 
veselost da ludovanje, pa onda dva tri tako zvana ,dobra 
prijatelja“ i zadani nauci tako: mu izpune dan, da je 
ovaj preletio zabaviv malo glavu i maštu a srdca se 
riedko i dotako; jer reklo se što mu drago, srdes se 
pravo dojmi ono samo, što nam je ostalo živo u paneti. 
Na razpuštenost svoju u starije se dane dakako i-sami 
. ljutimo ; školski. prijatelji, pokle su se razstali i Ova tri 
puta si pisali, obično se zanemare i zaborave; a tko 
nas se: u dnevnom poslu i uredu imade vremenea sjećati 

muzej& i školskih klupa ? 

Kako je sjemeništni red uplivao na čustvo klerika 
Ilića, budi dokazom ovaj list, koji sam nekom sgodom 
dobio. 

»U Mojmiru 26. kolovoza 185* 

Dragi Milane! 

Žalim prije svega, što niesi održao rieči te ostaviv 
svoj posavski žabljak došao natrag u Zagreb, da sa Sla- 
voljubom zajedno mimo Medvjedgrada, kako smo bili 
ugovorili, odemo na Bistricu i dalje po Zagorju pa onda 
u Mojmir, gdje si mogao u prekrasnoj prirodi i družtvu 
liepo sprovesti praznike. Nu praštam ti, pa te evo po- 
zivljem, da još dodješ, ako te veseli uživati zagorskoga 
zraka. 

Čuj dakle, kako smo ja i Slavoljub u malo dana liepo 
živili. 

Per pedes doseli uputimo se na Svetoga Šimuna 
na zagrebačkoj gori; sama sreća, da ondešnji župnik nije 
stara sjekira, koja bi ne meni, ali bi svakako Slavoljubu, 
ta znaš ga, ubila volju za dalnje putovanje ; baš nas bratski 
dočeka i odpravi u ranu zoru, a kad sunce granu na 
vrhunce, na koje se uspinjasmo po pustoj šumi, nadjosmo 
na bilu liepe pašince i stoke na okupu i čopor djece uz 
dva tri li sieda pastira, koji su djeci pripoviedali. Divna-li 
tu sa Sljemena u jutro pogleda! 

Saznavši pravu stazu spustismo se niz brdice i 
. gotovo podrugi. sat hodajući banemo u doljnju Stubicu 
na doručak, a kako nas hrvatski dočeka župnik Maraković, 
ostadosmo tu i na, objedu i kroz noć; sutra dan dade 
nas odvesti na, Bistricu. Ovdje se nastanismo kod preč. 
opata Krizmanića, gostoljuba na glasu ; bijaše. mu velika 
radost, što smo ga sa osobitim zanimanjem - slušali čitati 

rukopisni mu hrvatski prievod Miltonova izgubljena 
raja. Vatren ti je to i pravi Hrvatina, samo bih rekao, 
razsipan darežljivošću i popustljiv do krajnosti u sudu 
drugih ljudi. 

Da ti potanko opišem Bistricu, a na pose baš i 
život svećenika, koji ovamo iz bliza i daleka dolaze na 
ciglanu kako vele, te ostaju ovdje prigodom erkvenih 
sborova iliti prošćenja po više dana pače ciele tjedne, 
toga od mene ne moj tražiti; ovaj bi list o bistričkih 
sablaznih mogo narasti na spis debljine parižkih tajnosti 
od Sue-a, kad bi umio njegovim perom opisivati, što se 
vidi i čuje. 

Da niesam na svoje oči gledao, kako ti se tu svaki 
stid nogama gazi, čast oskvrnjuje, žepovi pune a niti 
ne bilježe one stotine namjena misnih od hodočastnika 
uzdajućih se u pomoć majke božje bistričke, za cielo 
nebih toga bio nikomu vjerovao. Znaj, zaželjeh u crkvi 
i cintoru opet naći Onoga, koj je njekoč bičem u ruci 
novčare gonio iz jeruzolimskoga hrama. Bilo ih je dakako, 
koji su se ponašali, kako to dolikuje pravu svećeniku nu 
ostali bijahu na sablazan takvo, da sam se i nehotice sjetio 
rieči: vae (vobis) illis, per quos seandala fiunt. | 

Da je crkva bistrička s raznih dragocjenosti na glasu, 
to znaš! Ta dva sata ja sam ti razgledavao darove od 
srebra, zlata i dragoga kamenja, a voštenkam t. j. bi- 
ljegom zavjeta i to glavi, rukam, nogam itd. od voska 
ni broja se ne zna, — svi darovi, sbog kakove se je 
boli već tkogod zavjetovao. Čudesi proslavljeno ovo mjesto 
privlači ti toliko kršćana kroz vruće ljetne dane sve do 
jeseni, da kad i kad imade isti dan po dvadeset i više 
velikih provoda (procesija) iz blizih i jako dalekih župa. — 

Pripoviedat ću ti ustmeno više pa i to, kako smo 
iz Bistrice odišli kroz Bedekovćinu u stubičke toplice, 


13 


te nakon tri dana kroz Oroslavje, Zabok i Sv. Križ došli 
u Krapinu; ako kad dodješ simo, ne zaboravi u župnoj 
crkvi pogledati staru škropionicu sa starom našom ljelji- 
vom. 

Nad trgovištem tije povisok brežuljak Tržki vrh 
bolje reći uzvišena ravnica sa krasnom crkvom majke 
božje jeruzolimske na liepom vidiku. Hram okružen je 
na široko zidom i kulami, pod kojimi se nalaze oltarići, 
a glavni kip u crkvi donio je iz Jeruzolima Stjepan Ba- 
lagović inače fra. Joakim reda sv. Ladislava. Ta ravnica 
priliči perivoju od lipa i kostanja a zaseljak u skladno: 
razmještenih kućicah broji do 300 duša. Kako da mi put- 
nici prodjemo, a da ne vidimo mjesto, kojim se gizda 
i priroda i pobožni puk gornjega Zagorja? Bijaše i tu 
crkveni sbor, a imade jih ljeti i ovdje mnogo puta te 
dolaze hodočastnici iz hrvatskih i štajerskih župa. Mislit 
ćeš, brate, da sam i odavle odišao onakovih čustva 
kao s proštenja bistričkoga? Nisam. Usuprot golovo sam 
proplakao od milinja slušajuć povorke pjevati u slavu 
Boga i majke božje, a gledajuć duhovne pastire, gdje 
vode i primaju pobožne putnike na počinak, tješe ih po- 
božno utjehom spasa i mire s Bogom utvrdjujući mir 
taj zalogom buduće slave. Ovdje sam uživao pravu du- 
ševnu radost, a toj su bez sumnje ponajglavniji uzrok 
bili svoga zvanja sviestni i staleža dostojni svećenici, 
koji su se prema svetosti čina pobožno i sveto ponašali. 

Odtuda iduć šumom nizbrdice i polagano prama 
iztoku za sat hoda dodjosmo u Radoboj, mjesto u Evropi 
najbogatije sumporom. Budi ti žao, da niesi s nama bio 
u podzemnih jamah, i da niesi sjedio na naslonjaču od 
sumpora u sobi od sumpora sa cielim posobljem od sum- 
pora. Tu nas se skupilo desetak, jer su nas veseli pfi- 
jatelji iz Krapine propratili ovamo na poziv radobojskoga 

župnika Horvata, da budemo drugi dan svi njegovi gosti. 
Pjevasmo davorije i hrvatske kvartete. Najposlie zatisnuv 
rubci nosove razgledasmo talionicu samu i poslie kod 
ravnatelja mnoge okamine — nedvojbeni dokaz, da je i 
ovaj prediel more oblievalo; jer se ribe ne dadu bez vode 
ni pomisliti. 

Iza vesela dana odvezosmo se s kapelanom Mlina- 
rićem u Pregradu, gdje nas golubinje ćudi župnik Gjuro 
Križanić radostno primi i zadrža ciela tri nezaboravna 
dana. Milota ti je vidjeti njegovu erkvu, a slast pogledati 
na novu učionu, gdje se uludjuju djeca; pomislih, kamo 
sreće, da svi svećenici pokazuju tolik mar za uzgoj 
mladeži, kao što dušobrižnici pregradski. Odtud nasta- 
vismo put na Horvatsku, imanje baruna Ottenfelza te na 
Tuhelj u Klanjac. 

Da ti istinu kažem položaj skoro svakoga mjesta 
više mi se mili od ovoga trgovišta na briegu, kamo se 
samo težkim trudom dolazi; ovdje nismo ostali nego 
krenusmo odmah u liepi Mojmir. Slavoljub se osmi dan 
suznim očima od nas oddieli. — Tako se ovdje priviknu. 
I dok od njega iz Preloga očekujem list, pišem tebi sa 
željom, da si zdrav i da mi se javiš barem pismom, 
ako već ovih dana ne kaniš glavom doći. Dotle pak s 
Bogom . 

Tvoj Radan.“ 

Uz takova topla čustva, uz toliku oduševljenost mla- 
dića za ugled staleža, u koj je stupio, nikoji biskup nebi 
mogo posumnjati o njegovu zvanju. Ali nije sve zlato, što 
je žuto pa se svieti! Prvi mačići u more se meću, reko 
bi Primorac. Ne onaj koj dobro počne, nego koj dobar 
uztraje do konca, taj je božji odabranik. 

o Biva kadšto, da se mladu čovjeku uzdrma cieli nu- 
tarnji život tako, da: padne u zabunu ne samo mišljenjem 

proti toliko puta razmatranoj dapače već i zrielo razmiš- 
ljenoj istini nego da mu se i najbolji osjećaji i najdublja 
čustva poput burovita mora razdraže. To je dakako ne- 
sreća. Nu potrese-li što munjevinom srce mladiću, obično 
se unj tolikom lahkoćom utlači kano bud kakov tiesak na 
mekanu vosku; on osjeti to i ćuti, duboko i vruće; da 
jošte: nakon. mnogih. godina čuje da mu s uspomene na 
onaj hip u srcu neka žica trepće, a samo preriedki za- 
borave na nj. Tko u tih godinah nema jaka angjela ču- 
vara, da mu ne dade skrenuti sa puta k uzetu si cilju, taj 
će posrnut stranputice, a tako se dade tumarat i zabludit. 
Mlad kao nezrelo voće, mekan, prihvatljiv, bezbrižan i 
razdražljiv gleda u šareni sviet djetinjim okom; sretan 
ne vidi mu nesreće, nestašan nezna mu trudne ozbiljnosti. 
Videći stazu pred sobom nepita se, da li nije gdjegod 
bliže ili dalje zakrčena: trnjem, a zaputi li se njom, go- 
vori sam sebi narodnu poslovicu : Smionu čovjeku sreća 
dava ruku. Ali taj mudrac imade još i ove poslovice : 
Snje se sliepcu da vidjaše, i snje mu se, što žudjaše ; 
te što se babi htilo, to se babi snilo. 

Ajdmo natrag. Koa 

Nismo si uzeli zadaću s Ggoksvućim siikazivati 
zamamne prizore i opisivati ljepotu druge Julije Farne- 
ozice ili druge Lukrecije Borgjije, nu ako i nije. vidio, 
svatko će nam vjerovati, da je Ida bila prekrasna djevojka 
— najljepši cviet uz onaj divni ružični vrt do biškupske 
švajcarije u Maksimiru, koju je vodio njezin otac. 

U napun gospodičnu ovu opazi Radomir i bude — 
poražen! Bijaše to:prvoga dne na običnoj ,6rnoškolskoj“ 
šetnji one jeseni, kad je bio treće godine bogoslovac ; 
prijašnjih ju godina ne mogaše vidjeti, jerbo: nije bila 
u roditelja već u samostanskoj školi. Od toga časa il 
on čitao il nečitao Kempisove svete Hristove stope ili 

stroge spise oštroga Marije Ligurija, njemu sve ne po- 
maže — on Idu ni časka ne može metnuti s uma. Upo- 
zna se s njom; ta ne bijaše to težko; smjedoše si tada 
klerici za šetnje kupiti i sladka i kisela mlieka. 

Ljubovnom svojom strasti predobi i on djevojčino 
sree i omami djevojku tako, da su se poslie vidjevali i 
svaki put u prvostolnoj erkvi i na šetnji, da ona ga se 
usudi posjećivati i u sjemeništu, gdje su pred rektoro- 
vom sobom na hodniku sjedeći bulaznili o tajnostih 
svojih. 

Brižnu oteu dodija raztrešenost i vjekovito bježanje 
kćeri njegove u Zagreb, te se on jednom potuži za to 
svomu biskupu, koj ga je veoma rado imao; biskup odmah 
dade sjemeništnomu poglavarstvu strogi nalog, da više pazi 
na mladež; pa kad je Radomir i u prkos strogoj pažnji 
ipak svoje sastanke s Idom nastavio, predložiše njega po- 
glavari biskupu za odpust — a ovaj uvriedjen u svom 
ljubimcu Švajcaru dade odmah napisati i bez milosti 
podpisa Radomirovu odpustnicu iz sjemeništa. 

Sbilo se to 10. lipnja 185%, onoga istoga dana, kad 
je otac s Idom, ne znajući što je biskup učinio, nakon 
strašne domaće halabuke sjeo na kola, ne kazav nikomu, 
ni ženi, kamo ju vozi. Odveo ju k svojoj sestriu Insbruk. 

Radomir izadje, nastani se ne kod gospoje strine 
Blagajićke nego u gostioni, obuče se ukusnom odjećom 
i odputi se odmah u — Maksimir, da sada bliže cilju 
svomu kano slobodan prvi put poljubi krasnu svoju lju- 
bovcu i sastavi š njom osnovu za budućnost. 

Čudno li se preseneti, dočuv, što se je medjutim i 
ovdje dogodilo! Što sada? 

Istom peti dan usudi se pisati bratu; umoli ga, da 
mu oprosti za sramotu; baci krivdu na absolutističku 
strogost svećeničkoga staleža i na progonstvo nepravednih 

poglavara; izjavi, da je već od dulje vremena bio izgubio 
volju k svećeničkomu staležu i da sada zreliji dobro uvidja, 
da u njem nebi stekao ni zadovoljstva na ovom ni bla- 
ženstva na drugom svietu. 

 Uzdajući se u preblago srce svoje ovisna očekivaše, 
da će brat mu svakako ili glavom u Zagreb doći ili mu 


pisati, a s vremenom mu i oprostiti i nadalje ga podpo- 


magati. 
mo | IV. pa 

. Gospoja strina doču o Radomirovoj nesreći treći dan 
poslie njegova izstupa; obuče se odmah i otide k sjeme- 
ništnomu ravnatelju, da sazna pravo što se je sbilo. 

- Došav kući, napisa sažalnicu Iliću, koga je radi triez- 
nosti i brižnosti veoma cienila, te umoli i njega i Ljud- 
milu, da se ne ljute i da Rena mladića“ nebi pro- 
gonili. 

Taj list ležaše na pošti dok je i Radomirov onamo 
stigao. 
Crni to bijaše dan u Mojmiru, kad su listovi pro- 


čitani; crnijega petka vlastelin mojmirski jošte neimaše. 


Brat mu prekriži račun i razdere osnovu budućnosti, 
koju je on bio mučno zasnovao i liepo izvodio, pa to mu 
učini u hipu, kojemu se nije nadao, jerbo je već gotovo 
sjeguran jašio vranca, | 

Sirota Ljudmila u strahu za muža, da mu i od jada 
i čemera ne pane kaplja, sa svom nježnosti angjeoske 
duše izbiraše rieči utjehe i zauzimaše se za > nesretna Ra- 
domira, 
»Nad u nevolji i mi da ga spaeljno Lazo? To. bi 
od nas nečovječno bilo. Idi po njega — potraži ga — 
vidi, šta je u stvari — splati, ako je što napravio duga, 
pa ga dovezi u Mojmir, neka ostane ovdje, dok se na što 


odluči. Nepusti, da si u Sdvojnosti što god učini.“ 

Svaku muževlju jadnu rieč ona bi osladila utješljivim 
pomilovanjem, uvjeravajući ga, da je njoj sto puta milije, 
da Radomir nebude pop. 

Umna gospoja uvidje, da bi još u Zagrebu izmedju 
braće moglo doći do zla i nove sramote pa se odluči, 
da i ona svakako ide Šš njim u Zagreb po Radomira. 

Medjutim iztrošiv se ovaj na odjeću i drugačije nadje 
za dobro, uteći se u zakrilje gospoji strini i umoliti 
ju, da mu samo još ovaj put neuzkrati milosti, koju mu 
je do sada toli obilato izkazivala. Što smisli to i učini 
onoga istoga dana, kad je u Mojmir odpravio list. 

Dodje sa svom poniznosti i laskavosti k njoj te 
premda gorko i oštro ukoren mogaše joj ipak već prvoga 
pol sata suznih da kako očiju poljubiti ruku; jerbo mu 
je kazala, da se iz gostione odmah k njoj spremi i ostane, 
dok tko dodje iz Mojmira, kamo je ona pisala; dade mu i 
novaca, koliko je od prilike trebalo, da splati račune. 

Tu ga nadju brat mu i nevjesta. Sreća njegova, što 
je u Zagreb došla i Ljudmila, a sreća i to, što je zatečen 
u strininoj kući; brat se tu ne usudi ni vikati nekmo-li 
izvesti, što je u biesu pred ženom bio zaprietio. 

Na predlog mu, da bi želio svršiti pravoslovje ili 
se učiti lječničtvu imadjaše mojmirski vlastelin pripravan 
odgovor: ,Trebalo bi, da imaš izpit zrelosti, a ti pri- 
pravljajuć se za popa, niesi ga na vrieme pravio. A da ga 
sada nakon mjeseci i napraviš, da i svršiš prava, pa šta 
onda? Polak života odsjediš u školi, a onda si odsudjen 
na stolac kakova mala činovnika, da budeš više gladan 
nego li sit; zar ne vidiš, da je domaćim sinovom sada 
zakrčen put na unosnije službe, a iz mastnih se tebi za 
volju nebude lje nijedan tudjinac uklanjao. Ili hoćeš, da 
budeš osudjen na robiju odvjetničkoga perovodje; vječni 
sluga nikad svoj, je li?... A lječnik? Idi boga ti! Ta po 

kotarih može jedva dobro živjeti jedan, a po gradovih 
imade jih već toliko, da nebi ni onda mogao bog zna 
kako dobro živjeti, kad bi se baš i uveo običaj kod nas, 
da lječnici šalju u kuće svoj ,conto“ kao i obrtnici. Zakon 
je lječnikom nametnuo samo dužnosti, a nije providio 
ništa glede plaće njihove; dade im tko im šta hoće i 
kad mu se svidi. Imao si liepu: priliku dobro živjeti, 
mogo si za koju godinu biti župnik, imati do smrti bez- 
platan stan, dosta prostora, da imaš bog zna koliko obitelji, 
dobio bi svoje gospodarstvo, a bio bi ti plaćen svaki 
korak na pose: i krst i križac i vjenčanje i sprovod i 
biela i crna misa, pače isti otče naši, koje bi s -propo- 
vjednice s pukom molio za pokoj mrtva ili za sreću 
živa čovjeka.“ | 

»»Nemoj o tom Lazo, trošiti više ni rieči,““ presječe 
mu živu tekuću besjedu gospoja strina. ,,Ovdje se po- 
praviti ne da, a drugdje bog zna kako bi dugo kapela- 
novao? — ima, vjeruj, i taj stalež svojih zala kao svaki 
drugi. Radomir je otvorene glave, on se neće izgubiti.““ 

Da se ne stvori nezrela odluka i da se ne bude imao: 
Radomir sada pokazivati po mojmirskoj okolici, gdje ga 
poznade skoro svako diete, predloži strina, da Radomir 
za sada neide u Zagorje, nego da- ostane u Zagrebu 
kod nje i da podje š njom kao pratilac njezin u Baden, 
u toplice, kamo je običavala ići svake godine koncem 
lipnja. Dok se škole otvore, dotle se može i zrelija odluka 
učiniti. 

I tako bude zaključeno. 


V. 


U badenske toplice kod Beča neide se radi liečenja 
samoga, jer za to našlo bi se u domovini našoj pa i po 
bližih štajerskih toplicah za svaku bolest, koja se rudnom 

vodom lieči, mnogo boljega lieka; onamo idu mogućnici, 
da koju nedjelju u velikom svietu gospodski preživu i 
onda ponesu sobom uspomena, kojimi se dade zasladiti 
mnogi časak u družtvib. 

Tim se neće reći, da one sumporske toplice nisu 
ljekovite ili dosta jake; vrućina bo u kupeljih prvoga 
reda žestoka je i do 30% a u Peregrinovih najslabijih 
do 20% Reaumira ;, uredjene su pako toli udobno i krasno, 
kako se samo u doba razkošja i pomisliti dade; ima tu 
kupališta ne samo jednoga vlastnika kao što je to obično 
u toplicah naših, nego njih više gradske obćine, njih 
množina raznih družtava i bogatih posebnika, koji se 
dakako svi naditječu, kako bi koji obćinstvu bolje nagodio ; 
nemože se ni zamisliti način kupanja u vrućoj i mrzloj 
vodi, koj ovdje nebi imao svoga premca počam od ve- 
like vruće plivaonice do ruske parokupelji. 

Varoš, u kojoj ljetuju earski nadvojvode i mnogi 
dostojanstvenici, zaklonjena odmah od sjevera, zapada i 
juga zelenimi bregovi cetijske gore, sjede na kraj dra- 
žestne helenske doline; nije ovdje jedan vrtić ili kakav 
miljak u zaklonici, koj pomnjiva ruka jutrom i večerom 
zaljeva, nego ti je visje i dolinje sve jedan zemaljski 
jek evietom i mirisom osut, zaosjenjen dubravami, jar- 
kim suncem razigran, ali debelim hladom razdobran i 
blagim vjetarcem razdragan; nigdje nevidiš gola kamena 
ni gladišike, sve je jedan perivoj; ovdje je podalpinski 
porast i cvate, što je cvieta i što je bilja u svietu; 
gradom protiču dva potoka, a iz bližnjih gora donosi 
vodovod pitku nesumpornu vodu; hoćeš se spomenuti 
prošlih vremena, koračiš samo na bližnje bregove pa 
vidiš razvaline vitežkih gradova na jednom Rauheneck, 
na drugom Seharfeneek, na trećem Rauhenstein a na 
uznikvi helenske doline diže se Weilburg, liepi to spo- 
menik junačkoga nadvojvode Karla. 

U badenskih toplicah imade dakako erkva i učiona, 
al imade i na izbor gostiona i kavana, imade i kazalište 
i arena, a na šetalištu dnevna glasba, te pjevanke na vr- 
tovih sa glasbom i bez nje svake večeri. 

> Ovamo bi dr. Klar pošiljao gospoju Blagajićku svake 
godine i ako joj toplica nije ni malo trebalo; — mogaše 
joj biti! Preporučiv joj, da svaki dan izpije čašu rudne 
vode, koja se u liepoj pivani gradskoga perivoja dobiva 
bezplatno, znadjaše, da joj ta voda neće nahuditi zdravlju 
kao ni žveplenim plinom puni zrak. samo neka se čuva 
od sjeverozapadnjaka, koj ondje često duše i zrak -pro- 
čišćuje. 

Dakle ovamo dodju koncem lipnja gospoja strina i 
Radomir. 

Bijaše ovomu ona vreva gostova novi sviet. Kako ne? 
Dosad vidje nešto svoje domovine, to bi sve! A ovdje nadje 
Rusa i Prusa, Engleza i Franceza, Talijana i Amerikana, 
vrućih Španjolaca i hladnokrvnih Holandeza — uz goste 
domaće, a takovi su u ovih toplicah svake narodnosti 

i pokrajine podanici austrijskoga samovladara. 

U svake, a osobito u ove toplice dolaze ti ljudi svake 
ćudi, od čovječnika do okamenjena sebičnika, od najvećega 
bud mužkoga ili ženskoga umnika do: benavca, koga bi 
trebalo na užincu vodati, da se napase; sjeo si k stolu, 
kojemu ti drago,.bit će netko, da ti krati vrieme; često 
se nadiječu darovit pripoviedalac i kakov nadriknjiga, koj 
u svom šupljem pathosu hoće onoga da nadmudri ; onoga 
moraš po nagonu i bez krzmanja slušati; jer u pravom 
znanju jest neka sila, kojoj ne možeš odoljeti; ovoga 
slušaš časak, jere mu laska, nu gledaš na njem Midina 
ušesa i misliš si, da.se samo ovaj nebi izticao! 

Naći ćeš tu ljudi, kojim je sve pravo, tako zvanih 
optimista, nu i nezadovoljnika, Jakobinaca družtva, koji 

sve kore i sve umiju bolje, koji su budi radšta uvriedjeni 
te kuju i ruju, da umišljena neprijatelja obore i da si iz- 
vojšte duši pokoj, kojega nisu imali nikad: tim je vazda 
u srdeu žučiotrov a na ustijuh rug i smieh. 

Ima i zamišljenih sanjalaca i pjesnika, koji svoje 
slušaoce i nehoteće prhati nebu pod oblake dižu u svoje 
utopije, koji u svakoj ženi vide Lauru, u svakoj gospo- 
dični liepu Jelenu, i koji su presretni, ako jih koja blaga 
duša sažali i dade jim vjerovati, da jih razumije. 

Ima mirnih gospodara i gradjana , koji obično , skupa 
drže“ i razgovaraju se o svom polju i radu, o tržištu i 
kojem zabavištu, gdje je bolje pivo. 

Ima dobričina, obično punih dobre volje a malo 
uma, rad uslužnih onim, kojim se to mili, a od kojih 
oni za nagradu većinom dvbiju po koju šaljivu rugalicu 
na spomen. 

Ima nesretnika, koji u rezignaciji vazda uzdišu i 
za svačiju nesgodu suzu smognu; koji bi željeli, da sav 
sviet u obilju i zadovoljstvu pliva; ovi se nameću za 
zaštitnike opsovanim konobarom, za prijatelje samotni- 
cam gospam i starim djevicam te e angjele čuvare izmu- 
čenim sobaricam. 

Ima cynika, zla srca i duše, zamazana tiela kao što 
jim je obično i odjeća neočišćena; ovi ženijalei srečni 
su i presretni, kad mogu koga uštipiti, svojim ga otrov- 
nim jezikom zasikati i osramotiti; bezstidnost njihova i 
blato, u kojem se valjaju, nečini jih tako blažene koliko 
misao: ha, tomu sam dao, taj će se ljutiti! Srećom te 
svjet znade, da ružica negubi ništa od ljepote, ako je po 
njoj i prolazio pauk, 

Ima napokon i pogibeljnih srda družtvu, sebičnika, 
koji mjesto srca nose u grudi kesu, kojim je svatko i sve 
na svietu samo sredstvo k svrsi, da se oni tiem duševno 

i tvarno obogate; ovi potraže i druživa i pojedince da 
što čuju i saznadu, da njihove misli usvoje i pod svoje 
ih prodadu; nema krinke, u koju sebičnjak nebi umio 
sakriti obrazinu svoju, ako samo zavrieba koga otvorene 
glave i srca ili nešta što bi se dalo od ovoga profitirati; 
slušaš ga i gledaš te misliš, janjac je — umiljat stvor 
božji, a-ono ti je divlji mačak, kad iz trnja preža na svoju 
žrtvu. Ti vukodlaci, obično i daroviti koliko bezsramni 
poznavaoci ljudi služe: se najgorjim oružjem, moralnom 
silom te nemaju duše, da sažale razoren mir, uništenu 
sreću, izčeznule nade i podrezane možebiti žile svojih 
žrtava; oni postigoše za čim su išli, a umiruća jim se 
žrtva trza na ernoj zemlji. Jedan učenjak rišuć egoistu: 
napravi baziliska, koj u te upre svoj pogled; za € ne- 
maš ti oružja nego bjež' pa se navrieme — ukloni! 

Imade uz gavane ovdje da kako reć bi bezkrušnika 
i bezsolnika pa i pravih bolestnika; u samom Marijinom 
gostincu, što no su ga utemeljile plemkinje gospoje, ima: 
i preko 500 sirota skoro bez ogrieva i pokriva, u voj- 
ničkom imade svake godine i prieko 200 častnika,:u 
Tedeskovom množ kršćanskih i židovskih ubogara a u 
Makovom pjestovalištu sila djece, trebajuće toplicA. 

U takovom kolu svakojakih gostova u liepoj okolici 
nadje se Radomir; mogo bi uživati najljepše dane života. 
Pa ipak se osjeća ne sretnim; sve što bi ga moglo 
zanimati i za čim je možebit i čeznuo nekad, sada ga 
ge i ne takne, na sve je hladan! On gleda i motri pa 
se uznosi u idealni sviet, mašta mu kad i kad uzme i 
sviest za ono, što oko njega biva. 

Čudno li ti je čovječje sree! Kad smo uz ono, što 
ljubimo, neznamo mjeriti vremena ni brzine njegove, 
sati su hipovi a dani su nam kano hitri sati, a kad smo 
se razstali, onda pred sobom gledamo u duhu isti onaj 

pogled, koj je pratio ovu ili onu rieč, jest — jošte ču- 
jemo onaj udar i naglas: izraza gdjekojih rieči; onda 
žalimo, što još nismo ovo ili ono priobćili, doduše kakvu 
malenkost, ali za nas toli znamenitu, . da jedva čekamo 
prvi urečeni sastanak, da jednu zaboravnost izpravimo. 
Sretni oni, koji urekoše mjesto i sat sastanka da se 
nadju i vide, al Radomir s Idom ne ureče baš ništa! 
— Neprodje on spavat a da u zahvalu dobroj strini ruke 
ne cjeliva, pa kad ode da legne, zamisli se i dugo misli 
na svoju — Idu. Ljubovnici malo spavaju; jer ako lju- 
bav i jest neprestano snivanje, ona je ipak zakleta nepri- 
jateljica sna, ona nam sjedi na postelji, muči nas grozni- 
čavim nesnom, sad nam užiže krv, da poput vruće lave 
biesni kroz sve žile sad nam ju kao led stine. | 

Na ranoj šetnji po Dobblhofovom vrtu tako zamiš- 
ljena, smotku pušećega Radomira nagovori jedan gospodin. 

» Viste. gospodičiću, sam; ne običaje gospoja majka 
ići na ranu šetnju?“ 

»»Vi se glede mene varate, gospodine, ja nemam 
matere““ odgovori plaho Radomir, seieneći, da se njega 
ne tiče onaj nagovor. | 

» Ta ja vas svaki dan vidim s jednom starom gospojom 
po Badenu ići, nije ono vaša majka?“ upita opet neznanac. 

»»Ono je bogata gospoja iz Zagreba a meni je nešto 
u rodu.““ 

»iZ Zagreba? Vi ste dakle iz Hrvatske? nastavi 
pitalac. | 

 »»Jesmo, gospodine,““ odvrati Radomir. 

»Hto vidite, kako se ljudi slučajno nadju; ja sam 
rodjen osječanin a u Zagrebu imam brata: vi poznate 
Jakoba Grossa u Ilici? | | | 

»»Kako ga nebi poznao? ima velik posao,““ odgovori 
Radomir. 

. >: I zapodjenu se izmedju njih razgovor, koj je trajao 
za ciele duge šetnje. Razstanu se gotovo kao stari znanci 
s time, da će.taj bečki trgovac doći prije. objeda, da se 
pokloni zagrebkinji, gospoji Blagajićki. 

Došav kući Radomir pripovieda strini, kako ga je 
nagovorio neki bečlija, trgovac Samuel Gross, brat za- 
grebačkoga trgovca Jakoba i kako je to vrlo uljudan i 
i ljubezan gospodin i da će. se prije objeda. doći njoj 
pokloniti. 

»Pa kakav je to gospodin? 2« upita gospoje poe 
Jenid li ga ovih dana gdje vidili?“ | 
< »»Ja nebih rekao, da sam ga do deka vidio, ali 
on .nas vidi svaki dan, odgovori Radomir i nastavi: Liep. 
je čovjek, sriednje visine i sriednje dobe, ima klukast 
nos i na njem biela očala, pa kako je biela lica a crne 
brade i vlasi, baš mu nema prigovora ; danas. je bio obučen: 
u sivom ljetnjem ndu a taKOV je | imao i veliki rubac na 
kaputu.““ | 

Gospoja. strina. reče na to sio pm ti ćeš me. 
najprije sad počešljati i obući, pa. ćemo nas dva Rado- 
mire izaći još malo, da se aan prije no taj bečlija 
dodje.“ | 
| U 12 sati dade se gospoji  Blagajićki najaviti žit 
ni trgovac iz Pot gosp. Samuel Gross. | 


VI " 

Medju najinteresantnije pojave u čovječjem životu 
spada bez sumnje hodanje u snu, tako zvani sonambuli- 
zam ; čudnovato je, da takovi ljudi obično ono rade, čim 
se danju il inače zabavljaju, i to u samom mraku: go- 
vore u snu često i s gestikulacijom ; podižu se s postelje, 
hodaju i svršuju obične poslove, žena ide u kuhinju, pere, 
kyha ili šije, muzik svira i, tako drugi. . dd ja 

Nitko o tom ne dvoji, da je takov čovjek bolestan ; 
jer mu je odveć živa fantazija i čustvenost za vrieme 
spavanja a razdražljiva nutarnjost i krv užežena. 

Pa gotovo u tu bolest pade mojmirski vlastelin, ba- 
rem se je toga bojat bilo od nemira mu u snu, od usta- 
janja s postelje i hodanja po sobi te snovanja osnove kadšto 
i poluglasnom rieči. 

Nije šala, Radomir drag mu kao rodjeno diete evo 
na domaku sreće svoje, izgubi gotov krušac; poslat ga u 
Bobovac u zadrugu, s kakovim obrazom ? ta ondje znadu, 
da se je rodio od Lazine matere nu godinu i pol poslie 
otčeve smrti, a znadu i to da mu je mati od tuge i sra- 
mote izza poroda koji mjesec i umrla staviv diete Lazi 
na srce; a dati mu se ne može ništa od mojmirskoga dobra ; 
jer kad se to podieli medju Ljudmilinu djecu, jedva će 
svako od njih moći svojom baštinom pristojno živjeti. 

Slične misli vrzle mu se dan i noć, na javii u snu 
po glavi, te on napokon dodje do toga uvjerenja, da 
će najbolje biti, latio se Radomir posla, kakva mu drago, 
odvjetničtva ili liečničtva, neka on oženi pastorku Dragicu ; 
tim da će se dobiti dvoje: za učenja i priprave će Ljudmila 
s veseljem na nj trošiti, a onda su i na jedan put oba- 
dvojica obskrbljena, pa što je glimno »imanje će ostat u 
familiji.“ 

Ne odkri on tu osnovu jošte ni Ljudmili, misleći, 
da bi mu se može biti mogla otvoriti i drugdje prigoda 
dobro ga priženiti n. p. vlastelinki Lovićki, ako i jest 
dosta zadužena; al ti sluga donese s pošte sliedeći list: 

pU Badenu 26. srpnja 185%. 

Ljubezna nevjestice Ljudmilo! 

Tvoje posljednje pisamce obradova me ugodno; bit 
ću Ti dok budem živ, zahvalan na toli ljubeznoj njež- 
nosti prama meni nesretniku. . 

Gospoji strini si takodjer ugodila, što se za nju tako 
briguješ; ona je zdravai bila bi sasvim zadovoljna sobom 
samo, da može više .hoditi, ali ne da starost. 


Kako sam Ti pisao, zabava imademo i preko glave 
dosta, samo bi 16 imale mnogo veću cienu za nas, da 
Ti amo na koj dan poskočiš; i u Beču smo već tri puta 
bili, posliednji put i kod Grossa, o kojem sam ti pisao. 

Sastajući se svaki dan š njim gotovo me taj čovjek 
pridobi za sebe tako, da bi odmah stupio k njemu u po- 
sao, kad bi to brat i Ti mila, odobriti hotjeli; gospoja 
strina misli kao i ja, da bi tako najprije došao do hljeba, 
a bogme mi se otomeiradi, da se sa što manje troška 
i što prije ustalim i na svoj kruh dodjem pa onda — — 

Pomisli draga Ljudmilo, da sam ti u mišljenju već 
sav saveat žitničar i novčar. Ako dobro razsudiš i Ti i 
Lazo, bit ćete moje misli, da ovaj stalež nesamo nije 
zazora vrjedan, nego da on ima i neke prednosti pred 
odvjetničtvom i liečničtvom, proti kojima je moj brat bio 
uvjek prije i sada. 

Zar nije jednako nezavisan i samostalan kao i oni? 
zar on nije vazda bio glavna poluga kulturi? Uzmi samo 
karavane bilo to u Aziji ili Africi, koliko su one doprinjele 
širenju prosvjete, a i trgovačke naseline starih vremena, 
koje su se skoro nezavisno od matere zemlje razvijale. 

Ti si mnogo čitala, Tebi ovo nije ništa nova, nu 
mene ti je istom Gross živom rieči naučio važnost trgo- 
vine za blagostanje pukova i to, da je stupanj trgovine 
ujedno i mjera kulture kojega mjesta i naroda. Istina 
sbiljam, eno našega Dubrovnika, koj je slavan jednako 

sa gospodarske veličine svojih gradjana kao i sa uče- 
di ljudi, kojih djela naši učitelji danas i punio pra- 
vom nazivlju klasičnimi. 

Skoro. svakoj znanosti pomože samo trgovina nići il 
u vis se dići, a osobito poznavanju naroda i zemlje te 
nebeskoga zviezdišta; njezin je upliv na političko gos- 
podarstvo i razvoj pravoslovja, na usavršenje mathematike 
i napose arithmetike, na sjajni napredak rukotvorstva i 
strojničtva, na tolike izume i odkrića jednako velik njezinu 
uplivu, što ga imade na širenje vjere i prosvjete i radi 
kojega ju osnovatelj izlama svojim vjernim izrikom Zza- 
poviedi te ju i sada Muhamedanci smatraju svojom vjer- 
skom dužnosti. A pravo imade moj brat, da ni lječnik 
ni odvjetnik nisu svoji, ako nemaju toliko imetka, da to 
mogu biti; jer kad mi je Gross kazao, da je trgovina 
stvorila gradjansku slobodu, davša blagostanjem narodu 
sredstva u ruke, da si nezavisnost čuva, onda sam ti se 
odmah opet sjetio našega Dubrovnika i njegove nezavis- 
nosti, koja je bila u evietu, kad mu je i trgovina cvala 
a sjetio sam se ujedno i naših prvih narodnjaka u Za- 
grebu — nezavisnih odvjetnika, koji su kano i biedni 
činovnici: vrat svoj skučili pod jaram germanštine i sami 
dapače prosili tudjince, da smiju štitnike njemački braniti. 

Oprosti draga nevjestice! ja sam daleko zaronio i 
pišem ti-o stvarih, kako mi jih ganuto srce ćuti, znaš 
ono, odašta srce puno od toga usta (a ovdje pero) obiljna ; 
pišem pak u namjeri, da Ti angjele moj i sama o 
tom razmišliš i Lazu skloneš hladnije misliti, pa se nadam 
od vas još ovamo roditeljskomu savjetu. 

Gross mi predlaže, da idem u njegov posao i da 
ujedno budem kućni učitelj njegovih dvaju sinova u nau- 
cih, i osobito — hrvatskom jeziku, jer nezna, veli, neće-li 
jim radi razgranjenosti trgovine u naših južnih stranah 
toga jezika trebati; a on mi ponudi plaću od 600 for. 
stan i hranu i obećava mi propustiti dosta. vremena. 
da uzmognem slušati i učiti se trgovačke nauke. o 

robi, pravu, vodjenju knjiga, političku ekonomijui da se 
usavršim u zemljopisni,» povjesti, štatistici, lučbi,: naravo- 
glovju, risarstvu i računstvu. 


Zora puca i artije ponestaje — svršavam. Primite 
svi pozdrav naš a Ti, ljubezna Ljudmilo, ojelovi poljubac 
ruke od svoga viekom ti zahvalna 

 Rađana.“ 


Izza dugotrajne namrgodjenosti prvi put sinu. vedri 
. trak na čelu Laze Ilića; on uvidja, da mu Bog pošilja 
Radomira na polak puta u susret; zamišljena osnova 
mogla bi i prije, no se je nadao, postati činom. Kaza 
ju Ljudmili. 

= Četvrti dan eto Laze na putu u Baden: ide onamo, 
da vidi kako je uspio dogovor glede budućega života 
Radomirova i može-li što biti od toga da bude odmah 
namješten u kući i trgovini Grossa u Beču, pa ako može, 
da Radomira odmah i ostavi ondje, a sam da kući do- 
prati gospoju strinu. 


VII. 


Nij' vlastito vami stanje | 
Ova zemlja, drazi moji! 
Vjekovito uživanje 
Na nebu vam spravno stoji. 
Kristiada Palm. pj. 16. 
U drugom smo pramaljeću iza badenskih dogodjaja. 
U Mojmiru svaki dan očekuju obečavšu se strinu sa 
Dragicom, koja je kod nje, kako je izašla iz samostana. 
:Kamo sreće, da u njem nije bila kroz toliko godina! . 
Kad je Dragica dana u školu i nešto docnije, bi- 
jaše slabašna, i više bolestna nego-li zdrava; veoma ćut- 
ljiva svuda prihvaćaše ona svaki nauk i zapovjed tako, 
da je bila. milenica svih sestara, koje su išta imale posla 

sa konviktićami; što je blieda u licu a vitka u stasu, 
govorilo se, to dolazi od prenagla njezina porasta. 

Visoka kao jela izadje svršiv odlično izpite iz samo- 
stana k svojoj strini, koju iz Badena uprav dovede njezin 
očuh ; ova ju htjede upoznati sa svietom, u kojem joj se 
danas sutra bude kretati, pa ju zadrža kod sebe; ta i 
onako imadjaše sve njezino pripasti Dragici, a tko bi i 
staricu iskrenije pazio i njegovao od Dragice? 

Slobodnije kretanje i nepokvareni zrak očevidno su 
dobro uplivali na Dragicu; poče se hitro razvijati; mjesto 
bljedoće stupi joj na liee neka živost a to tim ljepša, što 
je djevojče bilo ernomanjasto. Na nesreću, ako se ljubav 
smije nesrećom zvati, poče joj se s tielom do skora i 
srdee razvijati. 

Više nije kano diete ne Birovila i usnuvša nepre- 
kidno spavala; u duši često osjeti neku praznoću, koja 
ju izmuči, ovu nastojaše i naporom kako god izpuniti ; 
neznaše ni sama, šta bi rada, a dosta bijaše pogled ili 
rieč, da joj se srdee tako uzbuni, kako mu je kucanje 
bilo jasno čuti. Poslie bi sama sebe ukoravala, da ju je 
ovaj samo slučajno pogledao a onaj da je ono kazao samo 
s puke udvornosti; srce da mu ono nije nalagalo reći 
niti da išta o njoj znade. Kao zenicu oka svoga ljubljaše 
ju strina, al ju i kao sjenka njezina sliedjaše svud i sva- 
kamo; nu može-li strina znati kamo Dragica često baca 
pogled iz kazalištne lože? Odovuda gledajuć vidje konac 
sretnih svojih dana. 

Medju mladići u parteru bijaše jedan, koj naslonjen 
izpod razizemne lože postojano motri nju i samo nju; 
dosta ti ga jedan put tako vidjeti, kako čeznući gleda 
gori, li ćeš. reći, ona mu je mila. Tanka i liepa stasa 
mladić, lica ponešto zagorela, erne si brčiće po vojnički 
a crnu bradu po englezki osukao ; pristojno mu ponašanje, 

ljubak, umiljat pogled, koj ona nehotice jedan put uvrieba, 
probudiše u njoj osobitu pozornost prama njemu; ne 
mogav se obuzdati pogleda ga poslie kradomice i jedan i 


više puta te u žaru očiju njegovih oprlji si bistre zenice 
svojih ernih očiju. 


»Da to nije ljubav!“ pomisli Brašići i kod sujetne 
ove misli porumeni do ušiju. 


»Ne, ne“ nastavi zatim kano da se plaši one pomi- 
sli, — ,on mene ne ljubi.“ 


I osjetiv čudnovat neki teret na srcu, okrenu se k 
pozorištu i pobliedi opet. 


Trebaše ona sliedeći put samo jedan trenutak do- 
šav u ložu, njezino oko pade na isto ono mjesto kod 
pete razizemne lože i na istom mjestu u stavu posljed- 
njega puta speti istoga gospodina; stade po strani, kako 
se je s Dragicom dobro vidio, a kako ga njezina strina 
nije mogla ni malo vidjeti van da izpruži glavu iz lože. 
Dragica se opet porumeni i ne usudi se više onamo 
pogledati u strahu, da bi on to opazio i pomislio o njoj 
da je koketa! 

Od sada više ne bje igran u kazalištu komad, da nisu 
na nj došle gospoja Blagajička i njezina strikovica u svoju 
ložu, a onaj gospodin liepa mlada lica u parter izpod 
pete lože. 


I kad nije u kazalištu, kip ovoga mladića trepti 


vazda pred Dragičinim duhom u najljepših uzorih ; vrieme 


izmedju jedne i druge predstave, a tada se još nije išlo 
kao sada svaki dan u kazalište, čini se njoj cielom vječ- 
nosti te uprav neuztrpljivo čeka večer predstave; kad 
napokon kuenu sretni sat i ona se namjesti da sjedne 
u loži, eto joj se oči opet sukobe: s njegovima; i obuze 
ju neopisivo veselje. 

Tako potraja kroz više nedjelja; ona ne dodje u 
sgodu, da može upitat koga za njega a boji še izdati 
tajnu svoju, što bi odmah bilo, da ma komu pitanjem 
pokaže svoje zanimanje za njega. | 

On da kako znaše i tko je i čija je Dragica. 

Htjede sretni slučaj, da je po božiću došo u Zagreb 
otčuh Dragičin sa pravnikom Vukolajem Cvjetićem, koj je 
kroz blagdane bio u Zagorju kod svoga brata kapelana 
ili pravije reći kod njegova župnika na župi Mojmira. 
Toga pravnika, jer se je već uvezao u dvorište gospoje 
Blagajićke i jer je uslužno pomagao Lazi neke poslove 
po varošu svršiti, pozva gospoja strina k objedu; tu joj 
“iskrenim i veselim razgovorom tako omili, da ga je 
pozvala, neka jih više puta posjeti. Ovomu to došlo u sto 
dobrih časa; sirota pojede od sada mnogi put bolji za- 
logaj; dolazaše ne samo u kuću gospoje strine, no idjaše 
š njom i Dragicom često na šetnju i u — kazalište. Još 
za prve predstave, kad je došo k njima u ložu, opazi 
Vukolaj, da u Dragieu upire poglede barun Janko Sal- 
mini, pa to njoj prišaptne i učini ju pozornom na nj 
dolje u parteru izpod pete razizemne lože. 

Trnci ju prodju po svem tielu, kad je slučajem  sa- 
ADih ono, što je uzalud tako dugo tražila. 

»Barun Janko Salmini?“ promuca tiho. 

»Da, Janko — najstariji sin nesretne obitelji, koja 
je za Napoleona I. morala prebjeći ovamo u carevinu sa 
nešto: gotovine, a imanja su joj pripala franeezkoj dr- 
žavi;. djed ovoga kupio. si imanjiće u Banatu, otac za 
vojničke zasluge dobio ugarski barunat; jer je mnogo 
odjece, a nisu Bog zna kako imućni, Janko služi na 
kao financijalni činovnik. | 

..Kano mramorni kip slušaše na svako slovee ibali 
u aida igre šapćućega; strina mišljaše, on kritizuje 

kojega igrača . .. Barun opazi Cvjetića prignuta k uhu 
djevojčinu, pa kako se je malo š njim i poznavao, to 
mu bijaše dosta da se već sutra dan nastoji sastati s 
njim na južnom šetalištu. Sazna, da mu ona znade za 
imeišto je... | 

Na prvoj opet predstavi opaziše se odmah na po- 
četku; barunu se pričini, da je djevojka smetena; malo 
joj se nasmješi i pozdravi ju kradom, plaho nu čedno 
rukom odignuv šešir. Taj mu pozdrav ona ludo odvrati, 
drhćuć i zabunjeno se malo pokloniv... sreća što je 
strina po sebi nešto na odielu izpravljala te modom: 

nije spetila. 
Od sada više djevojka nema mira ni pokoja, nu seieni 
se sretnom, što ga je izgubila. Neizreciva je slast u mu- 
kah ljubavi, osobito prve; jedan jedini ljubak pogled 
svlada stotinu bolova; toplija su čustva za sve, što jih se 
tiče a jedan pritisak ruke rukom ljubljenoga bića uzhi- 
. ćuje nas iznad svega, kano da nas je sa zemlje nestalo 
i da smo se popeli u nebesa. Dragici su Vrazove ,djula- 
bije“ i Niemčićevi ,lepiri“ tako mile pjesme, da ih 
većinu na izust znade. Vukolaj postade njezin pouzdanik, 
donoseći joj liepih knjiga, koje bi ili za sebe tiho ili 
da i strina čuje na glas čitala, on joj kadšto i tumači 
što iz knjige a kadšto i pozdrav donese od baruna Janka. 

Ljubljaše ona baruna Janka sasvim uzorito ali cielim 
srcem; on nju udvorno pozdravljaše al se ne usudi ni 
strini u kuću ni u ložu, premda je već mogao smisliti 
sto načina za bliže poznanstvo; da ni Ovjetiću slaveć 
Dragicu da je božica ljepote, nikad nit iz daleka ne 
odkri želju, da bi ju hotio imati za ženu. 

Jednoga po podne bijaše liepo i ugodno vrieme; 
kod prozora Dragica vezuć čuje, da pred kućom stanu 
težko natovarena kola; digne se i gledne kroz prozor ; 

ima šta i vidjeti! Barun Janko stoji na velikih vratih 
naprama strininoj kući te gleda, gdje mu se posoblje i 
prtljaga nosi u prvi kat. 

>, Da, da on je“, pomisli Dragica ,ostavlja roditelje, 
da bude bliže mene. Ubožak ne može si ni ložu držati 
i sam bdije kod selitbe, da bude sve u redu.“ 

Došav barun u prvu sobu, koja je uprav naprema 
prozoru, kod koga Dragica veze, kod prozora stane, na- 
smješi se i pozdravi ju veoma uljudno, na što se ona 
odmah povuče natrag u strahu, da ne dodje i neopazi 
strika. Koliko puta kazaše od sada jednomu i drugomu 
oči njihove, lica i cielo kretanje, da se medjusobno 
ljube ! 

Služkinja noseć iz one kuće vodu doči, Ja je taj 
novi stanar nekakav barun, da je oslavio roditeljski dom 
i došo ovamo u stan za sebe svojoj budućoj gospi za 
volju. Kad to služkinja kod kuće kaza, Dragica ni petni 
šest pomisli od sada na svaki njegov pogled i pozdrav. 
da ta njegova gospa ne može nitko drugi biti nego baš 
ona sama. | 

Jednom on kod prozora čitaše knjigu a ona ga iz 
svoje sobe ali ne od prozora nego iz sredine, kako ju 
nije mogo vidjeti, motrijaše i razmišljaše o tom, kako 
ga Bog nije stvorio za nikoju drugu nego uprav za 
nju. Kakoviki li krasnih osnova nije joj tada osnovala raz- 
mniva za budućnost! Ta imade-li za ljubeću djevojku 
dana, kojemu bi se više radovala, od pira? Riečica pir 
ono je ljubećoj djevojci, što je zakonu vjere i mudroslovju 
rieč budućnost. 

U tom razmatranju zateče ju Vukolaj, banuv iz po- 
bočne sobe. Dodje on k strini u nekom poslu i obaviv 
ga odmah na hodniku, gdje ju je iduću u kuhinju sreo, 
podje na opetovani njezin poziv u sobu, jer da će i ona 

skoro doći; krišom se došulja tiho pobočnoj sobi na vrata 
i odtud gleda mirno stojeću zamišljenu Dragicu. 

»Gospodično, za boga što radite? maknite se odatle, 
opazit će vas on i misliti o _vami, da ste bog zna kako 
unj zaljubljena: već za koj dan će se vjenčati s drugom.“ 

»»Varate se““, odvrati naglo u smrtnom strahu 
Dragica ,varate se — vas je netko prevario.“ 

»Moguće, da su me prevarili, koji znaju da se 
ženi, al ako po njegovom ponašanju mislite, da će vas 
uzeti, onda se vi ljuto varate. Vi ste mlada, neizkusna i 
neznate himbu muževa. Kad sam mu jednom kazao: ba- 
rune, vi ćete uzeti Dragicu ? odgovori on: Bi zaista, tako 
je liepa i dražestna, ali ona mi nema visokih obiteljskih 
saveza potrebnih za hitri avencement ni koliko trebam 
— miraza!“ 

Te rieči ugrizu dvojka u srce; u oku joj zasja 
suza s pitajućim pogledom, punim straha i tuge, da li 
Vukolaj istinu govori? 

»Okanite se toga čovjeka, gospodično, jer njegovo 
ponašanje prama vam nije dostojno, da ga ikada više 
pogledate“, tako joj reče Vukolaj a biedna Dragica po- 
misli, da to š njega govori sljubovnost a ne iskreno 
prijateljstvo. Nekazav ni rieči otide k prozoru na polak 
žmirućima očima, zaivori prozor i spusti zastor. Prvi put 
osjeti, da ju srce boli. 

Cvjetić joj neprestade davati utjehe nu sve njegove 
rieči bijahu proti okrutniku, komu nije dosta bilo, da u 
djevojci podnieti i razpiri ljubav nego si uze jošte i stan 
naprama njoj, da ju razplansa u plamen živi a onda ju 
ne samo ostavi nego i uzme drugu za ženu, koja mu 
je nju ljubeću ga zamijenila u sreu. 

Kad strina u sobu dodje, zametnu odmah drugi 


razgovor. Za čas Vukolaj ode a strina zapita Dragicu: 
sk 

Što je tebi, te si tako blieda i tužna?“ 

»»Strašno me boli glava,““ promuca sirota djevojka. 

I ne slaga. U istinu obolje od udarca, koj ju ošinu 
kao s vedra neba grom. U groznici leže i odleži dva 
puna tjedna a kakovih muka pretrpi od zlatenice, to se 
neda opisati. Za cielo to vrieme ne vidje svoga Janka 
niti se poslje dade ona njemu vidjeti. 

Jednoga dne opazi da je kod baruna sve zatvoreno ; 
reče služkinji, da izpita, što se je dogodilo? Dragica 
ljubljaše žestoko kao i prije i nadaše se, da je on već 
saznao o bolovanju njezinom i da ga za cielo srce za 
nju boli, pa može biti ipak da ju neće izdati i drugu 
uzeti, kako ju Vukolaj straši. Ali jaoh! služkinja sazna, 
da je barun već od nekoliko dana kod svoje vjerenice 
i da će se vjenčati. 

To bi novi udar, s koga malo da nije sdvojila. Cielu 
noć sprovede u plaču kao što plače svaka djevojka. koja 
si bolovi i prevarom steče u svietu izkustva. Ako ima u 
svietu žena, koje nisu nikad ljubile, to one samo na polak 
poznaju sviet ma inače bile učene kao Aristotel i Plato. 

Sutra dan bijaše joj duša nešto mirnija. Stavljajući 
si više puta ruku na srce stavljaše si kano pogrebni kamen 
na grob ljubavi svoje i u misli pisaše na nj riečeu: za- 
boravi! 

Tako činila svaka djevojka, koja u svom ljubovniku 
ili uzorniku hoće da vidi svoga budućega supruga. Dra- 
gica gledaše u duhu baruna Janka Salminija kao izmiš- 
ljenu osobu, kojoj životne crtice u kazalištnoj predstavi 
mogu da probude u gledaocu tužno čustvo. 

Jedne večeri u suton podiže se na ulici vika. Dra- 
gica sa strinom pobrzaju k prozoru i naslone se, da 


vide, što je. Imadjahu šta vidjeti! Svatovi dopratiše 
Dinu barunicu. 

Na ulici neki gledalac uprav zapita drugoga, tko su 
ti mladići? a onaj mu hitro i glasno odgovori: Barun 
Salmini oženio se s jednom groficom Oršićkom iz Za- 
gorja. 

Ranjeno srce nesretne djevojke tresnu posljednji: 
udar; u njoj uzdrhta svaki živac; makne se od pro- 
zora i baci sobom u naslonjač nerekav striki ni rieči. Ne 
može da plače nu ćuti strašnu bol u prsih. 

U zoru već posla strina po dra. Klara; on dodjei 
prepiše neki liek, a izjavi se gospoji Blagajićki u drugoj 
sobi, da se jako boji, da su sada provalile podjedice Sa- 


. mostanskoga zapta i zraka. . 


Neprevari se; diete je ponjelo iz samostana prsnu 
bol, ali skromna kako bijaše, nepotuži se nikad na bo- 
ljeticu svoju, premda ju je više puta osjećala; pomisli: 
strina bi rekla, da joj se neće raditi, ili bi posumnjala, 
da gine za nečim. | 

Obhrva ju bol tako silno, da je morala ležati, a kad: 
se uz izvanrednu njegu ponešto pridignu, svjetovaše 
lječnik, da promjeni zrak i najbolje da ide na vrieme u. 
Gleichenberg ; strina mu obeća, da će to učiniti, najprije 
da idu na koj dan u Zagorje, a odanle da će mati š 
njom u Gleichenberg. Zato ih sada svaki dan očekuju 
u Mojmiru. 

Ali čovjek snuje a Bog odlučuje. Dragici bolest 
preote mah tako, da se nije moglo š njom svaki dan na 
put i moralo se čekati, kad njoj: bude bolje i kad se 
proljetno neugodno vrieme malo smiri. Ne mogavši jih 
u Mojmiru dočekati dolazaše sad mati sad otčuh, da 
vide kako je. | 

U velikom tjednu odpremi si ju Ljudmila kući; 
bijaše to posljednje putovanje njezino iz Zagreba; jer 
na uskrsni utorak u Mojmiru mladjahna — preminu. . 

U jeseni se iste godine na berbi prehladi i oboli 
te naglo od počaline umre i strina, udova Apolonija 
Blagajićka; položena je u obiteljsku grobnicu do Dragice. 

U mojmirskom gradu nastaniše se nesreća i velika 
tuga; Ljudmila plače svaki dan i više puta kroz dan 
kano da hoće da izplače oči. Jedini mojmirski vlastelin 
cielo vrieme ne proplače; on je muževan, ozbiljan. 


VIII. 
Ada mru gradovi, 
I njih plemstvo trava krije. 
Gundulić. 


»Dragi Salmini . , . pah taj tvoj Zagreb i Hrvatska 
gniezdo, velim ti pravo gniezdo.“ 

ppAli dušice, ona nam je domovina: ja sam se ovdje 
rodio... ti bi ju već kao supruga morala ljubiti poput . . . 

»Poput tebe! zar ne? Hahaha. O ti šaljčino. Ja 
odgojena u Pešti i u Beču da budem na Zagreb vezana! 
U ostalom da ne duljimo, reći ću ti umah, da se tu ne 
da živjeti. Mi svietski ljudi koji smo rodjeni za sviet, 
ne smijemo ostati u takovih maljušnih obstojnostih, u 
takovoj zemlji kao što je ta Hrvatska.“ 

Krasna barunica izgovaraše rieči: ta Hrvatska 
glasom prezirnim, koji je pokazivao kako ona sebe smatra 
većom i boljom od te Hrvatske. 

Salmini ne odgovori iz prva ništa, ne usudi se pro- 
tusloviti. 

»Da, druže moj, vrieme je da nam postane geslom: 
»u sviet, u sviet u veliki sviet!“ gdje je sjaj i slava 
uljudnost i finoća, jer inače ne ima mi nam spasa — 
postat ćemo poput ovih, koji ovdje živu barbari i divljaci.“ 

Na ovakove rieči nije plemeniti sin svoje domovine 
mogao ništa odgovoriti, već kimnu glavom odabravajući 
ženine rieči. 


meno o o s 7 

»Bogati jesmo. A miraza sam ti ja donesla . . . 
imamo dosta, mogli bi sjajno živiti u Beču i Parizu 
ako hoćeš. Traži, da te premjeste u Beč; prije ćeš ondje 
i avancirati ... 


Te se rieči ne svidjahu baš Salminiju, koji se je 
smatrao uvriedjenim, što mu je žena predbacila miraz, 
ali ostade miran. 


Od ovoga časa opetovaše se takovi razgovori dan na 
dan i po više puta na dan. 

Barun Salmini, koji nije nikada ni sam pravo 
ljubio Hrvatske, brzo se je sprijateljio s mišlju, da ostavi 
onu zemlju, koja je njegove roditelje tako gostoljubivo 
primila i koja je njega do sada uzdržavala. 


I dodje dan, da je mogao ostaviti domovinu kako 
reče — za uviek. Premješten na vlastitu prošnju u istom 
svojstvu u Beč nadje se jednoga dana na peronu zagrebač- 
koga kolodvora. 

Bila je užasna vrućina. Trebalo je sjesti i ohladiti 
se čašom pive. | 

Njekoliko mladih prijatelja s Vukolajem desili se 
toga po podne za stolom kraj kolodvora hladeći se tako- 
djer pivom. Spratiše ga ovamo, jer je imao u poslu 
svoga principala odvjetnika prvim vlakom otići u Sisak. 

Opazi ga Salmini, vodeći si gospodju pod rukom; 
popodje k njemu, spusti gospodju, rukova se s njim i 
reče: | 

»Ha, drago mi je, drago, dass ich sie gesund sehe. 
I...i... hi... da... užasna vrućina, — pri tom si 
rubcem brisaše čelo. | 

< Vukolaj ga ozbiljno pogleda ; i da ne bude ne pristojan, 
upita ga kamo putuje. 

»Hihi — kamo putujem ? Iz Hrvatske, da iz Hrvatske 
moj dragi gospodine. Već sam je sit do ovdje — izrekne 
barun pokazavši rukom do vrata. 

»y»To me veseli — odvrati malo ujedljivo Vukolaj, 
da odlazite. Dobro je da idete.““ 

Barun nije razumio toga udarca, već radostno prihvati : 

»Zar ne to sam i ja rekao, tko bi ovdje u Hrvatskoj 
živio ?“ 

Mladići oko stola slušahu mirno gledajući zablenuto, 
što će iz toga biti. 

Vukolaju bijaše previše toga prem kratka razgovora. 
Odgovori oštro : 

»»Da, da, u Hrvatskoj se može novca sakupljati, 
ali živjeti je ljepše drugdje. U ostalom ja nemam vre- 
mena — moj vlak ide ovaj čas. Zelim vam sretan put i 
to da se svi hrvatski velikaši, koji su jednake misli s 
Vami, doskora izsele iz Hrvatske. Sretno.““ 

Naklonivši mu se pa i gospodji barunici poteče 
Vukolaj što su ga noge nosile, a mladići poustaše hitro 
i odu za njim kroz reštauraciju u čekaonu i na peron. 

»Das is aber a grober kerl —“ promumlja gospodin 
barun prama barunici, koja je medjutim kod bližnjega 
praznoga stola sjela. 

Ona, koja nije ni udostojala pogledom siromašnoga 
odvjetničkoga koncipienta i mladiće, odvrati posprdno : 
pravo ti je, zašto bacaš biserje pred krmke. — — 

Napokon se smjestiše u vagonu prve klase. Dok je 
Salmini smještao svoje kišobrane na police, šaptaše mu 
žena zaboravljajući kakova je roda i plemena: aber sind 
diese Kroaten dumm. 

Ona je prezirala u srcu narod, koji je njezine dje- 
dove smatrao svojimi velikimi junaci; ona se je ljutila na 
narod, koji je jadan, da ju je odmetnicu rodio. 

Tako 'se je :odpremala na put hrvatska velikašića, 
zaboravljajući na prošlost svoje obitelji i svojega naroda ;. 
zaboravljajući, da za sve što ima, jedino imade biti za- 
hvalna zemlji, koju proklinje. 

U istom vagonu bijahu njekakvi Niemci; ovi se 
predstaviše kao literati putopisci, koji putuju iz Bosne 
u Njemačku puni novih odkrića i znamenitih viesti, koje. 
će uzbuditi senzaciju i oduševljaj čitavoga naobraženoga “ 
svieta. Ti učenjaci, muževi znanosti, kako ponosno jedan 
drugoga nazivahu, zametnuše doskoro razgovor sa Salmi-| 
nijem. 

Zvjedlivo ga upitavahu o Hrvatskoj i o Hrvatih, 
hrvatskih običajih, hrvatskoj knjizi, jer da bi i o toj 
zemlji, kroz koju se doduše samo prevezoše, rado izvje- 
stili svoje zemljake. 

Salmini ih, ne vriedan sin svoga naroda podupiran 
suprugom, na brzo upućivaše o divljačtvu, barbarstvu, ne- 
kulturi i gluposti itd. 

Doskora si napuniše njemački učenjaci svoje ,,reise- 
mappe“ — o Hrvatih, koje su i onako poznavali već iz 
njemačkih litanija i talijanskih romana. 


IX. | 
Zaista grieh bi bio najveći 
Da na susret neidem sreći. 
Vraz. 

»Ja sam se KI rodio sretan sat“, reče Ilić, pro- 
čitav najnoviji list brata Radomira iz Beča. ,On već ima 
bankovnih dionica, a ja evo po ustanovah:gradjanskoga 
zakona i bez ikakvih zaprieka jedini sam sa ženom vlastnik 
ovoga imanja, kojemu sam do sada samo providnik bio; 
diete umrlo materi a ova dala u zemljištnik upisati 
sebe i mene na jednaki dio; pa i više da bude sreće, Bog 

uze k sebi i staru Blagajićku, koja u kodicilu baštinu 
Dragice prenese na moju ženu Ljudmilu. Hvala ti bože, 
dat će žena da inatoj baštini dielimo pravo vlastničiva. 
Samo da te nesretne pristojbe nisu toli ogromne!“ 

I ne prevari se! Ljubezna mu žena učini po volji 
i dade svoj podpis, da se kuća u Zagrebu takodjer u 
polovini prepiše i na muža joj Lazara, a za baštinjenu 


“gotovinu kupi Radomir dobrih vriednostnih papira. 


Sretna čovjeka! Da ni grudju zemlje nije svojom 
zvati mogao, sada mogaše živjeti od onoga, što su mu 
nosili papiri. 

U starom da ni u srednjem vieku nisu poznavali 
prometa s papiri od vriednosti; tomu je početak, u 
prvih godinah 17. stoljeća u trgovačkoj Holandiji, kad 
je evala prekomorska trgovina. Onda se osjeti potreba 
velike glavnice sjediniti; jer više potoka čini rieku; nu 
već se s početka uvidi, da veliki trgovački podhvati neće 
uspjeti, ako se može svatko, kad mu se svidi, povući 
natrag, pa to uvidjenje dovede umnike, da osnuju dio- 
ničarsko družtvo, t. j. da se uložena glavnica pod niko- 
jim uvjetom ne može na uštrb svrhe dići. Cim veće je 
bilo prometno glavno, tim više se je moglo podhvatiti, 
a u trgovini nosi korist množina robe, koja se neprodaje 
na štetu; pa su sbilja dionice već u prvom početku 
nosile petdeset po sto. Dionice mogoše se prenieti na 
svakoga pa se i davahu takove ustupnice prema tomu, 
kako se je netko bojao, da bi na dionici mogo izgubiti 
a drugi ponadao, da će mu donieti koristi ili da kažemo 
drugimi riečmi, kako su se novčari pustili u špekulaciju. 
Trgovina dakle s papiri postade radi prekomorske trgovine ; 
vodjena bogatstvom dotjera već oko 1637 do prekomjerna 
razkošja, da onoga, čemu se danas kaže švindl; dosta 
će biti, da spomenemo trgovinu sa lalami; imade slučaja, 

da je za jedan lalin gomoljak plaćeno i 2000 holand- 
skih forinti, te da ga je koji spekulant prodao i po dva- 
deset puta, premda nije bio njegov; jest, ljudi prodavahu 
kuće, da imadu čime započeti unosnu trgovinu s lalami. 

 Poslie se u evropskih državah posvuda uveo promet 
8 papiri, uvela dioničarska družtva u razne svrhe te za- 
počele banke i burze. Tko je imao čim započeti, pa se 
je malo uputio u preprodaju i kupovanje papir4, mogaše 
se novcem obsipati. 

Toliko se veći Lazo nauči iz listova brata Radomira, 
pa hlepteći za obiljem novaca poče razmišljati, kako bi 
se najbolje ukloniti tolikim brigam seoskoga gospodara i 
porezom te u kojem velikom gradu gospodski živiti. 

»Pa to nam može biti, Lazo“, reče Ljudmila. ,Ako 
ti se nemili živjeti ovdje, mi se možemo nastanit u Za- 
grebu“. | 

»»A molim te, što bi u onom velikom selu? Ni u 
njem nema života kao ni u Klanjeu ni u Varaždinu. 
Mene srce vuče u priestolni grad. Istina, mi ovdje 
spadamo medju prve obitelji, imamo imanje bez duga, 
kuću u Zagrebu i nešto gotovine — ali zar nam nebi 
dobro bilo imat više a uza to živjet udobnije i bez brige ? 
Ovdje ni u Zagrebu nismo drugo no preobučeni seljaci, 
au Beču bi već s ovim, što _ imamo, živjeli gospodski 
da ne priskrbimo ni novčića više; ja sam osvjedočen, da 
se nebi trebalo ni tebi ni meni mučiti kao zmiji po trnju.““ 

»Ja te, Lazo, ne razumijem, kad mi tako govoriš. 
Kako bi se dalo živjeti bez brige uz naše dvoje djece, 
ako jim .želimo ostaviti više, nego što mi imamo? Veli 
se: bez muke nema miike, a bome neće ni novaca biti 
bez gospodarstva.“ 

»»Pravo veliš, ali mi bi ondje gospodarili, samo na 
drugi način. Ovdje ideš napried puževljim korakom u 

sto muka i nevolja, a u priestolnici se da za jedan sat 
priskrbiti više nego ovdje za pet godina. Evo kolikim 
troškom i trudom posiješ, a obično ti beru mraz i tuča; 
pa što preostane tim, ono nije sigurno od tata ni ovrhe. 
Svega toga nemaš se u Beču bojati. Posljednji put bio 
sam s Grossom i bratom na burzi; tu da vidiš, kako 
ide! Uz malo sreće i pameti moraš se novcem obsipati, 
a gdje glavnica raste tu se dade udobno i liepo živjeti. 
Gross mi ponudi, da za početak stupim š njime u druž- 
tvo, da igramo zajedno; zla mi dakle ne želi, kad hoće 
samnom dobro i zlo dieliti, a on se boga mi razumije 
u t0, kako se u godini dana iz jedne tisuće napravi deset 
tisuća.““ 

nMože bili da ja zato tvoga razgovora nedokučjem, 
što se u drugo gospodarstvo nerazumijem nego ovo naše, 
komu sam se od malosti učila,“ nastavi snuždeno Ljud- 
mila. 

»»Da kako draga, ali ćeš se novomu laglje priučiti, 
jer izvan soba nećeš imati ničim drugim posla no na- 
gledati djecu i služinčad ; a onda živjeti kako te bude 
volja! Ti misliš, da se neživi nigdje nego samo u Za- 
gorju, kao i bivši koj naš kmet, koj si i sada gradi kotac 
kako mu ga je gradio i otac. Vidila si u Beču, kakovih 
imade veličanstvenih sgrada, a onakova šta ne dade se 
stvarati bez novaca; nu gdje novaca imade, ondje jih 
se može i dobiti.““ 

nTo je sve liepo, Lazo, ali tko zemlju prevraća, zemlja 
mu odvraća ; ovo je naše, što imamo, a one sjajne sgrade 
neće biti naše.“ ,,Ti si zaista čudna žena, voliš ovdje 
zahiriti, nego-li ondje živiti kako ti se hoće srcu; ovdje 
nit imaš lječnika nit ljekarne, ni govedine ni žemlje, niti 
Si možeš od sina i kćeri išta drugo učiniti, nego da 
ostanu u selu i za selo. Kaži, što ćeš od Zore učiniti 

sada kad dodje iz škole, do sada se valjda nije ništa 
naučila, a ti ćeš ju naučiti kuhati; a po tvojoj pameti i 
Vladimiru je sudjeno da bude seljak, kakov sam si i 
sam. Moja draga ja želim, da našoj djeci bude bolje nego 
je nam.““ 

U tom pravcu nastavljahu razgovor. Ljudmila od 
nekakve slutnje i straha bivaše sve više melankolična a 
muž joj osvjedočen, da ga sreća ljubi, postajaše sve 
tvrdje glave, da mu se valja preseliti u Beč. Audaces | 
fortunajuvat, ponavljao bi dnevice u pameti. 


X. 


> Krasan ljetni je dan, nedjelja po podne. 
| U carskom dvorcu u Laksenburgu urečena je pučka 
svečanost sa bengalskom vatrom na čast ruskomu care- 
viću Konštantinu Nikolajeviću, koji se je navratio u Beč, 
ne znamo da li u političkoj misiji ili bez nje. | 
| Nebrojeno ljudinstvo sleže se taj dan ovdje u divnom 
perivoju, a kako i nebi? — ta Bečani su, a ljetna je 
nedjelja i ujedno svečanost ! 

Sunce prigrieva kroz granato stabalje široke puteve 
i zelene cjeline, pune božjega dara, najljepšega evieća; 
a sladka milota je pogledati ono množtvo kamelija uz 
mramorni dvorac; tko tih nije vidio, taj nezna, što je 
krasno evieće! | 

Cakli se sunašce u bistrih talasih jezerca, koje se 
od cvjetna prvoga perivoja medju sječenimi četvornjaci 
od kamena sad poput maksimirskoga ribnjaka sad kao 
Sava kod Trnja prelieva uz evjetni perivoj drugi, na 
otoku, gdje je stari grad sa cielim još pokućtvom od 
carice Marije Terezije; dalje uz evjetni perivoj treći i 
još dalje. Na stotine čunci i ladjice s krmanom 1 bez 
njega prevoze vesele i sentimentalne duše. 

Neimamo povoda potanko opisivati ni sobe u sprato- 
vih ovoga dvorca na otoku ni tajnu caričinu okruglu 
sobu, ni razizemnu prekrasnu okruglu djevojačku radionicu 
ni podzemnu tamnicu, u kojoj su mučila onoga i stari- 
jega vremena, ni hodnike sa obučenimi kipovi raznovrstnih 
stražara, koji samo što ne progovore, ni starinsku crkvicu 
na strani, nego idemo dalje i to na zapušteno četvero- 
kutno jahalište. 

Zapadna mu strana imade kat visoku ogradu sa naj- 
višjom carskom i množinom drugih loža s lieve i desne 
strane za gledanje jahača na trkalištu; ostali ogradni 
zidovi nisu viši od osam stopa, samo se na sriedini 
svakomu vide vrata i pred njima ostanci podnožja; na 
jednom je sjedila glasba, na protivnom stojahu na okupu 
takmaci jašioci, a na podnožju na prama carskoj loži 
bijaše stol sa skupocjenimi nagradami, za koje se je 
takmilo! 

Davno bilo, sada se spominje! 

Po trkalištu porastla trava, na ogradnih zidovih 
digo se korov a po bielih ložah pišu posjetnici jahališta 
za uspomenu imena svoja. 

U carskoj loži napisano je medju stotinami inih 
debelim crnilom: Radomir Ilić g. 185%. 

U toj velikoj carskoj loži stoje u ovaj hip dvie go- 
spodje u lahkom ljetnom odielu; za čas jedna hoće da 
na pobočna desna vrata izadje po svoj prilici za svojim 
družtvom u bližnju ložu niže, a druga još stoji nepomično 
pred Radomirovim imenom kao bieli kip od leda; izne- 
nadjena opetovano uzdahne duboko i uprav hoće da si 
rubeem potajice otare suzu sa oka, kad sa lievih vrata 
carske lože čuvne poluglasni uzdah: ,Ido, jesi-li ti?“ 
Okrenuv glavu lievo, odrveni se i u nesviestici pad& na 
zemlju. Pritrči mužkarac s lievih, priskoči gospoja s 

desnih vrata jer se uprav bila ogledala za njom, on ju 
podigne, a ova joj svojim rubcem otare znoj sa studena 
čela, u to bezsviestna pogleda plaho na okolo, šaptne 
prama gospoji njemački: ,ništa, ništa,“ a prama muž- 
kareu pogledav ga milo, promuca hrvatski: Radomire, 
ti si. | 

Uzpraviv se i obrisav si rubcem lice pruži lievu 
ruku gospodji, a desnu s rubeem Radomiru, te kao što 
stisnu lievom gospodji, a to se je vidilo, — bez sumnje 
stisnu tako i desnom drhćuću pruženu si ruku Radomirovu. 
Od sreće ne mogaše progovoriti ni riečee hvala vam! 

Uzdahnuv još jedan put iz dubine srca, propenta: 
»Eto ti, seko, onoga prijatelja, za kojim sam čeznula i 
pred tobom toliko puta uzdisala.“ 

Čuvši to Radomir bez obzira i straha zagrli i pri- 
tisnu Idu na svoje drhtave grudi i poljubi se na hrvatsku 
Šš njom na usta. 

Ida mu se odmah trgne iz zagrljaja i pokazav rukom 
na gospodju reče: ,Moja sestrična, gospoja Henslerova, 
činovnika kod minisvarstva.“ 

Od velike radosti i zahvalnosti i nju bi Radomir 
bio odmah zagrlio i cjelov joj dao, ali uvidje, da se to 
nepristoji; zato se samo pokloni, prihvati joj desnicu i 
digne ju nježno k svojim ustima. 

> S jahališta odozdo čuje se krupan mužki glas: Ido, 
Nina, gdje ste? 

»Odmah, odmah evo nas,“ odgovori gospoja Hensle- 
rova, dočim u isti hip Ida opet mio, nježan pogled upre 
u oči Radomirove, nebi-li mu saznala cielu prošlost u 
jedan tren oka. 

nJesi sam ovdje?“ 

»»Ovdje i na svietu, Ido.““ 

»Nisi.se oženio?“ 


»»lražio, pitao sam za te, al te nisam našo Ido.““ 

»Ah, kako sam ne sretna.“ 

»»sa sam te mislio mrtvu.““ 

»9ad te vidješe moje oči, sad bi mogla umrieti.“ 

»ovAjdmo, ajdmo dolje, muževi će biti ljuti, putem 
se razgovarajte,“““ progovori gospoja Henslerova 

»Je-li da ideš s nami u Beč, Rade?“ 

»»Ja živim u Beču; ako smijem s tobom ići, za me 
veće nema sreće““, | 

»Hodi hodi, s nami“ doda ona. Radomir joj sad 
poljubi ruku a ona njega u čelo. I podju sve troje desno. 

Jedva oni sišli u prvu ložu, eto ti s lieve strane 
udje u carsku ložu novo družtvo bečlija. Naši znanci 
podju lagano kroz sve lože prvoga sprata i kroz sve pri- 
zemnice dok dodju napokon na velika vrata izpod earske 
lože u jahalište. | 

Ovdje bahato i odvažno skoro u jedan glas predstave 
obe gospoje svojima supruzima gospodina Radomira Ilića, 
trgovačkoga blagajnika iz Beča, a njemu jedna svoga Jo- 
sipa Henslera, a druga Ivana Holcera, poštarskoga činov- 
nika iz Beča. 

Da je to cielo družtvo s Idinim znancem iz mla- 
djih lieta iz Zagreba ostalo sav večer i kasno u noć 
zajedno u veselju, da se je ono š njim sastajalo poslie 
i slučajno i po dogovoru kadikad cielo ili pak sami muž- 
karci ili same gospoje, i da je Radomir postao s vre- 
menom najdraži prijatelj kuće Holeerove — to će biti 
dovoljno, te smo spomenuli. 


XI. 
Zagrebački trgovac Gross, poznat i djetetu po pri- 
djevku mali Jakob, zasiti se trgovine i Zagreba, gdje je 
postao bogat, zaželi, da se povuče na koje grofofsko ili 

plemićko. imanje, ne ipak jako daleko od Zagreba i že- 
ljeznice. On želi tiem dvoje postići: jedno, povukav se 
iz gradske buke u ladanjsku tišinu uživati starcu ugodni 
mir; a drugo, činom dokazati Hrvatom, da je osvanula 
hora za novo velikaštvo u zemlji, koje ako i nema još 
po rodu i starinskom običaju gizdavih naslova presvietli, 
velemožni i poglaviti, uživa ipak jednake prednosti i nese 
koliko koji novčar premože. 

On bijaše već davno Lazara Ilića umolio, ako sazna 
za koje imanje u onom predielu, da bi se moglo kupiti, 
neka mu to odmah prijavi; najveće su mu da kako na- 
rastle zazubice na sam Mojmir, nu toga mu nikad ne 
reče, da ga nebi uvriedio. 

Ala se nadje u čudu, kad mu kinoga predpodne Ilić 
ponudi baš svoje imanje! Al tomu se od neko doba i 
padaše znajući, da po prijateljskom naputku njegova 
brata u Beču Radomir posreduje, da se Mojmir proda 
i obitelj preseli u Beč; već od više nedjelja bilo se nadati, 
da će mojmirski vlastelin prije ili poslie zagrizti u tu jabuku. 

I uputi se na izliku s Lazom, da razgleda imanje, 
premda je dobro znao i koliko ima rali i kakovih vrsti 
zemljišta; jerbo si je dao zemljištnik toga dobra izraditi 
mnogo prije nego-li su počeli dolaziti od Radomira listovi 

o lahkoj zaslugi i udobnom životu u Beču. 

Ljudmilu zazebe u srecu, kad opazi trgovea: doći | 8 
Lazom u Mojmir; njeka ju slutnja strese, te je gotovo 
neučtivom hladnoćom dočekala židova. Ovaj pako bijaše 
sladak kao med i udvoran kao SraliĆi nem poran 

U razgovoru nastavi : 

»Ja milostiva gospojo sasvim Gdobikšii, što se je 
gospodin suprug odvažio preseliti u priestolnicu i ondje 
radit s novci. To vam je najugodniji posao na svietu. 
Da ja svake radnje nisam sit, i da mi se hoće i više trpat 

blaga u hrpe, vjerujte mi, i sam bih otišao u takvom 
poslu gore; ta ne može po zlu proći, tko ima glavnice; 
molim vas, na burzi tisuća nosi tisuće; znam dapače 
stotine ljudi, koji su i bez novaca počeli raditi u burzi, 
pa su danas bogati gavani; a gospodinu Iliću ići će i 
bolje, jer će mu brat moj Samuel biti u pomoći sbo- 
rom i tvorom, pa i mladi gospodin brat, koj je kako 
čujem u novčarstvu već jako vješt.“ 

Ljudmila znajući, da je sada već u zalud vojevati 
proti muževoj misli a osjećajuć da je njoj slušati volju 
muževu i sliediti ga u dobru i u nesreći, ne odgovori 
ništa protivna, ma da joj je od nečesa srce u grudih 
pucalo ! ' | 

Napokon se pogodba utanači. Gross obreče zahtie- 
vanu kupovninu i obeća ju položiti za osam dana toli 
za imanje koli za kuću u Zagrebu. Ugovor bude po pro- 
pisu sastavljen i podpisan. 

Ilić zadovoljan dobrom prodajom raduje se skoroj 
gelitbi a Ljudmila uzdahnuv poluglasno: Bože, nek še 
puni sveta tvoja volja! reče glasno: 

»Kaži mi, Lazo, kad ćemo odavle? jer mi je težko 
u tudjem stanovati a ne plaćat stanarine.“ 

»nZa deset dana dušo, čim nas splati,““ odgo- 
Vori on. 

» Voljela bi danas nego sutra,“ uzdahne žena. ,Na 
plač me goni svaka stvarca, koju pogledam“. 


XII. 


Broji se od poroda Isusova g. 186*., treća poslie 
laksenburžkoga dogadjaja. 

Polag Sehotten Ringa u vipplinžkoj ulici uze Ilić 
u drugom katu veličanstvene jedne kuće krasan stan; 
na bielo lakiranih vratih visi mu crna ploča zlatom izpi- 

sana: Lazar Ilić, rentier. — (Od 8 do 10 sati 
kod kuće, poslie u burzi; po podne u burzovnoj kavani.) 

Koli silna razlika izmedju stanova njegovih u. Moj- 
miru i Zagrebu te ovoga u Beču! Što ikad samo spada 
u eleganciju šest bankirski uredjenih soba, to je bilo 
ovdje smješteno. Ondje slika bogorodice i drugih svetaca 
uz mojmirske penate, portrete umrlih Blagajića u crnih 
okvirih, a ovdje na svakoj stieni velika ogledala u velikih 
zlatnih okvirih, koja su te odmah na deset strana poka- 
zivala; ondje pobieljene sobe, ovdje crveno-zlatni tapeti; 
u onih uz najveću pomnju i čistoću: gospoje Ljudmile 
našla se paukova mrežica, ovdje je nevidiš, a ona bi ju 
željela vidjeti, jer naši vele, da to znači sreću. 

Ljumilu ni sjajnost soba, ni dvorba sobarica, ni 
zabave, kojih u Beču ima više no igdje na svietu, ni 
Laziva hvala, da mu sreća raste, ne mogu oteti zamišlje- 
nosti i mislim na skromni ladanjski život i tibi Zagreb ; 
još joj bilo najmilije baviti se u crkvi, što je muža i pom 
ali ju pusti, da živi po volji. 

Ovaj se kao gizdelin preobuko u svilu i kadifu ; 
ili mu gledao hlaće ili prsluk, lančić na uri ili prstenje 
na ruci, sve tije kazalo: to je bogataš; a kad sije obuko 
modri frak sa zlatnimi dugmeti, onda si pred sobom vi- 
dio bogata bankira. 

> Radomir, liep pune brade muž, desna ruka dronora 
dolazi mu ili ob dan ili u večer u posjete i prave osnove, 
kako bi on otvorio samostalnu trgovinu u veliko, a Lazo 
mu bio tajni drug. | | 
> Zorica, ponos otčev, navrši šestnajstu. godinu: b 
mlada je i liepa i bogata! — Ona priviknu bučnomu 
životu i nauči se hitrije po otčevoj volji sitno skakueatj 
po mekanih sagovih u elegantnih sobah i dostojanstveno 
sjediti na sofi nego-li dobro udarati po klaviru, čim ju. 


s 

je neki starac dnevice mučio, te francezki govoriti, u 
čemu ju je podučavala guvernanta. 

Vladimir, otčeva maza, uči se prava na sveučilištu ; 
poče na bečkom, ali još iste godine nagovori otca, da ga 
pošalje u Heidelberg, u državici badenskoj; ne dodje 
ovamo, da revnuje i marljiv bude nego da u jednom od 
najljepših njemačkih prediela probavi i vesele dane pro- 
živi. Kao drugih bogatira sinovi ide i on ljeti na kollegija 
samo, koliko se treba, da neizgubi polugodišta i koliko 
se nije obvezao, veseloj družbi za izlet u okolicu ili 
podalji prediel, kad se već radi kiše nije ostalo u reštau- 
raciji ,najveselijih štićenika“ almae matris. 

Praznika propisanih i koje si napravi sam, boravljaše 
najsretniji u renskom Badenu, gdje nema sveučilišta nego 
najglasovitije kupalište, u kojem vrve gosti iz svih strana 
svieta. Vidje on jednom u ,konverzacioni,“ kako se igra 
»Rouge et noir“ i ,Trente-un“, te kako se oko ,rouletta“ 
igrači i gledaoci tiskaju, bolje no u nas pobožni puk u 
crkvi, kad je najbolje puna; da nigdje nevidjena kao u 
igrani te veličanstvene sgrade, podignute poput staro- 
grčkoga hrama, vlada vam živahnost i strast u igri. 

Kad prvi put u nju stupi, gledaše sa strane bez ikakve 
strasti i duševne žrtve Vladimir igrače, ali mu otčev 
rad i sreća na burzi probude netom u grudi spavajuću 
srdu igračicu. Pomisli: kao sin burzijanca, koj si lahko 
i hitro zasluži novaca, mogu si i ja nešto više dopustiti, 
nego-li sudruzi moji, sinovi obrtnika ili vlastelina; ovi 
dobljene novce vraćaju natrag zemlji za sjetvu 1 državi 
za poreze a jedan mraz ili tuča najljepši jim je izgovor 
u listu sinku, neka štedljivije živi, jer damu se sada ne 
može poslati novaca. ... 

Gledaše igrače bog zna koji put već, ali mu je 
pogled sve pohlepnije padao na banku a jednoč mu se 

gotovo smrče pred očima; pomisli: od ovih deset. louis- 
dora mogu za pokus bud osam izgubiti, te što bi okom - 
trenuo odkotrlja se njegov žućak i donese mu — sreću! 
Vladimir podvostruči uložke i mjesto svojih deset ponese 
u večer kući dviesta žućaka. | 


Od toga dana eto vam prava igrača. 


Ali sreća nije stalna kao ni mjesec, koji sada raste 
a sad manjak kaže: nju slavni Apelles naslika sjedeću ; 
jer nezna stojati; njoj mudri Seneka ne vjeruje, premda 
ga je obilato nadarila blagom i slavom, a lidijski kralj, 
poznati Krez, nazove ludom Solona, što ga ne smatra 
sretnim, dok ovaj život sretno nesvrši. Pa kako ubog 
umre silni taj bogataš! | 

Gundulić naš veli: 

Kolo od sreće u okoli 
- Vrteći se ne prestaje. 

Ne može se od nas tražiti, da pomnjivo pratimo 
Vladimira, koliko je kad dobio, koliko kada zaigrao; bit 
će dosta nataknuti, da ta njegova strast izpiska otou 
stotinarke i tisuće. 


»1 opet evo lista od Vladimira, gdje moli novaca,“ 

reče "ljutito Lazar unišav u sobu baciv pismo na stoj. 
i snimiv sa glave cilindar, koj takodjer stavi na stol, te 
počne po dvorani hodati. Cas misleći nastavi: ,Odkad 
smo se u Beču smjestili, taj mi se deran sasvim prama 
čio; već je ovdje sila toga zatrošio, ali odkad smo ga 
pustili u Heidelberg, gotovo svaki treći dan piše po 
novce, a ja šalji koliko mu drago — nije te nije dosta. 
Sad mu treba ove pristojbe, sad ona knjiga, sad ono 
znamenito djelo — sve je neobhodno potrebno za njegov 
napredak. Kamo ćemo za boga doći, ako to tako nadalje 
podje.“ | 

»»Ja mislim reče Ljudmila, da bi najpametnije bilo, 
. uzet ga kući; ta ovdje imamo velike škole, neka se ovdje 
uči. Meni već onda nije bilo drago, da si mu mahom iz- 
punio volju i dopustio, da daleko od nas mlad i neisku- 
san živi i gospodari kako ga je volja ““ 

»imaš pravo, ja ću mu pisati, da mu novaca za 
nikakve trice nedam, nego neka gleda da svrši ovo po- 
ljeće, drugo će ovdje nastaviti,“ odgovori ozbiljno Lazar. 


XIII. 


Radomir postajaše svaki dan većim prijateljem kuće 
Holzerove. U mjesto da mu tečajem vremena ohladi 
ljubav za Idu postajaše ona svaki dan žešćom i jačom. 
Silna ga strast obuze, koja mu nije dala mira ni pokoja 
sve dok nebi vidio nju, radi koje je izašao iz zagrebačke 
crne škole i koju je smatrao jedinim stvorom vriednim 
ljubavi. 

Ida se nije takodjer ma ništa promienila samo što 
joj lice odavaše energičnije poteze i što se je onaj vitki 
stas doskora zaoblio i zaokružio te: zadobio oblik, o 
kom se kaže, da naginje na debljinu. 

Holzer, koji baš nije odviše mario za svoju suprugu 
ili nije ništa opažao ili nije opažati htjeo. Činilo se 
dapače, da mu je vrlo drago, što Radomir zalazi u nje- 
govu kuću. Taj gojni utovljeni bečlija bio je divno zado- 
voljan samo ako je imao dosta jesti i dosta piti. Najveća 
mu sladost i radost bijaše sjediti kod čaše piva i bu- 
ljiti bez misli u sviet, onako košto gleda vol uz pune 
jasle. | 

Ideali mu nikada niesu lebdili pred očima, a da ih 
je ikada imao, davno li mu potamniše pred poštanskimi 
računi. 

Živući ovako bezbrižno nije štedio novaca, mnogi 
dapače rekoše da previše troši. A njekoji njegovi vjerov- 
nici bijahu već očito kod svake nove svote ne zadovoljni 
i zlovoljni. To Holzera ozlojedi. 

Jednoga dana, kad je opet sjedio kod pune čaše 
dodje mu na pamet divna i kako si mišljaše božanska 
ideja, kako će uviek: imati dosta novaca. 

Zadovoljno bubnajući prsti po trbuhu promišljaše na 
sve načine kako da to izvede. Onda skoči na noge ne 
lagane već težke, ali brže ipak no obično i upravi svoje 
korake naprama svojoj kući. 

Ida bijaše kod kuće. Marljivost ne bijaše nikada 
njezina krepost. U zelenom ogromnom naslonjaču valjala 
je svoje u crvenu potegu obučeno tielo. Biela put činjaše 
se još bielijom i krasnijom. Prame si je nehajno spustila, 
da vise i da se dotiču listova romana, koje je požudnima 
očima gutala. 

S početka ne zapazi svoga supruga. Holzer bijaše 
preobražen. Ono njegovo obično veselo, bielo lice popri- 
milo je izraz srčbe, jada i biesa. Izgledalo je da će 
one male Holcerove oči ostaviti svoja duplja u lubanji i 
skočiti svom snagom na polje te poprskati krvlju onu si- 
romašnu ženu na koju bijahu ustrmljene. Holzeru se 
očevidno htjede komedije. Još prije nego li je stupio u 
sobu uze iz džepa malo zrcalo, divlje pomrsi kose, uze 
ovakov izraz u licu i — bijaše zadovoljan sam sobom. U 
ruci držaše revolver. 

Jedno vrieme ostade nepomičan na pragu sobe. Pro- 
matraše situaciju. Kad je zapazio da Ida dalje čita i da 
ga nevidi zalupi naglo vratima, da se je soba potresla, 
a onda viknu strašnim glasom: 

»Tako dakle mirno može sjediti ona koja je pro- 
igrala poštenje. O gnjusna zmijo, koja si prevarila svoga 

supruga. A on ti bijaše toli dobar. Sto si htjela učinio 
je za te, što si samo pomislila već ti je izvršio. Luda moja 
dobrota. Mjesto slasticami bičem bih te morao hraniti, 
mjesto zabava tući te tući dok bih ii izbio svu zloću iz 
prokletoga tiela. Ali nisam mislio, da si tako duboko 
pala nevjernice pogana. Gledaj, ubit ću te, ubiti ko pseto. 
Ali ne još ne, najprije ću te izmučiti, izmrevariti i krv 
ti piti. I prije ću ubiti onoga lopova, koji mi tako zlo 
naplaćuje prijateljstvo. 

Ida bijaše izvan sebe. Nije još nikada vidjela ta- 
kovo biesnilo svoga muža. Ovo strašno nacereno lice, iz- 
krivljene ustne bijahu joj nješta neobično grozna. 

Revolver, kakova još nije imala nikada naperena u 
< se, nije ju ni toliko preplašio, koli onaj neizrecivo divlji 
pogled suprugov. 

Cuvši njegove rieči prodrhta, podiže se lagano, blieda 
uzrujana i muklo, jedva razumljivo reče ,ali moj Ivane, 
za boga, Ivane, smiluj se!“ 

»»lebi da se smilujem bezstidnoj zvieri, koja mi 
je izpila krv i radost? tebi da se smilujem ?““ odvrati 
Holzer divlje. 

»Moj supruže, ja te molim i zaklinjem svim, što ti 
Je najdraže na svietu, da mi oprostiš, da mi časovitu 
zabludu zaboraviš“ . .. 

»»O nikada, nikadać« — viknu Holzer. 

»Dobro dakle, odgovori Ida — kad već žedjaš krvi, 
to me umah ubij, no poštedi njega, koji nije ništa kriv, 
koga je nesretni slučaj privezao uz mene. Poštedi bar 
njega.“ 

221 on će umriet! Smrt obojice, to je moja svrha, 
to je moja želja i jedini cilj““ — odgovaraše energično 
Holzer. 

»A ti me ubi, da neslušam više pogrdnih ti rieči, 

da: ne sdvajam .sa toga života, da se riešim svega. Ubi 
me smjesta.“ 

To izrekavši postavi se Ida ravno poput kamena 
i gledaše oštro u oči svoga supruga, koji je još uviek 
držao revolver u ruci. 

Ostade tako njekoliko časaka. Holzer se pričini 
kao da krzma, kao da mu ponješto nestaje biesa. A 
onda iza njekolikih :časaka prosbori : 

»»Pa ipak, ipak, jest nješta što bi vas moglo 
dag od rugobne smrti.““ 

pšto je to, reci,“ prosbori naglo žena, poput itepljezika 
žaj se hvala slamke. 

Muž neodgovaraše ništa. 
Ida nastavi: 

»Reci, kazuj, zaklinjem te svimi sveci, ja ću sve, 
sve na svietu učiniti samo, da spasim njega, koji je 
sasvim nekriv.“ 

»»Dobro dakle, hoćeš li ada njega. Koska 
»la to mi jedina želja.“ 

»y» To ćeš ga spasiti tim““ ... | 
Holzer se prekinu i ne nastavi dalje. 

: Ida .ga pogleda sdvojnim pogledom ; iz njezinih ustiju 
izvi se jedva čujno: čim? 

Holzer još uviek promišljavaše a onda rekne naglo: 
»» lim... da spasiš mene!““ 

. »Kako ?“ 

= »oBio sam nesretan. Izgubio sam veliku svotu novaca 
idući jednom na poštu u svoju poslovnicu. Nisam ti 
htjeo reći da te ne razžalostim. Morao sam posuditi od 
židova lihvara na strašno velike kamate. I na taj sam 
način propao. Danas neimam ni novčića. Ako ovih dana 
neplatim ne preostaje mi ništa drugo nego ili se dati 
zatvoriti ili otrovati. Moje poštenje stoji svakako na kocki. 

Ime Holzer čitati će se u svih bečkih novinah kao ime 
nepošteno. Dužan sam svojoj obitelji i sam sebi, da 
očuvam svoje pošteno ime od sramote . .. 

A ti, ti bi me mogla spasiti.“ “ 

»Kako?“ zapita žena, koja je pozorno slušala. 

»»Da zatražiš od Radomira, nek ti on posudi ovu 
svotu.““ 

pOd Radomira?“ — propenta žena, kojoj se je po- 
čelo bistriti pred očima. 

»»Da od Radomira, jer ćeš na taj način Spdana 
tri života. Moj svoj i njegov.““ 

Holzer je osobito naglasio taj njegov. 

Ida, koja je dosada stajala, sjedne natrag na na- 
slonjač, prihvati rukama glavu i neodgovori iz prva, ali 
kad je vidjela da joj supruga iz nova biesnilo hvata, 
prosbori brzo ali glasno: Hoću. — 

Dok još ona u rieči začuše se iz vana koraci. ,To 
je on, to je on“ šaptnu plaho Ida. 

»Lupus in fabula“ pomisli Holzer. 

Onda stupi k svojoj ženi i reče: 

»»nOn me ne smije ovdje zateći.““ 

»Ali inače nije moguće ; jer je samo jedan izlaz i ulaz.“ 

»»Io ništa ne čini, daj me zatvori u taj ormar.““ 
Dobri suprug kako bijaše debeo stupi u ormar i potegne 
vrata za sobom. Bijaše čudan prizor kako se je suprug 
pred ljubovnikom svoje žene skrivao u ormar. Bijaše u 
ostalom skrajne vrieme, jer je već do mala stupio Ra- 
domir u sobu. 

Taj bijaše neobično veseo. Holzer u svojem zatvoru 
nije vidio ništa, a da je i vidio sve bi mu to zasjenio 
Sjaj zlata i razkoš bezbrižna života, kakov. si je već u 
snu umišljao. Radomir mu se pričini kvočkom, koja će mu 
zlatna jaja nositi. — 

Radomir je i dosele dosta trošio na svoju Idu. Svaki 
čas bi joj kupio što dragocjena i liepa za dar. Veselilo 
ga neizmjerno sve što je nju veselilo. Gledati ju kako 
dar _na sve strane pogledava kako mu se divi i raduje, 
bila je za nj neizreciva slast. Nije puno mario za trošak 
samo da je tim njoj i sebi pribavio njekoliko ugodnih 
trenutaka. Nikad ga nije ništa prosila. Stoga se ovaj put 
ozlovolji i začudi. Ida mu nije pripoviedila o ljubovnoj 
sceni, koju joj odigra suprug, ali mu reče pripoviedku 
o izgubljenom novcu. Reče mu ujedno, da ne bi mogla 
preživiti sramote, da joj muža zatvore, te da bi se i od 
Radomira morala razstati. 


Radomir se spočetka ustručavaše pristati, ali kad 
mu ona postavi dilemmu ili neka pribavi novaca ili je 
neće više nikad vidjeti, pak kada mu je suznih očiju 
rekla s Bogom i pritisnula mu vrući cielov na usta, onda 
već nije mogao odoljeti, da joj ne obeća. 

Holzer bijaše sav blažen kad mu izpripoviedi žena svoj 
uspjeh, te kad je začuo, da će se još do sutra domoći nov- 
čine. 

Nije tako blažen bio Radomir. 
> Zabrinut šetao je po svojoj sobi gore dole razmišlja- 
jući kako da dodje do novea. Imao je doduše prilično 
liepu uštedjenu svotu, ali ta jedva dostajaše, da dade 
Idi ono što joj bijaše obećao. 


Sav zabrinut podje u poslovnicu svojega gospodara 
Grossa, da ga umoli zajam. U poslovnici u to doba već 
ne bijaše nikoga. Znao je da će mu gospodar dati sve 
što bude zahtjevao, ali njega nebijaše — to ga smuti. Cas 
sjede čas opet ustade. Na licu mu zrcalio se nemir. Oko 
srca hvataše ga tjeskoba. 

U kutu bijaše željezna kasa. Cudne ga zaokupiše 
misli. U njega bijaše ključ. Nikoga ne ima na blizu. Da 
uzme što iz kase? Pak da sutra rekne gospodaru. Bi 
li to smjeo? bi li to bio grieh? Ne bi! Ta gospodar ima 
unj pouzdanja. I sam bi mu dao. 

Ne, ta to ne bi bilo pošteno, da sam uzme ; ta to bi 
bilo i tatbina i zločin. — Jesu li Ilići zločinci? Ime 
Ilić, koje mu se glasno izmače iz ustiju, sjeti ga nehote 
na brata Bi li k njemu pošao posuditi, znao je da 
mu nebi dao, pa da bi mu se tiem za uviek zamjerio. 
Pak što bi naveo za razlog zašto mu treba novaca? He, 
k Iliću ići to je ne moguće, toga mu ne dopuštaše nje- 
gov ponos. Radje ništa. Malko zadriema na stoleu. U 
driemu opazi Idu zaplakanu, sdvojnu, gdje mu rubeem 
maše i kliče posljednji ,S bogom“. Uz nju bijaše njezin 
muž u spodobi buldoga, koji ju je vukao svojimi zubmi 
za odjeću. U daljini tekla je polagano rieka Dunav, u 
kojoj su se srebrni mjesečevi traci blieskali. A buldog 
je vukao ter vukao Idu prama Dunavu sve bliže i bliže. 
Već nije bilo tako daleko, jer se je i rieka valjala prama 
njima sve bliže, sve brže. Valovi strašnim šumom dopi- 
rahu mu do ušiju. Grdni buldog stade sve jače vući, 
sve brže bježati, tako, da se je samo vidjelo njekakovo 
kotrljanje u prašini jedva dohvatno vidu. Još časak i 
valovi bi zagrlili Idu. Radomira pograbi nješto o srce. 
Iz daleka razumije Idin glas: Spasi me, spasi. Već bijaše 
skoro kasno, Radomir skoči . . . I zbilja je skočio pro- 
budivši se, sav prestrašen oda sna. Nije nikada vjerovao 
snom, ali ostade mu živo u pameti iz domovine, kako 
su mu bake još maliću na prelu pripoviedale o noćnih 
utvarah i istini sna. 

Sjeti se: opet onoga, što je obećao. 

Brzo stupi blagajni, izvadi ključ iz žepa i otvori ju.. 

Tad koraknu opet natrag brzo, hrlo, kao da se 
boji. I bojao se je. Groznica ga tresla po čitavom tielu. 
Idina sdvojna slika lebdila mu pred očima. Pomisli, neće 
se znati. Gospodar me cieni, neograničeno mi vjeruje. 
Ne će se znati, a za njekoliko dana i onako ću nado- > 
knaditi. Pa da se i sazna? Došao bi u tamnicu. Ali nije 
li bolje, da ja umrem nego ona. Bez nje i onako ne bih 
mogao živjeti. Zašto se ne bi za nju žrtvovao. 

Pak nije li lud taj strah? Kakovo pronevjerenje? 
Glupost! Ta onda bi bilo pronevjerenje kad ne bi htjeo 
natrag metnuti, a za Boga, ja toga ne ću učiniti. Čim 
prije bude moguće, ja ću povrnuti u Grossovu blagajnu 
— sve. i 

Te ga misli obodriše. Uze iz blagajne smotak ban- 
knota i stavi ih k sebi. 

Tad naglo zatvori kasu. 


XV. 


Citatelji nisu valjda zaboravili još na Vukolaja Cvje- 
tića, koji je kano pravnik zalazio u Blagajićkinu kuću 
uveđen mojmirskim vlastelinom; poslie on idjaše tako 
po domaći k Iliću kao da ovomu spada u obitelj. Vladi- 
mir bijaše mu pobratim a gospodična Zorica velecienjena 
kći domaćine i domaćice. I sami roditelji, kad su njega 
vidili sa svojom kćerju nestašno se šaliti i smijati, re- 
koše često u Mojmiru: Ovo dvoje i poslie budu svoji. 
> Brat mu kapelan izpipa tajnu srca i vidje sebe, kako 

(će jih, ako Bog da, vjenčati on u brak, 

Drugi dan u podne, nakon onoga razgovora o Vla- 
dimiru, da će ga otac pozvati natrag na bečko sveučilište 
a novaca da mu neće više slati, najavi se gospoji Ilićki 
župnik Ovjetić iz Zagorja. Kolika obuze radost Ljudmilu 
opaziv ,mladoga gospona“, izpovjednika i vrla propo- 
vjednika! Suze ju oblijaše. 


62 


Dodje kući i muž joj Ilić, ozbiljan i namrgodjen. 
kako ga Milan Cvjetić još nikad nevidje. U prvi mah 
mu se pričini, da je zavadjen sa ženom, nu odmah 
uvidi, da to nije, bijahu bo bez ikakve pritaje i sile medju- 
sobno i šnjim ljubezni. Imadjaše on odgovarati na stotine 
pitanja, a zaboravi na se iradšta jeu Beč došao. Odlahnu 
mu, kad su ga pridržali na objedu, te pomisli, da će 
pri objedu pripraviti razgovorom uvod u svoju prošnju, 
o kojoj nije ni dvojio, da će mu se izpuniti. 

K objedu dodje i Radomir. 

Milanu se vidi domaćina preobražen, kako ga on do 
sada još nije vidio; postara se mnogo, ali je još krepak ; 
nizko mu se čelo uzvisi ponešto čelavošću, al ne spada 
ni sad medju ljude visoka čela; natoprčene mu usne izra- 
zuju neiskrenost; malene oči kano ulisća, aoči su ogle- 
dalo duše, pokazuju i strah i okrutnost srca a izdavaju 
ujedno škrtost i lukavosi. 

Zorica, diete nekoč ljubežljivo sad krasna kao za- 
gorska Hrvatica, koja pije iz izvora vodu i udiše naj- 
čišći božji zrak, dodje veličanstvena pogleda i ljepote; 
rekao bi, savršeni je uzor ljepotica svoga naroda. Doma 
ne razkošno obućena, tako je mila te ljubavi dostojna i 
Milanu, da mu se je ponosom napunilo srce sida, gdje 
ju motri i misli: ovo je dakle moga brata žena. Svaka 
joj crta u obrazu podpuno pravilna; kosa joj crna ko u 
gavrana perje, a izpod biela misliš od slonovine čela | 
dva crna oka odrazuju ti čustvo i razum a čini se i 
ostale krieposti majke joj Ljudmile. 

> Prostrti stol providjen je božjim Blazodlivolie sve 
što na njem vidiš, ili je od srebra i zlata, ili ti je nai- 
zabranije staklo i porcelan. Uz hrvatskoga bunjaka vidiš 
staklenke cipra i falernca. Da, tako se dika šamo kod 
prvih. velikaša i kod bankira. 

Razgovor o gradu i okolici bečkoj demostenskom 
riečitosti sladi Radomir; romantičnost i milo podneblje 
hrvatske domovine slavi Ljudmila; dramu i muziku nje- 
mačku kritičkim zanosom u nebo diže Zora, dok doma- 
ćina il zamišljen ne sluša, il nadje uzroka za štogod slugu 
opsovati i pokazati, da nije dobre volje uza sve ono srdačno 
čavrljanje kod stola. Ali na jednu kćerinu primjetbu o 
Sehillerovih dramah progovori ipak ljubezno: 

»Pa ipak kralj nije svih pjesnika Sehiller nego Homer ; 
jer je nedostiživ u onom stihu o zlatnom palaisu (kući) 
kad pjeva: 

I pod zlatnim krovom, koj si sam sagradi, 
U obilju živi, viek svoj miljem sladi. 

Tko o čemu, ali svaki ob onom najvoli, oda šta mu 
srce puno. 

Milanu zavratica domaćine dobro dodje te svede 
govor na to, kako su u Hrvatskoj zavladali težki dani; 
jer nemaš novčanih zavoda do jedine hrvatske štedio- 
nice; ova da radi velikim oprezom i daje na pupilarnu 
sjegurnost na zemljišta ili pak na mjenice uz dva tri 
žiranta; tko toga dvoga nema, pa bio pošten kako mu 
drago, ako treba novaca, mora da se baci lihvarom u 
ruke, koji kao pijavice i krv iz čovjeka izsisaju. 

»Tomu su, gospodine župniče, krivi zakoni, kojimi 
se zabranjuje slobodan promet novca. Nebi lihvara ni 
bilo i dosta .bi se našlo novaca u zemlji, da se glavničarom 
ne zapovieda: moraš dati uz četiriili pet po sto, ako ne- 
ćeš da ti glavnica leži mrtva u ormaru. Samo zakoni 
stvoriše lihvare.“ 

»»Ja mislim baš mr da su zakoni nastali 
kašnje, kad je već bilo lihvara, jerbo su stvoreni proti 
njim, tako u Njemačkoj u šestnaestom stoljeću kao i 
kod nas poslie, progovori župnik. 

»Nu, pa što se je timi zd postiglo? To da se 
je i nadalje lihvarilo“, nastavio Ilić, 


»nsest, jest, ali u potaji, kao što se i druga mmm 
štena i zla djela obično u tmini obavljaju““, doda Milan. 
»Već to pokazuje, da nije pošten posao lihvariti;, a tko 
se nepoštenim poslom bavi, nije pošten čovjek“. 

»Vi ste popi čudni ljudi, vi bi ste htjeli, da vam 
šgvjok svoju muku dade uživati bez ikakve odštete, aa) 
upita domaćina. 

»»Ne, gospodine, toga nijedan pametan pop nije kazao, 
barem ne bi smio,“ odgovori župnik. ,,,Jer to niti bi pravo 
bilo, da se nedaju kamate niti se je to ikad zahtievalo 
bud u starom ili novom zakonodavstvu.““ 


»A kako nije? molim vas. Izrajelitom je zabranio 
Mojsija primati medjusobno kamate i nazvao ih, valjda 
znate, lihvom “ | 


»»Istina, sika stoji u pentateuhu, ali on tada nije 
mislio na trgovački promet, koj se osniva na medjusobnoj 
koristi, pa zato sene može ni predmnievati, da je hotio 
nedopuštenim izjaviti, da se za učinjenu: uslugu dade 
primjerna nagrada. Usuprot dade se iz Mojsijevih knjiga 
i ostalih spisa staroga zavjeta jasno dokazati, da je, pro- 
glasiv primanje kamata lihvom, Mojsija hotio jedino to 
postići, da sačuva svoga bližnjega od štete i prevare a 
sirotinju od propasti. To se jošte bolje vidi iz nauka naše 
crkve. I ona je, kao njekoč Mojsija nazvala primanje 
kamata u obće lihvom, kad .je u sriednjem vieku ustala 
proti bezsramnim lihvarom te izdala kanoničku zabranu 
primati kamate po svuda, gdje se pokazuju lihvarski. 
Crkva je pošla s gledišta, jer novac sam po sebi nije 
plodan, da nemože dakle ni ploda donieti; a to ćete i 
sami vidjeti, da je tako; novac je samo sredstvo,; da se 

nabavi, česa jošte za proizvadjanje treba, a nije bitni dio 
proizvadjanja, ele ne može ni ploda donieti.““ 

»Dakle vam je novac ništa?“ upita porugljivo Ra- 
domir. 

»»mMolim, toga nisam kazao. Vi ćete mi dopustiti, da 
su izvori svim proizvodom dva glavna činbenika, a to 
je narav i čovječja radnja. Ovom se stiče glavnica, a u 
toj je samo jedna čestica novac t. j. utlačena kovina od 
zlata ili srebra. Novac je postao neobhodnim sredstvom 
postignuće svrhe tekar tim, što je primljen u svietu za 
obćenito mienjalo i tvarnim znakom ciene onoga, česa 
čovjeku treba, da si pokrije biedu ili zadovolji želju i 
potrebu. Novcem možete samo ono, česa na svietu ima, 
dobiti, zamieniti i što vas volja, ali da sakupite na 
hrpu sav novac cieloga svieta, vi nećete novcem ništa 
napraviti bez čovječje radinosti, on je po svojoj naravi 
neplodan; a to je i sreća, jerbo se tim laglje dadu 
izmiriti kapital i radnja, pa i gdjekoja socijalna pogibelj 
ukloniti.“ “ 

>, Dakle vidite, ipak je došlo na moje, da vi popi 
učite za taj neplodni novac da netreba davati kamata, 
pa što ja nisam ni znao, ne Mojsija samo nego: i erkva 
velite, uči tako“, progovori domaćina. 

»»Gospodine domaćino, niti sam ja to kazao niti 
crkva zabranjuje dužniku za pozajmljenu si svotu dati 
primjernu naplatu ; usuprot crkva uči, da iz zajmovne 
pogodbe mogu sami po sebi nastati i drugi pravni na- 
slovi, uslied kojih se može osim pozajmljene dužne svote 
dati i njeka naknada za učinjenu uslugu. Gospodin će se 
Radomir može biti još sjećati, da crkva pokazuje pravne 
naslove, koji mogu nastati iz zajmovne pogodbe te se 
po tom uz povrat primljene svote i naplata dati, a to su 
tako zvani damnum emergens t. j. kad zajmodavac, da- 

vajuć komu svojih novaca ili stvari, pod novac trpi štetu 
budi krivnjom ili bez krivnje ovoga; zatim lucrum ces- 
sans, kad zajmodavac nema dobitka, koj bi imao biti. 
Zajmodavac može u onom slučaju s dužnikom ugovoriti 
odštetu, u ovom pako izmakli dobitak. A onda vam ima 
i još nekih načina glede pogibelji n. p. u trgovačkih 
podhvatih, glede duljine vremena i glede zateznosti, u 
kojih svih slučajih erkva dopušta primati kamate. I crkva 
hoće, kao što i Mojsija, da vlastničtvo svakoga obrani od 
zakida a sirotinju od bezdušnoga gnječenja, te je htjela 
zapriečiti, da novac na svietu nepostane vlast, koja samo 
zvonkim svojim zvukom vlada, te da se onda mjesto 
prava, istine i ljubavi iskrnjega u narodih uzgoje se- 
bičnjačtvo, pohlepa i druga zla.““ 

;: Domaćica zadovoljnim pogledom prati svaku rieč žup- 
nikovu, što se o drugih slušaocih nebi moglo kazati. 

= »Dakle i vi dopuštate, da se kamate ili naplata i 
kako vi to zovete, smije dati i primati? Ako to, onda 
ste opet ondje, gdje smo bili najprije, kad sam vam 
reko, da bi novcu trebalo otvoriti slobodan promet i 
dati mu neograničenu slobodu ; jer bi se onda glavničari 
natjecali, da si glavnice ukoriste, davajuć jih uz kamate, 
kakve bi jim se nudjale, kao što trgovac robu svoju.“ 

 ,»»Ja dopuštam gospodine, da bi se uz slobodan obrtni 
zakon svaki živež i roba dobivala uz jeftiniju cienu ali 
za novac toga nebih rekao; dužniku je potrebitije da 
pozajmi nego-li glavničaru, da se rieši svoga novca, koj 
napokon ni u škrinji nepropadne. To bi još moglo vrie- 
diti u onih zemljah, gdje imade mnogo glavničara, pa 
koji su toliko mudri, da se drže onoga nauka, da hrana 
bačena u zemlju donosi plod a spravljena u hambare 
ne samo da se ne množi nego da ju žižci, lepirice i 
miševi troše, da se razsipava i vlagom užiže i kvari; ali 

uzmite vi na um našu domovinu, gdje je tako malo glav- 
ničara; ondje bi siromah morao propasti; jer bi se ka- 
mate dizale prema broju potrebujućih, a tim bi glavni- 
čari postajali sve bezobzirniji. Nije gospodine nigdje 
konkurencija tako ograničena i tiesna kao baš kod onih, 
kojim treba novaca.““ 

»Uz slobodno natjecanje našlo bi se i i dalje glavničara, 
pa koji sada u potaji rade uz bog zna kakove postotke 
te su lihvari po zanatu, njih bi za kratko vrieme nestalo,“ 
doda domaćina. 

»»Gdje ima mnogo bogatih ljudi, ondje ima i pošte- 
nih glavničara, — dopuštam, da bi se ondje broj lihvara 
mogao smanjiti, ali gdje je glavničara u obće malo, 
dvojim, da bi to s lahka išlo; ja sam barem osvjedočen, 
da je najbolje zakonom stegnuti pohlepu onih, kojim je 
prvi razlog za davanje zajma, da se biedom biedna duž- 
nika obogate. Sasvim nestalo nebi lihvara po zanatu 
nigdje, da se danas uvede slobodan promet novca; kao 
što nebi ni tatova ne stalo, da se danas dignu zakoni 
proti kradji. To visi o ćudi i savjesti čovječjoj.““ 

»A, vi ste [u svoju teoriju zaljubljen, pa mislite, 
da imate pravo, ali ja sam uvjeren, da bi lihvarenja ne 
stalo uz slobodno nadtjecanje kao što ne staje tmine uza 
svjetlo.“ 

»»Nebi, nebi gospodine! Ta kušalo se to za cara Jo- 
sipa II., koj je težio pomoći vjeresiji zasebničkoj i po- 
stići blagostanje u državi; on ukinu lihvarski zakon, a 
nakon sedamnaest godina moralo ga se opet uvesti, jer 
je lihvarstvo preotelo tolik mah, da je po državi zavla- 
dala najveća bieda i demoralizacija.““ 

»Drugi su odnošaji u svietu bili za vrieme cara Jo- 
sipa a drugi sada, moj gospodine; onda su narodi bili 


nezrieli, da shvate domašaj slobodna prometa; pa onda 
| # 

što je to sedamnaest godina, ako se hoće vidjeti uspjeh 
tolikoga pokreta?“ zaključi domaćina. 

U razgovoru se i objed davno svrši. Radomir s 
nazori popovimi očevidno nezadovoljan kao mu i brat, 
ustane, izpričavajući se, da mu je ići u posao, a onda 
ustanu i ostali, da idu u drugu sobu, gdje čeka erna 
kava. Zorica otide u sobu, gdje je glasovir, da malo prosvira. 

Kad su ovdje zapušili smotke milares, osokoli se 
Milan i progovori: 

» Velemožni gospodine! Ja sam u Beč došao, da 
Vas zamolim jednu ljubav. Kako znate, meni je kolator 
Gross dao župu, gdje sam do jedanaest godina kapela- 
novao. Mi smo malo prije razgovarali o novčanih od- 
nošajih u Hrvatskoj; i Vam i milostivoj gospodji je 
znano, da si nisam mogao napraviti novaca, jer i ono 
malo, što sam bio prištedio, potrošilo se na školanje brata 
i podupiranje ubogih sad već poumrlih roditelja; meni 
je treba za nabavu potrebnine u kuću i gospodarstvo naj- 
manje dvie tisuće for. a od koga da jih dolje pozajmim 
uz zakonite kamate, kad nemam ni mjeničnih jamaca ni 
posjeda svoga, da bi se mogo zateći u prvu hrvatsku 
štedionicu? Da ne padnem lihvarom u ruke i da se ne 
ubijem na godine i godine, budite mi Vi tako milostiv, 
dajte mi pozajmite na pet, šest godina dvie tisuće fo- 
rinti, ja ću vam ih pošteno vratiti, kako želite u go- 
dišnjih obrocih ili na jedan put onda, kad —“ 

Ne mogaše dovršiti. Domaćina se uzlovolji slušajuć 
i reče glasno: 

»»Od toga neće biti ništa, gospodine! Ja vam ne 
mogu ništa dati! Neugodno mi je priznati, ali moram, 
moj sin vam razsipava novce putem i baca ih kroz 
prozor.““ 

Župnik protrnu. Ljudmili zasja suza u oku ; reče blago : 


a 


69 


»Daj, daj Lazo, pomozi mladomu gospodinu; u njega 
neima prevare, a treba da za se počne“ — 

»nIko misli na prevaru? Šta god blesneš! Valjda 
znaš, da mi je sav novac u papirih; ja ne sjedim na 
novcih kao kokoš na jajeih, nego radim. Ne, gospodine, 
ja vam ne mogu dati.““ 

»He kad ne možete, hvala Bogu! Ja sam se uzdao 
u dobro srce i bogatstvo vaše.“ 

»»nNe govorite molim vas u tutanj; ja ne budem 
išao sada žlice. i dragocjenosti za vas zalagat ili prodavat ; 
ja živim o mojoj vjeresiji i od mojih papira, ne mogu 
vam dati! To je valjda razumljivo rečeno.““ 

»Molim; oprostite, da sam bio tako slobodan, ja 
sam mislio“ — 

»»Dobro, dobro, ali ne mogu. Nu gospodine žup- 
niče, ja imadem danas jedan prešan posao i moram od 
kuće, ako izvolite ostati još kod supruge ovdje, ostanite, 
ja vas moram ostaviti — s bogom““ reče ozbiljno do- 
maćina i hladno pruži desnicu, da se razstane sa svojim 
gostom. | | 

Još mu se jedan put nakloni i — ode. 

Milan i Ljudmila gledaju se u čudu. 

»Ja vam ne mogu pomoći“, promucća nakon podulje 
šutnje domaćica. ,Žalim od srdca. On je istina gotovo 
sav novac stavio u papire a ostatkom nakupovao ove 
stvari i troši na djecu mnogo; a ja — ja nemam toliko 
prištedjenih.“ | 

»»O, milostiva gospodjo, ne mojte se starati! Ja ću 
već nekako potrebne novce nabaviti makar ih sabirao 
na dva tri mjesta u manjih svotah““, odgovori čedno 
Milan i u znak zahvalnosti za dobru volju poljubi joj ruku. 

I nastaviše razgovor o tom, o djeci i o Vukolaju. 
Netom se domaćica nečemu domisli, uprosi župnika, da 

se časak zabavi, dok ona dodje; odprhne u drugu sobu 
i za čas vrativ se natrag reče: 

»Moj će valjda skorim doći natrag kući; jer jane 
znam, gdje bi se on sada zadržavao; u ovo je vrieme još 
obično doma. Izvolite gospodine župniče, ovu svoticu 
uzeti od moje prištednje, tri su samo stotine. Jedna 
budi vaša za put, primite ju od mene bez uvriede meni 
na uspomenu; ta išao ste u dobroj nadi tako daleko! Ove 
druge dvie stotine uživajte bezkamatno do moje smrti, a 
onda napravite zakladu za dvie sv. mise u godini za 
moju i mojih bližnjih rodjaka duše.“ 

Najljepšimi riečmi zahvalnosti za toliku ljubav i za 
pozdrave bratu Vukolaju, te učtivošću naobražena sveće- 
nika razstavi se mladi župnik sa gospodjom Ilićkom, i 
sa kćerju joj Zoricom. Izašav na Sehottenring šapne 
sam sebi ono iz Virgilove Aeneide: 


Et geminas, causam lacrymis, sacraverat aras 
Podignu dva žrtvenika svojih boli svjedoke. 


XVI. 


»Majko, majčice, jesi li vidjela ono krasno jutarnje 
odielo grofice Rohanove?“ 
| »»Jesam diete moje, ali čini mi se prerazkošno.““ 

»O zašto, zašto? vrlo joj dobro stoji, pak sam si 
mislila“ . . . 

ppSto dušice ?““ 

»Da bi vrlo liepo bilo kad bi“ . .. 

»»I ti imala takovo odielo? Ne miljenče moje! 
Rohanova je grofica, a ti ne zaboravi, da si kći ugled- 
noga vlastelina, ali ipak““ ... 

»Ne majko nemoj tako, ako me ti i moj otac rado 
imate, ako me ljubite onda ćete mi ipak nješta učiniti po 
volji. Veliš da je odjeća skupa. Skupa, skupa, hm, ali moj 

tatica je bogat, vrlo bogat pa kad ima, zašto ne bi dao? 
Ja ću mu danas, čim se vrnemo iz opere, reći sve i za- 
moliti ga da bude tako dobar da mi učini tu ljubav. Ali 
ti me moraš podupirati; jer znaš da je tatica škrt, da 
mu težko idu novci iz ruku“ 

p»Diete moje, grliee moja, nije liepo da tako go- 
voriš o svomu roditelju. Ne sjećaš li se više onih liepih 
nauka, koje sam ti sa pokojnim našim župnikom još u 
Mojmiru u srdce usadjivala? ne sjećaš li se više četvrte 
zapoviedi ?2““ 

sAli majko uvjek te doti prodike, kaoda si POP, 
ta ja nisam ludo diete, ne miriši mi više mlieko iz ustiju, 
znam što mi valja raditi. Kad bi bio moj otae siromah 
i ja bih mogla biti siromašna, ali mislim da mi ne 
možeš zamjeriti ako od bogataša PBINAJAM, da Pe 
žive.“ 

»»O taj “bogati život, ak mi ga je odviše. Sve ge 
je promienilo. I ti! Ti koja si mi njekoč pjevala milene 
hrvatske pjesmice, da su se ozvanjale gore i doline rod- 
noga mi kraja, da mi se je srdee od blažena milja raz- 
tapljalo, ti. moja Zorice zaboravljaš i materinji jezik i 
voliš pjevati iz svakakvih nesgrapnih ,Liederbueha“. .Za- 
boravljaš i na to, da je Vukolaj vatren Hrvat, a da 
mu ti, koja si nakanila postati njegovom družicom, . 
moraš nastojati, da budeš onakovom, kakovu te si on 
umišlja.““ 

»Prestani majko, prestani. Ja nisam prestala ljubiti 
domovine svoje. Liepo mi je na nju misliti, kad imam 
baš vremena fantazirati. Ali ovdje, to moraš i sama pri- 
Znati, mnogo je ugodnije. A što se tiče Vukolaja, to i 
opet mislim, da se on mora promieniti. Sasvim promie- 
niti. Ja ga volim i hoću da bude onakav kakovi su drugi 
imladići, da bude okretan i udvoran i u govoru, da zna 

ulagivati i udvaravati, a ne da se drži kao sad poput 
drvene klade, poput mojmirskoga seljaka, poput pro- 
stoga“ ... 

Ljudmila slušaše prestrašena. 

»rAli za Boga kćeri, o komu ti to govoriš ?““ 

»Ta o komu drugomu no o Vukolaju ?“ 


»»O kćeri, kćeri, kamo li sreće da niesmo nikada 
prestupili praga južne željeznice, kamo sreće, da niesmo 
nikada počeli disati toga otrovanoga i kužnoga zraka! 
Otac mi se tvoj od njekoga vremena ništa ne svidja. Ni- 
pošto mi ne prija ono njegovo preveliko udruživanje sa 
Grossom. Jer Gross mi je oduran. On će ga na posljedku 
upropastiti. On je beznačajnik odavna poznat.““ 


»Pa šta napokon majko? Ne može se pitati u trgo- 
vačkih stvarih za svaku sitnicu. Glavno je u trgovini 
dobitak i to ogromni dobitak u čim kraće vrieme.“ 

»» Vidim da si i ti poprimila otčevih i Radimirovih 
misli. Moje je mnienje sasvim drugačije. Nema jadnijega 
stvora od burzanca. U strahu i bojazni žive. Sve misli. 
sva čustva potamnuje mu jedna misuo, misao — dobiti. 
Niti što ljubi niti hoće van novce. Neprestana uzrujanost 
odaljuje ga i od obitelji. Njegova volja mienja se po 
visu i padu burzovnih kourza. Svaku je uru druge misli. 
Ne vjeruje nikomu a vjeruje Grossu. Ljudem ala Gross 
treba se uklanjati. Ja im ne bih nikada vjerovala Ali 
moj Lazo dao se zaplesti u paukovu mrežu, iz koje ne 
može izać.““ | 

Dugo se još tako razgovarahu majka i kći kada im 
bude najavljen dolazak njekoga gospodina. Pogledavši 
na njegovu posjetnicu izvi se iz Ljudmilinih ustiju izraz 
čuda i iznenadjenja. Naloži, da puste gospodina pred nju. 

Bijaše barun Salmini, koji je došao u posjete gos- 
podinu Iliću, s kojim doduše nije dobro poznat, ali o 
kojem je čuo mnogo liepa i dobra. 

Kad je začuo da gospodina Ilića ne ima kod kuće 
smrknu se malko, ali tad si opet navedri lice i reče, 
da će biti opet tako slobodan doći, jer da ima Š njim 
vro važnoga posla. 

XVII. 

Najbolji uložak glavnice, nikakav risico, najbolja 
i najviša dividenda. Pitajte koga godj hoćete gospodine 
Salmini! svatko će vam reći, da je izvrstan posao sa tvrd- 
kom Grossovom.“ | 
= »»To je sve liepo i dobro, ali moram priznati, da se 
u takove poslove baš mnogo ne razumijem, dragi gospo- 
dine Iliću !““ 

»Hahaha, kao da je to upravo tako strašno težko, 
nisam ni ja bio nikakav genij u takovih poslovih, što više 
dapače nisam ništa razumio pak vidite, da dobro ide. 
Nemojte imati takovih presuda. Mislite li da grof Esling- 
hausen, baron Hovenitz, knez Halingberg mnogo više 
razumiju od vas? Varate se. Pa ipak svi su ti danas 
uvaženi kompagnoni kuće Gross & compagnie. U ostalom 
ja ću vas povesti u sjednicu kamo upravo sada idem. 
Badi se baš o novoj vrlo znamenitoj namisli glede 
gradnje velike magjarske Oz . . . željeznice. Ta će na- 
misao uroditi vrlo plodno. Iznikla je iz pametne i vješte 
glave Grossove. Ja sam u upravnom vieću.“ 

Lazar Ilić govorio je puku istinu. Na opredieljenom 
mjestu sastalo se je već veliko družtvo svakakvih stališa. 
Uz aristokrata najčišće pasmine kočio se je tajni dvorski 
savjetnik i suhi mali židovčić. U nadzornom i upravnom 
vieću bijaše ljudi, kojim se djedovi spominjahu jur u sred- 
njem vieku. | 

Ta visoka i slavna imena bijahu i razlogom : zašto je 
ministar ni ne pregledavši točno planova i nacrta podielio 
koncesiju za gradnju te velike željeznice. 

Za istinu pako nije ponajveći dio dioničke glavnice 
bio osjeguran, jer je samo za izliku podpisan. Ljudi do- 
duše velikih časti ali propala imetka, družtva na polak 
razvaljena, upisali su na se više od polovice ciele svote 
od deset miljuna, a da niesu ništa uplatili. Tako da, 
samo im je ime sjalo na listini podpisnika. 

Podkupljene novine slavile su u: velike podhvat kao 
koristan za državu i narod. Objave pisane na pogled 
stvarno izpunjahu dugo stupce vrlo mnogih novina. S 
početka se je pisalo o svrsi, a kašnje već dapače i o 
predradnjah i o sretno uspjelih pokusih. Salmini bijaše 
jedva dočekao, da smije prisustvovati takovoj sjednici. 
No ne uvidje na njoj ništa osobita. Potankosti naerta i 
posve stvarni razgovori nisu ga odviše zanimali. Više 
ga je zanimala sjajna večera, koju je u slavu sretnih 
uspjeha podao predsjednik uprave a pa koju je on po- 
moćju Ilićevom bio pozvan. Ta mu se večera tako svidje, 
da je i on doskora uzeo za svrhu svoga života igrati na 
burzi. | 


XVIII. 


Na kolodvoru zagrebačkom šeće Vukolaj Cvjetić; 
od brata mu župnika stiže iz Beča brzojavka, da dodje 
večerašnjim vlakom. 

Krasna je večer, nebo vedro, samo iznad Samobora 
visi bielušast jedan oblak, kojemu su okrajci od zapala 
sunca žutocrveni ; samoborski oblaci donose Zagrebu obično 
drugo vrieme! 

Vukolaj ga sa perrona motri i misli: kao oni pla- 
meniti okrajci, tako negdje srdce moje Zorice gori za 

menom ; ali taj predivni zastor ne nosi-li kišu? ne krije-li 
buru i grad? I ja s Vrazom proučih nebesa te znadem 
doista da i za maglami ima neba čista; al tužan je oblak, 
kog večer pozlati, nu opet domala u erno obrati. I ja 
sam izkusan kano ma koj mornar, znam da se bura 
odiže kad je zrak pun ognjevitih para, al i mene uči 
busulja, srdce ovo, odakle mi se je bojati groma i 
treska. — Da i taj bečku željeznicu pokrivajući oblak 
motre sada najveći pjesnici svieta Virgil i Milton, i njega 
bi oni nazvali mramornim, ne zato što je mermer tvrd 
nego radi njegove sjajne bjeloće. Bože, kako je liep,a nešto | 
me ipak sili na misao, da je tvrd kao kamen i vukući 
se prama Zagrebu da će se na me oboriti?... 

Vlak zažvižda i za čas stane. Milan izadje. Braća se 
izojelivaju, sjednu u kočiju i povezu se u grad. 

Vukolaj je sretan sa viesti i prijaznosti vesele Zorice, 
za koju mu brat čestita; neugodno ga se dojmi glas o 
majci, da je doduše nježna i ljubezua kao vazda, ali sfetna, 
nevesela valjda s koje obiteljske nesreće; a gotovo planu 
u vatru živu čuvši, da mu je bogati ŽZoričin otac, 
bankir Ilić mogao pustit iz Beča brata a da mu nije 
pozajmio toli potrebnu svotu za fundus instructus. Ljutit 
nazva ga škrticom bez srdea za ičiju biedu, za ikoje 
sveto čustvo, koj najveću slast uživa gledajući sahranjeno 
u ormaru blago. 

Milan ga brani svojom krivnjom, što je u nepravi 
čas došao molit novaca, kad je kano otac do zdvojnosti 
srdit bio na sina si razsipnika, komu zlato leti iz ruku ; 
a brani ga i tiem, što se je pustio s njim u pravdu o 
potrebi lihvarskoga zakona proti slobodnu prometu novea, 
za što su se izjavila oba brata Lazar i Radomir. 

.»Ja niesam, reče, trebao boja biti proti lihvarstvu 
kad sam :uvidio, da on tomu i sam nagiblje, nego: sam 

ga mogao na prosto zamoliti, da mi nuždnu svotu po- 
zajmi uz kršćanske kamate“. 

»»nNebi ti ni onda ništa dao““, progovori Vukolaj, 
»»on je protivno mnenje branio samo zato, da bude imao 
povoda ne dati, što si ga umolio.““ 

»Ta onda ga još niesam bio umolio“, nastavi župnik. 

»»Nije on lud ; vidje on tebi u srdee i bubrege, da 
ti kano imenovani župnik iz Zagorja u Beč nisi k bo- 
gatašu došao bez svrhe. Pa kako i može braniti lihvare ? 
Od Zakona bi se mogli osloboditi jedino vjeresijski za- 
Vodi, jer oni bitno uplivaju na probitak tako obrta 
kao i trgovine ratarstva i jerbo oni inače stoje pod nad- 
zorom oblasti i javnosti, te već po tom dovoljno jam- 
stva davaju, da se neće baviti lihvarstvom. Nu to bi 
krasno bilo, da se krvopijam otvori širom polje, da rade 
što hoćel““ 

»U tom smislu sam i ja branio lihvarski zakon, 
pa mi se čini, da sam ga uvriedio!“ nastavi Milan. 

»»Uvriedio? A bi-li on biesne buldoge bez straha 
puštao na ulicu i bez brnjice? On je mogo braniti slo- 
bodan promet, kako rekoh, kod novčanih zavoda, jer 
ovi stavljaju svoje glavnice u promet jedino uz sjegur- 
nost pa samo u ovom slučaju mogu biti ponuda i 
tražnja novca u ravnovjesju te kamate u mirno vrieme i 
u dobro uredjenoj zemlji umjerene i privriedi radnika 
primjerne. Da, čim više imade javnih novčanih zavoda, 
tim veće nastaje natjecanje medju njimi i kamate bivaju 
manje; a što je glavno; banke i takvi zavodi prometu 
potrebni novac u istinu i pravedno porazdiele, te se 
čovjek nema bojat lihvarenja; gdjekoji možda samo nov- 
čani zavodi mogli bi slobodu tiem zlo rabiti, da bi se 
bavili burzovnimi poslovi, podupiruć burzovnu igru, da 
prouzroče dneve prida i špekulacije, čim bi dakako više 

škodili nego hasnili. Nu državna oblast imajuć pravo 
nadzora može i to ukloniti. Uzmi samo na um osobnu 
vjeresiju, koja je dakako veoma važna za narodno blago- 
stanje, ali niti iz daleka nije onako važna kao stvarna; 
u ove je tvarni posjed kao zalog odlučan za zajam, a kod 
osobne, naročito poštenje i radinost dužnika; a jerbo se 
po načelih javnoga vjeresijstva za primanje zajma imadu 
stvarna i osobna vjeresija spojiti, to je osobna vjeresija 
u svojoj potreboći najvećim dielom ograničena i upućena 
na listnicu posebnih glavničara; a onda odmah prestaje 
razmerje, jer premnogi traže, a malo je onih koji nude. 
Pa onda privatne glavničare niti može pravo oblast nad- 
zirati niti javno mnenje žigosati te nema nikakva jamstva 
za to, da nebi lihvarili.““ | 

Kočija stane pred stanom Vukolaja Cvjetića u kipnoj 
ulici. .. 
Upravo se dignu vjetar, predteča bure. Od onoga 
bjelušasta oblaka, što ga je Vukolaj na kolodvoru motrio, 
nadvi se nad Zagrebom već sivo-tmasta oblačina, iz koje 
s burom za čas počnu propadati debele kapi kiše. 

Braća su pod krovom sjegurna. 

»»Čim mi bude riešena molba kod banskoga stola za 
odvjetovanje pa bacio me makar i u kotar, odmah ću ići 
na to, da se ženim,““ reče Vukolaj. 


XIX. 


»Butra će s Radomirom doći u posjete k nam bur- 
zovni senza! Rudolf Mayer, koj je s vami bio negdje 
u Prateru; primi ga ljubezno, vrli je gospodar, naobra- 
žen muž a meni se čini, da misli Zoru ženiti. To bi mi 
od njega dobro došlo ne samo zato, što je Zora zrela za 
udaju, nego i što bi se moji burzovni poslovi za cielo 
razširili novimi penezi,“ reče Lazar Ilić svojoj supruzi. 

»»Ja ću ga uljudno dočekati ali ne na _ime udaje ; 
jer ti znaš, da smo mi Zoricu nekomu drugomu namjenili, 
i to gledajući medjusobnu njihovu ljubav,““ odgovori 
Ljudmila. 

»Idi boga ti — to je opet lanjski snieg! Dok diete 
nije vidilo crkve, peći se je klanjalo. Ljubili su se kano 
djeca kad nisu znali, što je ljubav, a njihovo piskaranje 
ne vriedi ni pišiva boba. Ta kakvu bi polučila i sreću 
s odvjetničkim perovodjom ili da i postane odvjetnik u 
Hrvatskoj ? Nikakvu., I on će valjda doći, da mu pozajmim 
dvie hiljade for. prije no otvori svoju samostalnu pisarnu ; 
mi s njim niti dobijemo veću vjeresiju niti nam može u 
poslu ma na koj način biti uslužan.“ 

»»sa mislim, da se Zora nema udavati radi naše 
nego radi svoje sreće: ona se neka uda po svojoj volji, 
pa onda kako si prostre onako će spavati,““ nastavi mati. 

»1o je opet tvoja zagorska mudrost, pustiti neuko 
diete da odlučuje u onom, o čemu ni pojma nema; ta 
zašto ju nebi bacili u Dunav? ti bi joj rekla: Ili izplivaj 
ili se utopi!“ 

Brižljiva majka, znajuć da ne bude ni kako otac ni 
kako ona hoće, nego na što privolji kći, ušuti mramor- 
kom. 

I tako gospodin Rudolf Mayer bude ljubezno dočekan 
po roditeljih i po kćeri, kojoj se je od prvoga dana što 
ga je vidila činio vrlo ugodnim gospodinom. 

Djevojka u svakom razkošju i ugodnosti živuća u 
Beču davno već učini u svojoj pameti sud o razliki izme- 
dju života u priestolnici i bud gdje na selu u Hrvatskoj. 
Ma da se uda za prvoga banova dostojanstvenika ona 
nebi ni polak uživala, što u Beču može svaki dan pa da 
bude za trgovačkim poslovodjom , što je Radomir. Liepe 
odjeće za koga u hrvatskom kojem trgovištu? Kazališta i 

opere, šetališta i druga zabavišta — sve bi ju to sjećalo, 
da je prije sretna bila, a sad više nije, jer svega toga 
nema; ako bi se štošta u Zagrebu ili kojem drugom 
gradu i našlo, nije ni sluga onomu, što se uživa u Beču. 

Mayer dolazaše u kuću češće a kad se je sa Zori- 
com već dobro razumio, i svaki dan. Ljudmila opomi- 
njaše kćer si, da bi se pristojalo da obaviesti Vukolaja 
Ovjetića, što namjerava učiniti, te kad bi Majeru dala 
pred njim priednost, da ujedno i prekine sa Ovjetićem 
svako dopisivanje 1 daljnje prijateljevanje. ,,Za to se jošte 
dospje,“ odgovorila bi kći. Jednoga dne reče Ljudmila | 
pred kćerju si Radomiru: 

»Što misliš ti, otac upućuje: Zoricu, ako ju Mayer 
zaprosi za ženu, da ga ne odbije, a ja joj svjetujem, da 
još čeka na Vukolaja, ta nije joj sila ići za muža.“ 

»»Draga nevjesto“, odgovori Radomir, ja se nerado 
miešam u odluke tudjega srdea i u poslove ženitbene, 
odkad indossiram mjenice na nalog — i vriednost u ra- 
čunu.““ 

Jednom dodje Mayer prije objeda svetačno obučen, 
premda nije bio blagdan. Zaprosi pred roditelji Zoru, a 
ona mu pruži ruku. Taj dan se kod objeda pjenio i 
pravi šampanjac, a Radomir je domaće i pozvanike naz- 
dravljao po hrvatskom običaju i sreći mladenaca. Jedina 
mati: bijaše nešto nevesela.: | 

Još iste večeri opet svjetovaše kćeri, dalja kratko 
Vukolaju što je učinila. 

»A što je njega sa mnom briga? On me u vas za- 
prosio nije, a ja-ne budem na nj čekala, dok se njemu 
svidi ženiti. Ja sam se odlučila poći za Mayera, a Vu- 
kolaj si neka potraži drugu,“ odgovori Zora. 

»»Lakvi ste svi, od kad smo u ovom nesretnom 
Beču ; nitko me ne sluša i svaki radi što hoće,““ doda mati, 

Biedna žena, pravo li ga reče! Ona misli na sve 
i trpi za sve. Sama nesretnai nezadovoljna sobom, sluti 
da se približava oluja na sve. Tuga ju hvatu i u ernu 
svoju boju cielu joj budućnost zavija; čini joj se, da se 
izza kiše i leda njenu oku žarko sunce više ugledati 
neda! 

Na mjesec dana urečen bi dan vjenčanja. U kući. 
se za mladenku veze, plete i šiva; mati nadgleda radnju 
i pomnjivo pazi, da bude sve u redu i svega dosta. 

Jednoga po podne naslonjeni na prozornicu gledaju 
na ulicu mladđenac i mlada. Netko pokuca na vratih. 
Mati reče ,unutar“. Vrata se otvore i visok, liep, crne 
brade u crnom odielu mlad čovjek: udje u sobu. 

»0, Bože, — Vukolaju! — šlo vas donese k nam ?“ 
vikne u čudu Ljudmila, sklopiv si pred ustima ruke i 
nasloniv se hrbtenjačom na stol da ne padne. U isti 
čas izvadi Zora svoju iz ruke Mayerove, koj se takodjer 
digne i okrene u sobu. 

»»Žar mi nije vrieme, da već jednom dodjem po- 
gledati gospodičnu Zoricu?““ odgovori posmjehavajući 
se mladić. Ali hoteći da ruku poljubi domaćici, sustane 
kano da se je okamenio; oči mu opazile Zoru kod prozora 
i kako ju je netko kano u strahuili u prkos sada rukom 
obavio. | 

Strašan to hip za mater i njega, a ne manje i 
za Žoricu! | 

Mati se snadje, podje k burzovnomu  mešetaru» 
prime ga za ruku i reče drhćućim glasom : 

» Ovo je zaručnik moje kćeri, gospodin Rudolf Majer.“ 

A okrenuv se k ovomu reče pokazav rukom na doš- 
laka: | 

»Ovo je gospodin OCvjetić iz Hrvatske, stari prijatelj 
naše kuće.“ | 


8I 


Grom ešinu iz vedra neba ovoga siromaha; stoji i 
koleba da posrne i padne; njegova zabuna je tolika, da 
su i radnice ustale da mu pohrie u pomoć. Iz žepa naglo 
izvadi rubac, otare si čelo i obraz. Uvidje, nema druge, 
no šuti i ne kaži, po što si došo. Pokloni se domaćici, 
ne poljubiv joj. ruke, pogleda hitro mladenee i dok im 
se isto tako hitro pokloni, u očijuh mu zasjaše suze; po- 
kloni se i šveljam. 

»»A gdje je gospodin suprug Ilić ?““ upita muževnim 
glasom, prije no je mogo išta upitan biti. 

»Bit će u burzovnoj kavani,“ odgovori Ljudmila. 
»izvolite, idemo u sobu onamo — ja ću medjutim po 
njega poslati.“ 

»Ne, ne, ne, molim, ja idem sam u burzovnu ka- 
vanu, imadđem Šš njim silna posla; ja ću biti tako slo- 
bodan, poslie doći — molim — he“... 

To govoreći pokloni se zabunjeno i hitro na sve 
strane te izadje na ista vrata van kroz koja mu se je 
reklo ući u sobu. 

Za dva tri sata obavi svoja kigogaija i još isti 
dan večernjim vlakom odputova u Hrvatsku, u svoje 
trgovište, gdje su ga i dočekali pusti dvori i prazna pi- 
sara, kako ih je bio i ostavio. 

Xx. 

Novčana burza postoji u Beču od g. 1771. na te- 
melju posebnih pravila, koja se u mnogom ne slažu sa 
obćenitim trgovačkim zakonikom; mi hrvatski političari, 
koji smo vojevali za samostalnost naše domovine, videći 
ju tako iznimnu rekli bismo, ona imade svoju autonomiju, 

Uslied prvoga patenta od rečene godine smatrana 
je bečka burza, više manje, kano državni zavod ; njom 
upravljaše ces. kr. burzovna komora i njezini zapriseženi 

' 6 


82 


mešetari imadjahu naslov ces.-kr. burzovni mešetari. 

Premda u burzu smije dolaziti svaki imućni mužkarac, 
izključeni su ipak od polazka burze u obće stečajnici i 
oni, koji u burzovnih poslovih ne mogu svojim dužno- 
stim zadovoljiti, zatim oni, kojim je na vrieme radi pre- 
stupka burzovnih propisa ulaz zabranjen, nadalje koji 
radi kažnjivosti ne mogu birati zastupnika u obćinsko 
zastupstvo i koji su radi kriomčarenja osudjeni ; u kratko, 
dolaziti smiju bogati poštenjaci. 

Na burzi obavljaju se razni poslovi: kupujei prodaje 
se roba, mjenice, državni papiri i dionice, sklapaju se 
novčani zajmovi, ugovori za provoz, osjeguranje i t. d. i 
ustanovljuje kurz (ciena) svega onoga, što se je koj dan 
nalazilo u burzi u prometu. Burzovni pravionik nalaže, 
da se ti poslovi imadu obavljati posredovanjem mešetara, 
koji dakako dužnost imadu u burzu dolaziti. Svaki vodi 
svoj dnevnik, u kojem mora točno bilježiti njegovim 
posredovanjem obavljene poslove; taj mu pred sudom 
vriedi kano pol dokaza, a kad on uza to još i priseže 
na ono, što je u dnevniku zabilježio, onda je to pred zako- 
nom podpun dokaz. Glavna: je dužnost mešetara, da 
svakomu trgovcu, koj zatraži njegovo posredovanje, bude 
na službu i svakim mogućim načinom da mu ide na 
ruku; on imade prodaocu kupca i kupcu prodaoca naći 
a pod živu glavu ne smije da izda imena kupca i trgovca, 
izmedju kojih posreduje, tako dugo, dok nije posao sasvim 
ugovoren. Samo [se sobom razumije, da on zato imade 
svoje zakonite postotke, kojim se kaže mešetarska pristojba. 
Svakoga, koj nebi plaćevnim dužnostim zadovoljio, imađu 
prijaviti sindikatu, da ga ovaj ubilježi u crnu knjigu. Za 
ustanovljenje burzovne ciene imadu mešetari glavni glas 
pred upravom i vladnim povjerenikom. 

Nije to dakle što god biti burzovnim mešetarom 

niti to može svatko postati, tko bi i kad bi želio. Kao 
parižki agenti de ehange tako i bečki senzali imadu obično 
veliku poslovnicu, u kojoj radi i do petnaest mastno pla- 
ćenih činovnika : ašešor, koj smije u ,parketu“ zastupati 
svoga gospodara mešetara; blagajnik za novac i blagaj- 
nik za vriednostne papire; podblagajnik; perovodja za 
likvidaciju ; tri. pomoćnika; računovodja za poslove pla- 
ćane gotovinom; činovnik za produžbe; dopisnik; raču- 
novodja za račune i drugi. 

Dakako netreba mešetaru ni mnogo znanja ni mnogo 
duha, dosta je, da uza znatnu svotu novaca imade jak glas, 
da ga je u burzi čuti; nu prije no mu se ime unese u 
«imenik, koj je u burzi izložen, imade dokazati, da mu 
je minulo 25 godina, da je neporočan i pošten i da može 
položiti zahtievanu jamčevinu ; ova je obično tako velika, 
da se može o svakom burzovnom mešetaru, koj da kako 
i liepih zaslužba imade, pravo reći: ,samo bogataš može 
biti bogatiji.“ 

Sad čitatelji znadu, za što je Ilić volio svoju kćer dati 
Mayeru nego-li hrvatskomu odvjetniku OCvjetiću. Sretna 
li otca, kao što bijaše i kralj Polikrat, komu je bilo sve- 
jedno zaželjeti te imati odmah izpunjenu želju; već od 
objesti ne znadjaše, kako da si nešto na žalost učini, 
pa jednom baci veledrag prsten s dragim kamenjem u 
more; nu komu sreća tomu i Bog! On dobi natrag 
svoj prsten u ribi, koju mu na dar jedan ribar donese. 


Ali taj presretni kralj, koga je sreća kroz cieli život 
na svakom koraku i u svakom podhvatu grlila, kako 
svoj viek svrši? U ratu ga Darijin vojvoda Oronto uhvati 
i na brdu objesi pticam za hranu! 

Našemu burzijancu dodje već trećega mjeseca izza 


vjenčanja kći Zorica u posjet s molbom, da joj mužu. 
# 

dade pet tisuća for. za neki posao, koj se neda odgoditi, 
a da uprav sada nema toliko gotova novca. 

»Pet tisuća, diete?“ povikne otac ,znaš-li što go- 
voriš?“ Ja bi morao k njemu doći, da ih on meni dade 
a ne janjemu; ta Vladimir i ti, ako nebude više sreće 
na burzi, bacit će te me na prosjački štap.“ 

n»Daj dragi tata, daj — pomozi mi,““  plačuć 
progovori kći. 

Ilić nabroji zahtievanu svotu. | 

Odkad je on sa kćerjom dao zetu veliku svotu 
novaca samo da si dobar glas sačuva, gotovo se uzdrma 
njegova novčana mudrost i obračun ; nije šala, od nekoga 
vremena troši se u njega preko reda : Vladimiru se pošiljaju 
česti listovi s novcem ; kći i zet do šta dodju od vried- 
nosti, cendraju tako dugo, dok dobiju i ponesu kući ; 
na burzi poslovi zapeli, Gross družbu prekinuo te radi 
opet sam za sebe; premda Iliću na oči ostaje najbolji 
prijatelj pripravan vazda na svaku uslužnost. Od Laze 
okrenula se sreća. 

Za koj mjesec kašnje suznih očiju moljaše Zora 
mater, da joj pomogne otca nagovoriti, neka joj mužu 
dade dvadeset hiljada forinta inače da bude pred mjen- 
benim sudom uništen. 
 Težkim srdcem al ipak na plač žene i kćeri odkupi 
Ilić zetove mjenice. 

Do tri puta bog pomaže, “mišljaše Mayer, a željezo 
ge ima kovati, dok je vruće. On vidje, da svak troši ludo 
otčevu muku, pa zašto da sam Vladimir sve pojede? 
I sestra ima jednako pravo na roditeljski imetak, pa 
ako ju ovi ljube, niti njoj neće moći zaniekati svote 
koju prosi. A prositi mora ma crna od šaka! 

Nećemo opisivati tužnih kućnih prizora u Mayerovu 
stanu kroz dulje vremena; razdor i svadju izmedju muža 

i žene nije liepo čuti ni u prostačkoj kolibi a još grdje 
u gospodskoj kući; pa gdje dodje i do zlostavljanja, tu 
je bolje da se i razidu. Pomisli on, kad nećeš s dobra, 
ja ću te prisiliti, da iztisneš starcu iz žepa jošte koju 
hiljadu forinta. | 

Jednoga po podne nadje Ilić ženu si i kćer u sobi zapla- 
kane. On kao guja na sebe ljut vidi nesretnu ženui kćer. 

pŠto je opet?“ upita. 


"To. da ti dobri zet i kćer tuče, što ne daš no- 


vaca,““ odgovori Ljudmila. | 

»Tuče?“ zavikne Lazar pritisnuv doljnju ustnicu 
gornjimi zubi. serum 

»»Nisi joj dao dosta miraza — on se je više nadao 
— on još treba deset hiljada for. s oka ili s boka das se 
uredi, inače je propao.““ 

»Zar on misli, da ja sjedim na ME kao. kvočka? 
odakle meni tolik novac, koliko treba njemu i onomu 
drugomu dobrijanu? Zaista, hoće da me iL “ reče 
hukajući i kosu si čupajuć s glave. 

»Dragi tata, još. sada mi daj, ili ja soli skočiti u 
Dunav, nego k njemu ići; ja nemam ure ni hipa mira u 
kući; on me črti, on mi predbacuje s Cvjetićem ljubav, 


veli mi, da sam glupača i tako znaš, da bi Wie i ne 


živiti,“ govoraše plačuć mlada žena. 
»»Toga joj Vukolaj činio nebi,““ doda plačuć mati. 
»Ti mi više ne podješ k njemu,“ nastavi oc: dea 
mi tebe ne bude prebijao. 3 | 
»»Ona mora ići k njemu ; on je njezin muž ; dada Sega 
k mužu i dieli š njim dobro i zlo. I ja sam tako radila,“« 
»Ti jesi, a jesam li ja tebe tuko?“ nin naglo is 
»»Nisi jezikom ni šakom, ali —““ 
Čitaoci mogu si misliti, što je hotjela reći, ali ne 
izreče. Biedna žena pokri u svom .srdću i tu bol: Ona 

neće sramote pred svietom; kad si je kći Rudolfa iza- 
brala za muža, ona ju sili da ide k njemu; otac smože 
opet i nabroji zahtievanu svotu. 


XXI. 


Ilić se je poslie kćerine udaje silno promienio. I 
prije nije bio predobar sa ženom, ali sada je podpunoma 
za nju ohladnio. Vjekovita uzrujanost nije mu dala na 
nju misliti. Jedva bi ju pogledao kod objeda i onda 
je trebalo kakove god sitnice, da se na nju razljuti. 
Psovao bi ju i grdio kao da je ona svemu zlu i svoj 
= njegovoj nesreći kriva. 

Bila je tomu kriva poglavito nesretna kćerina udaja 
i raztrošni život njegova sina, o kojem je dobivao svaki 
dan gorih viesti iz Heidelberga. 

U grozničavoj uzrujanosti bacao se je od jedne 
drzke špekulacije u drugu, ne pazeći i ne obazirajući 
se na predznakove strašnoga osudnoga časa. 
 Dnevice je jošte bila na burzi hausse ali uza sve to 
što su još družtva plaćala visoke dividende razni su 
predznaci pokazivali da stvari polaze na gore. 

Nu Ilić bijaše sliep ondje, gdje je morao gledati; 
bijaše gluh gdje bi svimi silami morao slušati. 

Niti časka nije podvojio o solidnosti svojih i Gros- 
govih špekulacija. Gross mu svakim danom postajaše 
potrebniji i miliji. Pošto nije sam bio dovoljno vješt svo- 
jim burzovnim poslovom to se je neograničeno pouz- 
davao u Grossa, koji je š njim po volji gospodario i 
upravljao tako da je Ilić postao gotovo robom njegovih 
nakana. Taj i nije smatrao Ilića za drugo no za puko 
orudje u svojih ruku. Covjek gvozdenih načela ne bijaše 
nikomu prijatelj pa kad se je radilo o njegovoj koži bio 
bi i vlastitu majku žrtvovao. 

Jednoga dana posjeti novi zagorski mojmirski vla- 
stelin Gross svoga brata u Beču. 

Nisu se nikad previše mazili i dragali. 

Pozdravi im bijahu vrlo kratki. Predjoše odmah na 
poslove. Najprije započe zagrebački Gross o Hrvatskoj. 
| ,Liepe ti se. stvari dogadjaju kod nas na jugu. 
Kažem ti liepe stvari. Svakakve nove zamisli i nakane 
dolaze jedna za drugom. Nije dosta da su ljudi ala 
Ilić došli u Beč za dobitkom, već se i dolje sve poma- 
milo. Propadajući velikaši i patriote u Hrvatskoj počeše 
se miešati u naše poslove; u tom se složiše, u ničem 
drugom, hoće da budu bogati. Ta ondje ti literati, koji 
nemaju: ni groša u  žepu, podpisuju silne svote odmah 
na stotinu hiljada do pol milijuna za razne podhvate. 
Tu će ti sad na biti kojekakvih konsorcija; lonjsko- 
poljski već obstoji a osnivaju se za krajiške šume, za 
slavonske željeznice, za razne tvornice: cipelarnicu, par- 
ketarnicu, za strojarnicu i što ti ja znam — toga je 
mnogo, ali sve mnogo ne vriedi; ta nijedan nebi mogao 
toliko položiti, koliko je upisao i zato mislim, da će se 
gdjekoja osnova izjaloviti i ostati na papiru.“ 

Tekom razgovora dodjoše i do gradnje magjarske 
oz . željeznice. 

Bečki Gross nije svomu bratu ništa tajio. Reče da 
je ta željeznica kula u zraku, da akcije doduše divno 
stoje, ali da će doskora nadoći vrieme, kad ne budu- 
vriedile više ni pišiva boba. 

»»Onda te ne razumijem kako možeš još dalje imati 
takovih papira dvojbene vriednosti.““ 

»O moj brate, zar ti sbilja o vlastitom bratu ek 
zlo sudiš? Vidiš neću ni toliko izgubit.“ 

Uz te rieči naceri Gross svoje ružno lice i metne 
nokat od palca u usta te povuče po jednom od prednjih 

zubi. Ružni zeleni zubi okruženi dljenom podavahu mu 
zvierski lik. 

»Doskora neće Gross moj dragoviću više ni jedne 
dionice imati, ali za sada si može još mnogo toga pri- 
vrediti. U ostalom ja već polagano svoje dionice pro- 
dajem onomu zagorskomu ludi Iliću.“ 

»»Dakle je njegov pad sjeguran? — upita Gross 
brata ravnodušnim glasom.““ 

»I te kako. Već mu ni spasa ne ima. Ja ću mu 
danas opet prudati njekoliko dionica, naravski za skupe 
novce.“ 

Gross je to i za zbilja učinio. Ilić si je utvarao, 
da će imati neizmjernoga dobitka, pak se je divio do- 
broti Grossovoj, koji mu tako prijateljski izpod ruke 
prodaje pravo bogatstvo. 


XXII. 


Radomir iza one žestoke borbe, koju je vodila sa 
sobom njegova savjest, nije više ostao onakov, kakov 
je bio prije. Razmekšan putenošću nemogaše već zaulariti 
strasti svojih ; tvrda načela zagrebačkoga klerika postadoše 
reć bi posvema vodena; nebudući više gospodar svoga 
sreca propadaše dublje i dublje u kao nepoštena života. 
Ušutkav glas savjesti dvojbom, da bi se jedva već našlo 
izlazka sa te nesretne staze, kojom je bio pošao i za- 
bludio, nehtjede ni pomišljati na povratak — in statum 
priorem, on se uzdaše još jedino u svoju sretnu zviezdu. 

Do sada je u ,burzovnom comptoiru Grossovom“ 
bavio se samo mjeničnimi poslovi, rukovodio tako zvani 
» Vecehselstubengeschifi“ a nikada se nije pačao u bur- 
zovne transakcije; ovo je obavljao glavom sam gospodar. 
Imaše Radomir mnogo posla i svojim dielom poslovanja 
ali ga je i vodio točno i krasno kroz godine i godine, 

da mu je gospodar vjerovao kao sam sebi. Nu sada nje- 
kom zavisti, pravim hrvatskim jalom, poče gledati, kako 
si gospodar svaki dan pomnaža gavanovo blago, a njemu 
da ni plaća više nedotječe za mjesečni potrošak; poče 
zaviditi i bratu si, koji bezposleno i udobno živi praveći 
liepe poslove sa Grossom i drugimi. Pomisli, nebi-li i 
njemu . poslužila sreća na takav način pa ako i nebude 
bogat kao ovi, da će skorim dobiti bar toliko, da izplati 
što je uzeo Grossu. 

Poče uzimati novaca iz Grossove blagajne a mjenice 
poznatih velikaša patvoriti i krive podatke u knjige una- 
šati. Stade na burzi igrati pod imenom svoga prijatelja 
jednoga agenta, kojemu je obećao zato liepu nagradu. 
Proigra tak, mnogo tisuća. Što-će sada? Ida moli 
novaca, Holzer traži i zahtieva novaca, a sam bi jih tre- 
bao, da namiri Grossa, dok se još nije saznalo za manjke 
novaca u blagajni i za krivotvorenje poslovnih knjiga. 
Nikoga neima na svietu, da mu se povjeri i da dobije 
savjeta, kako iz toga labirinta da izadje. | 

Videći da mu nema od nikud spasa, sve misli 
smisli u jednu i ode k bratu si Lazi. Nesmije da mu 
pravo kaže. za što treba novaca nu zamoli ga baš dvadeset . 
tisuća forinti, kojimi bi sada počeo i on ili pod svojom 
firmom ili kao drug baviti se burzovnimi transakcijami. 
Uzalud mu obećivanja, da će mu sve i s dobrimi ka- 
matami povratiti; uzalud si brata i zaklinjaše i milim i 
dragim da mu pomogne. Lazo ostade nesmiljen. Na sve 
molbe odgovaraše hladno: ne mogu, nedam ; već radi 
i čuvaj kruh taj, koji imaš. 

Ele već nije bilo druge van da se toli brižno sakri- 
vani zločini saznadu ili da se novim zločinom pokriju. 
Radomir, onaj oduševljeni duhovnički pitomac zagrebačke 
crne škole, poče smišljati kakov bi počinio novi zločin 

i kako bi ga mudro učinio, da ne dodje na vidjelo. Sjeti 
se viteza Boora, koji je patvorenjem državnih banknota 
postao bio bogat i ne samo vrlo udobuo i razkošno sam 
živio nego i činio tolikih zadušbina i novce baš razsi- 
pavao medju znane i neznane potrebnike tako da je po- 
stao veoma popularan u narodu a štovan u dvoru pa je 
i dobio za odlikovanje vitežki red za dobra djela. 


— I ja hoću da budem bogat; ja moram biti, da 
uzmognem tudji novac povratiti, patvorene mjenice uni- 
štiti, pa onda i sam liepo živjeti i drugim pomagati; ja 
ću onda griehe okajati i biti drugi nego što sam sada. 
Bog vidi dobru mi nakanu; on će dati pa će sve dobro 
biti. 

Dugo je tako promišljavao, ali ne domisli se ipak 
ni da bi čemu. Bio je sam u svojoj poslovnici nitko ga 
nije smetao. Samo kadkad došao bi po koji čovjek, po 
svom poslu. Upravo kad se je htjeo Radomir dignuti sa 
svoje stolice dodje opet takov jedan, Koji ga zamoli, da 
mu izmieni novu hiljadarku. 

Vladimir izpitivaše po svom običaju da-li je prava. 

Čovjek stajaše nepomično ni da bi ganuo okom. 
Činjaše se kao da mu je svejedno ono pregledavanje 
banknote. 

Najednom prekinu Radomir svečanu tišinu. Glas mu 
bijaše suh, odriešit ali ponješto s početka drhtav. 

» Gospodine — zapita tiho — Imate li možda više ta- 
kovih nota?“ 

»nZašto ?““ upita, probliedivši neznanac. 

»Tako, vrlo mi se svidjaju. Liepe su, nove, godi mi 
očima gledati tako krasan papir.“ 

»»Oprostite, ali ja ne imam više takovih novih 
hiljadarka.““ | 

To mi je žao! Bilo bi me neizmjerno veselilo, da 
sam ih mogao dobiti.“ | 

»»Zalim. Sluga sam pokoran !““ 

Radomir skoči iznenada. U jedan tren bijaše kod 
vrata, koja brzo zaključa, a nije prošla čitava sekunda, 
kad je već pograbio stranca za šiju i pridušenim gla- 
som šaptnuo: | 

p»Oho , ne tako brzo! Vi ste u mojih ruku. Ova 
je banknota kriva i ja vas ne puštam sve dok ne dodje 
straža.“ 

Stranac iznova probliedi. Učini rukom kretaj prama 
svojemu žepu i htjede izvaditi nješto. Ali Radomir to 
zapazi. Vještim kretom izmaknu mu iz ruku oružje, koje 
bi mu bilo moglo zadati smrt. Stranac lišen obrane drh- 
taše ko šiba na vodi. Mislio je da je izgubljen. Radomir 
naperi napram njemu revolver. 

Kako li se stranac začudi, kad začu Radomirove rieči : 

»Biti ću iskren. Vi ste u mojih rukuh, za nekoliko 
časova mogli biste biti po meni zatvoreni u policajnoj 
zgradi. Vas se dakle ne trebam bojati. Ja sam u ne- 
prilici. Meni je treba novaca. Pomognete li vi meni, to 
ću i ja vas spasiti. Ruka ruku pere. Hoćete li, dajte 
mi svotu koju ću od vas zahtjevati, pak možete ići kud 
vam je drago i milo. Nikomu se laglje riešiti krive ban- 
knote nego-li meni, koji sam u mienjačnici, ali kako do 
njih doći, da ih prometnem? Već više dana me mori 
ta misao. Sam Bog vas je doveo! Mislio sam da ih sam 
rišem ... Zato sam i premalo vješt u risanju i troši 
se odveć mnogo vremena, dok se jedna patvori rukom 
i perom. A ja moram doskora doći do veće svote inače 
sam propao; jer ako se i bude dalo sve sakriti, neće 
se za dugo dati eskomptiranje patvorenih mjenica. — 
Da jih dadem u kamen urezati? Sam ne znam, a dru- 


92 


gomu se povjeriti ne smijem, pa graveri znadu, da je 
patvorenje zabranjeno. Lako bi mi bilo umnažati tisućnicu. 
Ta dobije se u strojarah za malu cienu od 100 for. 
tiskalo, a ne bih trebao ni kazati za što trebam. Reko bi 
za grafički zavod. Preparirana papira dobije se lahko u 
papirnicah, a kemičkoga tuša i crnila u tvornici krasa. 
Za sve je lahko samo nije za uris u kamenu ploču. Ve- 
seli me stoga, da sam vas našao. Vi mi riešite tu za- 
gonetku.“ 


Nasta duga šutnja. Stranac je prestao drhtati. Ali se 
još uviek ne usudi progovoriti rieči. Tad ipak izreče: 


»»Ja ću vam priskrbiti sve što hoćete. Dati vam 
krivih novaca, koliko vas je volja, ali me pustite na 
slobodu.“ “ 


»Kako ste došli do ploče?“ 


»»nNa vrlo jednostavni način. Razrezao sam tisućarku 
na troje, pak sam si za jedan dio naručio pločnicu kod 
galvaniseura u Parizu, za drugi u Londonu, a za treći 
u Petrogradu. Te sam pločice dobio i galvanički ih spo- 
jio. Eto tako sam došao do ploče. Recite što zahtjevate.““ 

»Dajte mi dvadeset takovih po vas ne baš mnogo 
vriednih papirića i ostanite mi prijatelj — huknu Rado- 
mir. — Vaše su note izvrstno načinjene!“ 

o Stranac izvadi ogromnu novčarku i izvadi rečenu 
svotu. 

»»nJa vam evo dajem, ali vas _ molim i to, da kad 
bude treba, mienjate i za mene hiljadarke.““ 

»Dobro, hoću.“ 

“ Tim bje razgovor završen. Radomir pusti neznanca. 
Sam otvori kasu, nadomjesti dotičnu svotu, a drugu metne 
u kovertu i pošalje krive izvadivši prave banke jednoj 
poznatoj prijateljskoj tvrdet. . za s 


m u 


98 
XXIII. 


Kad je drugi dan u jutro, otvorio listove poslovodja 
dotične tvrdke, na koju je Radomir poslao novce, ne 
nadje ništa izvanredna. 


Nu kad je još jednom stao razmatrati stigle pošiljke, 
nadje na veliko čudo, da su novei poslani Grossovom 
kućom patvoreni. 


To ga iznenadi. Kuća Goi bijaše na glasu sa goli- 
dnosti. Stoga ne počasi časa i ode. k svomu šefu. Taj 
odjuri što su ga noge nosile ka Grossu. 

» Gospodin Gross nema vremena,“ reče služavka. 

»nRecite mu da ga treba gospodar kuće Schillings- 
bausen u veoma važnom novčanom poslu.““ 

Služavka pokuca. 

Gospodin Gross slegnu nevoljko ramenima ali reče 
neka Sehillinghausen udje. 

Taj nije dugo čekao. 

»Prijatelju, nosim Ti žalostnih viesti. 

Gross izbulji oči. 

»»Kakovih? Daj brzo!““ 

»U tvojoj je kući lopova.“ 

»»nNebih rekao.““ 

pAli evo dokaza. — Pogledaj dobro.“ 

Uz te rieči izvadi Sehillingshausen jednu od patvo- 


| renih banknota. 


Gross uze lupu i pogleda kroz to dogledalo. Izprva 
ne nadje ništa. Tad sravni tu. banknotu sa jednom, koju 
je izvadio iz vlastite listnice. 

»»Ta to je izvrstna patvorina — povika. Odkuda 
gi ju dobio ?““ 

» Od tebe!“ 

»»Od mene? To nije: moguće. a 

»ipak jest. Tvoja kuća poslala ju jučer mojoj.“ 

»» To je lopovština! u mojoj su kući sami poštenjaci. 
U ostalom ja ću iztraživati.““ 

Sehillinghausen se nakloni svomu prijatelju i ode. 

Odmah poslie njegova odlazka započe Gross iziragu. 
Nije trebalo dugo iztraživati. Jasno, prejasno izadje Ra- 
domirovo djelo na vidjelo. 

Gross bijaše biesan. Bio bi kadar poput divlje zvieri 
razderati ga na hiljadu komada. Ne reče ipak ni rieči 
Radomiru već javi cielu stvar redarstvu. 

Nije dugo potrajalo vrieme, a Radomir bude po 
stražarih u fijakeru odveden sav zdvojan u zatvor. 

> Kad je kočija krenula izpred Grossove kuće, škrinu 
ovaj od biesa zubima i promrmlja: 

»Prokletstvo na to koljeno Ilića. Tako m: Abrahama 
i Izaka i svih izrailjskih proroka osvetit ću se svemu 
što nosi to prokleto ime strašno!“ | 

Dok je to Gross govorio dignu ruke sim nebu. 
Suze mu ronijahu licem. 

Državni odvjetnik tužio je Radomira radi trostru- 
koga zločinstva: radi kradje, pronevjerenja i krivotvor- 
stva državnih banknota. 

Kazna bijaše neukloniva: tamnica doživotna. Tako će 
svršiti jedan Ilić. Za koji mjesec tako je proglašena osuda. 
Nije mu pomogla ni sretna zviezda, ni čudo, ni Ida, 
ni Holzer. Bijaše za uviek izčeznuo izmedj poštena svieta. 


XXIV. 


Kao raztopljen snieg sa krova tako naglo spusti se 
nizbrdice i Lazarovasreća. Jadnik uplete se u trice i kućine 
burzovne i ne mogaše se više razplesti, da pobjegne. Do- 
šao je majstorom u šake. A da čaša bude puna evo mu 
pisma iz Heidelberga. Otvori ga, čita; ima što čitati. 

»Otče, ljubezni otče! Ovo je možda posljednji list, 
što vam ga piše moja ruka. Ja dalje ne mogu. Kazat 
ću vam istinu, golu istinu, koju sam do sada pred vami 
krio, da vas ne raztužim i žalošću ne ubijem majku. 
Sad je sve propalo, dakle znajte. 

Ja sam hotio bogat biti; zato sam igrao. Igrao sam 
strastveno sretno i nesretno, više nesretno nego-li sretno 
i danas me evo na rubu propasti, ako mi još ovaj put 
ne pomognete. Za četiri dana imadem povratiti dva- 
naest tisuća forinti ili — 

Predragi otiče! Samo još ovaj put pomozite i vi ste 
si izbavili sina, koj vam obećaje i tvrdu vjeru zadaje, 
da će pobjeći odavle i biti drugi čovjek. Ja ću se otče 
popraviti i biti vam do groba zahvalan i nikada se više 
neću pustiti u nikakvu igru na svietu. Pomozite ili za 
kratko već nećete imati sina.“ 

Tko bi išao opisivat čustva nesretna otca? Strašnu 
borbu srdea i volje u ovom času neka si čitalac misli 
u otea, koj strepi nad novčićem, da sutra ne bude i 
sam bez novčića. Pade mu na um, kako je njeki dobri 
otac Zagrebčanin, koj je imao u Beču sina u nauku u 
njekoj velikoj tvornici na ovakav list ili pomozite ili 
ću u Dunav skočiti — odgovorio u kratko: ,Skoči u 
Dunav“. Sin se ne utopi u Dunavu vodi hladnoj nego: 
ode iz Beča i danas je ozbiljan obrtnik i gradjanin u — 

Proteče dan, minu drugi i treći a on novaca ne šalje 
sinu. Medjutim obuze ga neobični strah i slutnja, kojih 
se ne može otresti; ne može odoljeti jadu. 

Ništa nije toli težko koli živjeti u neizvjestnosti. Bur- 
zanac koji drhće od groznice, koja ga trese prije nego 
sazna svoj dobitak i gubitak otimlje mu pol života. Ilić 
se je već već priučio takovomu grozničavomu izčekivanju, 
pa ipak oćuti, da ga trese groznica jača strašnija od one 

za novcem. Poslie dugoga vremena oćuti opet da imai 
plemenitijih osjećaja no lakomost i pohlepa. 

Više mu nije dostajalo za šetnje ono mjesto kraj 
burze gdje se obično svakoga dana vrti silna vreva ljudi 
rajne ćudi i običaja, više nije mogao na starom mjestu 
u bližnjoj kavani grizkati smotke i pijuckati kavu. Ne- 
mir, strah, neizvjestnost uljezoše mu poput harpija u 
srdce i nehtjedoše mu izaći iz srdca ma ih i tjerao 
dobrimi nadami i slušanjem veselih razgovora. Ti ve- 
seli razgovori tudjih ljudi samo su mu još više razgalili 
vlastitu nevolju i jad. Poče zavidjati onim veselim smrt- 
nikom i htjede sam prasnuti u smieh. Jadnik sam se 
je prestrašio onoga svoga grohotna smieha, za kojim su 
se prolaznici čudno ozirali. 

Šetao je Ringom sad brzo, kao da kani pobjeći 
svojim jadom, sad polagano poniknuto klonule glave, blied, 
polagano tiho kao da ga nješto k zemlji steže. 

Najednom mu mune glavom čudna miso. Pa što 
sin, što diete? Čemu ga ljubit, čemu se za nj brinut? 
Ako je nevriedan, kržljav, ako nije kadar da vodi borbu 
za obstanak on će propasti, uzprkos svakoj očevoj po- 
moći. Sin mu je odraso, ima čvrste mišiće, pak čemu na 
njega trošit. Brine li se mačka i pas za odraslo mače 
i pseto. Ne, ne, ako se ne može sam spasit, neka umre. 
I bolje je tako. 

Tako mišljaše hoteći se utješiti jadni otac, ali jače, 
gore no ikad govoraše mu srdce: ne, ti ga ne smiješ 
ostavit, svoga sina, jer ti si razlogom: njegovoj pogibelji. 
Pa što zato? govoraše u njemu drugi glas: ti si mu 
život dao, ti mu ga smiješ i uzeti. 

Dakle ubojica krvnik svoga vlastitoga djeteta. O ne, 
ne, ta to je previše. 

Koracao je plaho, glava mu je šumila od one silne 

buke, koju prouzrokuje štropot velegradske trgovine. 
Prvi put u životu njekako mu . ogrsti taj štropot, njekako 
mu ogadi ta buka. | 

Kod kuće ne usudi mu se žena ni rieči protu- 
slovit, ali ni jedne utješne rieči ne smogoše Njezina usta. 
Jadnica trebala je i sama utjehe. | 

Kad je na zemlju pala crna noć leže Ilić prije na kre- 
vet, hotomice rano samo da u snu zaboravi na svoj vaj, 
da sladkim sankom okrepi utrudjenu glavu. Zaboravio je si- 
romah, da mu san nije nikad bio u zadnje doba prijateljem. 

 0Proboravi tako njekoliko sati okrećući se na sve 
moguće načine na svom krevetu. Tad mu dodija. Sjeti 


ose da bi mogao naći baš u to doba u stanovitoj kavani 


svoga prijatelja Salminija, koji bi mu mogao pomoći. Ta 
ga misao strese. Ustade. Obuče se s nova i pohiti u noć, 

Dugo je lutao naokolo, dva do tri puta dapače Za- 
bludio u onoj silnoj gromadi kuća, koja se noćju pričinja 
sasvim drugačijom no danju. Ulice bijahu već prilično 
prazne. Kadkad bi sukobio stražara, kadkad bi mu za- 
sjevnula na uglu koje ulice noćna svj jetiljka prodavača ko- 


basica uz koju se je iz limenoga lonca pušio sivi dim. 


Umorena kljusad stajala je pognute glave gledajući i ne 
gledajući u kameni pločnik. Bila je obična slika Beča po 
noći, koje u ostalom g. Ilić već poradi svoje škrtosti 
nije odviš dobro poznavao. 

= Jedva jedvice se namjeri na mjesto kamo je išao. 
Pogleda kroz prozor kavane, koji bijaše prikrit debelom 
parom. Težkom mukom napedši žestoko već svoj ponješto 
oslabljeli vid zapazi kod jednoga stola u veselom družtvu 
Salminija. To ga njekako utješi. Podje naglo u kavanu 
i upavo prama stolu Salminijevu. Po tom se je stolu 


 osjajio ogromni kup šampanjskih boca, a vesela družba 


pokazivaše, da niesu izlivene na tlo već u junačka grla 

Jedva zapazi barun Ilića potrči k njemu i stade hra- 
pavim glasom vikat: 

»Hohoho što to vide moje oči. I Diogene se je 
ostavio svoje bačve. Bravo. Sjednite samo. Hvala Bogu, 
da ste se jednom opametili. A sad odložite . . . hohoho 

. . da, da, moram vas predstaviti . . . no znate, to 
je do duše malo čudno predstavljati ovdje na tom mjestu 
i u to doba, ali ništa za to .. . ništa. Samo vi liepo 
sjedite. Vi spadate u naše družtvo . . . Gospodo, obrnu 
se barun k čitavomu družtvu i pokaza Ilića: to vam je 
pravi Kroezo g. Ilić, najsretniji čovjek ovoga svieta.“ 

Činilo se kao da barun kani bocnuti Ilića. 

Iliću te rieči zbilja zadadoše grdni udarac. Bogataš 
Kroezo, jest mišljaše u sebi uz Solonovo proročanstvo. 
Nije znao bili sjeo, bili izišao. Napokon ga prisili barun 
da sjedne i da pije. Iliću se nije dalo piti. 

Zače govorit barunu hrvatski: 

»Dragi barune, imao bih nješto s Vami govoriti.“ 

»ysa mnom ?““ zapita barun kao da nije razumio. 

»Da s Vami.“ 

»»Drage volje, ali sad ne, vidite da za sad ne imam 
vremena. Na polazku, kad podjemo kući onda da, bit će 
mi osobito drago, budem li vas ičim mogao poslužiti. 
Za sad mi pustite mira pak se liepo skupa sa mnom 
veselite i radujte ovomu krasnomu svietu. Dok smo još 
mladi hihihi — moj Kroezo — tako dugo Hose da uži- 
vamo slasti i lasti ovoga života.““ 

Što je preostalo ubogomu Iliću nego da mirno sjedne 
pak da pije. Jedini je on šutio u cielom družtvu, koje baš 
i nije mnogo marilo za nj. Jedan put već htjede otići, 
ali se sjeti po što je došao i da mu, ako mu Salmini 
ne pomogne već nitko pomoći neće. To ga suzdrža. 
Buljio je u svoju čašu kao da su u njoj same zagonetke, 
kojih kani odgonetati, kao da u njoj čita svoju sudbinu. 

Prispodabljaše ono bistro zlato vino svojemu životu. 
Mislio je u sebi, da se smije toj toli glupoj misli, ali 
nije se smijao. Ustrmivši pogled u čašu nije slušao za- 
mamne zvukove bečkoga valčika, nije hajao za pomamnu 
vrevu veselih djevojaka, koje mu se, kad je jednom slu- 
čajno bacio okom na njih, činjahu kao noćne utvare i 
sablasti, zloguke navjestnice nesreće i jada. 


Jednom dodje k njihovomu stolu prodavačica evieća. 
Veseljaci naputiše ju k Iliću. Taj s početka nije ni za- 
pazio djevojke. Istom kad mu je stavila kameliju na 
kaput, strese se kao da ga je preletila smrt. 

»Što ćete,“ zapita on plaho. 

»»Iri forinta,““ odgovori djevojka. 

»Zašto ?“ 

»»Ta za ovu kameliju.““ | 

Ilić planu. Ljutilo ga je, da za cviet koji bi inače 
dobio za petdeset novčića toliko stoji. Pričinjaše mu se 
silnom razsipnošću. Pak on da tako razsiplje, koji je 
na rubu propasti, kojemu treba svaki novčić. O ne to neće. 

Uzme sa kaputa cviet i preda ga natrag djevojci, 
govoreći tiho ne trebam toga. 


U taj par začu za sobom poluglasne rieči Salmini- 
jeve: stari škrti magarac. 

Te ga rieči potresoše. On, od koga se je jedinoga 
nadao pomoći, on mu tako veli. O, to nije mogao dopustiti. 

I držeći još jednom rukom oviet a posegnuvši drugom 
u džep nastavi: 

»Netrebam toga cvieta djevojko, ja ću ga doduše 
kupiti, ali ti ga natrag poklanjam. 

Na to izvadi iz djepa petaču i okrene se na drugu 
stranu. 


Djevojka se nije ni najmanje začudila tolikoj darež- 
šk 

ljivosti. Ne bijaše joj to ništa nova. Okrenu se i podje 
prodavat dalje. 
Jedva se okrenu, kad povikne Salmini: 

»Dragi Iliću na vami je red“. 

»»Kakav red““ — prodrhta Ilić. 

»Red, red“ — povikalo čitavo družtvo. 

»»Kakav red?““ opetova jadnik. 

»Da naručite deset boca šampanjca.“ 

Ilić iz nova prodrhta. Porumeni ko rak. 

Nije znao što da učini. Mislio je da mu tlo uzmiče 
pod nogama. On da plaća drugim, koji to nije nikada 
činio, dok je svega dosta imao, pak da to sada učini, 
gdje nije daleko — pad. Oči mu se okrvariše. 

Nije znao šta početi. Grdne rieči: škrti magarac, 
zvonjahu mu neprestance poput smrtnoga zvona u ušima. 
Znao je, ne plati li, da su propale sve nade, jer će se 
Salmini uvriediti. S toga pozvoni težka srdea i naruči, 
što mu bijaše naloženo. 

Od sad se poda sasviem pilu. Stade bučiti. Oči mu 
- doskora zasjaše i zakriesiše. 

Šampanjac bijaše stao djelovati. 

Zaboravi na sina, zaboravi na sve. Poče pjevati i 
šalami zabavljati družtvo. A družtvo se je smijalo nje- 
govim šalam. Dapače jedan prišaptnu drugomu, ala je 
veseo taj stari gospodin. 

Napokon kuenu hora odlazku. Salmini vodjaše sam 
pijan svoga pijanoga prijatelja kući. 

Mjerahu ulicu na sve strane. | 

Dugo su već išli skupa, izgubivši drugove, a još 
jedan drugomu neprosbori ni rieči. 

Tad kao da je Iliću sjevnulo nješto u mozgu zapita 
iz nenada. | 

»Hu... ti... ti si Salmini... zar ne?“ 

»xAko se ne varam jesam.““ 

»Aha, jest već dobro... aha... Salmini... ali... 
ali nješta sam ti barunčiću moj hijeo da reknem . . 
hihi ... ali sam zaboravljiv...no ... hihihi“ — 
brbljaše putem Ilić. : 

»»Sjetite se prijatelju, ... sjetite se... ja sam pri- 
pravan slušati vas.““ | 

»Hehe . . . dobri Salmini, dragi Salmini znao 
sam ja da si dobar čovjek, pravi pravi Hrvat . .-. e 
kako ne bi . . . Sjetio sam se, što hoću, sjetio . . 
hihihi“ — zahihota Ilić iz nova. 

Prekidoše razgovor kola, koja su mimo njih po ploč- 
niku letila, kao da ih sam vrag goni. Rukom o ruku 
nasloniše se o zid. Tad zarika Ilić kroz nos: barune, 
znate što... hihihi... trebam novaca. 

Salmini koji si mišljaše da će biti takova šta, imao 
je već odgovor u pripravi. 

»»Dragi gospodine Iliću, ja sam baš u ovaj tren 
htjeo vas zamoliti, da mi posudite . . . .““ | 

»Što? — povikne Ilić . . . po-po-su-di-ti. Onda s 
prihvati za glavu, da mu se je šešir postavio na lievo, i 
nastavi: tko, da posudi? — ja... od“ 

»»Ne od mene već meni. Molio bih vas za tu 
uslugu. Znate da sam pošten, da ću vam vrnuti,““ br- 
bljaše barun brzo kao da je na pamet naučio što će reći, 

Ilić je jedva pojimao, odgovori ipak: ,ta za boga ja 
ne imam .. . ništa, ne mogu“. 

»»E onda je drugo — odgovori barun — onda već 
neću o tom govoriti. Ali evo moj put vodi ovamo, a 
vaš tamo. Mi smo na razstanku. S bogom. Sluga sam. 
Uviek na uslugu spreman““. 

Iz tih rieči prihvati Salmini ruku svoga prijatelja 
i pohiti u noć. ' 

Ilić bijaše naslonjen o zid. I stajaše tetubajući. Već 
bijaše barun daleko odmaknuo, kad se siromah bivši 
zagorski vlastelin nječemu domisli. Hrapavim kreštavim 
glasom stane vikati što ga je grlo nosilo: Sal-mi-ni .. 
hihi ... Sa-I-mi-ni, a onda nastavi sasvim tiho u 
bradu mumljajući ,samo još jednu rieč.“ 

Uzbuni ga gradski stražar koji mu pola zapovie- 
dajućim polak uljudnim glasom reče: mein herr bitte 
um. die nachtliche_ Ruhe. 

Te rieči otrezniše malko Ilića. Zamoli stražara da ga 
povede kući, što ovaj rado učini, jer bijaše samo još 
njekoliko koračaja. 

Ne dugo zatim zatvoriše se kućna vrata.Ilić stupaše 
polagano. Već se je pazikuća davno umjestio natrag u 
svoju sobu, a Ilić još uvjek nije prošao ni prve stube. 
Sparina u hodniku djelova na-nj. 

Polegne na stube i pomažući si nogama i rukama pu- 
zaše četveronožke polagano poput živine gore u svoju sobu. 

Došavši do sobnih vrata pad& na tla, kako je bio 
dug i širok. Dozvana štropotom doleti Ljudmila sva za- 
plakana i blieda od neprospale noći i pomože dignuti 
svoga muža. 

Bjednica trebala je. sama pomoći, da ne padne. 

Drhtavica ju tresla po cielom tielu. 

Jedva dovuče svoga supruga do kreveta, kad viknu 
zdvojnim očajnim glasom: sin... naš sin... 

Nić legne na krevet obučen. Promumlja... hm naš 
sin... sutra... sutra ćeš mi o njem . . . vidiš da 
sam pospan. 

»»Mrtav... je... moj sin mrtav““ plakaše Ljud- 
mila. Ilić medjutim zahrka sladko i usne, ne mareći više 
za svoju nesretnu suprugu, koja je kleknula na zemlju 
i plačući stala sklapati ruke . 

Ima časova kad čovjeku otupe sve misli, kad mu 
jenjaju sva čustva, kad zaboravlja na sve, kad ga ni 
najveća bol ne može potresti, pa ipak ti časovi niesu 
sretni, jer čovjek neosjeća sreće, sve okolo njega prazno 
mu je -i pusto, dosadno i neugodno. Takovi trenutci 
nastaju ili iza prevelikih boli ili prevelike sreće, kad se 
prenapeti živci umore. Takov ustade drugoga dana Ilić 
sa svoga kreveta i začu užasnu viest iz ustiju svoje žene, 
viest, da mu se je sin u Nekaru utopio. | 

Uredi brzo sa ženom, da ide u Heidelberg na sprovod 
svoga sina, a pošto je žena drhtala od groznice i vrućice 
naloži joj da ostane kod kuće. Kako joj je težko i bilo 
“ morade jadna žena poslušati. 


XXV. 


Bijaše jedan od onih dana, o kojih čovjek ne može 
reći ni da su liepi ni da su ružni. Bečka prašina slje- 
gala se ko obično na jadne grudi, uzvitljavana dugačkom 
povorkom omnibusa, tramvaja i svakakih drugih kola. 
Obična bečka vreva jednako se je poput mravlja vrtila 
amo tamo. Jednoviti štropot i topot umaraše ko uviek 
slušne organe čovječjega tiela. Riečju ne bijaše ništa ne 
obična kad je gospodin Ilić ostavljao staru  prestolnicu, 
da podje na odar svoga djeteta. 

Sumoran od noćne nespašice, nenaviknut tolikoj 
mjeri lozina soka još se nije ni pravo otreznio, ni pravo 
prospavao. Činjaše mu se kao da sanja strašan san. Po- 
gnut sam u se progovorio je jedva dvie tri rieči nalo- 
živši kočijašu na koji da ga kolodvor odveze. A onda 
se sjede miran u kola buljeći neprestano u jednu točku, 
kao da ju hoće svojim pogledom spaliti. 
> Vozio se odugo. vremena, ali on nije ni zapazio, 
da se dugo vozi. Došavši na kolodvor jedva se: osviesti.. 

Izplati kočijašu što je morao i mehanički kupi kartu do 
Heidelberga, dočim je sluga za njim nosio mali kovčeg. 

Imao je čekati još kakova pol sata. Kao što godj 
malko prije nije pazio na vrieme tako se isto nije mo- 
gao dočekati da tih njekoliko časaka prodje. Brojio je tren 
za trenom. Podje za čas u gostionu. Naruči čašu piva. 
Drhćućom rukom pokuša izpiti. Ali mu čaša izpade iz 
ruke i pade na tle. To ga još više ozlovolji. Ostavivši 
gostionu podje na peron gdje je šetao gore dole zamišljen 
igrajući se zlatnim lancem od ure. Po malo ga ostavljaše 
ona pijanost i sve malo po malo razvijahu se pred njim 
crne misli. 

Sin — njegova radost i nada, njegov Vladimir on 
da je mogao to učiniti svomu otcu, koji ga je toliko lju- 
bio, toliko milovao. 

Pa ipak tko je kriv ei smrti? Tko drugi — 
on si je sam kriv. Zašto je igrao? zašto ludovao? Kako 
si je prostro, iako sad spava. Ludo diete spava. Ha ha 
ha... Aj to nije san, kakov san! To je smrt. 

Nikad, nikad više neće oživjeti, pa govorili popovi 
što mu drago. Samo se jednom živi. A taj život kako 
je završio! Da se je bar ustrielio. Ne, ubio se smrću 
kakovu samo židovi traže. Ta žid se plaši revolvera pa zato 
radje skače u vodu. O: ludo diete. Zar su Ilići kuka- 
vice:? Zar jim nisu djedovi krv junačku lievali za do- 
movinu i proti neprijateljem hrvatskoga naroda? Zar nisu 
bili krajišnici vitezovi bez straha i prikora? A on sin 
takovih junačina izabra smrt najludju, koju u Beču rabi 
svaka prevarena sobarica. Tko to veli?. . . Tko drugi? 
Ja, ja velim Lazar Ilić, krajišnik bivši samostalni sudac 
kod cesarskog kr. kotarskoga suda. A što veli bankir 
rentier? Hm, Sto bi rekao? Veli: Živi :gooino, a kad 
ne možeš živjeti umri. 

Na kolodvoru sakupilo se medjuto već sila naroda 
svakakve bagre i pasmine svakakvih odiela i jezika. Vlak 
je jedan dolazio drugi odlazio. Brzojavno zvonce, koje 
naviešta dolazak raznih vlakova neprestance je zvonilo. 
S daleka vidjeo se već sivi dim, koji pokazivaše da će 
doskora doći u Beč brzi vlak. Samo još mora stići na ko- 
lostaj, a onda će krenuti iz Beča odmah drugi u Heidelberg. 

Ilić je koracao ko bez glave. Misli mu izvirahu jedna 
za drugom brzo poput bujice i potopiše mu cielu glavu. 

Ubojica, ubojica . . . vikaše mu saviest. Ti si kriv 
smrti svojega sina. Da si mu poslao novce, ne bi si bio 
uzeo život. Ali ti si gori od hijene pustio, da padne. 
Zašto mu nisi poslao novaca? Zašto? Odkud, da ih 
uzmem? Kći me ubija za novac, papiri mi propadoše, 
mešetari me gule i tlače. Još za malo pak ne će bogati 
vlastelin Ilić imati ni kruha. 0, o, a što onda? Pa ipak 
tko je ubojica svoga djeteta? Tko ga je pustio u Heidel- 
berg, tko je ostavio domovinu i otišao u tudjinu i raz- 
stepao cieli imetak u Beču, koji su drugi u Zagorju 
težkom mukom i težkimi žuljevi priskrbili. Tko? Ilić 
nemogaše na to misliti. Malo da ne poludi. Za njega 
već nije obstojao sviet. Nije pazio na ništa, — mislio je 
samo na djecu svoju i na svoju propast. Koracaše brže 
nepazeći kuda stupa. 

Ljudstvo na perronu bijaše vrlo živahno. Jedni se 
opraštahu sa svojimi milimi i dragimi; drugi razgovarahu 
o ljepotah prirode, koju će gledati, a bilo je i takovih 
koji su razpravljali o tom, gdje će po prvi put na putu 
jesti i što jesti. Bilo je i nježnih mladoženja, koji su se 
obsipani kitami cvieća sa suzami u očima opraštali od 
roditelja. Sve bijaše zabavljeno. A sve se prenu kad 
brzo poput munje uz nagli žvižd doleti brzovlak sipajući 
paru na sve strane. 

Sve se prenu i isti Ilić se prenu, Opazi da je sašao 
na tračnice. Oko mu zakriesi divlje. Poleti. Užasan uzklik 
uzvinu se iz tisuće grla: 


— Bježte, bježte sa ovih tračnica zar nevidite da 
ovuda dolazi vlak. Pomoć, pomoć! 

Pričini se množtvu, da ih je dotičnik čuo i da sbilja 
hoće pobjeći. Ali jao bijaše prekasno. Još jednom zaori 
užasan uzklik ovaj put zdvojniji i očajniji od prvoga. 

— Pomoć, pomoć! vikahu ljudi. | 

— Već je kasno — odgovaraju drugi. 

I bijaše kasno. Vlak se još nije imao a tako naglo 
na ovom mjestu perrona ni mogao zaustaviti. Dohvati 
čovjeka, koji nije mogao izbjeći. Strovali ga i razmrska. 
Sa strahom odvrnuše očevidci oči sa užasna prizora. Pa 
kad je vlak preletio, kad su našli izmrevareno tielo i sa- 
svim razmrskanu krvavu glavu, ne bi se ni živa duša 
našla, koja bi mogla nesretnika prepoznati. Istom kad 
je policajni povjerenik pretražio žepove njegove, nadje mu 
novčarku s novei i spisi i broj posjetnicA, na kojih je 
bilo štampano : Lazar Ilić Rentier — Wien, Wipplinger- 
gasse Nro. 6. 


XXVI. 


Mnogo je godina proteklo iza te katastrofe. Vukolaj 
je i opet morao njekamo po svojem poslu. Bijaše na 
kolodvoru. Čudne mu misli izvirahu u malko posjedjeloj 
glavi. Kadgodj bi prolazio zagrebačkim kolodvorom uviek 
bi se sjetio svoje prošlosti, svoga puta u Beč i svoga 
polazka natrag. A baš danas sjećao se toga više no 
obično. Dok je tako očekivao čas kad mu bude valjalo 
poći, prihvati ga njetko o rame. On se prenu. Njekako 
se strese kad je zapazio čovjeka bradata zapuštena, ko- 

jemu se vidjaše trag mnogoga glada i većega jada, ali i 
mnoge strasti i proživljele slasti. Ne vjerovaše svojim 
očima. Ona nakaza to zapazi. 


»Ho ho, sie kennen mieh nicht mehr, oho. Da, da 
čovjek se mienja. Zar ne poznate svoga prijatelja. Baron 
Salmini. Na službu. Ta valjda se sjećate Bože moj. 
Natiirlich. Nego znate, baš i vas nije starost poštedila. 
I vas probijaju siedi vlasi. Hehe. Baš me veseli, da vas 
. nadjoh. No pa kako vaša gospodja — zapita barun Vuko- 
laja, koji do sada nije mogao doći do rieči. 

Vukolaj se namrgodi, pa odgovori: 
»Ja se nisam nikad ženio.“ 


»»Oh, saperment, tko bi vam rekao, da ste tako 
pametan. Boga mi pravo ste učinili. O žene, to su vam 
pravi pravcati stvorovi vražji.““ 


»A kako je s vašom gospodjom, zapita Vukolaj, 
kojemu baš nije bio odviše po ćudi čitav razgovor.“ 

»»Hu, bies bi ju znao kako joj je. Moram priznati. 
Ne vidjeh je više dvie godine.““ | 

»Kako to, zar putuje ?“ 

»»He, dakako, to jest odputovala je od mene. 
Ostavila me. Pobjegla s njekakvim častnikom čim je sa- 
znala za moju propast.““ 

pŠto ste i vi bili nesretni na toj nesretnoj prokletoj 
burzi?“ | 

pol te kako, izgubio sam sve. S početka bijah 
biesan. Htjedoh se ubiti, poginuti. Kušao sam na sve 
načine uzet si život. 

Ali napokon mi dodija. Čemu da umrem. Ta ja 
sam još mlad. Imam još volje za život. Molim vas liepo 
nije li to ludo ubiti se. Zašto? Nije više ni tako moderno. 
Odlučih ostati živ: Čemu da podađem kakovim romano- 

piseem gradnju za roman. Hehehe. Bolje je da sam živ.. 
Baš me veseli da živim.““ 


Vukolaj ga posprdno pogleda, a onda zapita: 
»A što ste sada?“ 

Barunčić neostade dužan odgovora. 
Izbrblja brzo. 


»»Dobio sam u Osieku mjesto — — — pak idem 
liepo tamo.““ 


Vukolaj se gorko nasmjehnu, 


»Dakle ste se vrnuli u Hrvatsku, u tu Hrvatsku! 
Zar vam više nije pretiesna ta jadna zemlja. Zar vam je 
opet dobra?“ Ovaj put je Salmini ostao dužan odgovora. 
Zaniemi. Ne rekne ni riečce. U to je zazvonio vlak, a 
Vukolaj morade otići. 


Po putu razmišljavaše mnogo. 


Gledao je mučaljiv kroz prozor vagona. Magle 
obavijahu divni kraj zelenih gora, na kojih se PNE 
poput jaganjaca biele kolibe. 


Gledao je i one dvorove i porušene kule junačkih 
djedova. Gledao na zapuštena imanja hrvatskih vlastela i 
bogate tvornice i posjede njemačkih doseljenika. 


Težka tuga pade mu na srdee. 

Sjeti se Mojmira i Ljudmile i mojmirskoga vlas- 
telina. Uzdahnu duboko. 

Bože, kako je sve to brzo propalo. 


Smrt u svesilju sila najjača nadhrvala je sve — 
sve. Redom se ruši bogatstvo domovine, a mjesto doma- 
ćih sve polako dolazi tudjin za tudjinom. Od cieloga Ljud- 
milina bogatstva ostade ona sama bez svega. Da ne bijaše 
njega i njegova brata župnika morala bi poginuti od gladi. 
Oni joj se smilovaše, tim više, što joj župnik brat bijaše 

i zahvalnosti dužan za onih tri sto forinti, kojih mu je 
dala za njegova boravka u Beču, kad je došao prosit 
Ilića za zajam. —. | 

Odmah iza katastrofe naselila se je Ilićka kao gaz- 


darica u kuću njegova brata. Tako joj bar život bijaše 


do smrti osjeguran. Jadnica dosta je toga prepatila. Ni 
trag prijašnje ljepote nije se odsievao na narovanom od 
tuge čelu, Marljiva ko Marta trajala je svoje dane i oče- 
kivala smrt. 


Dr. F. D. MARUŠIĆ 


— Gorovcvijet u dolini: 


Rapsodije, elegije i meditacije. 

Dobrodošlica. 


Dobro mi došao, čitaoče, u moja sveta skrovišta, 
u baštu duše moje. | 

U praskozorje dana, za sutonjenja večeri, nani- 
zao sam ove pjevanije, jadikovke i razmišljaje. 

Ovo su rapsodije bijelih zora, elegije sutona i 


meditacije ljubavi. 


To suho zrnje, to ti je slatko groždje naše gor- | 
ke zemlje. 
Ovdje je nešto malo historije moje duše iz teških 
godina ognja i krvi, kad me je priroda u tegobam tje- 
šila svojim ljepotam; pa su ovo porosice moje suše, 
neke čudne sladkosti za iskapljene čaše gorčine. 
To su ti misteriji duše, detalji ekstaza i fragmen- 
ti boli. Ruže zore, i cvijetovi sutona, kult kiki i 
osjećaja, najčišća krv mog srca. 
Moje naijače inspiracije bile su za vrijeme užasa 
i strahovanja po tvrdjavam. Koncepcije bile su onda 
žive, a meditacije duboke. | | i 
Harmonija, melodija i ritam pera ostao mi je iz 
dobe vedrog idealizma mladosti. 
Pišem u stilu osjećaja. Moja je izreka isječena iz 
uklesanog planinskog govora Svilaje, gdje no lebde 


širi vidici hrvatski i srbski. To je stil vedrih visina, 

pistrih potoka i zelenih livada; rodjen je u časovima 
velikog mira i duboke pozornosti. Osjetio sam ga u 
harmoničnom taktu svemirskog srca, u govoru vječ- 
nosti. S toga mi je literamo pisanje svetačna služ- 
ba, u kojoj je književnik veliki svećenik prirode. 

Želio sam ostati jasan kao vedri vidici sa visina, 
kako bi bolje uočio rumenila zore i sjene sutona, i 
kako bi se mogao radovati i samome suncu kad je na 
umoru. 

More je naš zavičaj, planina je naša domovina. 
Na visinam otačbina najbistrije govori, pa sam tamo 
sabrao ovo bijeloga blaga našeg svijeta, ovo bijelog 
blaga naših starih brda. 

Čas je uzvišen, kad se sa dušom zbori, pa su ča- 
sovi mog nadahnuća bile moje svetačnosti. Činilo mi 
se, da u.moje visoke čardake, ove misli donose ptice - 
mudrosti, koje dolijeću sa posvećenih grana naših 

maslina, koje rastu na osamljenim i zarobljenim oto- 
cima našega mora sinjega. 

Većinu ovih slika obradio sam u škice, nijesu do- 
tjerane u tančine. Ovo su impresije jednog časa, ara- 
beske i uresi. Ove moje filigranske niti zlatoveza, to su 
ti sitni uzorci duše, koralji zanosa, sinfonije ljubavi, 
medalioni srca, mozaici života i grimiz kraljevske 
odore jezika našega: Ti ih, čitaoče, usavrši razmišlja- 
. ljima svoje duše i kucajima svog srca, pak će ti biti 
draži boravak u mom vinogradu. Ja želim da ti prija 
ukusu groždje mog rukosada kao staro vino, što kri- 
jepi u slabostima, jer ovo ti je berba mojih lijeta i je- 
matva moje jeseni. 

Naći ćeš kod mene i novih riječi i novog 
zrnja. Te su riječi nikle same u mom srcu, jer je 

ovo jezik roditelja moga, mlijeko majke moje, jezik 
naroda moga, glas otaca i praotaca, govor stoljetnili 
predaka. Za to se osjećam slobodan u bašti jezika 
majčina, pa berem sadim i presadjujem te klice, dok 
ne iznikne novi glas, nova riječ iz ove zemlje hrvat- 
ske i srbske i sazrije na vršku mog pera. Mnogo sam 
ja tih divnih glasova pobrao i sa usana planinara, gor- 
štaka i poljana, mornara i učenjaka, knjiga i gusala, 
poslovica i pjesama, na sijelima i gumnim, pri ora- 
nju i sijanju, pri razgovoru na krevetu bolesnika i u 
kolu radosti. Kroz duge sam godine tu svoju ljetimu 
čuvao. Danas na prvi dan proljeća otvaram svoje 
hambare da osjetiš sladkost kruha domaće pšenice, 
koja je sazorila po podvornicam planinskim. Nizinari 
ne vole planine, neće k orlovima. Dodji, prijatelju, sa 
mnom, okušaj malo jezika majčina, da vidiš raskošje 
srpsko i hrvatsko, a to ti je jezik naš, nježan i drag 
gromovit i sladak; on je odvažan kao srpsko juna- 
štvo, mio kao hrvatska dobrota a nježan kao bosan- 
ska sevdalinka, jezik mača i srca, ljubice i hrasta, je- 
zik groma i sunca, izraz kamena i vode. U njemu je 


zrnje bisera i zrake sunca, popuh  lakora i vijavica 


bure, sipljenje kiše i žubor potoka. Jezik cara Lazara, 
Marka i Miloša, jezik omiških uskoka, jezik kralja 
Tomislava i Karadjordja, jezik naših banova Aga i 
begova. Diplomatski jezik Orienta, Balkana i Bizan- 
Cije. Jezik kojim govori kralj i prosjak guslar i pje- 
snik, pastir i naučenjak, vojnik i djevoika, sladka ri- 
ječ, mili glas naše mile majke. To je odjek naše grude 
sveti glas našeg sela i seljaka. Eto taj jezik to nam 
je maika po kojoj smo rodjena braća. Znao je naš: 
Vuk da je u planini naša ljepota. Za pet stotin godina 


otačbina nam je bila planina, gdje se mila ijekavština 
iječi i priječi sjeći sjajne riječi, jer je Vuk dao trijez1i 
pravorijek da su u brijegovima ljepote srpskijeh i hr- 
vatskijeh pjesama. Nije se smjelo dirati u slatkost na- 
šeg samoglasnog raskošja, koje biljiše kao pjev ptice 
slavuljice. Dubrovačka sloboda slobodarila je ijekav- 
štinom. Primorci iču, Srbijanci i kajkavci eču a pla- 
ninari Crnogorci, Hercegovci, Bukovica i Velebit 
iječu. ljekavsko biserje naših klasičnih slavulja Nje- 
guša, Mažuranića, Martića i našeg guslara mogu se us- 
porediti ljepotom prve “knjige svijeta — Sv. Pisma. 
I kad pored ovog jezika i gonostasne mudrosti na- 
rodnog blaga dodju plemenske kukavice da dijele 
Hrvata od Srbina, rijeku od tla, planinu od zemlje, 
otok od mora, onda bi ih trebalo rastjerati, jer to nisu 
glave već šuplje tikve. Prazne tikve plivaju po na- 
 šim najljepšim površinam, jer čim su praznije tim 
su grlatije. Šupljine imadu najveći odjek. 


Bio sam i zatočen i osamljen pod Lovčenom, jer 
sam u danima teškim kao liječnik pružio pomoć na- 
šoj Srbiji, pa je u beskrajnosti prostora i vremena 
moja izmučena duša lebdila sa tvrdjave nad morem 
. jadranskim. Gledao sam kako se suše slane vode na 
kamenju naših obala, pa su ove meditacije plodovi 
našeg mora, sol naših solana. 

Rat, taj teški jad, ranio je i mene. Tu sam ranu 
liječio suncem i morem mog zavičaja. Iz te rane ni- 
= Kla je sloboda. 

i Ovo zrnje groždja dozrelo je u danima teškim, 
a pobrano za vedre časove plemenitih. Ono se sadi 

DO vinogradima izabranih duša. Njegovo je sjemenje 
plemenitog ploda. Gdje niču zlobe, ono vene. Cvjeta 
po visinam medju biljem uzorna roda. 

Sunce rađja cvijećem, ljepota radja ljepotom. 
“Pa nema lijepe riječi bez lijepe duše, kao ni zanosa 
bez ljubavi, ni oduševljenja bez istine. 

Ima kod nas i toplih izvora, tom se toplinom ote- | 
pliše sve stranice. 

Obradio sam ih vretenima naše svile, rezbarijom 
naših gusala i bjelovezom naših niti. Ovo su svirale 
uSječene sa grana otačbine. 

Moje su' melodije odjeknule iso visokih pla- 
nina. Svirke moje cvile suzam i pjevaju posmjesima. 

Kad je skoro jedna umna ljepotica naše krvi pro- 
čitala ova zrnja u rukopisu, reče mi: | | 

— Hvala vam na suzam, koje — sam čitajući 
isplakala. 

Rado bih bio poljubio te oči, jer najmilije su su- 
zne oči, ali ona klikne: — »n&!« 

— Omo najljepšega što sam imala, — dala sam 
vašim stranicama, — najdivnije suze, zrnje mog — 
bisera, tekućinu mog osjećaja, — kišu ljubavi, jer ste | 
to Zrnje —> pobrali po granam sumornosti i po — li- 
. vadam sunca. 

Ne mogoste mi dati dragocijenijeg dara — od- 
govorih — hvala vam na tim suzam. Sačuvati ću ih 
u svom zlatnom peharu za ovu knjigu, kad u svijet 
podje. | 


Ove su stranice čemeri prije oslobodjenja i ra- 
dosti slobode, domjenci snatrenja i vidokruzi svije- 

lih i mutnih obzorja. Ova je knjiga bijeli cvijet moje 
slasti i orni korjen moje gorčine. 

Čitaoče, ne nosi ju medju svjetinu! | 

Ako se nad ovom knjigom zamisliš, znak je da 
ti je srce takla. Pusti osjećaj njezinim vodam, one ćete 
povesti u kamene kolibe zagorske, gdje poezija siro- 
tinje čeka svog umjetnika. Uboštvo našeg kamena je 
bogato, jer tamo se radjaju graditelji Kosovskih hra- 
mova, koji živu i umiru nepoznati kao njihovi kipovi, 
koji ostaju zamišljeni ali neizradjeni u ovim plani- 
nam, stoga što im ne dostaje kruha svagdanjega, jer 
iz kamena ne niče pšenica. Njihova duša sanja slatki 
sanak besmrtnosti, koji se gubi u sumrak, kad ovce 
idu na počinak i kad sa petropoljskih brežuljaka odje- 
kuju poslijednje molitve dana. 

Jednom u životu treba zasaditi cvijet, da zemlja 
koja te je rodila, oćuti tvoju ruku u njezinim njedrima, 
jer majka daje i prima, ona žive od topline. I ako te 
je slučaj stvorio nesretnim, ti ćeš biti sretan tim tvo- 
jim sadom. Eto s toga zasadih i ja svojom desnicom 
rukom ovaj gorocvijet u dolini, pa ga čuvam batinom 
u ruci, braneći ga od zvjeradi ljudske i životinjske, 
da ga puste da u predjelima i krajevima naše zemlje, 
mirno raste i uzraste do visina istine i ljepote. 

Svakog se dana sastajem sa besmrtnicima, sva- 
kog sam dana u školi velikih umjetnika, pijem ravno 
sa izvora njihovih bistrih voda, pa želim tako da na- 
pojim i opojim naše žednike i razonodim naše umor- 
nike. 

Bio sam mučen u kući mučenika, ali sve je do- 
bro prošlo; otačbina je oslobodjena. I to će oslobo- 
djenje da vam govori kroz ove stranice. 

D 
m em moon mer meu penje o eva re E 


Sad mi još ostaje boriti se u slobodnoj otačbini 
proti lupežu, koji mi je na čas odnio moje crvene vr- 
leti. Na tim visinam sam punih dvadeset godina sa- 
 ovijao svoju budućnost. Razvalio mi ju je nametnik, | 
probisvijet i službenik krvnika. Predao sam ga prav- 
di naše zemlje i sudu otačbine. Svi pošteni čekaju sa | 
mnom sudbinu tog krivca. U toj Prava čekam Svoju 

utjehu. | 


U ovoj kolibi svojoj pjevam svoje žalosti i svoje 
radosti i zorom čekam na kućnim vratima sunce, da 
mi rascvate murtilu, moj list zeleni, miris mog pen- 
džara visokog. | | 

Oni koji nas vole i koji nas ne vole, ulaze k na- 
ma, kad sa ulice čuju našu pjesmu, da nam odnesu 
malo maše radosti. Pane li suza po našim odajam, 
bježe od nas, jer je radost kao vino, novac i mladost, 
svakomu draga, i jagme se za njom kao za zlatom. 
Ne znadu, ubogi, da u bolima ima biserja čišćeg od ja- 
buke rumene. Kad od nas bježe iz senj sre- 
tni smo u našoj samoći. 

Ljudi znadu biti maleni kao mravi i tko ih pozna, 
žali njihovo ništavilo. Za to sam uvjek s&m na suncu 

i pod oblacim, jer bi mi ljudi ka i bogatstvo duše, 
da MmOgu. 

Mene ne mogu ni radosti ši uzdignu, ni boli da 
poniže. I u nizinam mogu da strše duševne vedrine; 
s toga je i moj gorocvijet u dolini, i malo ih je, koji ga 
vide, jer teške su stepenice do čardaka, u komu je 
skriveno moje blago. Stekao sam ga godinama moje 
sumorne umjetnosti, a smjestio u skrovišta duše, koja 
je bila ogradjena ogradam bodljikavih žica, da nepri- 

jatelj tamo ne udje. Evo ti, čitaoče... čitaj. Ovo su ti 
svanuća mojih najvedrijih jutara i Sutoni mojih noći; 
ovo su ti biserja mojih dubina, ovo ti je srce moje iz 
njedara. 


Naše je narodno blago puno harmonije i ljepote. 


Toliko je u njemu čara, da je prozna poezija njegova 
sladja od versa. Pa ako tim blagom pospete religiju 
vašeg srca, ljepotu zavičaja 1 ekstazu duše, oćutit 
ćete klasični akord iz vaših zamišljaja. 

Plemenitost, dobrota, humanost i ljepota treba 
da se odjevaju odoram kraljevskim. Duševna bogat- 
stva ljube raskošnu umjetnost riječi i stila. Nastojao 
sam da se toga držim. Koliko sam u tomu uspio, ka- 
zati će mi tvoj osječaj, moj čitaoče! \ 

Ako ovdje nadjete i litanije čemera nesretnog 
srca ljudskog, ne tužite se na me, život je tomu kriv. 


I ja sam poput onog besmrtnika u životu našao »po- 


red paklenih strahota i rajskih ljepota«, pa ne zabv- 
ravite, da pored gorčine, ima tamo i rujnih zora, li- 
jepog sunca i vedrih dana. Ne zaboravite da je cvi- 
jeće raskošno, vino sladko, a žene drage. Ako ti je 
draga lijepa štatua mrtvog kamena, kako ti neće biti 
drag bistri pogled živog oka. Pa ako te to oko i do 
krvi ubode, plakati ćeš od milixnja i te će ti suze biti 
drage kao majka djetetu, koje tepa: »Maika mi je 
draga, sisu mi je dala«. 

Ovo su fragmenti cjeline, kapiteli velikog hrama, 
koga bi otačbini trebala da zidje lijepa knjiga i umjet- 
nost, kako bi sve bratske disonance postale harmo- 
nične u sladkoj sonati ljepote. Pravo srce ljudsko mo- 
že biti burno, ognjevito i rasplamsano, ali ono mora 

da bude harmonično sa mirisom ruža, šapatom po- 


toka i valovima mora svog kraja; ono mora da vapi 


Boga, ljubav, ljepotu, samilost i dobrotu, kao slavulj 
kad u suton pjesmom vapi svoje gnjezdo. Tko zna 
da reče sladjih riječi od srca? Ono jedino poznaje be- 
skonačnu ljepotu ljubavi, ono jedino razumi ružin mi- 
ris, slavuljevu pjesmu i svoju sudbinu. Nadošla je 
doba u kojoj trebamo puno ćustva, a osjećaj je moja 
snaga, pa se nadam da vam neće biti na odmet, jer 
ono vodi u predjele mira i dobrote. Ovo vam je po- 
vjest moga srca, u kome ćete naći i koju kap svoje 
vlastite krvi. | | 

U ovim mojim sinfonijama odjeknule su misaone 
sladke jer umna misao bez srca je oganj bez topline, 
ono što drugi traže u mudrosti, ja sam u srcu našao. 
Ovo su stare ljepote u novom ruhu. 

Rastvorio sam prozore mojim odajam i pustio | 
sam sunce da k meni slobodno ulazi, za to su sve ove 
stranice pune svijetla. Ovo su vam rapsodije ljubavi, 
njezina sunca i njezini oblaci. Knjiga voda i zmnja, 
knjiga suza i granata, skrbi i šrapnela, knjiga uzdisaja 
i posmjeha, knjiga vedrine i kiše. Libar ruža i lep- 
tira. Oblaci oluja i dimovi pušaka. Napisao sam ju u 
društvu moje sjete i radosti, za sjaja sunčeva i plača 
mjesečeva, u trenu straha i u času odvažnosti. Ovo su | 
stepenice mojih osjećaja, stupnjevi duše, ljetne i je- 
senske planinske samoće, kad je atmosfera ili čista ili 
puna teških oblaka, koji vise na nebu kao golemo ka- 
menje, i hoće da panu ii unište maše sladke vinograde 
pa ako još umište i to, neće nam ostati nego kamen na 
kamenu i puste samoće. 

Po pustaram današnjeg egoizma i u nesretnim 
ljudskim zlobam toliko je leda, da je našoj zapuštenoj 
“knjizi potrebno malo više topline, kako bi smo lakše 
našli puteve, koji vode u dvore ljubavi. Tko bi zimi 
užižao vatru, kad ne bi znao da će se ogrijati. Tko će 
da se lati knjige bez topline. Kako su divni oblaci na 
nebu kad ih sunce bojadiše, a kakovi su kad panu na 
zemlju? Svagdje je u prirodi osjećaja, kao da ga ima 
i u onog potoka, koji natapa ljubice po livadam. Kad 
se iz takovih livada povratimo u otačbinu, obući ćemo 
se u grimiz kao kraljevi, bogati srcem i mudrošću. 
Besmrtnici ljudskog uma naučiše nas da je osjećaj 
zvijezda razuma, i da je toplina srca dragocjenija od 
topline sunca. Kad se ta blaga povrate našoj zemlji 
Dalmaciji, zidati ćemo nove katedrale, u kojima će 
pjesnici biti veliki svećenici. Samo čista umjetnost 
može da rasčisti našu atmosferu od parasita površ- 
nosti; samo ona može da odkrije taine prošlosti i naše 
lijepe slave. 

Kod nas ne treba tražiti sunca, nema oblaka koji 
bi ga sakriti mogli. Ima ga kod nas svagdje, naći ćete 
ga na nebu i na zemlji, na triforam i bahustradam, na 
portalima i štatuam, na gotičkim prozorima i stupo- 
vima, na kipovima i zvonicima, u nadpisima po pra- 
govima starih kuća i po pločam grobova, svuda žive 


stara misao i dobro srce. Još i danas na tom kamenju 


X sjaje sunce, koje je sjalo pred dvije hiljade godina, i 
“zeleni se od stoljetne starosti uklesano lišće na ure- 
šenom kamenju. Jedino po dvorima umjetnosti se ne 
umire, tamo živu sfinge čitave mileniuma ; one su bez 
spola i dobe, hladne kao vječnost i nerazumljive kao 
misteriji života i smrti. One su spomenici naših naj- 

mutnijih vremena, i zato su nam tako zagonetne. Sve 
mi to imamo u našoj zemlji, koja je bila okradena i 
zarobljena, pa slobodna i darivana. U njoj ije bilo bor- 
be vjekova, rasa i religija. 

O Dalmacijo, Dalmacijo, sunčana zemljo, domo- 
vino klasična, umjetnička riznico svih vjekova. Tvoje 
crkve nam još i danas govore, da si ti čuvarica lje- 
pote. Tvoje katedrale su mistični govor davnih pokoj- 
nih vremena. Tegobe naših dana nalaze zdravlja u 
tvojoj prošlosti i u tvojoj slavi. U tebi nalazi utjehe di- 
jete tvoje, sin grude tvoje krvave, sin sunca tvoga. A 
ti ponosna pokažuješ svoje kamenje i veliš: iz ovog 
tvrdog kamena, niče tvrdoća moje djece. 

I tako nam stojiš tu na udaru valova povjesti, kao 
straža našeg sinjeg mora, ti hridino pusta, Kralje- 
vino naša! Ti si most medju Orientom i Evropom, ti 
Si ključ zemlje naše. Rodjena si u svjetlosti svih boja 
i Svih uresa. Sunce ti je otac a kamen ti je majka, i 
za to si ti naš kamen mudrosti. More ti je kolijevka a 
ljepota ti je sestra. 

Blagoslovljena zemljo, roditeljico životnog uku- 
sa. Slušam šapat tvojih davnina i ćutim miris tvojih 
trava, sretna majko, koja živeš u srcu svojih sinova, 
oni te tako odnesoše preko dalekih mora i Oceana, 
preko kordiljera i braziljanskih prašuma. Koga si ro- 


dila toga si majčinstvom zarobila i srce mu otela i za | 


to si nam danas duša otačbine. Tebe ne može da lju- 
bi, tko nije za te trpio. Ti si bila zemlja patnje i dom 
gorčine, danas si zemlja radosti i otačbina sreće. 
Tvoja je klasičnost naučila sinove tvoje, da ljube 
umjetnost. U poganskom hramu Jupitrovu na Peri- 
stilu čuje se i danas kucati kršćansko srce. Velika 

prošlost ostavila ti je ugled. Otmenost je odlika oda- 
branika, koji su gostovali na trpezama bogova, i ho- 
dali putevima ljepote da nadju istinu. 


kk 


Živem visoko, daleko od svijeta. Moje su vode 
protekle, teško će više iz moje zime svanuti kakovo 
proljeće, jer je sve moje granje prelomljeno i sasje- 
čeno za ogrijev. Nemam više živog drveta, na kome 
bi mi pupi propupili. Imao sam jedan jedini hrast, i 
njega mi je skoro lupež povalio. 

Ovo su moje posljednje zore, a nakon sitea če- 
kaju me noći, koje nikad ne sviću. I onda ću u jednoj 
od tih noći, kao sutonski posljednji tračak sunca zas- 


pati umoran, da se u srcu svog djeteta, sutra jutrom 


probudim mlad, kao novi dan. 


Dobro mi došao, čitaoče, u moja sveta skrovišta, 
u baštu duše moje! Sretan ti bio prolazak kroz puteve 
moje samoće! | | 1925. 

- Gorocvijet u dolini. 


Ljubav je melodična pjesma ljudske sreće, to je | 
prvi poljubac sunca, najtoplije ognjište naše doline. 

Iz riječnika srca izbirem riječi, da Vam duši pro-. 
govorim. Ovo je moja molitva u pjesmi, jer dobra ri- 
ječ i zlatna vrata otvara, a vino pije se iz zlatnih 
pehara. | 


Ljepota dobrota i pravednost je sol ljubavne mu- 
drosti. Tamo želim da podjemo u ovim ledenim zim- 
skim večerima, da se ogrijemo, i da Vam tamo budem 
glasnikom dobrih sreća. Sa sobom sam poveo lijepe 
misli, svoje dobre prijatelje, da Vam pruže ruku, kad 
budete htjeli uzlaziti iz naših dolina. Prostrite im me- 
ku posteljicu u Vašem srcu, da Vas ugriju. | 

Ovo su moje vojne, sveti rat, potjera za dobrom 
u ovom darmaru zla. Tko bude osvojen neće biti po- 
danik već drug, brat moje duše. Mi ćemo skupa u ži- 
vot, osnovat ćemo sveti red ljubavi, dijeliti ćemo naša 
duševna imanja, biti ćemo komunisti sreće, dobrotvori 
patnika i lječnici stradnja. Sveta su zvona ove religije 
već davno rastopljena za zloće, treba saliti nova zvo- 
na za nove zore. Iz tih glasova svanuti će naše 
otmeno proljeće. z_ 


, | u 17 


Kad vidite zarudak cvijeta, sjetite se da se ze- 
milja budi, pa treba da se i mi probudimo na cvjetanje 
i miris života. 

Danas nemam vode, vrči su mi prazni, a Vi ste 
došli žedni, napojte se radosti da i ja ne žedjam s 
 Vami, pa ćemo se skupa lakše provući kroz oblake i 
suncu stići. Gdje su tegobe tamo treba ljubavi. 

Ta ljubav Vam je goroovijet u dolini, koji drži 
orla u gnjezdu, slavulja u bašti, bujicu u potoku, srce 
u prsima i savjest u duši 

Gorocvijet penia što je pao sa visina, neka 
vam u srcu nikne, tamo je njegova bašta. Gorocvijet 
crveni je cvjetanje srca, zarudak ljubavi, pronicanje | 
mira u otačbini bratovoj. 

Gorocvijet plameni, gorocvijet livade proklijao. 
je iz zrna sjemena, koga je vjetar sanio sa visina pla- 
minskih u našu lijepu dolinu. Gojite ga vašim dobrim 
srcem radi ljubavi majčine, jer život je u nizinam li- 
jep, ako vam je duša sa visina. 

Goroovijet u dolini je maslina uskrsna i jela bo- 
žićna, to je cvijeće sa naših dobara. To je loza.života 
i list sreće. 

.Cvijet ognja i vatra _ sunca, to vam je crveni 
mak, ponosan u purpuru kao David kralj; divite mu 
se, ne gazite ga, jer bijelo je njegovo mlijeko, al' go- 
rak je njegov sok, a gorke su kapi svakog lijeka. 
Neka ga oko gleda a srce voli. Otrovan je njegov na- 

“poi, samo simbol je njegov svet, jer u njemu je pla- 
: men života, i svetinja sunca, stoga ga postavih na 
vrata mog vinograda, na prag moje knjige. 

-Ako.si gospodar istine, ti si velik, sinko, rekao je 
znudrac: Istina i dobrota su grozdovi iz plemenitih 
vinograda, iz kojih se pravi vino ljubavi, i tko toga 
vina nije okusio,. ne poznaje ljepote života. Treba 
opet krstiti novog čovjeka vodom ljubavi. Ali više 
nema te vode. Prestao je ljetos dažd božji. Zatvoreni 
su vrutci nebeski. Ovo je rasap naše doline. Ali kad 
se vrate lijepe istine i kad stignu naše dobre misli, 
doći će kiše, procvastiće naša dolina balsamom 
zdravlja, gorocvjetom ljubavi. | 


Tko ide kroz život veseo i nosi zastavu srca, 
“ pozdravite ga kamo god prodje, poklonite mu se, od- 
&krivajte pred njim vaše glave, to je željeni sin nove 
dobe, vi ćete ga lako upoznati jer je lijepa misao vi- | 
dljiva u čovječjem oku, kao bijeli cvijet na zelenoj li- 
vadi. Kad mu se približite, život će vam biti sladak 
kao jabuke u voćnjacima naših ravnica. 


Mi ne možemo sačiniti lijepih misli bez ljubavi, 
jer misli su uresi srca, one su glasovi osjećaja, uzdah 
nečega što sve u prirodi stvara. A to nešto je ljubav, 
:ssvemoćna poezija života. Vi ste se često divili ljubavi 
leptira u čaškama cvijeta, ljubavi ptica na granam 
stabala, ali nikad niste mislili ma ljubav zmija, škor- 
piona i pauka. I najogavnije stvorenje poznaje tu lje- 
- potu.I kao što bašta ne vrijedi bez cvijeta, tako životne 
vrijedi bez poezije. A ljubav je poezija i radost, dar 
nebeski, milost u dolinam patnje, najljepši cvijet muč- 
nog života. Danas najviše trebamo tih plemenitih mi- 
risa, da se uduši zadah dima koji nas dnevno davi, 
jer Ljubav je jedini motiv sreće u simfoniji života. 

Kad se u tegobam naših dana, prenesemo dušom 
u carstvo misli, u vedrinu našeg unutarnjeg carstva, 
tamo nalazimo perivoje pune radosti i tako okrijep- 
ljeni dragim sancima zavolimo život i prkosimo nje- 
govim olujam. Tko ne vodi razgovore sa svojom du- 
šom, tomu je život teret, pusti teret, koga želi čim 
prije da položi u crnu zemlju. : 

Religija je puna misaonog čara, religija je škola 
razgovora s dušom, nauka za odgoj srca. Dobrota i 
oproštenje, samilost i ljubav, nježnost i čestitost, to 
su sladke voćke na stablu vjere. Za kreposti duše 
podignuti su otari u crkvi Kristovoj. 

Osjećaj naših roditelja, odgojio nas je ljubavlju, 
treba taj dug povratiti. Ljubav nije za držanje, ona je 
za razdavanje. Koliko bi ljepši bio život, da svak uz- 
vraća dobra koja je primio! 

X Svi organi ljudskog života barem u snu opoči- 
vaju, samo srce vječno radi. Ono kuca kroz cijeli naš 
život, ono kuca prije rodjenja, a često i poslije smrti. 
Nemojte da vam srce utaman kuca. 

Ljubav je nježnost i odvažnost, osjećaj i snaga, 
ona vodi čovjeka u tajne riznice srca, da mu pripravi 
neočekivane radosti. I on tamo nalazi nešto što nije 
znao da ima, nalazi atmosferu onih svjetova, o kojima 
govori religija da nas čekaju poslije smrti. U ljubavi 
vidimo tragove raja na zemlji. Crninu života možeš 
rasvjetliti vedrinom duše, mržnju možeš pobjediti 
ljubavlju; a mržnja je agavna u blizini ljubavi, kao 
što je korov ogavan pored ruže, mržnja kvari tvoje 
srce kao pokvarena hrama što kvari tvoj želudac. Ali 
mi smo zamjenili lijepo sa ružnim, crno sa bijelim, 
vjeru sa bezvjerjem, dobrotu sa zloćom ljubav sa mr- 

žnjom, i za to je danas življenje teško. Samo nauka 
ljubavi može nam povratiti naša izgubljena dobra. 
Naš narod veli da su kratki putevi laži, a oko 
naše vidi, kako su beskonačni drumovi istine, koji 
vode do zvijezda i preko zvijezda. 

= Svaka biljka klije iz zemlje, majke naše, svaki 
cvijet cvate iz korjena istine; ali svaka riječ ljudska | 
nije rodjena u dvorima istine; u zlobnika radja ju laž, 
a laž je oblak, koga sunce istine rasprši svojom to- 
plinom i čistoćom. Istina radja vedrinu a laž je klica 


. zloće i tegoba naše dolime, koja vodi na poljane zla. 


Nema ljepše ljepote do očiju iz kojih blista istina. 
U komoram srca, gdje stoluje mržnja neće ljubav da 
udje. Ljubav je ures kao cvijet, a cvijeće polažemo u 
vodu u umjetničkoj vazi. Korov drača i kopriva ne 
spadaju u bilje uresa. Kopriva žeže a ruža miriši. Za 
srce su plemenitost a niskosti su za nemani. Zašto si 
tužan, kad je nebo maoblačeno? Za to, što je sunce | 
ljepše od tame. Za što si veseo kad što dobra učiniš? 
Za to što je dobro duševna hrana. I to veselje uljep- 
šava tvoje lice. | 

Tko žive od plemenitosti, gleda visoko. I u ni- 
zinam ti je duša visoko, ako ii više Son i har- 
moniju svemira. 

Lijep je naš život u novoj otačbini, ali još nevi- 
dimo odakle nam sunce sviće, 'još se nisu viši zakoni 
na nas spustili. 

Zenico oka moga, gledaj daleko, tamo su istine, 
u našem su grmlju laži, naša su gnjezda na praznim 
granam, naša su SMA izgubila lišće, čekamo 
proljeće. 

Istina je jednostavna id lijepa, vedra i naravna 
kao vode i obzorja. Laž je krabulja i razbojnica isti- 
ne, kukavica koja otima tudje gnjezdo, drača i korov 
nesretnog čovjeka, pijanica, propalica i bludnica po- 
štenja. 

I ako vam je istina kadkada nemila, ona je gor- 
Ki lijek za porušeno duševno zdravlje, a kad vam laž 
laska svojom sladkošću truje vas do uništenja. 


Istina je majka mudrosti i sestra plemenitosti; 
laž je otac zloće, krvnik ljudske sreće. Istina je 
zdravlje, laž je bolest, crma kužna bolest pokvarenog | 
srca ljudskoga. Istina je čvrsta ko željezo laž je ka- 
ljuža. Po istini našim srcem teku vode ljubavi i prav- 
de. Laž muti čistoću duše, i za to je čovjek toliko ne- 
sretan, jer su ptice istine  odletile sa njegovog ob- 

zorja, a kukavica ja sanila svoja jaja u njihova naru- 
štena gnjezda. 


Žene i ljudi, koji živu u lažima gube ljepotu lica 
i Sjaj svojih lijepih očiju. Ne vide ljepotu ruže, niti 
. osjećaju miris ljubice, oni ljube parfeme, lažni suro- 
gat božjeg cvijeta, koji raste u polju. Osjećati istinu 
može samo onaj, koji osjeća miris cvijeta, žamor po- 
toka, pjev slavulja i toplinu sunca. Tko žive vječno 
opasan zidovima kuće žive u laži, samo priroda i 
njezine ljepote vječne su istine. Svjetlosti dana su is- 
tine, a laži su tminari, slijepi miši dubokih cmih noći. 
A prava kćerka istine je ljubav vedra i čista. Laž je 
kao mržnja otrovna biljka, koja truje život i zastire 
sunce; s toga su lažljivci blijedi kao biljke koje cvatu 
u prostorijama, gdje je SVI POSU i toplmi zabranjen 

prsno 

Oblačimo s toga grimizne odore istine, one su 
bogatstva naše duše, sjaj našeg pogleda i ljepote na- 
šeg lica. Savjest goni stidom laž na licu, jagodice po- 
crvene, savjest odkriva smetenošću da ti je ušao lupež 
u pošteno srce, naša nas krv izdaje, naša duša utis- 
kuje žig sramote našem licu radi laži. 

Laž nosi breme starosti, dok blistavilo istine po- 
mladjuje starca, uljepšava mladost i duša se otvara 
kao ružina latica na svijetlu dana. Ja ljubim svoje 
brige, jer su one gorke istine moga života, pa volim 
žalost istine nego li radost laži. I ja se bavim svojim 
brigam i medju njima tražim sreću i neću da sebe 
varam lažju, koja će mi oteti nadu, posljednju utjehu 
moje gorčine. 

Istina je kao pravda lijepa i gorka, dobra i okru- 
tna, s toga sađimo dobrotu i plemenitost da glasovi 
istine i pravednosti, budu glasnici naših sreća. Neki- 
dan sam u našem gradu susreo okrutnost istine i te- 
žinu pravde, koja je tištila jednog nesretnog mladića. 
Obečastio nevino djevojče i zapustio je sa plodom 
njihove ljubavi. Ona je pred odlaskom u smrt strije- 
ljala u njegove grudi. Promašila je njega ali nije sebe. 
Ona sada leži u zemlji mirna, a on žive u nemiru. Is- 
tina je uzela njezino oružje i strahovito ga progoni. 


Njezina smrt je daleko ljepša od njegove života. Is- 


tina ga muči i kolje, njegovo je umiranje okrutno, jer 
je istina kao pravda lijepa i gorka. Istina je podigla 
revoluciju u njegovoj duši i on se sam davi kao škor- 
pion. Savjest je strahovita zmija koja truje život go- 
rim otrovom od smrti. Istina ima svoga strogog su- 
diju u srcu ljudskom. Eto to je naš gorocvijet u do- 
lini ogani duše, koji drži ravnotežu dobra i zla. Go- 


rocvijet poštenog srca je neumoljiv, jer on vodi kriv- 
ca da po noći kao lupež na groblju pod križom svoje 
žrtve moli smilovanja i oproštenja. Stoga krvnici kli- 
ču: »ubijte vašu savjest i postignuti ćete veliku 
moć«. — Ali tko će da ubije savjest? Ali tko će da 
utrne sunce i presuši Oceane. To je borba medju go- 
rocvijetom dobra i trmom zla. 

Istina i pravednost imadu kod nas velikog po- 
sla, jer bez njih ljubavi nema, a ljubav je najbistriji 
izvor duševnog života. Odbacimo mačeve sa naših 
pojasa i resimo se maslinovim granam kao vijemici 
Kristovi na dan nedjelje Cvjetne. Mač siječe i prolje- 
va krv ljubavi, a maslina je grana proljeća, koga če- 
kamo. Nigdje nije ljubav potrebna kao u našim dvo- 
rima. Puste rane uvrijedjenog bratstva mogu zacjeliti 
samo melemom mira i dodirom ruke pune ljubavi. 
Potrebna nam je toplina majčinih njedara u ovim da- 
onima zaoštrenih mačeva. Cvijeće je oružje ljubavi. 

Mi smo danas na sred mosta dobra i zla, na tvr- 
djavi rata i mira, na raskršću života i smrti. Nikad 
nije ljubav naše otačbine bila u većem strahu do da- 
nas, jer mi smo sami rasipnici naših sreća. Mržnje 
su rušitelji domaćih ognjišta a ljubavi su graditelji 
palača, orači njiva i kopači podvomica. Ni stada ova- 
ca u planinam ne mogu se napasti, ako im čobanska 
ljubav ne nadje sladke proplanke paši i svježe izvore 
napoju. 

Pakost i mržnja ruši, što je krv stvorila. Zle mi- 
sli uspjevaju lakše nego li dobre. Kukolj cvijeta i gdje 
ga ne siješ. Ljubav istina i pravednost imadu kod nas 
velikog posla. | 


24 


_ Ako te neharnost ujede za srce, ne tuži se, ne za- 

plači. Neharnost je najdragocjenija nagrada, jer su 
tim tvoja dobra postavljena na rasplod ; dobro se do- 
brim plaća, a neharnost tvom dobru podvostručuje 
cijenu. , 

Ako gladnom nemaš dati kruha, pruži mu raka 
Plačnomu pruži rubac pa čuvaj te suze, jer njegovim 
suzam zbrisati ćeš brige svog čela. 

Svaki mora da se boji svog udesa kao zmije, pa 
ako te je zločinac unesrećio, on će biti kažnjen i bez 
tvoje tužbe, jer sve što se dogadja, zapisuje se u 
knjigam dobra i zla, i ti se zapisi nose u očima i na 
čelu. 

Tko ne naplaćuje stečena dobra, on se zadužuje. 
Ljudi misle da im sreća besplatno dolazi, pa skupo. 
plaćaju. varke i laži. 


U svojoj osami osjećam veliko društvo kad mi- 
slim na ljubav, to je cvijet moje doline i čaša moje . 
samoće. Prava je ljubav sakrivena kao dragocjene 
rude i samo kopanjem možeš je odkriti. I kad se sa 
čardaka spuštam u nizine zemaljske, moj planinski 
cvijet počme da me miri. Taj gorocvijet moje doline: 
je žena, njezine su misli lijepe kao njezino oko, nje- 
zine grudi su bjeličaste kao bijeli karanfil u vrtu, nje- 
zine usne crvene kao mak, bjelja je od snijega, rume- 
nija od ruže; bijeli zubi, bijele ruke, a lice kao gorski 
lijer u dolini. Za to je ljubav sladji napoj od vina. I 
zdravlje je djelo ljubavi. Majčino mlijeko sadržaje sve: 


sastavine života i hranu opstanka. Ljubav je atmosfe- | 


ra srca. Za to, kad nas žena ostavlja i misao nas osta. 
vlja. Duša želi drugovanja. Kad su nam odaje prazne, 

misao je pusta. Bez topline nema cvjetanja. Bez struje 
nema svjetlosti, bez žene nema života. Ljubav mi uti- 
skuje pero da piše i srce da kuca. Slabi smo kao djeca, 
kad ne pijemo iz čaše radosti. U njihovom glasu su 
zvona, koja nas zovu na posao, jer njihove oči ra- 
djaju lijepe misli, a njihove grudi ia sinfoniju 
osjećaja. 

Ako smo sami na poslu, djela su nam teška. Ženo, - 
ženo, ti si ona, koja nosiš vazu cvijeća na moj sto, ti 
si ona .koja nosiš radost. Ti unašaš drvlja u moje 
odaje, da mi se ugrije peć, s toga mi je uza te tako 
toplo, pa te nikad ne ostavljam. Tvojom se toplinom 
grijem, tvojim se cvijećem kitim. I ovo je perje sa 
tvojih kriia, draga ženo, pjesmo života moga. Tvoji 
golubovi guču, tvoji pjevci pjevaju, tvoji pendžeri 
cvatu. Tvoj se glasovir veseli i plače, čavrlja i buni, 
moli se i tuguje govoreći jezikom sladke harmonije 
ljubavi. U tebi su svi moji izvori, samo ti znaš dirati 
kajde moje radosti. Ja uzimam to blago, pa ga no- 
sim, da Šš njime pospem umjetnost srca. Na suncu 
tvojih oči sazrijeva moje voće, s toga je tako sladko, 
pa sam ti za to veseo i zdrav. I kad se resiš kao pau- 
nica, ja gledam samo tvoje oko i tvoje grudi i pijem 
sladkog napoja iz riznice tvoje ljepote, jer su tvoje 
misli lijepe kao oko tvoje. 

Čim uvene cvijet, mi ga odbacujemo; netom ode 
mladost, ljubav bježi. I gorski lijer i gorocvijet u do- 
lini je ljubitelj mladosti, kalež slasti, vodovod ljubavi, 
. ribnjak sreće, svanuće Zore, vrelo radosti, jezero 

planinsko, riznica perla, potok vrući, njiva gospodnja, 
ulje svjetiljike, krasote doline, jabuka sladkosti i ba- 
jam gorčine. | 

že Mr = Djeca su nam draga, jer je djetinji veliki posao: 
| radovanje. Tek su došli u Život, hoće sve da vide, 
jer treba da nauče da oganj pali i grije, da je more ou 


modro i slano, da je nebo daleko a kamen tvrd, i da E 
je treba da se njihov otac poti za njihov kruh... ikad e 
doznadu sve, nije im život više zanimiv, jer su ilu- | 2. 
zije najsladje jabuke našega vrta. Dijete je čedo pri- | 3 
rode i dok je ono pod uplivom svoje bezazlenosti, dra- . bu 


go ti je kao janje proljetno. Čim u to dijete udje čo- 
vjek, nema više onog čara; djetinstvo je drago jer ne 
poznaje ljudskog zla. U djetinstvu je naš kult dobro- ii 


te i radosti, pa netom se dijete popne stepenicania. ka 

sladke mladosti, na prijestolje gorkog života, njegova 

se mila bezazlenost gubi, izčezavaju latice djetinjeg Ba 

Ž cvjetanja a niču zelene grane teških briga, koje nas: BA 
= danomice lome i savijaju k zemlji. | SS 
x A EE Vag: 
di Kultura nas drži visoko jer misli su povrh i) 
g svih visina. Dobre misli ulaze u praznine kao voda. PI 
sa Sve na svijetu je u nizinam. I pusto more je u doli- 
5 nam. U nizinam su svi ljudi, pa i oni koji se zvijezdam 
aje penju. Doline su za pšenicu i kruh, visine su gorskom Za 
o cvijeću namijenjene, ali vjetar života razbacuje sje- ————— 
< menje visina u doline, gdje taj čovjek kržljavo cvjeta. i 
sE, posut rosnom suzom života. Paz 
s Pijmo čašu radosti kad mas dopane red, jer bol | sa 
dolazi i bez reda. Na stablu života sazrijevaju divlje: | ST 
kruške radosti i zrele padaju na zemlju a da ih čovjek Sj 

i ne opazi. A kad to voće radosti opane, ostaje golo: Podi 

trnje koje bode. Blizu svih sreća ima puno drača. bai 

Najljepši časovi života bježe me opaženi, krila | 

sreće stalno su te nekad takla, ali ti to nijesi primje- a: 

tio. Sunce te je obasjalo, ti si bio zaposlen, pa ga 
tvoje oči uočile nijesu. 

Nitko me može da opazi čas kad ruža procvate, 
jer ona cvjeta nevidljivo, kao sreća što hoda nečujno 
i tiho; njezina svila ne šušti, pa nijesi čuo kad te je 
takla i pustio si ju da ode, a sad ju vječno vapiš i 
zoveš, i zvati ćeš ju utaman dok ona ne dozove tebe 
da dodješ na sastanak vječnoti. 

Sinoć je jedna ptičica progonjena grmljavinom i 
olujom zakucala na naš rasvjetljeni prozor, da udje 
k nami. Mačka nas je upozorila prva na tog malenog 
gosta. Obljetala je po vanjskom staklu, udarala kri- 
lašcima i životom da prodre kroz razsvjetljeno staklo, 
pa da k nami udje. | 

— To je sreća, pomislim, koja nas traži. Prsi su 
joj bile crvene a oči velike. 

Hijedoh da joj otvorim, ali sreća je strašljiva, 
pa kad me je ta ptica opazila, prestrašila se i pobje- 
gla za uvijek. 


Vedre svjetlosti uma blistaju kad su u službi 
osjećaja. Čista sunca griju kad nema oblaka. Zvijezde 
sjaju u tihim noćima, pjevci pjevaju u vedrim jutrima, 
za to mrzim tužne dane kao hrdjave ljude, jer suze 
u očima zamagljuju bistro vidjenje. Tražimo samo 
dobre ljude i dobre misli, jer se time osnivaju zaduž- 
bine ljubavi i samostani. osjećaja. Dobri ljudi i dobre 
misli su izabranici života i sol zemlje. Dobri ljudi su 
naše radosti a dobre misli su snažne kao slapovi vo- 
dopada. Jaka misao stvara čudesa kao jaka mišica, 
ona može da prenese bremena i da kopa zemlju, ona 

je poluga rada i fizične snage. Misao odterećuje trud, | 
ublažuje rad, osnažuje ruku i pomaže k uspjehu i 
cilju. Te misli radilioe su kao pčele i mravi, izgledaju 
malene i nevidljive a one su gorostasne i neizmjerne. 
Bez njih se ne bi plovili Oceani, jer one su uzde mi- 
šicam i sile duše. Bez njih se ne bi letila obzorja niti 
bi bilo razgovora preko svjetova. o 

Misli su vladarice svijeta i radnice života, one 
bi morale biti najskuplje, dok su danas roditelji veli- 
kih misli najveća sirotinja, jedva im je plaćen crni 
kruh njihovog crnog dana. Kad bogate misli budu 
bogato plaćene i kad budu gospodarile svijetom, naši 
će vrtovi biti bogatiji a njive plodnije. 

Nad dubodolinam planinskim podigoh svoje bije- 
le čardake za poglede široke i misli visoke. Tamo su 
moje kule, moji gornji dvori, visoke zgrade mog du- 
ševnog boravka, kud prolaze bijeli orlovi, koji vode 
oblake. Misao je čuvar mojih visina, ptica mog čarda- 
ka. Tamo se sa suncem govori, pa je to dvor radosti, 
konačište umovanja, zborište duše i bostanište srca. 

Pa i ako živem u plačevnim dolinam ljudskim, 
uzdigao sam se nad razdolja i dubovaline čovjekove, 
da saberem svjetlosti naših sunaca za ove tame, tmi- 
ne i tmuše, što nas okružuju. 


Na svečanom polju mira i ljubavi dočekala je 
otačbina svoj dan. Danas je u cvatu gorocvjeće naše 
doline. Sunce je svladalo oblake, svjetlost bila je jača. 
Braća su u zagrljaju mira. Pobjedilo je sunce. »Listaj 
goro, u dolini sreće, kukaj kukavice na drvetu zlobe«. 


bd 

Koliko li je ljepote u trnovu cvijetu, koliko li je: 
sunčane krvi u gorućem maku, što cvjeta medju kla- 
sjem našega kruha. Do zrnja pšenice cvate loza, maj- 
ka našega vina. Tu raste kruh i vino. To je pehar: 
zemlje, trpeza našeg blagovanja, na komu zori vino. 
radosti i kruh života. 

Kad bude jamatva i berba biti će u našim podvorT- 
nicam svega za gladne i žedne, jer je naše gorocvije-- 
će u dolinam zaštićeno klasjem kruha božjeg. 

Kruh je svagdanji za blagovanje a gorocvijet za. 
gledanje. Kad smo nasićeni, to nas gledanje uspravlja 
da dignemo čelo i da vidimo, da su putovi naporni 
najljepši uzlazak. Uzbrdica te diže visinam, od kuda 
su vidici daleki. To su ciljevi naših nizina. Rodjeni 
smo nisko, da čeznemo visoko. Bregovi nam zastiru 
sunce, uzdižimo se da ga ugledamo... Kod nas ima. 
visokih planina... 

Vidjeti istinu uvijek je bio cilj plemenitih nizina. 
Ravna su polja za oranje kruha pšeničnoga, visine su. 
boravci duše. 

Kad se umorimo u nizinam, naći ćemo opočitka 
u visinam. Nizine su prolazne, visine su vječne. 

Tamo u zavičaju gorocvijeta visokog naći ćemo. 
brata rodjenog. Sunce je svladalo oblake, jer je svjet- 
“lost bila jača. Braća su u zagrljaju mira. Pobjedilo je- 
sunce. 

»Listaj goro, kukaj kukavice«! 

1925. 

Čovještvo. 


Čovještvo je vedra misao, koja dolazi u naše 
dvore, da pokuca na naša srca. Pozvana je k nama, 
da osnuje sveti red ljubavi, da dijeli duševna imanja 
i da bude liječnicom stradanja. 

Mi smo svi žedni, hoće nam se znanja i osjećaja 
a čovještvo je odgoj čovječnosti u čovjeku. 

Tom plemenitom pojmu, podignuto je domaće 
ognjište kod nas, jer smo osjetili kucaj srdaca trpe- 


- ćih, bol duše rastuženih, zapomaganje iznemoglih i 


zdvajanje beznadnih, pa želimo da tim pojmom vida- 
mo bolesti tjelesne, pustoš duševnu, glad srca i go- 


-lotinju duše. 


Čovještvo je klasični ideal antike, ono ide za od- 


gojem uma i za kulturom srca. | 


Stupovi našeg uspjeha su ključi koji otvaraju riz- 
nice uma i srca. Skele i stube su stepenice našeg uzla- 
ska. Ovaj lijepi bijeli svijet je stvoren za ljude, ali 


su vučji zubi izrasli na čeljusti čovjeka, mi hoćemo 


da otupimo te zube, da otvorimo um t taknemo srce. 

Čovještvo je udruga plemenitih prijatelja, koji iz 
plemenitosti živu za plemenitost, iz dobrote za do- 
brotu, iz ljubavi za ljubav; to je ustanova naše dobe, 

jer je tvrdoća srca današnjeg vremena plod pustih 
udaraca ljudstvu, dobroti i samilosti. 

Želimo da svaki od nas trgne komadićak svog 
egoizma, i da to razdijelimo egoizmu cjeline, opstan- 
ku malog čovjeka, koji svoju malenkost hoće da uve- 
liča dostojanstvom ljudskim. 1z egoizma individual- 
nog želimo da se razvija egoizam skupni, egoizam 
cjeline, egoizam ljudske zajednice, koja trpi od na- 
metljivosti pojedinaca.  Čovještvo je prvi korak 
k ljudskoj zajednici i solidarnosti vječnog mira, brat- 
ske ljubavi i dobrote. Egoizam nas umanjuje i osam- 
ljuje, a humanost i altruizam otvaraju široke dvorane 
ljubavi, bratstva, pomoći i utjehe. Civilizacija je usa- 
vršenje ljudske zajednice, u kojoj cvate ljubav i brat- 
stvo. To je zatvoreni krug naših dužnosti. Krug je 
simbol savršenstva, pravednosti, istine i znanja, u ko- 
mu je središte, centrum srce, oko koga su sve tačke 
< jednako odaljene i oko koga se sve okreće. 
Put je naš strm i naporan dok stignemo našem 
krugu, ali imamo i stepenice za užašašće i skele za 
dogradjivanje. Istina će nam biti vodić po poljanama 
i bregovima ljudskih radosti i žalosti. Rukom o ruku 
ćemo se držati u kolu sa ljudima plemenitim, pa će 
nam tako uzlazak biti lakši. Slabiće ćemo pomagati, 
a od jakih ćemo pomoć uzimati. Pomoć ćemo davati 
i primati. 
= Život je težak, jer su se ljudi osamili. Razdjelimo 
naš kruh cijeloj zajednici, pa će naša zadruga postati 
draga kuća naše otačbine. 

Otvorili smo dvorane plemenitosti, iz koje će : se 
davati i primati moralna dobra. Te dvorane raširit će 
= se po čitavoj našoj otačbini, a nadje li se sličnih poj- 

mova i kod drugih naroda, to će ovo naše dobro po- 
stati sveopće dobro, kao što je sveopće medjunarodno 
zlo, koje tišti čitav ljudski rod na svih pet kontinenata. 
Ovo Čovještvo je naš program koga trebaju ; svi ljudi 
ove tvrde kore zemaljske. 
= Tko osjeća s nami, neka se uhvati u to kolo da 

zaigramo. Prvi praktični korak te akcije je naš pri- 
stup glasniku »Uzgajatelju«. Taj je glasnik otvorio 
šire vidike ovom velebnom pojmu. I mi tim ulazimo 
medju braću i ljude, sa glasovima uma i srca, za koje 
smo stalni da neće ostati pusti glasovi dalekih uto- 
pljenika i vapijućih jadnika, jer još ima plemenitosti 
u ljudskom srcu, još nisu sva ognjišta ugašena; još 
ima topline da se ugrije ovaj studeni vijek, ovo hladno 
naše doba. 

Treba nam fizičnih sredstava za razdavanje mo- 
ralnih dobara. | 

U ovom našem saboru ljubavi svi će poslanici biti 
jednodušni, tamo će sva naša plemena i sve naše reli- 


. gije stvoriti jednoglasni zaključak, da korov treba 


izčupati a cvijeće zasaditi. 

Samo na ovom stolu naći će se na Ze Čitava 
obitelj naše otačbine. | 

Naše glavne pomagačice biti će naše žene : i naše 
majke, majčina srca imadu intuiciju, one najjače osje- 
ćaju tudje tegobe, i žele da ublaže jade i izbrišu boli 
na poprištu naše doline; a kad majke pokucaju, vra- 
ta se'sama otvaraju. 

Dunuo je vjetar i odkrio kolibe, dieba da kupimo 


ploče i pokrijemo potleušice, i kad obranimo siro- 


tinju od oluje i vjetra ući ćemo k njihovom ognjištu, 
dati ćemo im drvlja za ogrjev, pšenice za kruh riječ 

za utjehu, knjigu za nauk i desnicu za zagrljaj. Gdje 
su najveće oluje, tamo su naše službe, i ako ne bude 
sunca mi ćemo vršiti njegovu službu sjaja i topline, 
jer je čovještvo u čovjeku, sunce s neba presadjeno. 

Domovina je oslobodjena, sad treba oslobadjati 
sinove i djecu. Ropstvo moralno je teže od fizičnog, 
jer neprijatelj je u nami, pa treba navijestiti rat svo- 
joj duši. Strijele uma treba da sažgu demone srca. 

-Ako imate svetog ognja u duši, ako su vam ođur- 
ne niskosti, ako vam moral nije šarena krava, već 
zastava čestitosti, ako mrzite etiku probavnih orga- 
na, i vas će upaliti ta čestita mladost, koja se penje vi- 
soko, da sruši kumire egoizma,. pmaene laži 
i podmitljivce zakona. 

Ako ste ikad proplakali nad nepravdom i nad 
propašću ovog jadnog društva, dodjite i vidite odva- 
žne mladiće kako se naukom i čestitošću penju u vi- 
sine k Bogu, da s tih visina ruše nevaljalce, jer je 
mržnja opačina sveta. 

Ovo nije šport, ovo ne rade mišice nogu, već naj- 
tanja vlakanca osjećaja. Pogledajte kako im duboke 
misli podižu glavu, kakav ponos nose na čelu i kako 

im je divan sjaj u očima. Ovo je najljepša pojava u 
našoj slobodi, najvedriji pokret etičkog bratstva, 
koji obuhvaća veću familiju nego li je naša otačbina, 
koji grli sve čestite sinove čovječanstva i radosno 
ulazi u kolo života, i uživa svijet kao da je kralj sve- 
mira, nadzornik zvijezda. 
= Budete li i vi išli stopam ove zlatne mladeži i vi 
ćete odkriti Ameriku vaše duše, te dragocjene nutar- 
nje latentne sile. Ali znajte da je ethos kao i Pathos 
— bol, muka za dobrom, napor, dok se dignete na 

granu čestitosti, jer vas prijeći težina zemaljska, koju 
vi možete svladati, jer ima jedna moć u duši koja je | 
jača od gravitacije, a to je naša naša volja. 
= U povjesti čovječanstva nitko nije dao većeg fi- 
zičnog heroizma od naših ljudi, tu se pokazala supe- 
riornost našeg plemena, a sada evo nas na polju du- 
ševnih megdana. I tamo ćemo pokazati. da znamo 
biti heroji uma i srca i orlovi intelekta. Sinovi smo 
naroda umnog, jer već smo dali lučonoša čovječan- 
stvu. Hoćemo da se i naši svjetionici vide preko Oce- 
ana. | 

Tamo gori u srcu naše Bosne ponosne podignut 
je Saraj a to znači dvor, palača i konak u komu sto- 
luje vedrina duše. Tamo u tom gradu vrcaju iskre | 
nove vatre, radja se novi čovjek, dolazi kultura sta- 
rih zemana. Taj novi rod, ta mladež, ti momci, to su 
naši divni hrastići, kad postanu granati hrastovi gra- | 
.diti ćemo od njih mostove preko kojih će se čovještvo 
k nami doseliti. 

To su nacijonaliste dostojanstva ljudskoga, una- 
preditelji štovanja čovjekova, etični radenici, liječnici 
duševni, disinfektori okuženih duša, preporoditelji za- 
kržljalih misli. To su nosioci vedrine, ljubavi i srca 
čestita. I mi ovdje imamo š njima zajedničku religiju i 
nacijonalnost čovjeka, sina majčina, čovjeka brata na- 
šega, čovjeka vedrog uma i poštenog srca. . 

To su dolaznici iz zemlje plemenitost i predgra- 
dja dobrote, to su poslanici starih mudraca iz Orijen- 
ta. Njihova nas djela vode u raj mira, u zemlju česti- 
 tosti. Dugo smo čekali novorodjenike. Eno ih. Dolaze, 
da sagrade dom intelekta, kuću razbora, pa da sruše 

Babilon politike i dvorove kavge, a da se ponosno di- 
gne dom mudrosti, kuća bjelokosti, gdje će se junačiti 
. mržnja proti zlu, a ljubav takove otačbine, najsladja 
majčina jabuka, biti će njegovana pred pragom naših 

. dvora. 

Na dan etičnog proljeća. | 


E Duševno biserje. | 


Danas je aStronomski dan proljeća, dan kišno 
slave novog čovjeka. | 

Aequinoctium. Dan jednakosti dana i noći, jed- 
nakosti svijetla i tame. 

Dan, nakon koga bježe trenutci, satovi i dani 
prama suncu. 

Dan, kad svijetlo divbdia tmine, kad toplina 
nadvladava studen. Dan pobjede dobra. 

Dan roda zemaljskoga i sjaja nebeskog. 

Dan surica, koje putuje s našim istinam. | 

Eto stoga je sunce naš simbol patron i svetac 


našeg pokreta, jer je ono klica ruže i ljubice, klica 


obnove i renesanse divne duše čovjekove. A sunce, je 
sinonim Boga, sinonim svijetla, otac života. Danas 
nam se otvaraju cvijetna vrata novog života, jer je 
danas dan svetih simbola i sunčanih misterija, prvi 
dan slave etičkog proljeća. 


Da nema tmina, nebi trebalo sunca, da nema 


laži, nebi trebalo istine; ali istine su nam potrebne 


kao atmosfera za disanje i planinske vođe za napoj. 
Kako je (divno preporadjati se istinam i prati s lica 
čadju dima nizinskoga! 

Kad izadješ iž tvog doma, ostavi svoje brige u 
hodnicima, da pobereš malo dobrih misli po vazduhku, 
koje padaju s neba kao manna ;.to je voće sa velikog 
stabla svjetlosti, koje hrani svemir. Sunce, sunce... 
samo malena riječ za jedan golemi, golemi pojam. 

I morski valovi ii bršljan oko hrasta i zvijezda 
na nebu i ruža na zemlji, sve, sve oko nas misli i go- 
vori; samo treba znati prisluškivati i razumjeti taj 
bajoslovni šapat, da doznaš od cvijeta, tko ga je da- 
nas probudio, pa da upitaš pticu, čemu tako bolno 
pjeva, jer mi ne razumimo gramatiku kljuna, ni riječ- 
nik vjetra. Tko od nas svaća stilistiku cvjetnog mi- 
risa, sinfoniju sunčanog zapada i pravilo oluje. Mi 
smo samo ubogi ljudi, koji ne znamo nego prosti je- 
zik ljudski sa svoja jadna dvadesetičetri slova. Mi 
smo siromašni naučnici, betežni mislioci i gladnici - 
božjih tajna, a umišljamo se da smo veći od Boga, 
ako rečemo da ga nema. Ali sve jedno, On je tu, i 
čuje sve riječi rumenih i blijedih usana naših. | 
o Ti možeš vjerovati ili ne vjerovati u sunce, ono 
će sve jedno sjati. Što je suncu stalo, ako je crv sli- 
jep? Ono je velikodušno, pa i svoje neprijatelje grije, . 
pa su s toga hulitelji božji neharnici, revolucijonarci 
istine i buntovnici pravde, bolesne duše bolesnog vre- 
mena. I pored svega toga, sunce ostaje na svom oto- 
ku blaženštva, na prestolju vjekova, da razdanjuje 
noći i ponoćuje dane, razasipljući pticam, cvijeću i 
plemenitim dušam biserje svog sjaja. 


Misli su kao iskre goruće vatre, crvene se crveni- 
«lom krvi kao gorocvijet i mak crvenilom sunca. Do- 
bre misli griju srce, a zle misli su teške i padaju na 

srce kao kamen, tište i drže svoje jadnike privezane 
na tlo. 

Dobre misli čiste su kao naniz bisera, one imadu 
krila za polet. Stoga su pjesnici poletnici neba, jahači 
krilatih konja, koji se dižu i beru po granam sunca 
zrnje uwmnog -biserja. Čiste su misli bistre kao vrutci 
planinski, kao suze bijelog kamena, kao gorski po- 
“toci, svježi napojnici pastira i jagmjića, u tim božjim 
 vodam i pelud je vidljiv. Mutne vode kriju klice otro- 
wa i bakterije. Svježe jutarnje istine skližu kao rose 
po laticam ma a noćne laži priječe svanuću ljud- 
ske zore. e 

Oligarhija - zloće je ićoddnosiva čestitim, jer 
gram gorčine može više sladke vode da ogorči, nego 
li sto kilograma sladkosti da osladi. | 

Zlo je tvrda korjena i teško ga je iz zemlje iz- | 
čupati. 

Crna kap lignje ocrni milione kavi kristaliničnog 
mora. Za to je potrebno mnogo dobra za zlo oko nas, 
mnogo žarulja za naše podrume. 

Veliki je sjaj u našoj zemlji, pa nebi nisde smje- 
lo biti tmina. , 

Da samo jedan dio onog biserja, što se seo nas 
vidi, prezidjemo u naša srca, divni bi bili boravci 
naših svetinja. Stara je umjetnost model za novu ple- 
menitost, to je cilj njezine veličajnosti. eg 

Duša je kao more, u koje utječu sve rijeke ču- 
venja, vidjenja i osjećanja, svi potoci mišljenja, sna- 
trenja i dvoumljenja, sve kiše radosti, straha i pro- 
gonstava. Sve se to ujedinjuje na pučinam duše, i sa- 
zno onaj koji tamo ima otok od bisera svoje duše, 
može da se spasi od ponora Oceanskih. I na ladji Is- 

tine vije zastava našeg spasa. Tamo su potrebni čisti 
pogledi i vedre iskrenosti, jer je u njima Istina kao u 
biseru sjaj. Istina je kraljica plemenitih, rodjena maj- 
ka naših ciljeva, zlatno srce plemenitaša i dostojnika. 

To je dragocijenost za izabranike života. 

To nije predmet za trgovinu, to su mramorni stu- 
povi dvorova božjih. 

Treba odkrivati nove svjetove za ova bogatstva, 
jer će inače sve to ostati mrtvi kapitali, i bijeli će bi- 
ser opočivati na dnu dubokog mora naše duše. Ribe 
života će prelaziti preko njega i neće svatiti njegov 
sjaj, već će se dalje po njemu klati i daviti, a da ih taj 
sjaj ne zaustavi da se dive najljepšim ljepotam svo- 
jih dubina. Treba upozoriti braću na odkriće novog 
svijeta čovjekova, i pružit im ruku da svaki iz du- 
bina svog mora ulovi zrno bisera, zrno Istine za svoju 
dobru sreću, jer biserom se rese sve ljepotice; Grdobu 
biser pogrdjuje. 

Kad djevojke otvaraju bunare svojih istina, vi 
odmah dobro razpoznajete pravi sjaj od varavog 
svjetla, jer nije sve biser što sja. Žene su najveće lju- 
biteljice dragog kamenja, ali na svijetu ima i krivog 
biserja, varavog sjaja. Brusite s toga vaše oči na 
pravom svjetlu, grijte vašu dušu na izvoru sunca, na 
istoku svemira, da znate razlikovati dobro od zla, laž 
od istine. 

Ima veleposjednika znanja, koji su bez zrna ple- 
menitosti. To vam je mrtvo bogatstvo, koje zapanjuje, 
ali ne oplemenjuje, koje sjaje ali ne oživljuje. 

iSamo pravo sunce daje život a ne umjetni sjaj. 
Na električnoj žarulji, na vatri i svijeći ne može ni 
zrno pšenice da proklija. Samo sunce s neba oživljuje 

klas i biser duše oplemenjuje čovjeka. Ako siromaš- 
nom duhu i daruješ komad svog hladnog razuma, što 


će mu to, kad mu srce ostaje od kamena. Više vrijedi 


topla koliba, nego hladna palača. 

Dragocjeniji je biser od zlata. 

Sam čovjek najbolje čisti i brusi svoje drago ka- 
menje, jer on uzimlje čestitost iz čistih izvora. Naš 
čovjek žive na obalam mora, na pravom izvoru svje- 
tila, gdje se oblaci kao paučine raspršuju zrakom go- 
lemog sunčanika. Tamo u dolinam mora, školjke piju 
plamen sunčani, iš njim zidju svoje zrnje za naš ures, | 
koje se postavlja kao nakit nevinih grudi djevojačkih, 
kao ogrlica povrh toplog srca. Taj biser brzo potamni, 
ako nema sjaja nutarnjega. Što ti vrijedi sjaj bijele 
puti i golog vrata, ako ti nije bistar pogled nevinog 
oka? Tko više resi izvanjštinu nego li srce svoje, to 
ti je grob obiljeni. Bez očinjeg sjaja nema ni fizične . 
ljepote, a očinji sjaj daje biserje duše. | 

Danas na dan naših svetih simbola i sunčanih mi 


sterija prcsipljem vam ovo malo zrnja, da vam naše. 


misli i razgovori u srce udju, pa da postanemo dobri | 
prijatelji, jer prijatelistvo u dobru je lijepo imanje. 
Bolje je imati prijatelja medju knjigam, nego li medju 
ljudima, jer ljudi se iznevjere a knjiga ti je vijerni 
drug i dobri tješitelj duše. Osjećam radost kad pomi- 
slim da ću naći dalekih prijatelja, kad 'me budu čitali, 


“koje nikad vidio nisam, a koji će mi se javiti, jer je pi- 


sac kao cvijet koji raste na drumu života. 
»Uz put rasla rumena ružica,« 
= >Uz put cvala, na puft odpadala«. 
Bolje je usaditi lijepu misao u dobro srce, nego li 
posaditi vinograd, jer se dobre misli roje kao pćele i 

lete kao ptice od otca k sinu, preko daljine vremena, 
od pokoljenja na pokoljenje i tako ne umiru. 

Rado se uspinjem, jer poslije napora, dolaze ra- 
dosti. Drago mi je s visoka gledati nizine, jer su na 
planinam ljudi bolji, pogled širi a srce vruće. Znojiti 
se za svoje dobro znači kupati se u toplini svog srca. 
A toplina srca je duševno blago. Dragocijeniji je ljud- 
ski duh od ljudskog tijela. Ljubav duše ne nalazi se 
svakoga dana, jer ona nije u našoj volji, ona se sa- 
mostalno javlja kao srce što samostalno kuca. I ti 
možeš duševno ljubiti samo onoga, koji te je pleme- 
nitošću takao, to može da bude dobra duša ili dobra 
knjiga. U našoj je duši posebni organ dobrote, kojim 
se srca osvajaju. To su tanke niti, kojim su povezana 
sva naša zrnca duševnog bisera. To je ono što te spa- 
ia s prijateljem, pa te njegova riječ ili savjet dobre 
knjige kao nevidljiva ruka vodi u osamljene predjele: 
misli, u kojima nikad bio nisi, a gdje se tako ugodno 
boravi. Ti zavoliš te strane i onoga koji te je tamo 
doveo. Kadgod ostaneš osamljen, neprestano zoveš, 
vapiš, pitaš i tražiš misaone staze, koje vode u lijepe 
predjele misaonog života. | 

Društvo dobrih podobrava, a društva poganikh 
opoganjuje dušu tvoju, jer je duša osjetljiva na re- 
fleks dobra i zla kao fotograisko staklo na svjetlo t 
tminu. Crne slike jače se ističu na tom staklu od sli- 
ka svijetlih. Zloća kvari biserje, plemenito zrnie ne 
trpi ljage. Ako si čestit svi su ti prijatelji čestiti, jer 
svaka ptica leti svome jatu! Ima ljudi koje ne voliš, 
tvoj razum ne zna za što, ali duša osjeća, da oni nisu 
za te, kao što ima nemilih ptica i neugodnog bilja. Ne 
rado vidim vranu, jer je to rodjena seStra zlosretnog 

gavrana, crne ptice crne sudbine. Nerado vidim ko- 
privu, što bode. Nije svako sunčano stvorenje dostoj- 
.no sunca, niti je svaki sin dostojan svog otca. Ira- 


2 žimo prijatelje medju izabranicima srca. 


| K onima podji koji pozivlju tvoju dušu na gostbu 
etičnog proljeća. - Uzmi sobom svoje najraskošnije 
odijelo,. svoje najljepše kreposti, jer plemenito dru- 
štvo traži i plemeniti ukras. Otmeni ručak nećeš ure- 
siti papirom već cvijećem, uresom kojim Bog ure-. 
šuje svoju milu zemlju. Na raskošnoj gostbi nećeš 
naći sirkova kruha već bijelih kolača. Lijepim je du- 
šam i svijet ljepši, jet se čestiti ponose, što su gra- 
.djani jednog planeta, koji spada u sunčanj sistem, 
dok nevaljalci ne poznaju te radosti. Budi ponosan 
plemstvom svog roda i budi sretan, što si kao plemić 
plemenitosti pozvan etičnoj gostbi cd plemića. Kad si 
.pozvan, znači da si bio dostojan poziva. | | 
Naši neprijatelji su naši nezvanici, oni mrze našu 
radost, ali može doći i njihov dan u komu će postati. 
našim prijateljima. Dragi neprijatelji naši, mi ne mr- 
zimo vas, nego vaše zlo. Povratite se čovjeku i naći 
ćete ljude. Puštite nas da uljepšavamo život, da či- 
stimo puteve i da bistrimo obzorja. Kad panu 'tmine 
i vi ćete bolje progledati, pa možda dodjete jednoga 
dana na ljubavni sastanak naše etične vedrine, kad 
naše proljeće bude jače proljetovalo i kad branitelji : 
zloće odu sa našeg praga . 


- 


Kad srb lažite ulicama podižite vaše E ne- | 
besima, i tamo ćete vidjeti etičnih prizora. Više gle- 
dajte što je stvoteno od Boga nego od ljudi. Ljudska 

su djela sitna. Više ćete blaga vidjeti pri svanuću 
zore i zapadu sunca nego u svim monumentalnim 
zgradama svijeta. I vi volite dan nego noć, jer samo 
zločinci ljube tmine, da se ne vidi njihovo zlo. Na 
krsnom stablu, po granam naše današnje zore ra- 
“ zasuto je obilje našeg duševnog biserja. Dragi neprija- 
telji, dodjete li k nama kao pravi ljudi, postat ćete 
Suvlastnici tog blaga, jer svemirski kipar čovjeka, 
nije samo modelirao njegovo apolonsko tijelo, već 
mu je u nutrinam naslikao najljepše afreske, i najdiv- 
nije umjetnine smjestio je u baptisterium njegove 
duše i u peristil njegova srca, jer najljepši hram božji 
je srce ljudsko. Spalimo: s toga drvo nesloge na 
ognjištu ljubavi, poravnajmo brijegove, popravimo 
pute, zemlja je prostrana a vidici su daleki. 

Sreća je na putu, eto ide danas k nami, dočekaj- 
mo ju složno sa skromnim ljubicam našeg proljeća. 

Danas je velik dan prirode, svetačnost sunca, 
imendan Istine, krsnica čestitosti, blagdan čovjeka, 
sina božjega. Nemojmo se dakle svadjati! Livade su 
tiaše prostrane, naše blago ima paše i napoja, pa ne. 
treba ni pastiri da nam se čuju, jer mi oslobodjeni 
živemo u krajevima sličnim Jordanskim ravnicam, 
zemlji Egipatskoj i predjelim Hanaanskim, po kojima 
* teku rijeke obilja i rastu plodovi ljubavi. Svaki od 
nas treba da bude jedna zvijezda, koja prima svoju 
svjetlost od etičnog sunca, i da ujedinjenim sjajem 
zasjaie naš dan, jer danas je dan astronomskog pro- 
ljeća, dan ekvatorijalnih blizina sunca, kad naši puti 
idu ravno sa stazam svemira. 

Danas počimlje sunce jače grijati našu zemlju i 
napajati žile naših loza, da nam vinogradi rode vinom 

okrepe. Naša zlatna mladež žedna ljćpote napojit će 
se danas etičnim napojem, jer ona jače ljubi lijepu 
misao nego li lijepu djevojku, jer se na milim sastan- 
cima i lijepi razgovori vode. Za veselih dana glazbe 
sviraju, pod sunčanim nebom i misao je radostna, u 
svjetlosti je veselje. Lijepa gostba u tamnim dvora- 
nam je neukusna, dobro vino u drvenom sudu ne 
prija. Mudra riječ crnog obraza ne dira srca. Sve lije- 
po treba da je uokvireno. Metni otmeno odijelo du- | 
ševnoj grdobi ono će ju još više kvarit. Zlikovac ne 
može imati očinjeg sjaja, ni pokvarena duša miline 
pogleda. Vedra radost boravi u vedroj duši, kojoj je 
uvijek potrebno svjetlosti, njezine odaje trebaju uvijek 
svježeg zraka, radosti, mira i ljubavi, jer je ljubav 
zdravlje srca a mržnja je groznica duše. Cijeli naš 
život treba da prolazi kroz vrtove našeg unutarnjeg 
carstva i tako će naša ličnost postati ljubimac dobrih 
i plemenitih, jer samo oni ljube ljepote srca. Ima ku- 
kaca kao i ljudi koji ne podnose svjetlosti, oni ljube 
negativni sjaj, oni su ponoćnici tminari i neprijatelji 
. sunca, dušmani božji. Ali tko se raduje današnjem 
danu raduje se rodjenju novog života, obnovi zemlje, 
pjevu ptica, cvjetnom cvatu i novom čovjeku novih 
vremena. : 

U crnoj zimi navaljuju zlobe na čovjeka, ali tko 
ima u srcu rudnik bisera a u duši sunčani sjaj, taj 
se ne boji leda. Skoro su htjeli tminari da zauzmu 
sudnice, da svladaju pravdu i razbiju križe. Bila su 
to crna vremena, oluje pakosti. Strahovite su zlobe 
kad se dignu nad plemenitosti! Grozni su krivci kad 
.povežu pravednike. Naša su ibiserja obranila dom 
od propasti. Još ima zlobnika, još se ne dađu sasvim 

savladati. Sunčanim sjajem treba da čuvamo čovje- 
ka, da ne bi dušmani preselili svoj pakao. u naš raj, 
da ne bi pogubili andjele i pustili demone, da zapo- 


sjednu hramove našeg srca. Nalijmo čaše istinom sa 


njihovih pravih izvora, da se napijemo čestitog zdra- 
vlja; a tko posjeduje velika dobra, neka ih danas 
razdaje i prosiplje ljudima kao proso pticam, da 
time uveliča naš kult čovjeka, jer danas je dan sve- 
kih simbola i sunčanih misterija, kad treba da siplje- 
mo najviše duševnog biserja po etičnom proljeću, 
po toj cvijetnoj livadi novog čovjeka. 

Oblaci. 
(Rapsodija.) 


Oblaci kao prosjaci, kao dimovi pogašenih ognji- u 
šta, na kojima se vide crni ugarci života. | | 
Stojim pod tim oblacima i bilježim orijaške stra- | 
hote vremena. Oblaci simboli oluja, mutni znakovi na- 
ših mutnih duša. Oblaci, crni svatovi, zastori neki a 
zatvori sunca, plač svemira nad jadom crne zem : 
Evo me M li jek Plaei Ea I Den ovlažnn 


moje mike; Po toj se a verem k40 SRI j da 1 
gujem kao da mi je otačbina mrtva. Stađdoh da pišem 
historiju svoje bijede, a iz oblaka dažd vremena pada 
na moju propast. iz nebesa teku suze pustih kiša a 
moje su oči suhe. Lovčen prkosi svemiru i ljudima, a SE 
vjetrovi razgone maglu. 

Oblaci kao aveti umrlih, kao sjene duhova bježeča 
i lete na krilima oluja, vjetrova; oblaci duša, oblaci te- 
ških vremena. Oblaci kao stogovi kiša, kao plasti ne- | : 
beskog sijena, puste kiše ucviljenih osjećaja. Iz tih 
oblaka teku ljudske suze i strah, i kako padaju onako 
se sledenjuju. Ovo su naše doline boli, slapovi muka, | 

livade strahota. Na ovim oblacima je napisan čemer 
života i strah zemaljski. Srce ti drhće od bojazni a 
glava ti klone na grudi. Tko razumi jezik naroda 
moga, razumjeti će i moju bol. Neprijatelj nije mogao . 
dodirom opoganiti našeg doma, ali nas je čemerom 
napojio. Naše su nevolje napile osvetu. 


Oblaci kao brige naše majke, oblaci uzdasi pu- 
čina stoje na nebu prikovani i prijete. Njihove sjene 
su ko žive utvare, bacaju fantastične prikaze da jače 
prestraše nesretnu dolinu ljudsku. Te slike oblačnih 
sjena bježe brzinom vjetra i gube se u ništavilo sve- 
mira i oni su crni i krvavi, poderani i rastrgani kao 
ljudi, kao duše i kao prestrašena srca nesretnih pat- 
nika. Kroz te oblake bježe i naše misli. Oblaci se ra- 
djaju od vode, da umru kišom ko i naše misli što umi- 
ru suzam, Oblaci su nestalni i prolazni kO i para koja 
ih je rodila. Oni su slika naših teških misli, slika naše 
gorke boli i simboli puste nestalnosti i prolaznosti 
ovog strašnog svijeta. 

Zastiru sunce, guše radost u duši. U okove za- 
tvaraju zvijezde i mjesec. Rastužuju proljetno jutro, - 
pusti znakovi kiša, oluja, sumornosti, briga i plača. 

Oblaci, pusti oblaci rata i dima, oblaci eksplozija 
melinita, dinamita, i ekrasita, pusti i strašni oblaci 
kao crne savjesti ljudskog zla. 

Otrgnuše me iz srca moje djece i time mojoj dje- 
ci oteše najveći zalogaj života. O osjećaju se više 
ne govori, jer su naše proljetne vode iz krvi. 

Iz mog vedrog sunca došao sam u pakao, dopao 
sam ropstva i osudjen da liječim svoje krvnike, samo 
za to. što pišem jezikom ove zemlje. 

U tim crnim danima bila su mi naoblačena sva 
obzorja, a kiša je padala ravno na srce sa tih dušev- 
nih oblaka. Ta oluja mi je sjedila na duši kroz duge | 
dane i mjesece. Obolilo srce i misao a strah je išče- 
zao, istjerale ga kanonade i eksplozije. Pa što ću da 
vam daljem pripovjedam povjest moje bijede, kad ni 
radost više nije radostna kad ni sunce više ne sjaje. 
Bludim ko sjena po zelenom proljeću gazeći ruže te- 
škim korakom mog umornog puta. 

Boluje zemlja, stradanju ljudi, jedino nada te 
drži živa, da ti daruje još nekoliko crnih mjeseci. 
-Ja pijem tu čašu gorčine u zdravlje otačbine, koja će 
jednom razvedrit te oblake. Naše kamenje mi je reklo 


sve što je znalo; kad su se topovski hitci valjali po 


muklim nutrinam planinskim, čuo se tamo prigušeni 
odjek naše slobode. 

Uzlazim visinam poluotoka Luštice k Sv. Petru 
i stupim na gumno, gdje se o Petrovu dne kolo vodi. 
Puče ti pogled na pučine puste, kad tamo. opet oblaci. 


Oblaci kao dimovi, mrki oblaci kao mrke brige. Gle- 


dam morske dalečine kako se gube u mutnim obla- 
cima, gledam površine velikog mora, u komu su po- 
kopani dogadjaji pokojnih vremena i gledam valove 
na kojima su prelomljena vesla Bizanta, Španije, Ve- 
necije i polumjeseca. 

Po svim brežuljcima, po kamenju, DO hridinam 
dižu se ostatci pustih starih ruševina, starih tvrdjava, 
starih obrana Boke. Ti raskidani zidovi od pustog 
vremena gledaju te k6 suve krezube lubanje po raz- 
rozvanim grobištima, koje su prokopali topovski hitci 
da mrtvi vide što živi rade. Po tim raspuknutim mi- 
rima, bedemim i duvarima, šuljaju se šišmiši, sove i 

netopiri, a mi čamimo u modernim forticam, u kame, 
nim tvrdjavama u kojima vlada vječna tutnjava, gr- 
mljava i pucnjava. Ukopani smo živi u hridinam, 
gdje hladni kamen ne čuje srca ljudskog. Oko tih tvr- 
djava živu samo tužne žene i čemerne majke našeg 
plemena. Sumorne i ostavljene goje svilene bube, da 
im opredu svilu, koju će one otkati i crninom obojiti 
da sakriju svoje rane na duši, eda se neprijatelj ne 
nasladjuje našem jadu. Čuješ njihove razgovore o da- 
. lekim putevima širokog mora, koje je odnjelo njihove 
mladence u daleku zemlju, gdje sirotinja sabire zlato 
da pozlati svoje kolibe. Iz tih dalekih krajeva gdje 
živu sinovi i otci ovih pustih domova, nema povratka 
u ovim oblačnim danima strave. 

Oni mladenci što ostadoše čamili su po tamni- 
cam ili na vješalim pozdraviše majčin zavičaj: zbo- 
gom zibka moja, zemljo, moja, vodo moja! Zbogom. 
Sažalilo se kiši i oblaku pa je naša zemlja bila natop- 
ljena suzam nebeskim. Ta zemlja hrvatska i srpska 
je naša koljevka i naš grob. I kad upita svijet, gdje je 
ona zemlja velikog Juga, koja je rodila junake. Evo 
me, tu sam! reći će otačbina naša. 

Proslavljena zemljo, ne guli kosa svojih, Ti koja 


“- sokolove radjaš. Uzdrhtale su tvoje bijele dojke, da- 


vilo se grlo tugom tvojom, sažali se drvu i kamenu, 
sažali se moru i oblaku. Zlatna naša crna zemljo, | 
rano naša neprebolna, junačke će ti rane donijeti sre- 
ću i slobodu; ali tvoja kiša tužno sipi, tvoji oblaci još 
. uvijek zastiru sunce. Oblaci, mutni oblaci vremena 

kao magle naše savremene bezglavosti. | 
Nad nama oblaci a pod nama more. Ruže na dra- 
čam, ljudi u brigam a nebo u oblacima. Tužno je 

proljeće. Doba je plačno. A tamo daleko na mutnom 
orizontu vide se crne pjege, ratni kolosi, strahoviti 
ko avet. U tvrdjavi nastane jeh od onog pustog 
sjemenja smrti. 

Oblaci nad tobom, oblaci u tebi, pred tobom 
daljine, a u daljinama strahote. 

Vrzaš se po tom tvrdjavnom kamenju ko sjena, 
hodaš bez cilja, šetajući pet koračaja gori pet kora- 
čaja doli kao sputani lav u krletci... A duša? Jadna i 
čemerna. Zaspeš kao u grobu. Hladno ti je kad le- 
žeš a studeno kad ustaneš. Gledaš i čekaš dan od- 
kupljenja. Visoki zidovi i ubojne cijevi te drže u su- 


. žanjstvu, vezan si kao rob. Nebo visoko a kamen 


tvrd. Nema izlaza iz te ubojne špilje. Moliš se Bo- 
gu i čemeriš. Kod bombardovanja naše tvrdjave sa 
Lovćena svirali su nam mrtvačke koračnice. Živi 
smo se sprovodili, jer kad čuješ smrt, najmanje je se 
bojiš. Duh te zatvorene čete bio je buran a duše uz- 
burkane, pune oblaka od puščanog dima, što nam 
je davio disanje i dušu. Svaki udarac tresao je ka- 
menom tvrdjavom, što bješe pritiskla stijenu. Teško 
je bilo biti junakom u tvrdjavi, koja je štitila naše 
ropstvo, a Lovćen je sipao smrt. Bio je ko živa ne- 
iman, kao zmaj i aždaja, što čuva blago svog kra- 
ljevstva. Lovćen je bio ogroman i strahovit. Nebi ga 
više htio ni čuti ni vidjeti u onom bijesu, jer je to 
za mene ostalo jedno živo biće. Urlikao je kao vrata 
paklena, gromorio je kao špilje uzburkanog Oceana. 
Sedam je puta primao i sedam je puta odvraćao to- 
povsku riku, pa je izgledalo da to riče bik velik kao 
on. Moj se je Grabovac sitan skrivao, a užasi bi se 

raspojasali do nepodnosivosti.... Strašno li je ne 
moći poginuti, kad više živiti ne možeš. | | 

Zamrzio sam to kamenje u svom gorkom su- 
žanjstvu. Pusti Grabovče, prokleta stijeno, nikada 
te zaboraviti neću! 


Kad me tegobe savladaju, kad me ujede bol, mi- 
slim na oblake, jer oni su zastori sunca na nebu, i 
zastori radosti na duši; oni kao da proljevaju svoje 
tragične suze na ovo tragično vrijeme. Kad nas za- 
tvori hrdjavo vrijeme, kad vjetrovi zvižde, kad kiša 
Sipi, kad se po nebesima orgije valjaju i gromovi 
ruše, mislim na oblake, jer i mi smo bili oblaci, i u 
oblake ćemo se povratiti. Postati ćemo fantomi, vo- 
dene pare, ishlapljene vode sa jadnih močvara ljud- 
skih. | 
Ja vas ljubim, dragi oblaci mog zavičaja, divlje 
noći mog lutanja, lude kiše naših oblaka, što me 
gonite, da tražim nove puteve, umorne puteve, satr- 
vene puteve od pustih teretnih kola. Gonite me da 
nadiem zemlju bez oblaka, zemlju vječnog sunca, 
zemlju mira; nema, nema te zemlje na ovom svijetu. 
Ali pustite te oblake, oni će dati, da nećemo imati 
sudova gdje da primimo obilne darove božje. 

I Ono sunce, koje budi ptice na pjevanje a ljude 
na život; i to sunce, taj otac svakog opstanka, danas 


se sakrilo za oblake. Stoga su tmine danas jače od 


sunca, laži jače od istine. Ali evo hoću da vam rastu- 
mačim govor tih oblaka: 
Iz ovog nemira, doći će naš mir, iz ovih kiša 
naše radosti, iz ovih oblaka naše sunce. 
1916. 

— »Ja sam taj mladi novi svijet«. — »Ja sam 

-»oganj izgaranja, oblak, kiša, zadah vjetrova. — »Ja 

»sam ljubavnik smrti i stvoritelj novog — života na 
»zemlji«. | 


| — »Ja koljem i radjam, perem i preporadjam.. 
»Ja uništujem, stvaram i umiranjem odgajam. Ja 
»živem u smrti. Moji dani su oblačni, vjetrovi oštri: 
»a pogledi krvavi. Carstvo zemlje posijano je zla- 
»tom sunca i obiljem jedne žestoke svjetlosti što uni- 
»štuje, jednog oblaka prepunjena strijelama i gromo- 
»vima, koji će plamenom svojih detonacija rasčistiti 
»ovu atmosiferu«. 

Tim glasovima krvavog rata prostrjeljena su 
srca, rastrgnute su duše, popaljena su domaća ognji- 
šta, ucviljena su djeca, osiroćene su majke, pokopane 
su dobrote, oskvrnute su nevinosti, zaboravljene su 
nježnosti, a ljubav ..... jadna pokojna ljubav, nestalo: 
je i nje u krvi i ognju. 

Posijani su zubi silnih gorostasa za novi život. 


Polja su uzorana granatama, gvoždjem i gorućim 
čelikom, a ljudske duše su ohladnile, pa tko zna, kada 
će novi rod dozreti za život? 

Kakove će biti nove duše, nove misli, novi sni? 

Gdje su i tko su ta djeca što dolaze? 

Koja vjera sviće u tom novom obzorju? 

Kuda, kamo smijera ova historija novoga čo- 
vjeka? | 

A ipak sve jedno dalje cvijeće cvate, borje se ze- 
leni, more struji, a ljudi ginu odvažno ko na velikom 
. pirovanju smrti. 

Tko to dakle piruje, čija je to kobna svečanost, 
da traži toli sine Žrtve? 

Nakon ove bogate sjetve smrti, kakova će biti 
.vršidba života? 

Tko će vrijeći? | 

Što će živiti, a što još ima da umre? 

Ta pusta pitanja odjekuju po prirodi, a ljudi ve- 
selo umiru za život nečega velikoga, što ima doći. 


1917. 

Ruka. 
(Monolog jednog našeg invalida.) 


Umorna, tvudna, iznemogla svagdanjom odhra- 
nom svoje nejačadi, morala si se Jatiti puške: prsti 
su: ti strepili, ruko moja, palac se uginjao, a kaži- 
prst drhtao, bilo ti je žurno kucalo i ono moje jadno: 
srce, koje te je hranilo. Uprćena puškom otišla si u 
oganj. Sipala si oganj, a oganj je sipao na te, dok 
te nije rasčeretio, razmrcvario i razasuo. Jednim te 
je časom nestalo, odletila si ko ptica. 
> Gdje si mi, gdje si, udo moje odtrgnuto! Ruko 
moja, desnice moja, hraniteljice moja, hraniteljice 
kukavne djece moje! Gdje si mi, kamo li si mi odle- 
tila sa granatom da umreš, a mene si ostavila živa. 
Jao meni, moja desna ruko! Krvi moja prolivena, 
Živote moj mrtvi, meso moje rastrgano! Jadikujem 
za tobom, jer te više nemam. 

Čim ću ogrliti svoju djecu, čim li pozdraviti do- 
maju rodnu i naše sunce žarko? Nemam te više zna- 
menje križa moga; čim ću se prekrstiti, čim li ću 
blagovati? Ostavila si nevještu ljevicu, tužnu sestri- 
* cu svoju, osamljenu i samu bez pomoći tvoje. Tko 
će ti prihvatiti: tereta, tko će upraviti sa mnom, naj- 

ponosnija grano života moga! Tražio sam te ko izgu- 
bljeno zlato svoje, ko zalutalu dražest, jer sam želio 
da te zagrlim prije, nego li te izgubim. Kraljevski ti 
“ukop spremiti htjedoh i viditi zemlju i grob u komu 
ima da počiva polovica života moga, snaga moja 
prelomljena, radilica moja, hraniteljica naša. 


Na tebi je bila odhrana cijelog doma moga, ruko 
moja, mrtvi ponose moj; rana je tvoja otvorila žilu 
kucavicu krvi moje, što je nakvasila sveto tlo naše | 
zemlje svete. Ne tuguj ženo, ne plačite djeco, eno 
vam majke zemlje hrvatske i srbske, ona će vas od- 
hraniti. | 

Prevrćala si oranice i podvornice, a sada ih pre- 
vrćeš ti ženo, majko, mučenice! Pruži djeci brašenicu 
pogačicu s uzoranih naših njiva tvojom rukom. 

Na tebi je, desnice moja, bila odhrana cijelog 
doma moga. Što li ću sad? Kako li će svak pogledati 
tužno jadnog kukavnog bezručnog sakatnika? 

Čini mi se kao da me više na životu nema; mr- 
tav sam za rad, svakoga časa vidim i ćutim da jedan 
dio mene opočiva mrtav. Gdje su suze da ih ispla- 
čem, gdje li jadi, da ih izjadam. 

Domovino, domovino, za tvoju slobodu pokopao 
sam djeci svojoj hraniteljicu njihovu. Ne svaneš li, 
slobodo čista, biti će prokleta krv moja. 

Sasječene su hrvatske i srbske ruke, prolivena je 
naša krv, rastrgane su zastave naše; Ti Ruko vječna 
zacjeli rane otačbini našoj, pa će stotine tisuća no- 
vih ruku narasti na sakatim ramenima naših muče- 
nika, i one će te pozdravljati šumam naših planina, 
vodopadim naših rijeka i valovima naših mora. 

Ruko moja, desnice moja, najdragocijeniji biseru 


moj, ako tamo gdje sretneš slobodu, kaži joj da ju. 


čekamo; slobodi sam te darovao, ona će te i povra- 
titi. | 
Vježbaj se, tužna ljevice, nevješta udovice moja, 
na tebi je ovo života što ostade. Štiti ga, čuvaj ga do 
onog velikog dama, dok ti se sestra vrati. Išla je po 
slobodu... daleki su njezini puti, a ona će doći. A 
kada dodje pratit će ju pjesma i svirka, talambasi i 
ojke, gusle i tambure; u kolu će zagrliti i mene i tebe. 
Pozdraviti ćemo je ko što domovina pozdravlja sino- 
ve osloboditelje. Slavoluk će nam biti slobodno nebo 
nad oslobodjenom zemljom. Radovati ćemo se tom 
novom suncu, koga ne vidjesmo za pet stoljeća. Ta- 
da će progledati naši sljepci Buslin, uskrsnuti će naše 
sasječene mučenice ruke. 
Bolje da te nije, nego: da si sapeta dk 
ostala na ramenu mome. 
1917. 

Zvona. 


Jutros sam se vozio vlakom, komu su bila pri- 
kopčana tri vagona puna naših zvona, Izgledala su 
ko ušutkana živa bića. Da nam sad skupno zazvone 
bio bi to akord plača. Ta zvona tajno zazvoniše duši 
mojoj. 

Daleko, daleko nose vijesnike naše, plačidrugove 
naših grobišta, glasnike naših mrtvih božića i rado- 
snike nekadanjih naših Uskrsa. | 

Tekom živovanja svoga oglasiše mnogu smrt, a 
sad su i oni osudjeni da umru, da se rastope u topove. 
Smrti više javljati neće, već će ju raznositi. Kod nas 


“se više ne zvoni, smrt se više ne javlja, jer je naš 


život jedno umiranje. 

— Sinko, kliče tužna majka, pozdravlja te zvono 
sela tvoga, otišlo je za tobom, da propane, da ugine, 
da umre, da se rastopi i da mjesto milozvučnog zvuka 
svoga, steče zvuk topa, riku lava, glas uboinika što 
- okrvavljuje polja i cvili Sirote. Naše dobro zvono po- 
stalo je strah strahoviti. 

Glas koji je navješćivao rodjenje božje i mir 
ljudima sad je glas uništenja, trublja požara, jer je 
strijela njegova ubojna. Javljao je prije ukop, a sada ' 


59 


t 


sprema žive za ukop, stvara hranu sia vranama _ 


i. gavranima. 


Grobištni su križi dini jače raširili mučeničke. 
ruke. Pokojnici se prestrašiše tolike strašive tišine,. 


- neimadu više vijesnika »Zdrave Marije«, nit pozdrav-: 


nika novim grobištnim došljacima. Zvono im je otišlo: 
u ognjeni plamen; 


Smrt je sad tiša i dublja, umiranje je m. 


ško će biti i sjenama iz groba izaći, kad već nikoga 
nečuju, sjene se posakrivaše od straha. Nema više ni 
glasa božjega na zemlji, umrla su zvona. Samo vijori: 


i vijavice topovske još hukte do uništenja. 
— »Zvono moje, zazveči!« prosi slijepa starica. 


svog stoljetnog budioca, ali budioc je usnuo, rastopio 


se i postao oružje; on više nezveči već huči, on se 
nemoli već huli Boga, ubija, uništuje, i jače osiroćuje 
osiroćene sirote. | | 
Zvono, zvono, glasu božji, glasu jutra i šaptaču 
večeri, pjevče naših božića i glasniče naših uskrsa. 
Radosniče: radosni i tužniče tužni; otišao si za 
čovjekom i njegovom sudbinom, pratim te glasovima. 
naših starica majka, crnih djevojaka i staraca bez- 
nadnika; kad poubijaš svijet iz cijevi u koje te slože,. 
sjeti se tvog sela i naših mrtvih; oni te prate glaso- 
vima čempresova žamora, koji šapće da sve na svije- 
tu umire, sve .se mijenja, svega nestaje, pa je eto ne- 
stalo i tebe, glasniče našega rodjenja, plačidruže na-- 
 šeg umiranja. Ti si nam vijeran, pa nas i u smrt pratiš. 
S bogom zvona! 


Pozdravljaju vas i naši gladnici, čio se bez vašeg: 


glasa grobištu na otpočinak sele: 

Sjećaš li se, sinko, veli majka naša, kad si u po- 
lju znojem škropio grudu tvoje rodne zemlje, pa kad 
bi te zvono pozvalo na blagovanje, podigao bi misao 
Bogu, zahvalio njegovom daru i blagovao svoj kruh 
svagdanji. Danas nema ni tebe sinko, ni zvona naše- 
ga ni kruha svagdanjega. Sinko, sinko, umrle su naše 
sreće. Njegov smo glas častili kao glas božji, i naša 
krda u planini i čobani po livadam sve je slušalo i 
pokoravalo se tom glasu sunca i života. Zvono nam 
je bilo kao osmjeh prirode ,kao glas proljeća, kao 
cvat loze i sipljenje kiše. I kad je pratilo pokojnike, 
nijesmo se na nj srdili, jer je ono vršilo službu naših 
suza, tugovalo je s nama i bolno naricalo svojim 
klopotom. Njegov glas podneva bio je drugčiji nego 
li mrtvački glas ukopnički. Njegovo zvonjenje Uskr- | 
sa i slavljenje Božića bila je glazba naših planina. 
Našim se veseljem veselilo, našom je tugom tugovalo. 
Taj kršćanski glasnik, što je za stotine godina vapio 
Boga, umr6 je u tvornici topova. Mi ga sprovodimo 
suzama, jer ga u srcu nosimo. 

Svešteniče, pastiru dobri, tko će tvoje najavljati 
ovce? | 

Eto nam se i lastavice vraćaju, al' naše se zvono 
vratiti ne će. Na zvoniku su ti savile gnijezdo, jer su 
ljubile glasove tvoje ko i mi slušaoci, djeca tvoja, te 
- proživismo u okružju tvojih zvučnih talasa. Ko opla- 
nine strše zvonici, stari zvonici naših hramova, pusti, 
tužni, obudovjeli i plačni. Sada su to prazne tvrdjave 
zvukova. Šute tišinom mrtve prošlosti; njihovi raz- 
. govornici odoše. | 
Odoše i naši djetinji radosnici; oni su nam nekoć 

znali klicati: »Djeco, djeco, ustanite, ponoć je, Djetić 

vam se rodio, Božić vam je došao. »Nema više ni vas 
ni Božića. Tko će nam javiti naš Uskrs, kad vas više 
nije? 

U seraiskom Azisu stoji na zvonu mapisano: 
»mrtve oplakujem, gromove kršim, žive zovem, plač- 
ne tješim.« 

Zvono, tugo naša, kako ćeš sada mrive oplaki- 
vati a gromove kršiti? 

Koje li ćeš žive zvati a plačne tješiti? Sada ćeš 
nevine u plač goniti, a žive ubijati. Niti ćeš gromove 
kršiti, jer ćeš sam postati gromom i radjati nove mr- 
tve, mjesto da ih oplakuješ. Zvono naše, pravedniče 
naš, supatniče naše sudbine i pratioče našeg čemera, 
zbogom! S tobom umire i naše »podne« i naša večer. 
Sinoć si nam odzvoinlo posljednju »Zdravu Mariju«. 

Hoćemo li, Bože, ikad iz rudnika naših planina 
saliti nova zvona za naša nova uskrsnuća ...P1! 

1916. 

Crveni Krst. 


Crveni križu, krvavi simbole ratničke rane, što 
mi na ljevici opočivaš, k tebi danas ide riječ moja! Ja 
te promatram srcem i mojom liječničkom = mišlju. 
Križ je crven ko krv na pustoj bjelini. Ozbiljan ko 
smrtna rana, dira pogled gledaoca i pozdravlja li- 
ječnika, svoga velikog svećenika. Taj neustrašivi sve- 
oćenik, oboružan znanjem i mudrošću nauke, gleda 
ravno i neustrašivo u oči smrti, kao ljubovnik njezin 
i šulja se kroz žile krvi, otvarajući i zatvarajući te 
hranive ulice, te cijevi prama zakonima velike nauke, 
da očuva krv, sok života. Otkriva sumljive došljake i | 
tudjince iz crvene tekućine, iz tog svetog izvora ži- 
vota. Cilj liječnika-svećenika je život povratiti, to je 
crveno smilovanje na bjelini i čistoći većoj od sunca, 
gdje neživu sitna bića, bakterije i bacili proždrljivci 
krvi i ruštelji čovjeka. Tamo po polju ljudskom or- | 
ganizma obradjuje liječnik k6 vrtlar na biljci tjera- 
jući uvijek iz blizine čovjeka onu pustu crnu avetinu 
smrti. | 

Medicino, znanosti moja vedra, nauče božji, gdje 
su upisani zakoni najvećeg zakonodavca; veliki za- 
koni zdravlja i bolesti. Medicino otkriti izvore, slatka 
meni poznata tajno, ja te ljubim, ti si me naučila 

upoznavati dolazak smrti i tjerati njezine aveti. Ti si 
me povela u sobice i predsoblja srca, te si se proše- 
tala sa mnom kroz puste odaje nutarnjih organa i sta- 
nica kroz kapilarne uličice do najtajnijih stanica ži- 
vota. Pomoću tvojom sam prošao veliku visoku k 
nebu podignutu glavu, u kojoj je središte, centrala 
živčanog sustava i psihične moći, pomoću tvojom 
sam prošao kroz ćutila osjećaja i kroz sve one za- 
pletene i zamršene ljudske porive i afekte. Tajne uz- 
daha i življenja, tajne oboljenja i smrti, sve ti si u 
meni unijela i nasitila moju znanstvenu znatiželjuost 
posvetivši me svećenikom Krsta crvenoga, simbola 
samilosti, simbola naše svete krvi prolivene. 

Crveni križu, ti si blagoslovljeni rubac što sušiš 
suze i krv. Tvoja zastava milosrdja, zastava je patnje 
i boli, te leprša po bolnicam, gdje dobre sesrte milo- 
srdnice posiplju svoju samilost i svoj rad za domo- 
vinu, braneći tako i štiteći djeci zalog otaca. 

Crveni Križu, ti boio osjećaja, ti crvenilo svete 
krvi naše, stijegu ponosni, utjeho patnika. Bjelina 
tvoga polja je nevinost i pravednost naša, a crvenilo 
je znak čuvstva i znak svete krvi prolivene. Na tvo- 
jem polju rada sastaju se rastužene sestre, očemerene 
majke, ucviljena djeca i crne žene _ što kukaju za 
svojim slavnim miljenicima, koji dadoše krv ili život 
svetoj otadžbini. Tamo se sastaju zaboravljeni prija- 
telji u tvom patničkom domu dišu atmosferu ljubavi, 
samilosti i utjehe. Tamo miriše krv i cvijeće, ljubav 
injega. | Z 
> Križu crveni, ti bi morao biti preostalo polje na 
kome se zaraćeni narodi nalaze u miru i sporazumu, 
ali zlobni dušmani naši pogrdiše i tvoju ustanovu, pa 


63 


ti uvrijedjen u tvojoj osnovnoj misli, štitiš samo s naše 
strane koliko naše sinove toliko i sinove neprijatelj- 


ske, koje gledaš kao svoje; ti nepoznaješ neprijatelja, | 


tvoja je samilost veća od svake uvrede, ti si sve nad 
svima; plemenitost i dobrota ; ti si slika dobrote Isu- 

sove, koja sve oprašta i sve njeguje, sve čuva i sve 
- miluje. Sve što je preostalo dobra pod tvojim je okri- 
ljem, ljube te djeca i majke, ljubovce i žene. One nje- 
guju tudje rane da utaže svoja srca. Prosiplju ple- 
menitost da uzmognu požeti utjehu. Tamo kod tebe 
se prolijevaju suze i od tuge srca paraju; ali ti sve 
jedno radiš, pomažeš i ponosno uzdižeš k visinam 
plemenitosti tvoje sluge, tvoje velike svećenike liječ- 
nike. Oni te rodiše, oni te i uzdrže, pa tko ljubi tebe 
ljubi i njih, u tvom perivoju oni su vrtlari gdje toliko 
crvenila cvate, toliko krvi miriši i resi rane otačbine, 
koja ponosom pokažuje na svoje patnike junake i na 
svoje štitnike liječnike, koji vrše najmiliju službu do- 
smovini, jer domovina želi da se oduži svojim sino- 
vima za njihovu krv prolivenu. 

Križu crveni, ti popravljaš što topovi razdiru i 
puške režu, ti oživljuuješ gdje možeš, a tješiš kamo 
nedopireš. Ti daješ ono najljepšega što u čovjeku bi- 
tiše. Ako je plemenitost i dobrota zaboravljena i ako 
je duboko usnula, ti je budiš, zoveš i vapiš, zvoneći 
k samilosti: »Ljudi, dobri ljudi, pomozite!« I kroz 
jeku, pustu jeku naših bučnih vremena čuti je glasove 
tvojih srebrenih zvonaca plača i mira, koji nadvi- 
suju riku topova. Velika ustanovo, velika misli, do- 
broto božja i ljudska, ja ljubim tvoje krvavo polje i 
rado služim pod tvojim stijegom. Ti si jedino dobro, 
što nam ostade iz zaboravljenih vremena. Liječnik, 

to veliko ratničko zvanje, kad vlada epidemija rana, 
postaje veliki nositelj otadžbeničke plemenitosti. me- 
dju oceanom granata i potocim krvi; jedini zatvarač 
žila, jedini prijatelji kućnog plača, jedini utirač suza 
i utješitelj pustih plačnih domaćih ugasnutih ognji- 
šta, gdje beznadje vlada. 1915. 

LE] [4 
Cvijeće. 

Jutros sam ušao u perivoj zlatnog proljeća da 
se porazgovorim sa cvijećem. Priroda je dobra i da- 
režljiva — pomislim, ona sama rastjeruje brige, ona 
sama posjeduje rosu dobrote. I pun skrbi i starosti, 
posred te ljepote, dobrote i mirisa, stekao sam svoj | 
mir, da uzmognem strahopočitanjem progovoriti sa 
sinovima sunca i zavičaja. Odmah nadarim cvijeće 
hladnom vodom, da se odužim njegovu plemenitom: 
mirisu i da u ovoj suši osjeti blagost rose. Izvir-voda 
tekućica bila je melem nježnim laticama i cvijeće 
stade da jače sisa puste izvore sunca. 

To cvijeće i taj perivoj bili su zasadjeni pod je- 
dnom ubojnom kamenom tvrdjavom u kojoj sam 
dvije puste godine čemer pio. Jedne topovske cijevi 
bile su naperene ravno prema Lovćenu, planini ro: 
da moga, a druge prema moru jadranskom. Sjedic 
sam u sred sredine ropstva naše zemlje. Taj divni 
naš kraj bio je pretvoren u studenu tudjinu, samo 
je cvijeće bilo rodjeno tu na toj grudi, pak sam ga 
smatrao djetetom našeg zavičaja. 

Koje - je narodnosti ovo cvijeće? — pomislim. 
Ljiljani su čestiti i pošteni, oni će mi to kazati u svo- 
ioj bjelini i čestitosti. Rekoše mi tiho, da ne čuju naši 

mrki gospodari, da oni tako lijepi niču samo iz ze- 
mlje hrvatske i srpske i da su sinovi naše progonje- 
ne narodnosti. To je čula jedna pokvarena ruža za 
koju ljiljan nije htio da zna, i prijavila našim tada- 
njim gospodarima. Na to su odmah svi bijeli ljiljani 
bili potrgani i pogaženi. Ubogi ljiljani! 

Onda sam ja zasadio svojom rukom nove ljilia- 
ne u tu našu zemlju, daleko od pokvarenih ruža, i 
dočekao da je procvalo cvijeće pravednosti i na toj 
otudjenoj našoj grudi. 


Kroz šikarje drača i trnja verao sam se dok sam 
mogao otrgnuti ružu izdajnicu. Prokleta ružo, grije- 
šna kćeri Evima! Okrvavila si mi ruke tvojim trnjem, 
krv sam svoju prolio radi ljiljanove pravednosti, 
prokleta miljenice mog bostana. O ružo, zamamna 
kćeri trnja odrezao sam ti glavu, crvena si kao krv 


moja i tako ranjena jače mirišiš, jer voliš da uve- 


neš na grudima ubojnika tvoga, nego na tvojoj oštroj 


grani. Ja te razumijem, prokleta ružo ljubavi. Žene, 


tvoje miljenice, privijaju te u njedra da im srce bo- 
deš, eda zamame nas, uboge sužnjeve, koji čeznemo 


za mirisom i ljepotom i kad nas svladavaju padamo 


i venemo kao i ti krvava ružo, prelomljena grano 
mladosti. Ti bodeš, hoće ti se krvi, crvene krvi ljud- 
ske, jer ti je najdraža krvava rosa ljudskog srca, jad- 
nog i nesretnog srca ljudskog, kao što si nesretna ti, 
koja rasteš na trnovitoj grani života; i kad ne mo- 


 žeš da ljubavlju vladaš, izdajom nas uništujueš, — 


ružo, ružo, ljepotice pogana, — okrutni trnovi cvi- a. 
jete! | | 

Ova naša raskošna plodnost pod ovim slatkim 
nebom bila je pokrila čitavu crnu zemlju pustim cvi- 
jećem, lišćem i stabaljem, pa je bilo vedrog mira 
usred te božje prirode. Nad nami topovi, u srcu bolo- 
vi za domaćim ognjištem, a u misli strah za otačbi- 
nom. Već dugo nije bilo krvi ni vatre po tvrdjavama, 
pa je izgledalo, eto dolaska velikog mira. A cvijeće 
i priroda bila je obučena u odori sreće. Oči su pasle 
ljepotu po sagovima cvjetnog raskošja. Ta opreka. 
sreće i boli, ljepote i straha, dublje je dirala osjećaj. 
U onom cvijeću osjetio sam miris naše zemlje. Taj 
lijepi mali svijet cvijeća, koji je tako zanosno lju- 
bljen od nas, od leptira slavulja, od sunca i čitavog 
svemira. Lijep u svojoj nježnosti, zamaman u svojoj 
dražesti, veleban u svom grimizu. Pogledajte samo 
mak gorocvijet purpuran poput kralja na prestolju, 
divan i crven! Zavirite li medju lišće, pokazat će vam 
se Sitne ljubice, koje će vam srce oteti. Kako maleni 
stvorovi mogu da vas zanesu! Kakova li čudesa ne 
stvara sok zemlje i blistaj sunca! 

Cvijeće je razgovor duše, šapat misaone tišine, 
naslada gledanja, popraćeno radostima sunčanog 
obilja koje svijetli, blista i sjaje, poput svih užeženih 
i popaljenih oganja ovog i onog svijeta. Cvijeće je 
radost tla i veselje majke zemlje, miris sunca, napoj 
mirnih noći i budilac vedrih jutara. To je paša lep- 
tirima. U njegovim čašicama je slatko šećerje, kalež 
meda pčelinoga koji će nas liječiti u danima naše | 
gorčine. To nas cvijeće u veselju veseli, u boli tješi, 
zna mirisati radostima i plakati žalostima. I kad mi- 
riše, i kad ga vjetar njiše, drag nam je bez prestanka, 

jer ga je milina rodila, dragost povila a ljubav ubra- 
la. Rodjen je da kratko žive i da duboko dira. 


Cvijete mog bostana ružo trna moga, čemu tvoj 
ubod pali a miris blaži? Zdravo cvijete, sine našeg 
tla, koji resiš drvo i kamen, samoću i pendžere dje- 
vojačke, da te one metnu u njedra, u grudi, u draga 
mjesta našeg čeznuća. Cvijete cvijete, ljubimče lje- 
pote, slatkišu srca, mali vraže našeg raja! | 

Ljubomorni samo na te, jer te ljube one koje nose 
naš mir; radosti naše su u njima, a one vole tebe ne- 
£o nas lupežu srca djevojačkog, — ti mali cvijeie 
veliki ljubavniče ženske duše. I kad te iz ljubavi nji 
ma darivamo, dajemo te da uveličaš osjećaj i da dir- . 
neš tanku žicu na liri ljubavi. Ti lijepi i dragi služ- 
beniče našeg srca, zrako sunca, vitezu mirisa, sine 
. svjetlosti, ljubimče ljubavi, slatka čaško. leptirova 
napoja. Iz cvijeta dozrijevaju sva voća i sve jabuke, 
slatki i sočni zalogaji zemlje. Ti si cvijetao i u zabra- 
njenom vrtu raja zemaljskoga, tamo je bila najprije 
dozrela sladka jabuka ljubavi, pa ju zabraniše, a ona | 
nam je još i danas najdraži sok zemlje, medeni grijeh 
trnovog života. Ti si tu da uveličaš ljubav, ti si nje- 
gov izvor i njezin potok. Samo glazba je tvoja dru- 
Žica u podizanju zanosa. Cvijeće i glazba uzdižu naj- 
veću pjenu u čaši ljubavi, i tko iz te čaše nije pio, ne 
zna za što sunce sjaje. Gdjegod treba ljubavi, tamo 
tebe prosiplju, jer si krv osjećaja, pa te s toga poši- 
plju po stazama svetačnil procesija, po kojima bo- 
žanstva prolaze. 


Trešnjo, crvena slatkosti, maslino, balsame po- 
svećenja, ulje pomazanja, i ti si iz cvijeta procvala. 

U cvijetu smo začeti, u njemu ćemo uvenuti i mi lju-. 


di, najgorčije cvijeće života. 

I danas topovi miruju,.žvala su im uperena u da- 
lečine, a ja sjedim u proljetnoj tišini, u sjeni peri- 
voja, u raskošnoj bašti. Čudno je kako taj divni bo- 
stan medju tolikim oružjem tako divno cvats. T3 
nam je cvijeće utjeha u strahu, miris u smradu di- 
ma, dobrota u prisutnosti tolike ljudske zloće. Da- 
nas sunce rasipno baca svoje zrake i gospodski ra- 
svjetljuje zemlju ojadjenu i rastuženu, pa se leptiri 


dadoše na ljubovanje i na cjelivanje našeg cvjetnog 


saga. Cvijeće je razasuto kao trava, prostrana livada 
cinija, karanfila, stolistaka, ljubica, zjevalica djete- 
line, pitomog kokotića, i sva sila bezimenogx cvijeća 


od božur-cvijeta do noćurka prstenka i carevog cvi- - 


jeta — sve je raskoš, ljepota i sjaj. Taj vrt je urešen 
svim ljepotama zemaljskog cvijeća i bojadisanih lep- 
tira. Raznobojne ruže vabe najljepše leteće kukce i 
bojadisane leptire i leptirice, pa ne razaznaješ cvi- 
jetnog lista od leptirovog krila; jedan sklad priro- 
dne ljepote, igra boja i sunčanih zraka. Ta ljepota, 
to milovanje, to piće me to je ljubav prirode u 
proljeću. 


To ie život mirisa i cvjetanja, život sunca. I u 


toj ljubavi i u toj ljepoti vidiš palih junaka. Pod je- 
nim cvijetom leži mrtav leptir na stazama perivoja, 
pao je na polju ljubavi, u zagrljaju ruže. Amo i tamo 
susrećeš povaljenih mrtvih i umirućih kukaca. Usred 
jedne cinije našao sam mrtvog leptira što je izdahnuo 


presićen peludom, umro je od sreće. Smrt je danas i 


kod cvijeća u dnu čaške apoteoza ljubavi. 


šk 
* X 

Babi jos asi 


Ta pusta harmonija cvata, ta ljepota bokokotor- 
skog pejsaža, nedoglednost mora jadranskoga, strah 
za otačbinu, slobodu i život, ostati će mi vječno u 

sjećanju. Komu sam se onda mogao obratiti za utje- 
iu nego prirodi i pogledima u dalečine mora i vre- 
mena. Ali ni priroda nije bila poštedjena u onim kra- 
jevima. Svi stoljetni uresnici onog kraja, drevna sta- 
obla, bila su sasječena da se topovima otvori široki i 
čisti pogled u dalečine; gojio sam samo cvijeće, htio 
sam da slobodno govori u tom kraju naša zemlja i 
naše sunce pa sam nabavio sva sjemenja i sve bilje 
koje sam osjećajem posadio i njegovao. U tom cvi- 
jeću vidio sam snagu naše zemlje i neiscrpljive izvore 
tajnih snaga koje sam i u svomu srcu osjećao. 
Tim cvijećem bio sam zasadio mir nad onim ko- 
madom tla po komu sam se smio gibati, ali taj mir 
je trajao kratko, vrlo kratko, jer ja sam bio tu da 


liječim branitelje svoga ropstva, a ti branitelji vladali 


su onim topovskim žvalama, koje su kvarile onu 
božansku harmoniju prirode i cvijeća. Jedini darovi 
onih dana mojoj obitelji bilo je cvijeće, kad bi im pi- 
sao iz tvrdjave, brao sam mirisno lišće i latice cvi- 
jeća. Slao sam im te simbole osjećaja, a oni su za 
moj život strepili. I kad bi mi oko palo na oleandre 
i na cimprese, pomišljao sam na djecu, — ako im se 
ne povratim, — da će me naći uz te oleandre i uz tu 
bogatu floru naše divne Boke. | 

Nikad neću zaboraviti one besane noći i one bez- 
brojne misli o slobodi ili o smrti. Dvije duge gođine 


nada i očaja, straha i radosti. Slobodu sam gledao 


urešenu onim cvijećem a ropstvo onim žvalama uboj- 
nih kanona, mitraljeza i pušaka. Tako je moj duh po- 

stao u tom kraju kontemplativan. Živio sam ianta- 
zijom u budućnosti, a ta je još bila daleka i nejasna. 
Svoj strah i svoju bol sam čuvao duboko u srcu jer 
nije bilo prijatelja 'za razgovor, a moja fantazija 
misli i čežnje bile su »veleizdajničke«, -i ja bi za to 
bio strjeljan onim istim puškama koje su bile priprav- 
ljene za gospodu neprijatelje, da je tko smio ući u 
. skrovište moje duše. 

Tako su ti moji sni ostali do danas nepoznati, a 
ako ih danas obnavljam, činim s toga, što želim da 
dadem sitni prilog za upoznavanje velike cijene ko- 
jom je plaćena naša sloboda. 

Tom cvatu mora da je sočna ova naša slatka 
zemlja, kad je uzgojila toliko tog aristokratskog cvi- 
jeća; ono je rasporedano osjećajem. Ni jedno zrno 
sjemena nije palo na jalovo tlo. | 

Jutrom kad se probudim i otvorim prozor dahlie : 
i plemenite ruže nazivaju mi dobro jutro svojim mi- 
risom a ja ih pozdravim veseljem nasilno istrgnutim 
iz turobne duše, kao prijatelje koji me dolaze tješiti 
u zatočenju i koje želim posmjehom da uvjerim, kako 
mi je drag njihov dolazak. 


Stoliste ruže, visokogrme uspinjače i plemenite 
ruže bijele, stvaraju čitavu rascvalu šumicu, koja je 
zagrlila našu kuću kao bršljan, te je drže u svom bli- 
stavom cvatućem i dračavom naručaju. Tu je ljepota 
sinula kao pojava, rekao bih da su to dvori plemenitih 
ruža, dvori zagrljaja cvjetne ljubavi, dok su to u isti- 
nu dvori mog ropstva, — ružama je samo pružena 
zgoda da svojim cvatom zastru tu moju gorčinu, pa 

im je za to trnje tako oštro. Sve ruže pune su trnja, 
a na tim mojim ružama mnogo je bilo više trnja nego 
li cvijeća, ali svejedno, ljubio sam to cvijeće što bode 
i okrvavljuje onoga koji ga ljubi. 

Kažu da je Engleska koljevka ruža, pa sam se 
nadao da će ta slobodna zemlja osloboditi ove svo- 
je kćeri a s njima i ovu divnu zemlju koja ih je rodila 

Za vrijeme mirovanja u časovima stanke, kad 
topovi nisu govorili boravio sam u toj kući ruža. Ne- 
tom bi se javio Lovćen ognjem i željezom, bježao 
sam u tvrdiavu sa drugovima, tudjincima, sinovima 
naših ondašnjih gospodara. I kad je Lovćen nako- 
strušen kao jež sipao smrt meni bi se iz srca trgali 
uzdasi: »Lovćene, Lovćene, planino gorda vedri sine 
naše velike otačbine, nemoj mene i moje cvijeće, ja 
sam tvoj«. Lovćen je sipao strijele i na me, jer sam 
bio u sužanjstvu njegovog i moga neprijatelja. To je 
bilo dvostruko ropstvo i u ropstvu prijetnja smrti, a 
ono cvijeće bila je moja jedina utjeha, jer to su bila 
draga djeca moje samoće. n 

Taj bujni vrt, taj rajski bostan postavljen tu me- 
dju ubojitim oružjem, bio je obradjen od dokonih voj- 
nika; kad ne bi imali koga da ubijaju, njegovali su 
Ccvijeće.. 

Puti, puteljci, zavoji i staze vijugale su po tom 
odabranom kutu naše zemlje. Bjelina alabastra, cr- 
venilo škrleta i modrina neba igrala je po cvijeću 
sve moguće kajde boja. Taj perivoj bio je filharmo- 
nični koncerat proljeća, što sunčanim zrakama u ti- 
šini tipka svjetlošću po laticama onog pustog bilja. 
Jedan dio cvjetne livade bio je akordiran u moll-akor- 

du, osjećala se neka dragost tugovanja poput suze 
sa oka ljepotice. 

Ono crvenilo, pusto jškavo crvenilo hortensija, 
purpur i karmin ruža, cinober i škarlat maka, preljeva. 
se i mješa sa lazurnom modrinom nebesa i sa bjeli- 
nom alabastra. Modrina je najduža u svome nizu va. 
rijacija, visoka nebeska modrina jutra do duboke 
morske modrine sumraka. Sve te boje u tisućama 
svojih niansa premješane skladaju akord, te draže i 
miluju oko, slađe dušu i ljube sunce. Nigdje nije sun- 
ce tako lijepo kao na cvijetu, to je njegovo bojno po- 
lje, tamo je arena njegove velebne igre, to je njegov 
sag, drevni sag persijskog šaha. Tamo on pjeva svo- 
ju najsladju pjesmu boje i svijetla, pa šalje svoje lep- 
tire da ponosan pokaže što je on kadar na ovom bi- 
jelom svijetu. 

Moć sumca je bila na vrhuncu sjaja medju srala: 
kracijom cvijeća: velikocvjetne begonije, dražesne 
balsamine, ponosne dahlie, gospodske kamelije, ure- 
dni chrisanthemi, nježne petunije, ozbiljne cinije, raz- 
nobojni karanfili, ruže namiguše, tužne nezaboravke, 
kudraste rezede, nagnuti zvonci, ozbiljni ciklami, ze- 
lene akacije, palme, hyacinti, nevini ljiljani,  lilium 
candidum, to cvijeće vedrog dana, pa tajnovita iris, 
čarobne georgine, tuberose, narcisi i galanthi, hel- 
leborus, helianthus campanula, sitnograna lobelija, 
snježni dianthi i cvjetni sagovi ljetnog sitnog stoi- 

menog . cvijeća, kraljevski karanfili, sunčane lev- 
koje, raznobojni asteri, peonije bijelo ljubičaste, lila- 
brilantne, tamnomodre, jasnomodre, sa posutim zrm-- 
cima bjeline, ponosni amaranthi i tužni mu brat ama- 
ranthus melancholicus ruber — krvan kao pravi ra-| 


Ci 


74. 


njenik sunca; mile ortensije, zinnije i čitavo kolo 
neprebrojivih jamilija, pravi majdan ljepote. Taj dio 
naše zemlje postalo je suncu platno, na komu je bo- 
iadisao svu svoju čarobnu umjetnost. To senzitivno 
ponosno i blistavo cvijeće je pobožno, ugodno, veselo, 
drago, plačno, zlatno, krvavo, nježno, milo, draže- 
stno, čarobno, plemenito, razmazano, slaiko, tanko- 
vito, Sitnolisto, veličanstveno, slabašno, odvažno, bo- 
jažljivo, svjetlo, zanosno i ponosno, pozajmilo je te 
svoje fantastične boje od paunova perja, od duge i 
od smaragda, rubina, diamantha, ametista, topaza i 
safira. Ostani tako vječno svježe u mom srcu slatko 
cvijeće mog bostana! 

Kako neće ta pusta ljepota da vabi leptire u kr- 
vavi zagrljaj. Jedan se povjetarac vere kroz taj ras- 
koš, pa akord mirisa koji povjetarcem doljeće, iz- 
gleda da je to skupni zajednički uzdah cvijeća, koje 
osjeća i misli o svom kratkom i divnom živovanju, 0 
radosti cvjetanja i o melanholiji uvenuča. Te puste 
obojene iskre sunca taj ponos zemlje, govori svojim 
cvjetom, svojom bojom, mirisom, formom, uresom i 
“listom; svako je ponosno na svoju individualnost koja 
se razlikuje od drugih. Svi žedjaju vode i sunca i mi 
ih napajamo vodom a sunce svjetlošću. Radja se u 
proljeću, blista u ljetu, a umire u jeseni, nekoje cvijeće 
je i kraćeg vijeka. Kada vene, pocrnjuje kao sve što 
umire, kao što ćemo pocrnitii mi. To razdoblje cvjet- 
nog života je doba radosti, ljubavi i mladosti, pa se 
cvijeću namjenjuje služba da plače ili da se smije, 
nude mu se grudi djevojačke ili grob smrti. Cvjetni i 
- ružičasti dani, putevi cvijeća su kratki jer uvenuće 

brže dolazi nego i cvjetanje. Naš je perivoj u sveča- 
noj odori, pravi prvorodjeni sin svjetlosti, i tko voli 
tu djecu sunca, mora da je plemenit. 

To naše razumno cvijeće govori svojim mirisom, 
i ako je previše lijepo, neće ni da miriše kao ponosne 
dahlie kao da bi htjele reći: nijesam li vam dosta li- 
jepa, htjeli biste i moj miris i moje djevičanstvo, moj 
miris ostavih izabraniku svome, i kada dodje lahor, 
on će ga prenijeti na svojim krilima onomu koga lju- 
bi duša moja. 

Na zidu vrta bio se popeo jedan karanfil on je 
bio procvijetao ; pod njim je rasla ruža. Karaniil i 
ruža bili su u blizinama, lice o lice, i činilo se da ka- 
ranfil kliče ruži: — »Gospodjo ružo: ja vas ljubim!« 

I dok je tako izgledalo, došao je jedan kukac i u 
malo vremena pobrstio latice divne ruže. Karaniil 
je od žalosti uvenuo, a vrtlar reče da kukci i gusje- 
nice kvare cvijeće, kao političari što kvare otačbinu. 

Cvijeće raste za sve nas, priroda je poslala po- 
ziv svim obitavaocima zemlje na dan njezina piro- 
vanja. Tko ima srca taj nikomu ne će zatvoriti dveri 
svog cvjetnjaka. I za sirote sunce sjaje. Kao što je 
nebo posuto zvijezdama za sve nas, tako su i lju- 
bice nikle za svih, pa ih sirotinja bere za gospodu. 
Egoizam se u prirodi najstrože kažnjava. 

I sinovi tudjine ulazili su u oni naš vrt ljubili 
su ga, i naš su zavičaj iz egoizma za se branili.. Bili 
su previše uzašli u visine bahatosti i morali su nam 
vratiti slobodu. 

Mudrost života je u znanju kako ga treba uživati 
i kako treba i drugome priuštiti radost, jer je ovo cvi- 

jeće procvalo za sve Nas. »Čuvaj se da se ne nakupi 
suviše đobra u tvojoj ruci. Ono bi se brzo pokvarilo 
i izjeli bi ga crvi« — veli Emerson, | 
U časovima moje boli, pogled na to.cvijeće, bila 
je moja radost, jer ono što je u prirodi lijepo, duši je 
slatko. Ljudska duša ne voli boli ni brige, ali one su 
razlijevaju kao bučni potoci i ruše zidove radosnih 
perivoja. Gdjekad su pak boli blagoslovljena rosa na 
cvijeću života. | | i: 
Imedju cvijećem ima zlobnika, u srcu majke ze- 
mlje ima korova. Posadiš cvijet a do njega nikne 
trn; posiješ pšenicu, uza nju se uvere kukolj; do lju- 
bice izraste kopriva i korov pojede nevinom cvijetu 
hranu. Život je dvostruk kao i priroda, kao dani 
noć, bol i radost, istina i laž. 

I dok sam tako bio medju cvijećem -—— začuje se 
zvižduk, hitac... roditelj strahovitog straha, harfa 
čemera te zuji zrakom po napetim tetivama i stru-. 
qama vazduha... Grozovita eksplozija dala je valo- 
vima zraka moć pljuskanja i ubojitosti. Strahovita 
drhtavica obuzela je atmosferu. Vatra u zraku ne- 
bom, vatra čelika, gvoždja, vatra ekrasita, melinita i 
dinamita, vatra krvi i umiranja, vatra grozote, vatra 
pakla, kiša smrti. Zvižduk, pucnjava, cviljenje, jauk, 

strah, dim, krv, bijeg ... užas.. 


Protresla se zemlja, strah te okamenio, sve su 
se doline javile, sve planine su zacvilile, jeke su pru- 
žile jedna drugoj ruke i sjedinile u groznom ubojnom 
jaukanju. Puste pare ekrasita lebde po obzorju, za- 
gušljivi dim davi teška kiša ognja siplje iz groznih 

žvala, pljušti po ljudima, po kamenju, po tvrdjavama, 
po cvijeću i po zemlji koja stenje. Ža par časa sve je 
pustoš i garište a onda opet časovita stanka i mir. 

Nema više mog vrta, ne zna se ni gdje je bio, 
umro je jedan pravedni perivoj, pokopano je nevino 
cvijeće u svom najljepšem cvatu. 

I danas trebalo bi da se _ prestrašimo gledajući 
kako je zlostavljena naša sloboda, koja je toliko cvi- 
jeća pogazila. Mi smo sami rasipnici svog cvijeća i 
svoje sreće. 

1916. 

Vapaj otačbine. 
(Na rapalski dan.) 


Imamo još jednu otačbinu, a ta nam je u tudjini, 
danas joj je crni dan. 

Otačbino naša, roditeliko dobrog vina i dobrih 
junaka iz mog srca vadim vapaj za ugrabljenim ze- 
.mljam i ucviljenom obitelju naših otoka. Istro, Istro, 
uvrijedjena zemljo, ti si teški kamen na našem srcu, 
teška bol naše zemlje teške, koja poput glasa božjeg 
poziva nesložnu braću na mir i okup, jer gle, eno tu- 
djinski orlovi kljuju i čupaju istarskoj djeci jezik 
majke naše, da mu navrnu maćuhin. Plačna vika stoji 
tu ubogu djecu, nose im svetinju svetu, gule im ne- 
vinu dušu. Kako su čemerne istarske visine planin- 
ske, kako su sumorne primorske vode, ribari otoci 
valovi i jadne istarske majke! 

Pale nam knjige, ruše sve riječi jezika našega. 
Gledao sam kako usmrćuju ladje, koje nose naša 
.imena, eno po obalama polomljenih rebara naših skr- 
šenih brodova. Eno plača i uzdisaja, eno puste tegobe 
gdje slobode nema. Dok robovasmo skupa, gorčina 
čemera bijaše lakša, sad si nam sama tužna Istro, 
osječena grano našega stabla, sama samcata na tan- 
koj grani života. 

Tražio sam skoro da te vidim. Padao sam u tvo- 
je okovane gradove, na tvoja tužna polja i na tvoje 
ucviljene vode. Stao sam ko prikovan u jednoj opu- 
-stošenoj kući, da čujem što govore tvoje mrtve stvari. 
Na jednom začujem neki tajinstveni glas, koji me 
upita: E 
— Što tražiš slobodni brate, po ovim gomilam 
ropstva? 

— Tražim naš jezik, — odgovorih. 

Na taj moj odgovor sve zamukne mukom. Ti 
krajevi progovoriše pustom šutnjom ugašenih ognji- 
šta i porušenih domova. More je ležalo kao da se je 
sledenilo a zvijezde su plakale. Još mi dušom odzva- 
njaju jadikovke naših ucviljenih osiroćenih gnjezda. 

Zdravo Istro, biseru naš, ti govoriš jezikom ze- 
-mlje, koja nas je rodila. Ti si kćer našeg sunca i na- 
šeg mora, najbliža sestra Dalmacije svoje, ti si kla- 
sična zemlja naša, Istro, Istro, ti si kamen, dragi 
naš kamen, čvrsti kostur zemlje naše, otačbina. je 
bez tebe sakata. Ona čezne za tobom jer joj u tvom 
krilu ostadoše. nespašena djeca. Tvoje se hridine tu- 
riše duboko u more adrijansko, stršiš kao najveći 
poluotok našeg mora, dok te dvije tačke, dva grada 
sa strane stadoše da dave oko vrata. Divna si ko kra- 
ljevska koljevka, jer ti si naša zemlja obećana. Tvo- 
ji prizori su velebne scenerije sunca, tvoja mora se 
sjaju kao vodopadi srebra i zlata. Tvoja Opatija, 
Lovrana su vilinski dvori... a Rijeka, naša hrvatska 
senjska Rijeka, to je najboljnija rana, najtužniji akord. 
naše slobode. 

- Istro, zemljo naša, siroto moja bogata, tvoje je 
ropstvo naše novo Kosovo, ti si naša jutarnja moli- 

tva, ti si naš neiskupljeni zavjet. Na tvoje slabe grudi 
palo je najteže breme našeg plemena. Pod istim si 
Suncem rodjena, pod istim majčinim srcem odnji- 
hana, a li još te nema za našim obiteljskim stolom 
slobode, ne jedeš kruha ni groždja sa domaće odri- 
me, još ti je sudjeno čekati i uzdisati, još treba da su 
ivoja grobišta otvorena a srca zatvorena, još ti ne- 
vino srce nije sazorilo za sreću, još su izvori: tvoji 
“mutni a stada poplašena. 


Odnesoše nam i Zadar, i tako zarinuše nož usred 
sredine srca naše zemlje. Ravno u srce postaviše nam 
komad tudjine, da u srcu gojimo guju podmuklicu. 
Zadar, naš drevni grad svete Stošije i svetog Krše- 
vana, starešinu naše zemlje otrgoše ko krvnici. Mi 
uvrijedjeni stojimo tu i čekamo pravednost božju, 
koja će dati snagu mišicam našim. 
< Sve što je na moru našega sve je «ucviljeno... 
Cres, Lošinj i Lastovo divno, mjesto opočinka naših 
lastavica, kada sele u daleku Afriku; ode nam i taj 
samotni kamen obrastao mirtom i lovorom limu- 
nom i narančom, akacijam i palmom, agavom aloe 
i kaktusom. Utaman je bio u rukam Nemanjića, uta- 
znan je jezik njegov naše gore list, danas nam je u 
tudjini. . | 2 

= Da je upitati, Bože, one ptice lastavice, što se- 
obom poznaju taj otok, što one misle o takvoj ljuđ- 
skoj pravdi. Želio bi razgovora sa lastavicom moje 
sttehe, da ju upitam koliko su vjekova njeni predji 
opočivali seobom na Lastovu i slušali glas jezika | 
našega, pa bi htio da znam što bi lastavica rekla gle- 
dajući tog prekomorskog vrapca, koji je došao da 
| | 8I 

otme tudje gnijezdo. Ptica bi drhtala videći i kod ljudi 
moral pravde jačega. 

Na suncu patnje dozrela je naša zdotoda: na 
suncu patnje svanut će i tvoj dan vilinski otoče silni! 
Sunce naše, ogrij zrakama topline našu braću do. 
njihova dolaska u otačbinu. Morski vale, pozdravi te 
naše krajeve, tvrdi kamene budi čvrst, da se na tvo- 
joj oštrini prelome dušmanske zlobe, progovori je- 
zikom tvojih špilja i reci: »dušmansko more, ti si 
Silno, ali mi ćemo te uništiti!« 

Istrani, Riječani, Liburnijo naša, Cresani, Loši- 
njani, Zadrani i Lastovčani braćo, vi ste biljke te ze- 
mlje, cvijeće tog kraja, nitko vas ne može otrgnuti 
od rodnoga tla, ko ni žile iz zemlje, ptice iz zraka, 
ribe iz vode. Nemožete ni da dišete nego zrak što 
miriši voćem i vinom rodnih vinograda. 

: Iko će sa svemira skinuti zvijezde, presušiti 

oceane, zabraniti suncu da svijetli i srcu da ljubi? Čim 
je duša vedrija otačbina je draža, čim je bogatija 
duša, snažniji su dojmovi, priroda je ljepša i otač- 
. bina draža. 

“ Vapajem srca otačbina vas pozdravlja otete ze- 
mlje, slatke jabuke našega stabla; vi ste sok naše 
zemlje i miris obala naših, vaša će jutra svanuti, naše 
će sunce granuti, jer nije dugo do vašeg svanuća. 
Radite i molite Jedinstvo i Trojstvo božje da naše 
današnje trojstvo postane nerazdruživim jedinstvom, 
jer samo to može da spasi vas i nas. 

Evo danas vas se sjetismo, danas na vaš bolni 
ishodnii dan, na dan kad podjoste nevini u tudjinu 
kao janje na zaklanje, na dan kad je vaša žrtva zna- 
čila: našu slobodu. : | 

 Otačbina pozdravlja djecu 
svoju. 


Da si mi zdravo kolibo moja, slatki dome sela 
moga, k_ tebi salazim prvoj, da poljubim tvoje djetinje 
Zipke, gdje se porodiše hranitelji moji, orači, kopači, 
težaci, koji siplju zrnje po grudima mojim, da im sa 
suncem porodim pšenicu. Da ste mi zdravo seljačke 
majke, mučenice, junakinje moje. Da je blagoslovljeno 
mlijeko vaših grudi, kojima dojite dječicu našu. I ka- 
mogod pogledam svi ste mi mili i dragi, ali oni što 
trpe su najdraži majčinom bolnome srcu. 


Djeco, djeco, suze mog oka, zenice mog vida, ku- 
caji srca moga! Da ste mi zdravo rose mojih ruža, 


 slavulji mog perivoja, radosti života moga! Djeco, 


djeco, sinovi sinova mojih, ljubim nježne očice, i slat- 
ke ručice vaše. U vašem malenom srcu je najveća 
tajna velike ljubavi majčine. Onaj jezik, kojim vaše 
govore majke, ono je jezik mojih planina i šuma, je- 
zik otoka naših, jezik našeg sinjeg mora. Kada vam 
majka bude bjevala pjesme, ono su prao pjesme 
slijepaca naših. 

= Djeco moja, sinovi sunca moga, pozdravljaju 
vas ptice mojih lugova, žamori mojih potoka i vo- 

doskoci mojih rijeka. Za vas raste bilje i cvijeće, za 
vas cvjeta moje voće, da vam sazrijala jabuka vaše: 
rodne zemlje, osladi usne, pa da me obljubite i bra- 
nite. | 

Da je blagoslovljeno svako zrno, što pojedete i 
svaka kap vruika moga, što popijete. Za vas me sun- 
ce obasjava, slatki ljubavnici srca moga! Za vas sam 
u proljeću lijepa, u ljetu topla, a u zimi hladna, da 
u proljeću upoznate ljepotu, u ljetu ljubav a u zimi 
toplinu majčina krila. 

Djeco, djeco, zlatna djeco, slatke igračke srca. 
moga! Vi ste moja nasmijana jutra, vi ste slatkosti 
mog podneva, i sanjivosti mojih noći. 

Za vas listam i cvatem, za vas Živim i bitišem.. 
Vi govorite jezikom mojih guslara. 


Djeco, djeco, zvjezdice mog neba, sunašca mog: 
svemira! U vami živem ja, u meni živete vi. Ja vas. 


ljubim i darivam kruhom svagdašnjim, budeći vas. 
svakog jutra i uspavljujući vas svake večeri. Vi me 
posmjehom pozdravljate a ja vas cvjetanjem budim 
kličući vam svakoga dana: »Djeco, djeco, ustanite, 
dan je osvanuo, jutro vas čeka, moja se sreća pro- 
budila«. | 
A vi tada ustajete vedri u misli i čili u srcu. Da 
ste mi srećni, da ste mi zdravi, djeco moja, zore 
mojih vedrih dana. Ranite mi tako sveđer rano, jer 
tko rano rani i sreća mu rani. 

Zasučite rukave, prionite uz posao, mnogo nas 
je, treba. nam puno rada. Ljubite se među sobom, jer 
su brojni dušmani naši. 

1] za uboge i osamljene treba našeg truda, i oni 


su djeca moja. Treba obraditi i polja siročadi, njihovi . 

su oci poginuli za me i za vas na velikom poslu oslo- 
bođenja. | 

U velikom ste vremenu rođeni, veliki vas i poslo- 
vi čekaju. Vi trebate osjećaja moga, a ja trebam ruku 
vaših. Prionite uz posao da oživimo. 

Djeco moja, pozdravlja vas majka vaša: »Srećno 
vam došla sloboda vašem selu i vašoj kući, vašoj 
zemlji i vašem moru. Djeco, djeco, ljubite mene, otač- 
binu svoju, jer ja. sam sveta i posvećena krvlju mu- 
čenika, osloboditelja i branitelja mojih. Danas su mo- 
je najvedrije svanule zore. Razbistrite ih bistrinom 
vašeg uma, raspalite ih vatrom vašeg osiećaja, jer 
u ovom životu trebamo svetoga ognja, da ne malukše 
oduševljenje za napretkom. Pripravite lađe, naša su 
mora otvorena. Kormila su gotova, mornari čekaju. 
Djeco ustajte, sunce se javilo, galebovi nam dolijeću 
s otoka, valovi radosno skaču, a lađe se vesele vje- 
tru, koji ih goni. K suncu, k suncu, djeco, rose mojih 
ruža, hajdemo k suncu! Tamo trebamo doći čisti, 
< bistri, naučeni, trijezni, mudri, plemeniti i dobri. | 
Preporođeni hajdemo k suncu... 1920. 

Poledica. 


Zakijao snijeg, a sitne pahuljice salaze s neba 
kao oblaci bijelih leptira. Pusti je snijeg prekrio pla- 
nine i polja, pa' je sa sobom doveo svu studen, led i 
mraz iz pustog obzorja. Za mrazom načeo i vjetar, 
Pa su iz naših strana odagnane sve topline ovoga 
Svijeta. Snjegovi se sledenili, a povrh tih sleđenjenih 
snjegova zaledilo seđam ledova. | | 

Tvrde poledice pokrivaju zemlju i puteve pa ne 
dadu preko sebe od puste klizavice. Oštra zubata 
studen srce ti sledenjuje, pa je skamenila sve pla- 
ninske studence, da moraš mrazni kamen pretapati 
vgnjem u vodu da se napojiš. Nogostupi, puti, dru- 
“movi i ceste sve je tvrdo kamenje klizavog leda, koji 
ruši ljude. Stabalje kuće i planine sve je sami led i 
mraz. Grane izgledaju kao da ih je mraz sakovao od 
leda, tuče i grada. Pusta golomrazina, sante leda pri- 
ljubile se uz žice, debeli mlazovi utvrdjene vode po- 
put staklenih prutova, koji se vuku zrakom na stupo- 
vima u neizmjernost, pa svojom težinom amo i tamo 
ruše stupove i lome gvoždjiju težinom tog pustog vo- 
denog kamenja. Ti ledovi srastoše i sa granam i 
ograncima stabala, pa svojom glomaznom težinom 

krše granje i ogranke, koji svojim rodom ljeti odhra- 
njuju ljude. 

Sve je prelomljeno od težine velikog mraza pa | 
je i božju prirodu mraz omrazio sa čovjekom, jer 
ubogi ljudi ne mogu bez topline, a danas je ledeno: 
sve. Ledene su planine, ledene su jabuke, ledeni su 
ljudi, topline više nema, ugasilo se sunce. 


1922.. 


More. 


Otačbina koja graniči morem nema kraja. Ona 
je vlasnica Oceana. Velike vode su njezine podvor- , 
nice, otvoreni su joj svi krajevi velikog svijeta. Eto 
stoga su naši otci uskrčili ovo našeg krša, da ostanu 
na kamemu i na vodi, pa da u svako doba uzmognu 
podignuti jedra i broditi velika mora, na kojima je 
najmilije boravište duši. 

Nigdje nisu orizonti tako daleki, prozirni i vedri 
kao kod nas. Neizmjernost neba, veselje sunčanog 
svjetla i raznobojnost mora može da shvati samo sin 
obale morske. Tamo je snatrenje pjesma tišine. Po- 
gledate li bijele naše ladje razasute po pučinam, činiti 
će vam se da su to djeca naših pustih obala.. Odlaze 
i dolaze gonjene vjetrom ili napornim veslom i tamo 
u onim tišinam i olujam najbolje upoznadu veselu 
radost i gorku zbilju. To je najbolja škola života. 

More je najveći izvor veličine naroda, pa je onaj 
narod najveći na svijetu koji je najviše nakitio more 
svojim ladjama. 

Naša su vedra obzorja na moru, po njemu su 
razasuti naši sveti otoci, proslavljeni valovi i naše 
stare zaboravljene slave. Naši otoci ko ogromne pli- 
vajuće školjke, ljube valove i mirišu slanim travam, 

što su cvjetale po dubinama naših obala pustih. A. 
bijele ladje,, ti naši drveni putnici, idu ko otrgnuti 
komadi otačbine da iz blagoslovljenih strana dalekog: 
svijeta donesu svagdanjeg hljeba praznim pustim i 
gladnim obalam našim. Ubog je naš krš, ali duša. 
je njegova bogata, stoga vidimo kako divno uspje- 
va u bogatim krajevima divne zemlje Amerike, sa 
kojom nas spajaju puste daleke i nedogledne vode. | 

Ali danas, naša su jedra mokra, lagje suve a kor- 
mila klimava. Treba da sredimo putnike, uredimo. 
brodove i popravimo kormila, ako ćemo ponovno u 
daleki svijet, kao nekoć. Treba nam puno rada u 
lukam, da nam konopi ne popucaju kad budemo u 
olujam mora. U tišinam treba se sjećat valova i vje-- 
tra. Ne bude li sve u redu prije odlaska popucat će: 
konopi na jedrima, razderat će se platno, katarke će: 
se salomiti, a prelomi li se kormilo, proždrijeti će 
nas more. Slobodna otačbina dala nam je slobodne: 
luke, tamo treba da prionemo uz složan rad nepomu- 
ćenog bratstva, kako bi mogli prkositi svim olujam: 
mora i vjetra. I kad na zastavi i jedrima našim: 
postavimo svete maslinove grane, moći ćemo na da- 
leki put. 

Ove puste i prostrane naše krajeve izabrali smo- 
radi ljepote bogatstva i zdravlja. Ovo su otvoreni 
pendžeri naše otačbine, kroz koje se vidi i čuje daleki 
svijet; ovo su naši izlazi u prostore nedogledne i kra-- 
jeve pune misirskog blaga. I kad budemo spremni, pa. 
odemo za vedrog jutra i blistavog dana u sunčano: 
more, biti će svete tišine i bonace kano u kamenicam 
ulja posvećenih maslina. Donositi ćemo radosti maj- 

činom zavičaju sa oamljenih otoka, donijeti ćemo i 
krilatih riba i morskih zvijezda, da uresimo odaje 
naših primorskih dvora. Sunce će grijati naše grudi, 
i sazoriti grozdove naših vinograda i klasje naših 
usjeva. Poljubit ćemo kuću i prag i ogrijat se majči-_ 
nim osjećanjem na domaćem ognjištu, pa ćemo opet 
u veliko more da stičemo nove vinograde i napučimo.| 
osamljene otoke, sinove naše zemlje. 

Tako okrjepljeni i osnaženi ne ćemo se strašiti 
oluje ni vjetra. Borbu života na valovima mora dobro 
poznaju naši ljudi i krajevi. I kako čujemo žvižduk 
vremena, orgije vjetra, prokletstva valova i bjesove 
kiše, grmljavine i orkana, čekat ćemo sunce, ono će 
svanuti, jer ono sviće svakoga dana sinovima ljubavi 
i bratstva. Mi ćemo se boriti i otpočivati, radovati i 
tugovati, jer život je radost i tuga, ali velika misao 
sretne otačbine, davati će nam odvažnosti u časovi- 
ma tišina i u strahotam nevremena. Kad nam umor- 
nima mine naš dan, tješit će nas mir potonulog utop- 
ljenog nemira morskog i mi ćemo poći na počinak, 
dok nas ponovno ne probude vode i ne dodju vjetrovi 
na da opet krenemo našom ladjom u puste borbe mo- 
ra i života. A kad ugledamo svjetionik naše kuće, 

“ kormilo će od radosti drhtati u ruci. 

| | šo dg. ' <a 

Naše gorde planine nad ravnicam slanih voda 
stoje kao gorostasi da brane zemlju od navale oluja 
morskih i oluja neprijateljskih. Takovi moramo biti 
svi, kršni, snažni i visoki. Nizine su za miševe, orlovi 
liube planine. i 

Tamo na našim obalam pustih visina i ravnih 
tišina, stiču se snage i moralne vrednote za borbe 

života. More je naš najveći junak, jer je na njegovu 
dnu topuzina Marka Kraljevića. Naše pusto sinje mo- 
re, puste gore, oblaci kao misli kao putnici, vode nas. 
u najljepše krajeve našeg kraljevstva, gdje nema po- 
litike nego ljubavi, jer su izvori ovih voda iz neiz- 
mjernosti. : 

I ko žive na moru, žive u višim sferama duše. | 
Na moru su ljudi drukčiji nego li na kraju. Na moru. 
je manje ljudske zlobe. I ko će da probudi u duši sre-- 
djene misli, neka ode na more, tamo će naći barem 
jedno zrno bisera. To pusto i nedogledno naše more 
slika je i prilika našeg života, beskrajna je to čežnja. 
našeg srca, jer u pogibeljima valova ima mnogo draži. 
Velika sreća u velikom miru je dosadna; opasnosti. 
su sladke voćke na granam života. U tim kušnjama 
valova snaže se i otvrdnu grudi, a život je strašan, 
pa srcu treba pored nježnosti mekoće, i čelika tvrdog 
za oluje svijeta. 

Shvatiti more može samo onaj, komu su pristu- 
pačne velike i duboke misli kao što je veliko i dubo- 
ko more. Stoga je narod naš u svojoj bujnoj fantaziji 
stvorio toliko zamamnog čara u pričama o moru. Naš 
narod priča da je more sveto i da se u neke dane 
svetačne ne smije u nj ništa bacati, priča o čudesnim 
otočićima koji dabježe od zlih mornara, govori o pro- 
kletim sikam i hridinam, moli se kad u luku stigne i 
moli se kod starih crkvica i križa koji su razasuti po: 
našim obalam, kao spomenici poginulih naših morna- 
ra. Nadalje čuju se pričanja o opasnim strujama, o: 
stanovnicima mora, o morskim djevicama, vilam i: 
vješticam, o duhovima utopljenika, o nebu, oblacima 
i o suncu koje lijega u more, o blagosivljanju mora, 

o bacanju dragocjenosti u more da se oluja utaži, o 
čudesnim zvonima sa morskog dna, radi kojih narod 
traži da se crkvene procesije vode uz obalu mora. Sva 
ta i slična pričanja jasni su svjedoci, koje bogatstvo 
misli i predrasuda. živi u narodu o tom pion ele- 
mentu našeg života. 

Tko bi mogao da spomene sve pjesme i priče o 
moru i čitavo biserje ženske lirične duše kod naroda 
našega. 

»Oj more duboko, sva moja radosti«, 

»Po tebi meni plovi cv'jet moje mladosti«, 
odjekuje popjevka djevojačka našim obalam i mori- 
ma i misao ljubavi naših djevojaka hoda preko valo- 
va i daljina. . 

| si$ 

Mene obogaćuje i sami pogled na more, i kad 
pomislim da je to jedan dio moje otačbine, čije su 
granice u beskonačnosti Oceana, onda se osjećam 
velikim i ponosnim, što sam sin zemlje, kojoj nema 
kraja. Eto to su one misaone visine do kojih se može 
samo morem doploviti. 


More nećeš nikad zateći nezaposleno, uvijek se 
miče, hoda, bojadiše i govori. Razgovori njegova mi- 
ra dublji su od buke valova; ja u tom čaru nalazim 
sve što mi treba. Moja otačbina ima ono što mnogo 
veći narodi ne imadu. Imamo more, pusto beskrajno 
more, imamo prirodu u njezinom purpuru, imamo 
svoje nebo, svoju zemlju, i svoje more. Tko ne shvaća 
to, taj nezna koja je njegova otačbina, i ne vidi riz- 
nice svog bogatstva. | 

Tko je bogate duše i vedre misli tomu otačbina 
daje svoje ključe da otvori njezine dvore i da vidi | 

čare i ljepote njezina uresa, koji će ga zadržati da 
ju ne ostavi. I mi koji smo rodjeni na ovim srebre- 
nim vodama hodamo, ali se uvijek povraćamo ovim 
našim mirnim, bučnim, bistrim, mutnim, slanim i 
zlatnim vodama. Mi se ljeti bacamo u njihov zagrljaj 
obasjani suncem kao kraljevi, a te vode nas miluju i 
hlade skupocjenim kapljam svojih bisernih dubina 
davajući nam ljekovitost svog zdravlja. 

Harmonično talasanje valova, i prijatni zvuk vje- 
. ira, koji morem dolazi, nosi nam izdisaje južnog cvi- 

jeća i mi razblaženi otkrivamo misli najdubljih du- 
bina naših duša, pa se tako kupamo u čarima slad- 
kog misaonog snatrenja. To su svetačni dani naših 
duša i radosti našeg opstanka. Tamo na moru su ne- 
iskopani rudnici naših sreća. Veličina naša leži u tim 
srećam, ona će nam biti najbolji izvor snagam za 
ličvršćenje ovog doma. 

Na obalama našeg mora diže se svjetionik, pod 
njim straža, koja u noći čuva naše pučine puste. 

Srbija je davno čeznula za morem kao za rodje- 
nim bratom, a Hrvatska oslobodjena klicala je Srbiji 
sestri: »Evo nam mora, evo nam perle našega sjaja, 
evo otvorenih puteva našoj slobodi, ovdje su naše 
sminule slave. Divne su obale naše, i tudja majka ib 
dljubi«. 

Onda je otačbina naša ko jadranska ladja podi- 
gla bijela jedra i zaplovila velikim morem povijesti 
nove. Nova je i zastava njezina ma pustim valovima 
svijeta, kontinenti ju iošte ne vidješe, a naša preko- 
oceanska braća proliše suzu ravno iz srca od radosti 
silne, kada je vidješe doći. 

Pošla je preko valova i vjetra u visoko more. 
Oceani su silni, snažne i mudre moraju biti i straže. 

— »Bio ti sretan i posvećen put u svjetove nove, 
domovino majko, najmladja kćeri slobode« —! 


Vjetrovi su pali, kiše utišale a tišine morske pri- 
pravljaju našim putnicima puteve vedre pod svjetio- 
nikom slobode. U našim lukama čekaju brodovi, naše 
su zastave skrojene za velika mora. Do sada su naše 
 ladje okovane okovima ropstva stenjale u lukama; 
mahovina se hvatala broda, danas treba da sušimo 
jedra, popravljamo kormila i čistimo brod. I ako su 
časovite oluje minule, treba na kormilu straža, oluje 
su česte a vjetrovi nepoznati. Budu li svedjer budni 
stražari na ladji, bit će nam jedra puna vjetra i sreće. 
Ne budemo li vječito budni, jedra će ostati prazna a 
ladja može da krene u greben. Eto stoga ti kličem 
Jadranska stražo, da si mi zdravo! Zastavu diži viso- 
ko a ljubav srca duboko! ' 

Otačbina treba pučine svijeta da raznaša plodove 
domaće grude. Našemu moru treba slobode, jer more 
je simbol slobode. More je okvir našega doma, slika 
mira i nemira. 

More, to talasajuće tlo, plivajuća domovina, put- 
nik je naših puteva i zavodnik naših staza. 

Na moru treba da straža trezveno misli, bistro 
oko gleda i budno bdije, jer more je nevjerno polje, 
nestalna cesta naših ciljeva, ona nam je žalost i ra- 
dost, dobrota i zloća, mir i nemir. Na njemu je naše 
veselje i naš strah, jer na njemu je užas i milina, bi- 
jes i tišina; silno i ogromno, nježno i dražesno otvara 

znam svoje strašive puteve i dalečine nepoznate i ne- 
vidjene tajne. 
> More je hranitelj i žderač čovjeka, najveći para- 
doks života i smrti. Dobar sluga a hrdjav gospodar, 
stara sfinga sa stotinu lica je ta slana voda naša. Ali 
sve jedno srce ga naše ljubi, jer ono je slika našeg 
Života, slika vječite borbe i mira. 
| Veličajnost je njegova silna. More je prostor bes- 
krajni, ravnica pusta, nedogledna voda, ogromni spo- 
menik velike tvorčeve zamisli. Eto to more je kristal 
naše obale, perla zemlje naše, ono je učitelj naše 
borbe i gimnastičar naše. volje, stoga vječno po njemu 
kruže misli naše kao ptice, koje ga ne mogu preletiti. 
More je vječito skladište naših čeznuća, pusta 
rijeka neizlivenih voda. Gospodar ladja, otoka, obala 
i luka, pustara silna, šamoća neizmjerna, drug neba 
i planina, otac riba i dubina, tekućina sunčanog zlata 
i rastopina mjesečevog srebra. Veliki hranitelj obla- 
ka, otac kiša i voda. Pusto more, pusta slika našeg 
. pustog života! 


To divno i strašno, velebno i grozno naše more 
treba gospodara. Tko će š njime da zavlada nego si- 
novi njegovih ladja, njegova kamena i njegova sunca. 
Svi mi koji živemo od mora, treba da čuvamo velike 
njegove vode, jer samo one mogu da otvore široke 
“vidike čuvarima naše slobode; obzorja su naša vedra, 
prostrana i silna na pogledu mora velikoga. Kod 
nas na moru stiču se snage i moralne vrednote za 
borbe života. Razmatranja njegovih daljina, dubina i 
širina uvijek mi izgledaju kao pričesti u velebnom 
hramu prirode. 

Bogatstvo misli na osamljenim žalima mora uz 
školjke, gdje valovi govore zemlji velike tajne. Tamo 
se veli da žive sirene; morske vile, nimfe, Oceanove 
kćeri, i Najade, vodene boginje rijeka, koje se spušta- 
ju moru. More je zlatna kuća korala, biserja i riba pje- 
vačica i strašna kuća hobotnica, morskih vragova, 
morskih vukova i pasa, domena riba što gutaju bro- 
dove. Eto tako je more naša pusta strahota i pusta 
ljepota. Tko uživa u snatrenju, tomu je more otac a 
zemlja majka. Po orizontima otvorenog mora možeš 
da bereš misli ko voće. Najveća djela čovječanstva 
stvorene su na moru. Najstarije kulture javile su se 
uz valove mora bijeloga. Naša prva kultura javila se 
na ovim obalam sunca. Kult mora je kult uma; stoga 
naša Jadranska Straža ima da slijedi utrte staze i 
puteve Dubrovnika, tog našeg sredovječnog svjetio- 
nika. | 

Pod nami čarobno more, nad nami nebo, sunce 
i vidici, daleke planine otoka, stražara Dalmacije 
divne. | | 

Oslobodjena slobodo naša, ti si pučina našega | 
mora, ti si Ocean, cilj naših mornara. Današnji će 
oblaci pasti s obzorja otačbine, jer će ih primorsko 
raspršiti sunce. Samo na moru ima prave slobode 
duha i tijela, more je samo silno, sve drugo je usko, 
Sitno i maleno. 

O, vi uskogrudni i sitničavi, sadjite na obale mo- 
ra, mi amo imamo za vas vidike nevidjene. Naši ori- 
zonti uveličat će vaše misli. U tim orizontima borave 
neizmjernosti, u njima ćete čuti glasove velikih poj- 
mova, koji gone sa čela crne oblake. More nas čisti 
od liudskih slabosti i mi postajemo vedri i blistavi ko 

perle morskih dubina, jer more je čistilište ljudske 
duše, a otačbina naša treba čistoće. Dodjite k moru! | 
More ruši svojom snagom portfir i granit, ali čovjeka 
uzdiže i liječi. S toga dobro kaže onaj liječnik kada 
veli: 

»K moru vi iznemogli radnici, djevojke i mla- 
»dići, koji nosite pogubne klice pokvarenih roditelja ; 
»k moru vi patnici škrofule; k moru vi kojima se ko- 
»sti omekšavaju, te ne mogu da vas nose; k moru i 
»vi dobre žene, što ste rastužene zbog neplodnosti ili 
»bolesti; k moru svi vi blijedi, slabi i iznemogli!« 

Tamo na morskom žalu naći će svaki, pa i najzdra- 
viji, okrepe životu u čistom zraku i u blistavim zra- 
kama sunca, u tjelovježbi i u nasladi života tog časo- 
vitog bezbrižja, koji toliko prija teškoj misli i umor- 
nom životu. Ništa nije tako vedro, čisto i drago kao 
more, beskrajno more; more nevidljivih dalečina, mo- 
re duboko, pusto i slano ko suze radosti i žalosti, mo- 
re čežnje, more daleke vječnosti. Danas sam gost 
sunca na moru da mi povrati mir i dade zdravlja, 
da me opere od sumornosti i tegobe. More je obilno 
a ne da se piti, njegov je zagrljaj milina a napoj gor- 
čina. More je otac zemlje, stvoritelj planina, brat sun- 
ca i rodjak zvijezda. Sunčani dvori su najvelebniji na 
moru, jer sunce je nadničar mora, ljubavnik slanih 
voda. Sunce je u tomu slično moru što sazoruje gro- 
ždje pa ga spali kao more koje odhrani mornara pa 
ga pojede. 

> More je podvornica otaca naših, tamo je ke 
naših pomrčina. 

Dubine morske u proljeću su zelene kao livade, ta- 
mo žive ribe, hraniteljice mornara, stanovnika puči- 

na. Kod sunca i mora su naša blaga, jer tamo je otač- 
bina. najdraža, tamo su puti njezini otvoreni u sve 
otačbine svijeta. 

Oblaci nad morem su valovi nebesa, jer vjetrovi 
morski gone oblake i valove istim smjerom u daljine 
vremena — u uspomene — u riznicu našeg srca. Kult 
mora i prirode, sunca i zraka mi ne poznajemo, sto- 
ga vidite prerano urezane na licu naših ljudi velike 
brige, zakržljala lica i preranu starost. Mjesto da stu- 
pimo k izvoru života,mi se izjedamo svagdanjim bri- 
gama, kao da ne vidimo veliko naše more to gumno- 
zdravlja gdje cvjeta radost. 

Suce i more su raskošni uresi naših strana i bo- 
ravnici naše atmosfere, stoga meka se naša svagda- 
nja jutranja misao sjeti one svete straže što na Ja- 
dranu od aždaje čuva to naše zlatno runo. 

Pribježište. 
Kad je ono počeo ovaj bič božji“) pO narodu, 


prosula se sSirotinja po varošima ko na sajmovima. 
Gonili. ih, psovali, zatvarali po općinskim zatvorima, 


dok jedan takav općinski podrum malo po malo ne 
postane tamnicom i pravim utočištem jadnika. Bila 


je to zapravo općinska konoba, prostrana, niska i 


mokra. Ulazilo se je sa strane pazara. Tamo je bilo 


smješteno svakovrsine stare : gvoždjije, rastrganih 


posteljina, slametine, dronjaka, uglja, komadja starih 


izcrvotočenih dasaka sa pustim kolonijama pauka i 
udavljenih muva. U uglu te općinske tamnice bio je 
uzidan dugi niz dasaka sa uzdignutim uzglavljima ; 
to su bile tamničarske postelje. Nad tim ležajima po 
zidovima vidjale se tamnocrvene mrlje satrvenih či- 


- mavica, a do njih slobodno hodali škorpioni sa svojim 
pustim kliještima punim ljutog otrova ko zmije. Jad- 


nici, sirotinja, potrebnjaci bili su tamo smješteni da, 
prenoće ili da se zaklone od vremena. 

Ta je konoba općini služila kao skladište i kao 
tamnica, pa sve što nije moglo da stane u općinskom 
uredu smještalo se u konobu. Taj se je prizemni pro- 


*) Rat 

stor zvao konobom dok bi se tamo smještale stvari, 
a kad bi tamo ljude slali, nazivali su to tamnicom, 
pa makar su tamo i pravednici sjedili. Na tom pri- 
zemlju bilo je prozora sa željeznim rešetkama i tom 
je jadnom boravištu to davalo tamničarski izgled. 

U jednom uglu tog podruma bili su općinski rat- 
ui standardi i zastave turske, bugarske, njemačke i 
austrijske, čim se je resila općina, kada su zvona — 
dok ih je bilo — navještala »njihove« velike pobjede. 
Općinski su se upravitelji ćutili sjegurnim uz zastave 
svojih saveznika i svojih davnih historičnih »prijate- 
lja«. Polumjesec je opet nakon nekoliko stoljeća za- 
lepršao nad ovom varoši, nad kojom se »ponosno« 
diže munara i džamija — danas crkva Sv. Ante Pa- 
duanskog — taj najljepši simbol našeg historičkog 
položaja fronte medju »varvarskim« Istokom i civili- 
zovanim Zapadom, medju Byzantom i Rimom, polu- 
mjesecom i Krstom, medju Portom i Venecijom. 

Taj općinski podrum diže se uzduž davne konja- 
niček mletačke kasarne. Kako je ovaj rat mnogo toga 
promjenio to je općinski podrum-tamnica izvrgla se 
u sirotinjsku kuću, u pribježište i utočište ubogih. Sve 
što je od glada na ulici palo ili pod krovom nadjeno 
gladno, iznemoglo, sitno, sve potrebno ubogo zapu- 
šteno i sirotno našlo je mjesta u tom podrumu; sav 
izmet ljudskog društva, odpadci civilizacije, ušljivci, 
gladnici, potrebnjaci svih kategorija nadjoše mjesta 
u tom smradnom utočištu, pa si pored sitne siročadi 
tu mogao opaziti staraca, prosjaka, pijanica, bludni- 
ca, idiota, padavičara i ludjaka. Djeca, odrpane siro- 
te, živući glad, slike ratnih strahota, aveti, živući ko- 
sturi, ta gladna ljudska »paščad« imala je čast, što 

je postala gostom ratne kuhinje Njezine Preuzviše- 
nosti Gospodje Namjetnikovice! 

— Arme Leute — uboga čeljad! žalili su naši 
gospodari te naše potrebnjake, tu pustu sliku našeg 
robstva i sužanjstva. Naš slavni općinski podrum 
postao je lukom pustolova, spasom propalica, utoči- 
štem siročadi i pribježištem svih naših jada i nevo- : 
lja; i oni koji to skriviše imadoše podle smionosti da 
dodju požaliti svoje žrtve tugujući tobože nad našim 
uboštvom. | 

Kad ta pusta gospoda, »počasni gradjani« te si- 
rotinje, jutros odoše, stiže tamo i jedna starica, bije- 
la, kratkih kosa, ošišana kao ovca. Stala je na nogam 
ispravna pružena kao uskličnik užasa, koji ju je tamo 
doveo. Bila je odjevena starinskom izvezenom no- 
šnjom naših krajeva, slika njihovog upravnog ubo- 
štva i našeg nacjonalnog bogatstva. 


U tom čudnom kolu jadikovanja plesala je lu- 
djački ples jedna mlada seljakinja. Taj ples praćen 
kantilenom našeg bolnog planinskog ojkanja bio je 
najsumornije nastrojenje cijelog tog prizora. Ona je 
skakala po tlu tog pribježišta izgledajući strašno po- 
put furije. Jeza te obuhvatala gledajući ju. 


— Tko može tu da pleše u tom strahovitom do- 
mu, tko je to što se raduje tolikom čemeru? Bila 


je to mlada majka sa dvoje nejake djece, kojoj je muž 


poginuo od prvih pušaka što pukoše na istoku. Ja- 
dikovala je sama sve dok joj se jadikovanje nije pre-. 
okrenulo u smijeh-1 skakanje. Sada se ceri i obigrava 
a ne zna ni da žive; mrtva duša, što je od jadikova- 
nja šenula umom. 

U jednom uglu opažaju se tri sirote, jedan brat | 


i dvije sestre. Jedno se uz drugo priklonilo i toplinom 
svojih tjelesa jedno drugo grije, a do njih jedna crna 
kukavica, za koju se nije znalo ni tko je nit odakle je; 
gladno, nijemo stvorenje sa dva oka, koja pitaju, sa 
dvije bespomoćne ruke i sa jednim ustima, kroz koja 
se već dugo nije ništa spustilo u praznu utrobu. 


Ladai A pusta djeca, što se bješe tamo razasula: 


bez otaca i majaka bila su kažnjena radi svoje siro- 
tinje da tamnuju u toj tamnici savremenog dobročin- 
stva, u tom kulturnom djelu neke čudne samilosti. Pa 
kada ih posjetih, za srce me ujedoše te slike neizvje- 
štačene, već vidjene uzidane u toj zgradi čemera. 
Pred vratima iog pribježišta stajaše crni mrtvač- 
ki lijes. Djeca su tamo boravila, strašila se tog po- 
kojničkog drvenog sanduka, bježala od njega i pla- 
kala; a oivrdnuti nevoljnici zbivali šale sa tim svo- 
jim »kućnim namještajem«. Nekoji su znali pri jelu 
sjediti na tom crnom sanduku, drugi su opočivali a 
neki su čak i spavali sladje nego li na postelji. Uboga 
djeca koja su neprestano slušala razgovore o smrti od 
nevolje; o smrti od gladi, o smrti na moru u zraku i 
na kopnu, svagdje samo 6 smrti, privikoše se malo 
po malo tom crnom zavjetnom kovčegu, koji je stao 
pred ulazom pribježišta. Taj drveni grob, nije više 
nikoga od stanara strašio, pa je tako jednom bio upo- 


trebljen za jednu desetgodišnju djevojčicu koja že # 


preminula u tom tužnom boravištu. 

Mrtvo djevojče smjestiše pod stare dubove u 
jamu i pokriše zemljom. 

Drugih se troje odmah javi da dodje na njezino 
mjesto u tamnicu. No trebalo je moljakanja i prepo- 

. ruka da primiš blagodati te tamnice. Pridvorje i vrata 


te tamnice bila su uvijek širom otvorena, i nije bilo 


“straha da tko iz nje pobjegne. Iznimno bude pri- 


mljeno svih troje prijavljenih, te ti novi došljaci tako 


povećaše broj ovog golemom sirotinjskog jada. Za 


nje ne znadosmo dok su se raštrkani po pustim na- 
šim selima davili svojim jadom. Sada stigoše. tu i le- 
žali su jadnici na mokrom tlu te naše tužne zemlje i 
pokrivali se svojom golotinjom. Nit se svlačiti nit se 
oblačili. Klale ih uši i glad ratne kuhinje a samilost 
prolaznika bila je porugom, pa je ona mrtvačka kap- 
sa na ulazu bio najljepši okvir tim crnim slikama. 

U knjigam ratrie kuhinje dnevno se pisalo koliko 
ih se je odhranilo, a kako su jedni odlazili a drugi do- 
lazili, tako se nije moglo znati, koliko ih je ratna ku- 
hinja odhranila za ovaj, a koliko za onaj svijet, ta i 
onaj svijet ie za ljude k6 i ova tamnica u kojoj uo: 
rave! 

Taj hotel slednik noćni azil, utočište mara 
sabrao je čitav jad naših ulica i naših koliba. Bila je 
to prava izložba sirotinje, zbirka nego prava kli- 
nika pustog uboštva. 

Često sam tamo zalazio da vidim te naše žive 
slike. Opažao sam i gledao tu golotinju, bosotinju i 


sirotinju i pokazivao djeci svojoj taj pusti čemer, od- 
gajajući ih tako u samilosti, koje mi za naših dana 


toliko trebamo. Djeca su i sama hodala tamo i gleda- 


la, pa bi gdjekad prestrašena hrlila maičinom zagr- 


ljaju od straha. Djeca ne mogoše shvatiti to veliko 
djelo kulturne samilosti i ratne skrbi. 
Jutros mi je mala kćerka priobćila njezin razgo- 


vom sa jednom malom stanarkom tog pribježišta. 


s 

— Znaš, pape, ona mala što tamo boravi, sjedila 
je danas u pridvorju pribježišta i jela uši s glave; ja 
ju upitam zašto to ona čimi, a ona mi na to odgovori: 
»Oni jedu mene a ja jedem njih«. 

Protrnuh i nehotice otme mi se usklik: 

— »Otvorite se grobnice puste, i prožderite taj 
pusti jad!« 1917. 

Zakon. 

Jednog zimskog jutra sašao je otac sa tegotnog 
posla k djeci svojoj, da im hljeba i pure pruži i da ih 
ogrli. Djeca kao djeca gladna volila puru nego zagr- 
ljaj očev; a jadni otac blistao srećom gledajući nji- 
hovo blagovanje. ' 

— Gladne moje ptičice male, gdje vam je majka? 
upita otac. : 

Otišla je u drvlje po ogradam. 

Zima je — mislio je otac, pa je i dobro učinila. 

Po selu učestale kužne bolesti, glad i led. 

Dodje majka, zažge glavnju, ognjište zablista a 
toplina domaćeg ognjišta uz blagovanje bila je ko raj 
Života djeci i roditeljima. 

Tako su oni blagovali sreću grijući se u toj teškoj 
zimi zahvaljujući Bogu, što ih je zimus od bolesti 
sačuvao te po selu hara. 

Kad naglo iz daleka pročuju se daleki glasovi 
gladne paščadi, što viju po noći. 

Otac, majka i djeca nasluškivali i strepili. Gla- 
sovi dopirali sve to bliže, a u kolibi obiteljskoj nemir 
rastao. | 

Glasovi čuli se sada u blizini. 

Djeca se skoče k roditeljima u zagrljaj, kad na- 
glo udariše kamenja u prizemni pendžer. 

— Otvori, zaurliče jedan glas. 

U kolibi sve zastrepi. 

— Otvori — zaurliče još jače drugi glas. 

— Tko je, odgovori presenećeni otac. 

— Tko je, tko nije, otvori. — 

— Ne otvaram, <iok ne kažete tko ste, odgovori 
odrješito starješina. 

— U ime zakona otvori! 

— U ime kojega zakona? 

— U ime našeg — — — 


— Razbojničkog, je li — i skoči k polici Starić: : 


šina, da dohvati dvocjevku. 

— Tko je, tko ste, u ime kojeg zakona dolazite? | 

— Ronda i lugari, u ime općinskog zakona otvori 
. — čuo se je umilniji glas. | | 

Kad je to kućni starješina čuo, pokori se, otvori, 
i položi uz pendžer dvocjevku. 

— Tko ste — božji bili! Što vas je po ovoj noći 
amo dovelo takim mahom! 

— Poštenje tvoje kuće, ozove se arambaša. 

— Poštenje moje kuće?!... i opet zahvati sta- 
rješina dvocjevku. 

— Moja je kuća uvijek poštena bila, pa poštenim 
pošteno i dvore otvara. 

— Gdje ti je žena — upita na pragu arambaša. 

— Gdje mi je žeria? Kakvi su to opet divani? . 

— Žena moja je u kući svojoj ko i svaka nrava 
majka. 

— Gdje je bila od podne? 

— Gdje? U drvlje. | 

— U čije drvlje? 

— U čije, u svačije, u općinsko, u sirotinjsko, a 

gdje bi, kamo li bi? 

— Gdje bi, kamo li bi — — — to mi ne znamo,,. 
tvoja je žena uapšena! | 

— Ženo, hajd spremaj se, da zakonu odgovaraš. 

Žena prestravljena zurila je u te ljude k6 u pa- 
klene nemani, nije znala nit što da reče, nit što da 
čini. & | 
Riječ zakon u ustima onih ljudi ju je strašila ko 
bljesak u rukam tamnog neba. 

Otac je drhtao snebivajući se i tješeći djecu, što | 


su cvileći grlila koljena oća svoga. 


— A čemu druge žene iz sela beru grm za ogrijev. 
— osmjeli se upitati prestravljena majka. 
= — To su tvoje nestarosti, ti moraš s nami. 

— Da, moram, jer sam sirota, jer glavaru i aram- 
baši dara nemam, a gdje dara nema, zakon je krvav 
za jadne sirote. 
> Arambaša se uskomeša i stade naredjivati rondi | 
i lugarima, da je povežu. | 
-.  Starješina silom utiša u sebi svoj bijes, pa će im . 
mirno: 

— Ljudi božji — dajte se razlogu — ako je moja. 
žena kriva, krivnju će platiti, tužite ju, vi ju po ni- 
kakovom zakonu ne smijete zatvarati, tužite ju, mi- 


 losti ne pitam. Samo pitam, koji je to zakon, koji na- 


laže zatvoriti majku troje nejačadi, što ih je ogrijala, | 
da ne poginu od leda. | 

— Ne vrijede tvoje bajke, s tobom mi nemamo 
što da govorimo. | 

— Ženo, hajd, ili ćemo te povezati. 

. Djeca sad jače zacvile, a ocu su pucale grudi. 

= Majka je plakala gledajući svog čovjeka, neznala 
što da čini. 

U ime zakona — u ime zakona, odjekivalo je ko- 
libom. 

— U ime kuće i djece moje izadjite, okosi 
se otac, pripravan na smrt. 

Rondari i lugari oboružani skinuše čke S ra- 
mena, te ih naperiše prama grudima oca, koji im je 
prijetio. 

Otac branio svoje gnijezdo, svoju drugaricu, g0o- 
nio došljake dok iz crne noći ne zazviždne tane što 
okrvavi i rani oca branitelja. 

Zločinci odoše — — — — — — — a prestrav- 
ljena dječica strepeći pitala roditelje: »Što je to za-. 
kon?« — nije li i to možda jedna od onih kužnih bo-. 
lesti, što po selu haraju? 

Slijepac. 


Znao sam nekog slijepca, rodjena od majke srp- 
kinje a od otca hrvata. Bio je slijep od rodjenja. Oči 
su njegove bile prazne i puste udubine pod visokim 
čelom koje su upadale i tonule u duboke kosti do 
moždana. U tim predjelima opažale se tmine. Preko 
praznih očnih šupljina padale vedje kao zastori sru- 
šenih dvora. Glavu je dizao visoko k nebu kao da sa 
tim svojim očnim tminama traži u beskonačnosti iz- 
gubljene svjetlosti, svoja pogašena sunca. 

Danas sjaje suce, reče mi, jednoga dana. 

— DA, sjaje, odgovorim mu ja. 

— I ja dobro osjećam njegov oganj. A kako 
sjaje? | 
— Vatreno kao sunčanik. | 

Slijepac proplače. Iz šupljih tamnih dubina pod. 
čelom kapala je neka vodica, koju kod zdravlja očiju 
nazivaju suzam. 

— Čemu plačeš, upitam ga. | 

— Biti rodjen u zemlji sučanoj a ne viditi sunca, 
teško je slijepcu naših krajeva. Oba su mi oka slije- 
pa. Slijepo mi je oko desno i lijevo, srpsko i hrvatsko, 
majčino i očevo. 

—. Ne vidim ništa, ne vidim našeg sunca ni ži- 
vota. 

— Ne vidim svjetlosti, ali ju osjećam, ne vidim 
otačbine, ali po njoj moje noge stupaju. 

Shvatio sam njegove suze i pustio sam ga da go- 
vori. Njegov razgovor bio je sladak kao da ga bere iz 
riznice svoje sljepačke mudrosti. | 

Onda je dirnuo kajde, pod njegovim rukam orgu- 
lje su plakale. Taj slatki plač glazbe bio je miliji od 
sreće, ta glazba bila je puna topline, kao da je devet 
ugrijalo sunaca. Nitko mi nije u životu tako srce ste- 
gao kao one kajde, koje su bile sladje od poljubaca 
prve ljubavi. 

Plač orgulja pod njegovm rukom bio je plač duše 
za vidjenjem. 

Taj slijepac bio je veleban na otoku svoje misao- | 
ne samoće, ja sam ga žalio jer je bio sam u svojoj 
tmini, osamljen 'u svojoj prostranoj duši. Tmine svo- 
jih očiju rasvjetljivao je suncem svoje duše i radošću 
svog motrenja. Tamo iza izdubljenih očiju i povalje- 
nih zastora, njegove su livade cvale. Sve jedno ja sam 
ga žalio. A kad je on to shvatio, uspravio se i pono- 
sno izrekao: | | 

— Ja nisam ojadjenik ni nesretnik, ne žalite me- 
ne, ne oplakujte mene, jer ja žalim vašu sljepoću, pa 
mi stade ovako da priča svoj najstrašniji san: | 

— Jednog mi se dana snilo da sam progledao. U 
tom snu vidio sam sve strahote ratnog života. Gledao 
sam puste povaljene i sagorene kuće, podavljenu 
djecu i oskvrnute majke. 

— Blistavilo sunca bilo je strahovito, oči su mi 
kapale krvlju od poraznog vidjenja. U tom crnom snu 

gedao sam rodjenu braću kako se kolju za volju ne- 
prijatelja. Onda mi se teško iznemoglu prikaže bistro 
sunce i vedar divni svijet. 
 — U snu sam dobro razabrao da je to naša slo- 
boda. More je bilo tiho a zora je.bila zarudila. Kad 
naglo pod tim suncem i u toj slobodi opazim da ro- 
djena braća nastavljaju borbu, i kad sam vidio da su 
ti ratnici moje slijepe oči, zenica oka majke moje i 
zenica oka otca moga, tako sam se prestrašio, da se 
stadoh moliti Bogu da mi opet oduzme vid. 
— -Kad sam se probudio, bio sam sretan što sam 
slijep. m. 1924. 


III 


Brzet. 


Malo podalje Omiša, ponosno se popela planina 
Borak. Pod tim orijaškim kamenom voda brzica pro- 
lomila je jednu gorostasnu hridinu i kroz pukotine 
kamena ključa, vrije i pljušti žubor-voda žestinom 
vodenog bijesa, rušeći se kroz korito crnih stijena 
da se umiri u ravnicam pustog mora. Od izvora do 
ponora te vode jedva je dvjesta koračaja. To nije ni 
rijeka ni potok, već vodopadja, planinsko vodotočje 
i putnički vodopoj. Kad zaintanče velike vode udje bi- 
jes u tu potočinu, pa ti se čini da je to izvor rijeke, 
koja se pjeni, ruši i valja kamenje. 

Kod jedne naklonjene uzvisice zahvatiše ga naši 
stari i svrnuše mu ljute žamore u ogradjeno gumno, 
a sa tog gumna odvedoše mu vode u žljebove, da im 
samelje ono malo žita, što im kamenita zemlja daje. 
Kroz žljebove voda riče, mlini melju. 

Mlinar je sve to lijepo navrnuo na svoj mlin, 
pa voda ključa, trče i šara. Oko vodenice izdubljeni 
su kladenci a ocjedine padaju i pune ih vodom. 
To je možda koja ponornica, zabludjela voda iz 
bazena rijeke Cetine. Ta voda što bije iz kame- 
na provire i dere pa se žuri i pada na valove. Ime 
mu je Brzet, ime uzeto iz čistog jezičnog izvora nje- 

govih bistrih voda. Ubrzano trče a put mu je tako 
kratak. Od izvora do ponora samo jedan čas, kao da 
je došao tamo da pomakne mlinove da nam samelje | 
ono kruha svagdanjega i ode u more, izčezne kao da 
ga ni bilo nije. Ta rječica, taj potok je*brzak, brzeli, 
brzić brzonja Brzet, proleti i nestane. 

To je bio prvi mlin mog djetinstva, prva godeha 
sila naših planina, prva idila, prvi posjet predgradju 
malenog grada. Nakon četri decenija povratih se tim | 
vodam i uspomenam. Tamo nadjoh dvorac i perivoj 
prijatelja Palavršića. Sazidao je nježno domaće ognji- | 
šte pod: tvrdim kamenom na izvoru života, gdje 
boravi svoje lijepe dane uz svoju plemenitu gospodju 
i milu djecu i gleda preko mora svoj rodni kameni 
otok Brač, koji se otrgao od naših planina i usidrio 
pred Omišom, našim ljubljenim gradom da ga brani 
od oluja i vremena. 

Danas više mlin ne melje na Brzetu; danas 
tu nema ni vode, samo za to, da se sjetimo kako sve 
brzo odlazi u more zaboravi kao Brzet. Život, koji 
bježi brzetskom brzinom, ostavio mi je toliko sanaka 
i lažnih obećanja. Sve. je otišlo u. more, u prošlost u 
zaborav. Potok je sad prazan. Brzet ne brzuje, jer 
danas u njemu nema ni kapi za napoi. 

Nekoć sam na tom potoku prao slatko groždje s 
očeva vinograda, na Ratu, današnju gorčinu ne mogu 
da perem, nema tamo više vode, koja bi ju odnjela, 
sva je slatka, živa voda istekla sa djetinstvom. 

O protekle vode, sladki napoji moje mladosti. 
Nema vas više! ...Nema....vas...više.... 

1924 

Zakučac. 


Poljička je visoravan presječena rijekom Ceti- 
nom, koja je svojom elementarnom silom otvorila 
sebi put kod Omiša, razcjepišvi Dinaru od Kozjaka 
kao da je ta silna rijeka htjela pokazati samom moru 
svoju ogromnu snagu. Ta strahovita romantičnost, taj 


kolosalni prolom kamenja uzdiže se kao dva obeliska 


davnih vremena, kao dvije piramide vječnosti. Taj 
okomiti, strmi suri kamen, boravište orlova, služi ri- 
jeci kao ulaz u veliko more. Rijeka danas tamo tiho 
i skromno prolazi, kao da ona nije počinila ono 0g- 
romno geološke djelo. Zadješ li tamo šetnjom, stojiš 
pod tim ogromnim strminama kao sitni crv diveći se 
dimenzijama, snazi i veličini pustih prirodnih pojava. 
Kad prolaziš kroz te velike cetinske dveri, čuješ 
ponavljanje vlastitoga glasa, javlja se jeka, pa ti se 
“čini da su davni, tajni, skroviti ljudi posakriveni u nu- 
trini toga tvrdoga kamenja, a pjesma tamo struji u 
raznim ponovljenim odjecima kao pjevanje planin- 
kinja vila. 
Neko posebno osjećanje, neki čudni novi svijet 
ćutiš u tom kraju. Nigdje ne osjetih zamamnije jeke, 
tajnovitijeg razgovora kamenja. A kad ti k tomu oži- 

vu sve one djetinjske uspomene rodjene pod tim goro- 
stasima, onda se prenosiš u junačka vremena onih 


 tvrdjava, što su porazbacane po kupolama tih surih 


stijena. Cetina se tamo vijuga i prolama medju pla- 
ninama, kao da joj je taj kamen bila neznatna za- 
Dpreka. Koliko puste buke, lomljave i vode, klike stra. 
šnih orijaških ratova nije ta rijeka vodila, dok je sebi 
prorovala taj divni prolaz. Najbolje će nam to kazati 
Gubavica, koja još i danas vodi orgije proti klisu- 
rava Zadvarja. Nego Gubavica je nešto smirena ljud- 
skom rukom, koja joj je dala umjetno korito, da svoj 


trud posveti napornom radu, te da osvjetli i prosvjetli 


starodrevni grad Omiš, koji njezinim dolaskom: posta 
gradom svjetlosti i industrije. | 


Kad mimoidješ te klistire, udješ u dolinu Cetine 


i pukne ti pred očima bajoslovni prizor jednog Edena, 


Adamovog zemaljskog raja. Taj divni kraj zove se 
Zakučac, malo selo velike ljepote. To je kraj stvoren 


za uživanje. Iza orijaških epičkih stijena, eto. zamam- 


ljivog liričnog zakutka intimnosti, pravi kontrast. Sa- 
ma poezija i procvalo cvijeće, dolina se prikrila zele- 
stilom a potoci protekli, da neznaš kud bi gledao. Kad 
je Bog stvorio čovjeka i dao mu ženu, postavio ga je u 
takav kraj, da obljubi svoju lijepu zemlju, svoju slat- 
ku postojbinu, i ako je u toj divnoj prirodi nikla lju- 


bav, ona je bila plod te prirodne ljepote. Cijela je do- 


lina u orijaškoj kotlini. Prosule su se daleke pusie : 
livade pune zelenila i voća. Višnje se crvene krvave 


kao djevojačka usta i rese ono pusto zelenilo. Jabla- | 


ni, ponosni glasnici vode, dižu se visoko, a do njih 
vesela djeca tešu iz njihovih grana svirale da zapje- 

vaju kao slavulji. Sav taj prizor resi sunce, toplo bli- 
stavo sunce, ures naše zemlje. Sunce hoće da zapane 
a njegov je zapad tamo tako lijep. No 


Po puteljcima susrećeš procvale šipke sa svije- 
tlim crvenilom i procvale jagode sa ružičastim lati- 
cama. Amo i tamo raspojasili se hrastovi ogrljeni br- 
šljanom. Hrastovi naši, sveti simboli naših poginulih 
junaka za slobodu ove divne zemlje. To polje oko Za- 
kučca nasićeno je potokom, što se niza poljičke kli- 
sure cijedi kao rijeka Stix u Danteovu paklu i natapa 
to plodno tlo tako bujno obraslo. Rekao bi, ovo je pe- 
rivoj koje davne slavenske kraljice i hodajući tamo 
osjećam kako se iz ljepote tog našeg predjela od- 
krivaju tajne naše ljubavi za otačbinu. Kamenje 
bilje, vode, cvijeće, čempresi, konoplje, paprad, zvo- 
nik, kadulja, potoci, planine, livade, rijeka sve to resi 
sliku ovog kraja, mi gledamo i uživamo u ljepoti 
naše zemlje i dražesti ovog prvog proljeća slobode. 
Hodajući dolje prama selu susrećeš lijepe seoske ka- 
mene dvore, u kojima obitavaju naši ljudi. Govore či- 
stim našim planinskim jezikom. Iznad tih seoskih 
kuća na uzvisici bjelasa se skromna crkvica, to je 
naša Gospa, koju Omišani slave dolazeći na te zelene 
livade da se goste, kako to samo oni znadu. U selu je 
mali mostić iznad potoka i on sliči mostarskome 
turskom mostu. Zaledje sela su opet klisure, niz koje 


teče potok Ilinac i gubi svoje vode u volje i kamenje, 


da podje s rjčkom u more. Jedan je miaz toga oto- 
ka uzet za Omiški vodovod, i tako taj mali Zakučac 
poji svježom vodom naš ponosni drevni grad Omiš. 
Tamo prama Javornici dižu se velike aluvijalne na- 
slage, po kojima Zakučani sade vinograde na stepe- 

nicama što vode u visoka Poljica, pod klisurasto 
stijenje. | m. | 
Dugo smo se još divili tim krasotama i na koncu 
žedni napismo se svježe vode ravno s izvora naše 
zemlje. >| 1919 

Ljubica. 


Nije to kćer našeg susjeda, već kćer zemlje i 
sunca. Malo cvatuće stvorenje, najdraži miris našeg 
tla, osamljeni cvijet, što raste pod trnjem ograda i kod 
drača vinogradskih. Cvate po samoćam u koje zalaze 
nesretne ljubavi. To je cvijet nizine, skromnosti i 
dobrote. Tko da ne ljubi to maleno cvijeće, koje svo- 
jim bogatim mirisom tako otmeno tuguje. Te sitne si- 
rotice razbacuju raskošje mirisa kao bogate imućnice. 
Tko da ne voli one malene stidljivosti, skrivene pod 
busenjem drača, zastrte lišćem nepoznatih biljaka? 
Cvijetne su im latice tako malene, da jedva na sebi po- 
nesu teret jedne kapi rose. Ubogo biserje, mala skri- 
vena bogatstva lijepe dobrote. One razbacuju i posi- 


Dlju pelud po atmosferi, i prve javljaju proljeće. »Lju- | 


bica je sama rekla da je prvi cvijet od ljeta«. 

Eto ni ljetos: nam ne zaboraviše doći, tačne su 
kao zvijezde. Ne znadosmo više za njih, i kad se i ne 
osjetismo da je zima na izmaku, one se javiše miri- 
som, kao da su htjele reći, kako još ima ljubavi na 
zemlji, kako nježnost još nije poginula posred tolikog 
zla. 

... Ako želiš svojim ponosom da udariš glavom u 
nebesa, malen si, prikloni se ljubici biti ćeš draži. 

Skromnost i nizina ljubičina isto je tako slatka kao i ' 
miris njezin. To je sitni komadić krasote svemirske, 
ponos proljetnog jutra, radost rose, zrno vječnosti i 
sitna ljepota crne zemlje. Ta krasota proljetne svaki- 
dašnjosti nikad ne umara, govori osjećajem ko djeti- | 
nje suze, kao glazba mirisa i eter zemlje. Koliko po- 
nosnih visokih estetičkih cvjetova, što se bane po kra- 
ljevskim baštam, zavide mirisu tog mudrog cvijeta? 
Taj sitni cvat, taj modri cvijet, nema ni svog viteza, 
ni svog leptira ni ljubavnika, možda mu je priroda 
dosudila samo ljudsko srce, pa se za to taj cvijet na- 
Zivlje cvijetom ljubavi, »viola amoris«, ljubica, koja 
mnogo poučava svojom sitnom ljepotom i malenom 
skromnošću. Ljubičin je miris izraz i čežnja za dušom. 
koju ljubi, pa stoga ljubavnici kad si medjusobno da- 
rivaju srca, vrše to simbolično, darivajući se ljubicam, . 
Simbolima osjećaja, pahuljicam dražesti. 

Kad se kroz šikarje provlačimo, kad nas drače 
bodu ljubica se javlja. Ona je uvijek tamo gdje tre- 
ba dobrote, njezin nas potok napaja, njezin nas mi- 
ris opaja. Ona nam se tako sama od sebe podaje bez 
tegobe, jer nije oboružana ni trnom ni dračom ko 
sestra joj ruža, ona je čista, dobra i bezazlena. Mehka 
ko pamuk i lijepa ko umiveno seljačko dijete. 


Ona je tu gola golcata i sama sa svojim. zelenim 
- lišćem uz crnu zemlju, uz majku našu, da se mirisom: 
javi, kako bi je lakše našli kod potoka gdje izviru 
vode, grudi naših planina. 'Ona je tu da proslavi moć 
zemlje, da mirisom miri, ljepotom da pjeva, da ukra- 
šuje prirodu, da nam se raduje, da javlja ljeto i resi 
proljeće. 

Tko čezne za njom, i tko ju podigne, tomu dade 
najljepši dar svoje mirisave smrti. To je ubogo dije- 
te orne zemlje i sirotna kćer sunca, pastorka proljeća, 
malo stvorenje velikog stvorca, sladka pepeljuga, 
ljubovca kraljeva sina. 

To je najsrdačniji cvijet, čašica rosne suze; do- 
bra kao klas pšenice koji nas hrani, i mila kao trava 
otava, koju janjci pasu. | 

Ljubičin skromni miris dopire dalje od mirisa 
ponosnog helionthusa -— suncokreta, pa se medju 
cvijećem govori; da će ljubica oteti ruži kraljevstvo. 
Eto takovu je ljubiću ljubio naš čovjek, i bio sretav 
njezinim bogatim uboštvom. , 

1923. 


420 ž 


 Osamljenik. | 


Skoro sam upoznao jednog čovjeka, i kad sam 
ga upitao kako se zove, reče mi, da imena nema. A 
kad sam ga dalje pitao, ovako mi je odgovarao: 

— Odakle si? | 
— Iz Vukova sela. 
— Gdje stanuješ? 
 — U planini. 
— Koji su tvoji roditelji? 
— Ne znam ih. 
— Što si, čim se baviš? 
— Čobanin. 
— Što posjeduješ? 
— Trideset ovaca i jednog psa. 
— S kime boraviš? 
— Sa svojim blagom. 
— Kako živeš? 
— Svakako. 
— Gdje spavaš? 
— Pod vedrim nebom. 
— Tko te krpi? 
— Drača. 
— Tko te pere? 
— Kiša.. 

— Tko te suši? 
— Vjetar. 
— Tko te napaja? - 
— Potok. 
— Tko te hrani? 
— Ovca. 
— Tko te ljubi? 
— Pas. 
— Tko te mrzi? : 
— Čovjek. | 1924. 

Poslanica braći u Americi. 


. Bog nas je postavio na studeni kamen našeg kra- 
ja, da ga grijemo i ljubimo, a tko je daleko, da mi- 
slima poleti amo k nami, jer nam je Bog dao otačbi- 
nu, da ju uživamo dok živemo. | 
Jedan umnik veli da je more ključ sviju zemalja. 
]I vi ste tim ključem naše otačbine otvorili sebi oce- 
-anske pute i otišli u novi svijet. Ali ako je u novome 
Svijetu bogatstvo nije duša; .ona je ostala u uspome- 
nam djetinjstva na domaćem ognjištu, na majčinom 
krilu. Eto s toga Vam danas na ovoj.stranici užižem 
badnjak vaše kuće, da se ugrijete u tudjini, i da poli-. 
jete vinom ljubavi ove stranice, koje će vas zateći u 
dalečinam. »Pučka Prosvjeta« je naša ptica selica, 
koja sabire osjećaje otačbine, da ih na svojim krili- 
ma ponese vami, naše drage ptice odseljene; ona je 
duševna veza izmedju naših krajeva i vaših daleči- 
na. Danas vam ona nosi pozdrav vaših kuća i vaše 
otačbine. 2 
Svima vama, daleka braćo, sretno novo ljeto! 
Pozdrav, sreću i vami, braćo, koje je ljudska neprav- 
da otrgla iz sklopa našeg kraljevstva. | 
Prije nego sam Vam stao da pišem ovu posla- 
nicu, obašao sam otačbinu. Prolazeći kroz visine, 

oblake i kiše, došao sam na vedro polje, zahvaljivao 
sam Bogu, kad sam vidio da su se sve tri naše goruće 
zublje složile u jednu, pa da je tako naša svjetlost 
svjetlija, i naša otačbina mnogo ljepša, nego kada ste 
ju ostavili. Dodjite da ju vidite, ili sjećajte ju da je 
ne zaboravite. Ona danas ima za vas mnogo darova, 
ima pustih šuma i novih rudnika, otvorenih željezni- 
ca i polja osamljenih. To ona daje oslobodjenim sino- 
vima, svojoj radišnoj djeci. 

Neki dan je hiljadu devetstotina i dvadeset i peti 
put zasjala jedna zvijezda. Na taj smo dan užegli 
badnjak, sveto drvo naše zemlje, jer se tada rodio 
Bog naše sreće. Na taj veliki dan rodjenja čudesnog 
Djeteta mudrosti, slavili smo slavlje Betlehema — 
Rodjengrada osjećaja. Ja vam to spominjem da ne 
zaboravite djetića Isusa ni svog rodnog Betlehema. 
Jao si ga čovjeku, koji se ne sjeća vjere otaca svojih 
ni svoje rodne kućice. Teško ti ga zaboravniku maj- 
ke svoje, jer kod majke je toplina, u tudjini je led. 
Pojata božja je pećina dobrote, kuća naših sretnih 
boravaka. Božićni dani su dolaznici pravednosti kao 
planinski potoci iz vedrih oblaka. Svi putevi vode u 
tudjinu, a sve tudjine gone u otačbinu, jer majka je 
majka; u duši srce ima glavnu riječ. Kod nas i stu- 
deni kamen ima za vas više srca, nego li ledena tu- 
djina, jer otačbina je roditeljka, koja uvijek svoje 
dijete zagrljajem čeka. | 

Naša je otačbina puna bistrih izvora: božjih, a 
jaslice Djetića ljubavi su najsladji napoji žednih. Ta- 
mo su čaše nebeske, da se utaže žedje zemaljske, jer 
Božić i novo ljeto su vedra svanuća divlje zime. 

Danas je kod nas puno sjaja od trojednog je- 
dinstva božjeg i trojednog jedinstva narodnog, od ra- 
dosti blagdanske, slobode narodne i sreće duševne. 

Moja najljepša želja k novoj godini vam je ta, 
da ne izgubite ni jednog dana utaman, jer čim više 
posijete, više ćete i požeti, a čim više poženjete, 
više ćete i posjedovati, a čim više posjedujete, veća 
ćete dobra djela moći da izvršite, ne škrtarite ni ru- 
kom ni razumom. 

U našem je srcu podignuta zgrada vjere, bašti- 
nili smo ju od naših predja. To je prirodni pojav na- 
še duše, tko ga ne osjeća, taj je nesretnik, kao onaj, 
koji se radja slijep. Religija je najljepši pojam čovje- 
kove utjehe u dolinam crnih zemalja, jer se ladjom 
vjere najlakše prevezeš na obale drugog svijeta. Bez 
vjere smrt je golemi ponor užasa. Eto stoga nazi- 
vljem vam Boga na ulazu novog ljeta, jer On nam ga 
šalje da se sjetimo početka i konca. 

Na pragu jednog drevnog doma u ulici »Kraj 
Sv. Ivana« u Splitu, stoje napisane ove riječi: »Bože, 
ti čuvaj moj ulaz i moj izlaz!« Tako i mi moramo da 
ponovimo: »Bože, ti čuvaj naš izlaz iz stare : 
ulaz u novu gođinu«, jer su godine tvoji časovi a na- 
ši teški puti života. Bez tvoje pomoći strašimo se no- 
vih vremena, zvijezda tvojih mudraca ugasila se, pa 
ćemo poginuti bez tvog kažiprsta. Eto tako je potreb- 
no da nam Istina bude draga, jer se bez Istine pra- 
vedna krv proljeva, laž uzobijesti, strast razdire tije- 
lo a grijesi udave dušu. Istina je simbol dobra, bez 
koga nema života na zemlji. 1 kad sa Bogom ulazimo 
u novo ljeto, ulazimo u sunce, koje će novom godi- 
nom stvarati nova čudesa cvjetanja i lijepog mira na 
zemlji. 

Naš mjesec početnik je Januar i neki vele da je 
ta riječ potekla od latinske riječi janua, što znači vra- 
ta, dok drugo tumačenje veli da Januar potječe od 
boga Janusa i to je ispravno. Taj bog Janus to vam 
je dvolični bog, to je bio bog prolaznog ljudskog vre- 
mena sa dva lica; sa jednim licem koje gleda u pro- 
šlost a drugim u budućnost, to je bio bog dobrote i 
zloće, mira i nemira, istine i laži, dok nije došao Bog 
Vječnosti, Bog Svemira, Bog Istine i Pravednosti, 
koji je srušio sve dvolične bogove poganske. Taj no- 
vorodjeni Bog, začetnik i početnik svih stvari i ulaz- 
nik u novo doba ljudskog života, uništio je sve Januse: 
i Kronose i stoji danas kao što je stajao u vjeko- 
vima na prestolju prostora i vremena. Toga Boga 
Novog Ljeta nazivljem svoj braći u tuđini! 

Tko će pogubiti medvjeda u šumi života nego 
gospodar svemira, koji se spušta sa zvijezdom u špi- 
lju dobrote. Tamo mi unosimo goruće drvo, da se 
nasitimo božjom slavom i kućnim mirom. Utaman 
čovjek traži druge puteve, Njegova je svjetlost jedi- 
ni sjaj života, što čestitoj savjesti godi, to i Bogu 
godi, jer On je u nami. I zloće su u nami, ali one 

imadu manjinu u skupštini duševnih sposobnosti. Kri- 
vim odgojem ta crna manjina može da detronizira 
Boga i čestitost iz lijepe duše čovjekove. Držimo se 
stoga vjere otaca naših. | 

Budimo i mi novorodjeni i pravedni kao Djetić 
u jaslicam, pak ćemo ići stazam Njegova dnevnog 
života. Taj će praznik postati užašašćem naših duša. 

 Spomenite se danas, braćo, rodne kuće; pa će: 
Vam Sveta Zvona vaših djetinjih uspomena zazvoniti 
u srcu čestitku: »Sretno Vam bilo mlado ljeto! 

Poslanica Miljenku Vidoviću. 


Od Filipa, pobratima i pomagača tvoga bozdrav 
tebi, dragoj drugarici tvojoj, učiteljima, djacima i 
. prijateljima naših duša. 

Na izmaku godine pete od kako je zasjala tvoja 
kometa, svijetla zvijezda sunčanog sistema, u pred- 
večerju tvog velikog dana, evo ti uz pozdrav i pobra- 
timski zagrljaj, jer sam te dobro upoznao kad sam 
bio u raju tvog srca. 

Ti si otišao sa našeg toplog mora u studeni kraj, 
u bosanski Sibir, da rastopiš snjegove Bosne osje- 
ćajem naše primorske topline. Tvoja škola bratin- 
stva je toplo majčino krilo, bosiljak svetog osjećaja. 

Ti otvaraš mogućnost radniku i čobaninu za kul- 
turnu besmrtnost, jer pišeš knjige »umjetnosti o sve- 
mu svakoga podučiti« poput tvog kolege Komensko- 
ga, koji je napisao knjigu vječnosti »Didaktica ma- 
gna seu omnes omnia docenti artificium«. 

Danas kad navršavaš prvi »lustrum« tvog rada 
prinesi žrtvu paljenicu i sažgi slabosti svog nesretnog 
brata čovjeka na lomači tvojih vedrih pogleda. | 

Ti podučavaš lakoćom kao da se igraš sa zlat- 
nim srcima naše mladeži, koja zriju kao jabuke na 
ioplini tvog srca. 

Ne boj se guje koja se u procjepu vije, neće te 
ujesti, jer si svakom sladak i od srca stvoren, nikomu 
nisi gorak nego sebi i svome zdravlju. Pod grudima 
gojiš dobrotu za ljude dobre i zle i slijedeći Krista 
cjelivaš dušmanina. Taj tvoj kapital uknjižen je na 
na stranicama dobra u knjizi svemira. Ti propovjedaš. 
evanđelje ljubavi i pišeš spise utjehe; svojom ško- 
lom dogradjuješ stepenice za panteon bratstva, gdje 
će da zavlada harmonija otačbine i da se pomiješa ' 
srpska mudrost i hrvatsko srce, srpska ozbiljnost i 
hrvatska radost, srpska odvažnost i hrvatska do- 
brota. | | 

U svemu i svačemu kličeš: »Budi čovjek!« A to 
znači budi čestit čovjek, budi dobar čovjek, budi mo- 
ralan čovjek, slijedi zakone zvijezda i slušaj glas. 
srca. Ti si upravio poglede k novoj kulturi, stečenoj, 
ne šibom i strahom nego ljubavlju i dobrom voljom. 
Ti si sa tvojima putnik novih puteva, koji putuje u 
novu zemlju. Čovjek materije je nečovjek, to je »ho- 
munculus« stvoren u kemičkom laboratoriumu a ne 
na krilu majke, koja radjajući trpi. Ti čezneš za čo- 
vjekom sa svim njegovim dobrim svojstvima, koja su 
mu zla vremena otela, i sa njegovim manama, koje 
ćemo da režemo, kako bi nam život ovdje bio ljepši. 

Istini i ljubavi otvorio si širom vrata da se usele 
u naše dvore, jer se s njima najdalje dolazi. Utaman: 
čovjek traži druge puteve, jer drugi puti ga vode u 
ponore. | | 

Eto taj nas je pokret spojio kao religija, to je 
naša zajednica, to je svjetlo u tami. Ta porodična 
škola, ta kuća meditacije postao je naš dragi dom 
osjećaja. U takom životu vrcaju nove misli ko iskre 

Dika ikakav Ea 


a toga je našoj zemlji bilo potrebno. Evo mene da ti 
u ime otačbine i primorja tvoga, kliknem: »Bio ti 
sretan tvoj današnji sretni dan«! 

Emerson veli da je svijet pun budala; ali budala- 
ština nije toliko pogibeljna, koliko nečovještvo, s to- 
ga mi je tvoj rad toliko srcu prirastao, što “klastriš 
izabrane mladice za novi rod, i što ideš, da nadješ 
čovjeka, koji je najdivniji ures zemlje. 

Biti bogati znači posjedovati uz fizička i dušev- 
na bogatstva, a dobra sreća je sinonim dobre volje. | 

Zakoni bolesti su isto tako lijepi kao i zakom 
zdravlja, ali izgubljeni putevi čestitosti ne imadu za- 
kona već duboke ponore, bolesti duševne su anarhije i 


. bezvladja u kojima caruje propast i smrt. Za to bilo | 
ti sretno jutrošnje jutro, jer po tebi je naš život ste- 


kao novi cilj. 
1925. 

Mali Ivo. 
Pismo Ii. M. 


Dragi Ivane! Mi te ljetos čekamo, ti ćeš doći, a 
nas ćeš naći sami. Ako nas nadješ plačne, ne čudi se. 
— Tvoje kumče, tvoj veliki imenjak, oni slatki zlato- 
kosi mali, što si ga tetošio i milovao, ostavio nas je 
za uvijek. Rastanak je bio grozan, a tko bi ti to i ka- 
zao, ne usudjujem se više ni misliti. Vapio je pomoći 
od liječnika — oca, a ja? — Opustili su moji dvori, 
osamile se odaje jadne; razvalio se drveni konj i pao 
ko mrtvo drvo u kutu igraće sobice; a njegov žuti 
kanarin je pjevao i pjevao one noći kasno, kasno kad 
san utišava boli. Pa kad je Ivo otišao, pobjegao je i . 
kanarin iz ovog pustog plačnog doma. Letio je po 
granama, javljao se vrludajući Petrovim poljem, čuli 
su ga mnogi, letili po granama da nam dohvate pri- 
jatelja Njegova, no nije se dao, nestade ga u zimi, no- 
Ći i kiši. A kamo, kamo? Možda je otišao otpočinuti 
na grani što ljubi križ njegova humka, gdje će ga biti 
i ubila studen. Ne čuju više pjevati našeg žutog kana- 
rina, možda je legao uz svog prijatelja uz našeg po- 
nosnog viteza ljubavi, koji je sobom odnio naš mir i 
punoću našega života. 

kako aka ii SEZAč za aii Zišej 


— Dijete moje! Dijete moje! — jadikovala je ja- 


dna majka, a ja sam s prozora pozdravljao zlato  . 


svoje mašući mu iz daleka da me dočeka. 

Kola su ga nosila preko ravnog polja, vodili ga 
naši konji, njegovi mili prijatelji, što im se toliko ve- 
selio kao ptica proljeću, vodili ga laganim korakom 
kao plačući, jer ne čuše njegova glasa i zapovijedi, 
i odvedoše njega svog nea veselje dne našega, i 
slast života. 

Netom je pukao taj tužni glas Petrovim poljem, 
dodjoše i tvoji iz Otavica; dodjoše da nam pomognu 
plakati, jer kod nas je već bilo nestalo suza... Bile 
su prolivene prije one kobne_noći i to u strahu oče- | 
kivanja što ima doći, kad je beznadje nastalo. Tvoj 
otac i majka ogrliše nas suzam žaleći za tvojim ime- 
njakom; ona tvoja velika majka jecala je spominjući 
mi svoje gjuliće-uveoke, i suze ok prolivene za 
tvojom braćom. 

— Janje moje milovano! — : madisei: je jadna 
majka njegova jecanjem. Trgala je svoju i moju du- 
šu, parala čuvstvo do krvi i najzad pala na njegovu 
praznu posteljicu, da ju suzama stere... Ona jadna 
nije već mogla sama, približi joj se tvoja majka i htje- 
de da ju podigne; i te dvije majke su stale dugo ogr- 
ljene i povaljene ne rekoše ništa više, ne zajecaše to-. 
ga časa, već grobnim mukom utišaše. Pa kad je osva- 
nuo dan bez našeg sunca, jadikovanje je počelo opet, 
i od te dobe svakog dana i svakog jutra pijemo po 
čašu čemera prije nego stupimo na prag svagdanjeg 
života, gdje opet ne nalazimo nego čemer do čemera. 

Veliko je moje kraljevstvo obiteljske sreće tim 
ugaslo, da se više nikada ne povrati. 

Iz daleka dolazilo cvijeće, riječi i utjehe. 

Oh to cvijeće! 

Ruže, karamlili, orhidee, hiacinti, akacije, sve, 
sam cvijeće onoga dana zamrzio, jer je mirisalo smr- 
ću. Tek zamirisalo, već je uvelo. I tako sam ostao u 
životu bez sunca i cvijeća. 

Ni Božić nam nije došao ljetos, jer su pastiri po- 
valjeni a vunene ovčice popadale pod praznim 
bornjakom, na komu. nema svjetlosti, jabuka ni ve- 
selja, već uvenulih mrtvih grana. Čitav djetinji svijet 
je u našem domu umro; mrtvi sui drveni vojnici bez 
vike, bez pjevanja; trublje su utišale; kuće povaljene 
kao iza velikog potresa. Sve je mrtvo, samo još žive 
čemer, koji gleda onaj povaljeni svijet Ivina carstva. 
On ne treba suza naših, al' mi trebamo njega! A nje- 
ga nema. Negdje tamo daleko vidi se tračak. sunca, 
tamo je On!... | 

— Nije to sunce. Nema više našeg sunca! Potam- 
njelo je. Svi izvori života presušiše. Zrak se rastrošio. 

Tugovanje je sada moj veliki posao, i po njemu 
boravim s tobom slatko moje milovanje! Dolaziš li 
to ti, moj nedosniveni sanče, noću k_ meni pa me bu- 
diš? Gdje si, gdje si? Tamo k tebi doći moram da te 
nadjem. Pa kad te nadjem nikada te osvatiti ne ću. 
Djetinjstvo tvoje i očinstvo moje me more, tugujući 
kao otac i plačući kao dijete. Ako me čuješ, utješi me, 
dodji da te u snu ogrlim kao nekidan. | 

Milovanje moje, prekinuti moj sanče, ugašeno 
sunce moje, gdje si? Kamo bi te tražiti morao? | 

Nigdje te naći ne mogu nego u krvi svojoj. Du- 
boko u ranama moje duše boravak je tvoj, nesazri- 

jana jabuko, nedorasli bore moj! | 

Kao vječni sutoni su dani naši, jer suze nas us- - 
pavljuju a čemer nas budi. 

Dijete naše slatko! Nema tebe, ni oka tvoga, ni 
Svilne kosice tvoje, ni rječice slatke, ni pogleda mi- 
lijeg od milinja, sladjeg od sreće. Sve je s tobom 
ispunjeno bilo. Kroz krv si nam strujio, kroz misao 
si nam letio, u duši si nam boravio. Sve je sada praz- 
no i srce i misao i duša. | 

Nema te više, nema te više, najljepša naša pre- 
lomljena grano! | | 1909: 

Na Marjanu, samotnoj planini. 


Bijelim mramornim stubištem uzadjoh u nedje- 
lju na Marjan, gdje su vedre visine za daleke po- 
glede. Oči se otimlju za daljinam prolazeći preko 
liepota, preko drevnih krovova, zvonika, arhitekton- 
skog biserja, preko golemih uspomena i starovinskih 
umjetnina, zaprašenih od historije. 

Uzlazeći u visine popostajem ; raskoš procvjeta- 
log proljeća i zelenilo me opaja. Ukusno stubište pu- 
no je naroda, svetačni je dan, svijet vrvi, Split se 
diže u visine. 

Tko je to, što podiže ovaj grad iz nizina? 

— Marjan, samotna planina i zeleno borje, što 
je zaodjenulo onu prostu Marjansku golet. 

Pred trideset godina, kad no smo kao gimnazi- 
jalci uzlazili gori, Marjan je bio gol kao da će u more 
na kupanje, danas je to otmeni gospodin u zelenom 
iraku. S toga je i promijenio fizionomiju, nije više 
onako star, ubog i hladan. Niklo mu je ruho, pa je 
ugrijalo one vrleti i sve one koji ga ljube. 

Za Marjansko uskrsnuće, za preporod ove kra- 
ljevske planine stvoren je jedan kult Ponosan sam, 
što je veliki svećenik toga kulta liječnik, jer je samo 
on mogao baciti u more štake bezbrižja gradjanima 

klasičnog grada, pružiti im ruku i svojim stubištem 


od alabastra uzdignuti gori u visine stanovnike uskih 
ulica i tmurnih dvorova, da se nakon briga života 
popnu na bistre vidike, da se posvete športu tijela i 
duha, da im čistim vazduhom osvježi uzdisaje, raz-- 
vedri misli prirodom, da im duše napuni suncem pa 
da tako postanu vedriji, zdraviji, bolji i pametniji. 
Tamo gori ljudi postaju bolji, jer je i sama ljepota 
prirode u harmoniji sa dobrotom. 

. To je mjesto na komu se susrećeš sa otačbinom, 
radi onog  razasutog čara, radi vidika, što ti srce 
stežu, radi pustog raskošja i šireg vidokruga. Svi oni 
koji ne znadu ljubiti otačbinu, neka podju na taj nje- 
zin otar. Na onim visinama nema kavge, ondje su 


o dvori ljubavi, ono su sastanci osjećaja sa lijepom 


našom otačbinom. Veliki štovatelji prirode padaju 
na koljena pred onakovim prizorima. Tko ne vidi one 
ljepote i ne ljubi one krajeve, taj je i na ovom svije- 
tu osudjen da žive u paklu, jer je ubogar, puka siro- 
tinja bez duše, bez najvećeg blaga. ' 
Učeći geologijom historiju našeg kamenja upo- 
znadoh planinske ljepote i čari visokih samoća; tu istu 
ljepotu zatekoh juče na »Santinim stijenama. Marjan 
je geološki rodjeni brat Svilaje, Moseća i Promine, 
Paleogenske naslage Marjanske sa svojim numuliti- 
ma i alveolinama odvajaju se od svoje okoline. Visine 
marjanske imaju svoje posebno kamenje kao što ima- 
ju svoje posebne draži. Te su draži veliki pogledi i. 
orlovski daleki vidici. Pod tim Wuina vinogradi i 
varoški težački žulji. 
= Prvi pogled usred te raskoši pada ti na Sustje- 
pan, na taj tužni »memento mori«, pa gledaš čem- 

prese, bijele oleandre i stare borove. Čempresi strše 
poput piramida i govore samo o mrtvima, cupressus 
pyramidalis, cupressus funebris, spominjući valjda 
onog plemića, koji je malo dalje pod Marjanom sa- 
zidao na moru dvorac, a taj je danas mrtav kao i 
njegov posljednji plemić. Kapogrossov Kaštilac je 
pokojnik, mrtvac od kamena. 

Nad tobom borike i pod tobom loze, masline, ruž- 
marin, kadulja, agave, smilje, vris, aloe i ljubice. 

Šilerov dvorac raskrilio se na obali mora poput 
bijelog galeba i dariva veselja svojim obitavaocim | 
kao čitava obala našeg sinjeg mora, na njoj je zdrav- 
lja na pretek kao u čudesnim svetištima. 

Dok tamo hodaš i razmatraš, osjetiš miris borja 
i lovorja. Preda te stupi dostojanstveno kraljevska 
šuma preporodjenog Marjana u čitavom svome sjaju. . 
Pinus marittima, Pinus pinea, pinus excelsa, uzvišeni 
bor na uzvišenoj planini. 

Pogledaš li daleko vidiš veliko more, puste oto- 
ke, te preostale vrhunce i korablje potonulih planina, 
fantastične dalečine i pučine nejasne kao tmine... 

Oj divna, velika,. majestozna, mistična, tajna, 
mutna beskrajnosti našeg mora i našeg neba! .. 

Kad dodješ na Sedlo na vidiku dvaju mora osje- 
ćaš se laganijim, iščezava iz tebe ono što te je prite-- 
zalo nizimama, oslobadjaš se zla, jer sunce ulazi u 
najskrovitije odaje duše tvoje. 

Iz nutrine misli svrnuh pogled na vidike mora; 
po stoti pui zadivih se ljepotam naše zemlje kad ugle- 
dah sedam Kaštela, sedam krilatih labudova, sedam 
kraljevskih zaselaka, sedam vilinskih dvora, gdje sa- 

zrijeva ljubav kao groždje u baštama Miljenka i Do- 
brile. 
Nad tim zaselcima proteže se oštra planinska! li- 


nija, koju prekida Klis-klisura, klanac ključ naše mi- 


Je Dalmacije. A onda nastupi suri Mosor, poljički go- 
rostas, koji grli svoja ponosna sela spuštajući ih mo- 
drim obalam lagano i nježno poput majke, da se oku- 
kaju u moru, toj najvećoj svetinji otačbine. Sa Moso- 
rom bježe u nevidljivost majestozne planine Dinare, 
koje vode put Omiša, mog rodnog grada, da se spoje 
sa Biokovom, pa da kod Neretve utomu u more du- 
boko. 

Kult prirode je idila, romantika i poezija, i tko 
to ne osjeća tomu fali jedno ćutilo, pa takove valja 
žaliti kao one kojima fali vid i sluh. 

Onaj divni pojas, koji će brzo opasati Marjan, ona 
staza koja vodi u krajeve bogolikih pogleda došla je 
do svetišta pustinjačkog. Zidovi, stubišta Svetog Je-: 
re i špilja pokajnička osjetit će život. Tamo“će dola- 
ziti novi eremite i poklonici prirode. Anahoretskom 
svetištu treba poštovati njegov stoljetni mir. 

Tamo će hodočastiti sumorni i ozlovoljeni, da sa 
onih špilja, zidova, stuba i kamenja uberu malo sve- 
tog mira i pokoja i da se utješeni visinam vrate te- 
škom životu naših nizina. 

Vraćao sam se gospodskom šumom, tamo nisam 
susreo aristokratičnih fazana, ostadoše sakriveni jer | 
je bilo previše bučno onoga dana. | 

U šumi medju borjem susreo sam i po koji čem- 
pres. Ti su čempresi davali šumi neku otmenu me- 
lanholiju, podsjećajući nas na prošlost jer su oni ču- 
vari mrtvih davnina... Njihovo tamno zelenilo i oštre 

bh 

konture bacaju malo sumornosti na ono raskošje sun- 
ca, bez njih bilo bi previše veselja, a život nije takav. 

Tamo gori na Marjanu drugčije se misli nego doli 
u Getu, gori je sunce, doli su tmine, gori su ptice doli 
su miši, gori je radost doli je tuga, gori je zdravlje 
doli je bolest, gori je raj doli je pakao... 

Ne rado vidim puno svijeta na Marjanu. Marjan 
je za samovanje. U ljubavi treba uvijek biti u dvoje. 
Čovjek i priroda, ljubavnik i ljubovca. 

Tamo te vode puteljci u zamamne krajeve. Kad 
zadješ duboko u šumu, zašo si u se. Tamo u šum- 
skom zatišju sladje se razmišlja nego li u pleinairu; 
raskošje svjetla te raduje a šumske sjene prijaju sna- 
trenju. 

Hodajući tako osjetih duh moga kolege, koji ta- 
mo po svuda lebdi, on je i ovdje hirurg, vrtlar kao 
i u bašti organizma ljudskoga. Osjetih njegovu dušev- 
nu prisutnost i za čas susretoh njega — dr. Račića. 
Radovad sam mu se kao što se raduješ ocu kojemu 
jedinac sin podje pravim putem, radovao sam mu se 
jer se njegov Marjan pomladio i otvorio velike vidike 
i puteve žednima mira, ljepote i zdravlja. 

Koliko bogatih darova primih danas iz ruku tvo- 
jih prirodo, majko! 

Poljud. 


Stali smo na raskršću pred crkvom Sv. Frane i 
htjedosmo u Marjanske visine, a kako je davnina dra- 
ža od sadašnjosti, Poljud je pobjedio Marjan, mi odo- 
Smo ravno u samoću, u zaprašene stranice naše lije- 
pe historije, koje danas malo tko okreće. 

Sunce je bilo jače od zime, a ljepota prirode dra- 
ža od ljudi, pa smo pobjegli od trga gospodskoga. O- 
dosmo na slatko tugovanje, na čašicu razgovora sa 


prošlošću, koraknusmo u srednji vijek, u poeziju dav- 


nine, u mistiku religije i umjetnosti. Prolazeći split- 
skim poljem, prijatelj me upozori na pustoš toga 
kraja. 

— Nema naših maslina, sasjekli su ih, reče. 

Nema ih više, nema ih više — pomislim. Sama 
gola gruda naše tužne zemlje bez lista masline i bez 
giane drveta, tvrda ledina od ilovače, a tamo daleko 
na obalam pustih modrina — Poljud, čestiti starac 
naše plemenite prošlosti, stoji tu osamljen kao tužni 
ures Splita, kraljevskog grada, i strši svojim bolnim 
busenjem čempresa. Stiskao se u svoje sive zidove, 


moli se Bogu, čuva more i ljude od prokletstva ovih 


crnih vremena. To je samostan velikih svećenika i 
grob velikih pokojnika. U njemu je dobrota i mir a po 

njemu umiranje prošlosti i davnina, staro mrtvo srce 

“za nove žive osjećaje. 

| Toga je dana more bilo spalo, prijatelj me upo- 
zori na veliku oseku, a ja sam gledao kako se i na 

Poljudu pusto blato ispoljuje u prkos suncu, koje ne 

može da okalja. 

Pred ulazom samostana gole i hladne murve, pu- 
ne nabora i briga od vjetrova, a pod tim murvam 
šeta starac fratar obasjan studenim suncem Zime, pa 
u toj studeni šapće Bogu: vruću molitvu svoje osa- 
mljene duše. 


Četverostruki drvored čempresa pun vrabaca 
kao šipak zrnja, njiše svojim granjem,a ptice na nje- 
mu pjevaju svom bratu Sv. Frani, gospodaru tog sve- 
tišta, gdje se i oni ugnjezdiše i pobjegoše od ljudi, da 
uživaju lijepi mir. I oni su na svojim crnim granama 
stvorili za ljude klauzuru, ne dadu nikomu u svoja 
gnijezda, jer tamo oni živu, ljube, pjevaju i lete nađ 
nami, ti stanovnici naših grana, te drage ptice našeg 
vazduha. (Pod njima grobovi a nad njima priroda, 
pod njima zemlja nad njima nebo, a omi u vazduhu 
' medju nebom i zemljom poput andjela slave svoju 
slavu. 


Prošli smo od aleju čempresa i udjosmo u tem- 
pal. Bio je sveti mir u toj kući božjoj. Išli smo u po- 
tragu za ljepotom i našli smo je u choru na velebnom 
ikonostasu velikog oltara i spomenuli smo Jerolima 
de Santa Croce, splićanina i auktora te ponosne kla- 
sične ljepote. I kad smo otkrili zastor mađonne nepo- 


znatog auktora sjećala nam je slavensko lice naših 


zagorskih mađonna, koje po proplancima vode ja- 
ganice planinske k svježim izvorima vode i kamena. 

U toj našoj crkvi slavili smo našu ljepotu, naš sveti 
simbol osjećaja, model naše duše. Madonne su alego- 
rije najljepših ljepota zemaliskih, konačni cilj svih 
umjetnika i pjesnika, jer je u njima toliko ljudskoga 


koliko i božanskoga. Taj skrajni cilj, tu visoku notu 


harmoniziranu ljepotom duše i tijela stvara samo 
umjetnost, ta najveća utjeha kulture. 


Uživali smo u prošlosti, u misteriju minulih vre- 
mena, ti prašini uokvirenih molitava naslonjenih na 
otarima skrušenja. Za tim odosmo u dvorište u clau- 
strum urešeno grobnim pločam, na kojima su urezani 
reliefi pokojnika. Podjosmo i u blagovalište u refec- 
torium i dok smo promatrali prošlost, zvono sa drev- | 
nog tornja pozvoni »podne« i svojim glasom dobrote . 
pozove vjernike na božje blagovanje kruha svagda- 


. njega. Sve je tamo bilo u stilu zapada, u bolnoj noti | 


Sutona poljudskih čempresa. 


Poljud ima dušu, čitava atmosfera oko njega pla- 
če i proljeva drage suze govoreći šutnjom, tim dubo- 
kim jezikom naše sfinge na Peristilu. Mnogo je 
toga tamo u Splitu što tako govori, ali malo je tih, 


koji taj govor čuju. 


Tako razblaženi harmonijom dragačijene boli, 
prenesosmo se u duboku prošlost slatkog mira, da . 
zaboravimo sadašnjost gorkog nemira, i bili smo po- 
nosni što smo sinovi ove koljevke. 


Poljud je spiritualna škola, mjesto z za odgoj srca, 
hram lijepe religije, tempal molitve, dvori mistike, ku- 
ća božia na grješnoj zemlji, na kojoj se treba moliti 
za zdravlje bolesne otačbine, za sreću uvrijedjene | 
slobode i za mir skršenog bratstva. 

Ovaj su hram sagradili umni Benediktinci, stje- 
gonoše znanja, štovatelji uma i širitelji vjere i ljubavi. 
Sa tom lijepom prošlošću otidoše u nepovrat na- 
ša znanja i umjeća, i ta znanja sada leže razbacana 
po stranicam zaprašenih biblioteka i po razbivenom 
kamenju, kojim Don Frane razbija svoju glavu. Kul- 
tura današnjeg naraštaja je kino i lopta, živemo u 
znaku duševnog i fizičkog nogometa. 
=: Toga nam je dana bilo dosta sjene prošlosti, pa 
odosmo u dvorište k suncu, gdje cvate ružmarin i 
mažurana, tamo smo vidili kako se dijeli gladnicima 
kruh božji, plod našeg zrna. 

— Eno tu je Sv. Frane, samostanac i božji ugod- 
nik — reče moj prijateli, — taj svetac još i danas 
hrani našu sirotinju, jer je On bio u Splitu i ostao | 
nam je prijatelj. 

Kad smo bili na povratku s Poljuda oko nam je 
padalo neprestano u visine, jer Marjan je rodjeni brat 
Poljudov, veseljak i tužnik, mladić i starac, dva kra- 
ja jedne zemlje, dva predjela jednog grada, dvije per- 
le jedne krune. I dok se visoki stariji brat Marjam, sin 
uzdignutog kamena naše zemlje pomladjuje zelenim 
borjem i lovorjem i resi otačbinu, dotle Poljud sve 
više stari. I kad sa Marjanskih vidika gledaš tog ča- 
snog starca, otimlju ti se uzdisaji za prošlošću, za 
zlatnim vremenima naše pokojne kulture. 

Kad je noć pala, na Poljudu je netko zaplakao a 
sa chora odjekivali su psalmi Davidovi. 

Visovac. 


Otočić Visovac plovi kao splav na jezeru Krke; 
to je drevna kuća, staro boravište naših fratara. 

Iza hladne visoravni Miljevačke, tog pustog ka- 
men-mora, puče ti pred očima gorostasna provala 
rijeke Krke, pa se niz strmenitu hrid spuštaš do tihih 
obala rijeke, koja se širi u jezero bajoslovne tišine 
i neke nujne sumornosti. | 

U sredini tog jezera, na stancu kamenu, diže se 
drevni samostan, drevno kamenje molitve. Oko tog 
bijelog kamena staložio se aluvium i stvorio otočić 
Visovac, sveti kamen zemlje Dalmacije. 

Kada stigneš visokim obroncima rijeke Krke, du- 
boko u nizinam teku krčke vode i krče, jedu i glodju 
živac kamen, pa su tako prokrčile orijaški prolaz or- 
gijam roških vodopada. 

Nad tim vodam pliva zemlja, kupaju se grane Vr-' 
be žalostinke i visoko strše bijeli jablani, glasnici iz- 
vora i voda, a čempresi crni vape »pokoj vječni« oni- 
ma, koji leže u dubinam otoka. 

Taj je otok pao kao sveta kap iz velike uljenice - 
božje; pliva i plivat će dok Sv. Frane bude imao svo- 
jih vjernih sljedbenika medju ovim tvrdim kamenjem. 
Kao da čujem njihove riječi: »mi smo pokornici i do- 
lazimo iz Visovca«. 

Stara kronika nazivlje Visovac »lapis alba« na- 
Zivlje ju dakle kamenom bijelim, kamenom mudrosti, 
kamenom samoće i pokornosti. Nami je Visovac naš 
zagorski Asiz. , 

Kad stigneš obalama rijeke, koja u svom gornjem 
i donjem toku ruši vode kroz provalije i otvara sla- 
pove i vodopade, ovdje, uz taj sveti otok, voda je 
mrtva, rekao bi da su ove umorne vode došle amo 
da opočivaju sa svetinjacima, koji su bijelom svijetu 
rekli za uvijek: »S Bogom!« ' 

Otok ti šalje ladju da stupiš na njegovo tlo. Ča- 
mac te veslanjem dovede tvom zavjetu, a sa strmeni- 
tih klisura padaju tišine i nujnosti. 


Visovac je zagrljen plačućim vrbam i jadnim 
čempresima, koji živu za mrtve; njihova otmena visi- 
na i tamna odora sjeća nam velebnost smrti, oni su 
tu na vječnom svečanom sprovodu živih, jer se na. 
tom otoku mrtve ljubavi odgajaju ljudi,-koji umiru za 
život. Čitav drvored tužnih stabala, kojima je priroda 
namjenila da plaču, igrao je kolo žalosti oko tog dra- 
gog otoka. 

Nešto neizmjerno dobra i pomirljiva žive na tom 
mjestu. To je uživanje turobnosti, raskošje suza, koje 
su protekle i napunile onaj dvjestogodišnji zdenac. 

Kao: da tamo nešto veličanstvena u cijeloj svojoj 
neizmjernosti bdije. 

U onoj strahovitoj tišini osjećaš Bol da ti se 
kosa ježi. 

Visovac je otok samotni, kamen mm svetinja 
samoće i vjere, otok. prošlosti, okružen fjordovima 
Miljevačkih klisura, po kojima se orlovi legu. To je 
ostrvo suza bosonogih pokornika, materijalne siroti- 

nje a duševnih bogataša, jer oni su tamo kraljevi 
mira. 

Visovac je osamljenik vode, samotnik i tužnik 
naše drage zemlje, čuvar jezera, biser našeg kraja, 
suza Dalmacije, zemlje pobožne, koja šalje svoje si- 
nove u tu osamu, da se za nju Bogu mole. | 
| To je pravi otok uzdaha, samostan samoće. Ta- 

mo je i Milost Božja milostivija i molitva vruća. Ovo 
je mali grad svetih otaca, duševno vježbalište novica, 
koji amo dodjoše umrijeti za svijet; vježbaju se u 
odricanju života, ovo je njihov ispit pokore. | 

To je most koji vodi raju; odavle se više ne po- 
vraćaju u svijet, jer za njih su ladje za uvijek otišle 
a ključi samostana utopljeni. 

Sa ovog otoka dolazi se u najljepše livade drugih 
svjetova, stiže se u perivoje cherubinske, gdje bora- 
ve radosnici vječnog života. 

Ovdje su slatke sumornosti i bolne radosti. Ov- 
dje je pravi mir i nitko ti ga ne može porušiti, jer 
gorde planine čuvaju taj zakutak svetog pokoja. Tu 
smo daleko od grijeha, na pragu skrušenja, u molitvi 
u posjetima Bogu ljubavi, otcu dobrote. 

Ima u tim samoćam i cvijeća, koje i zimi pod 
čempresima cvate. Cvijeće cvate u tišini, ljubav žive 
u samoći, Visovac je samoća srca, koje ljubi Boga. 

Ta kuća pobožnosti, taj manastir pokore: stoji 
“pod. okriljem Majke Božje, ovaj je otok Njezin. 
| Veliko bogatstvo ovog mjesta sastoji se u samoći 
i miru, i tko zna uzimati zlata iz te riznice, taj se mo- 
že tamo obogatiti, i to bogatstvo uživati u Životu 
vječnom. 

A rijeka koja teče pored svetišta, nosi svojim 


vodam prolaznost vremena, i sjeća obitavaoce otoka, | 


da sve vode odlaze u more vječnosti, samo ostaje: 
živa vjera kao bijeli kamen — lapis alba — kao kli-- 
sura nad živim vodam. 

Ima jedna ladja koja vozi, kojom dolaze i odlaze: 
hodočasnici. 

Golom nogom nemoš stići ovom mjestu svetom.. 
Amo te mogu dovesti samo bistre vode, jer one treba: 
da te očiste prije nego što stupiš na to sveto tlo. 


Ovu samoću mogu da ljube duboke duše. Da mo-- 
žeš ljubiti Boga, treba se osamiti, u samoći Bog duši 
progovara. Po stazam samoće stiže se saznanju. Tko: 
ima griješnu dušu toga straši ova samoća; tomu je: 
ovaj mir pakao, jer ga kolje kao da je zatvoren u ka- 
vezu zmija. A komu su u dušam vedrine, komu u srcu. 
zore sviću, taj ljubi duboki razgovor svetog pokoja. 
Tamo ljudi odjevaju odore dobrote, i stvari su tamo: 
dobre, i voće je tamo sladje, groždje rumenije i lišće: 
zelenije. Tamo cvijeće govori a ljudi šute. Tamo ljudi 
prestaju biti zli. Dobrota i mir je visovački kruh svag- 
danji, samliven u vodenicam religije. 

Kraljica Nebeska ovdje je satrala zmiji glavu, a 
Sveti Mihovil Arhandjel pogubio je ovdje aždaju ljuđ- 
Sku i bacio je u vode, koje su je odnijele u ponore: 
slapova, u duboko more medju nemani paklene. Ov- 


dje je ostalo samo lišće i cvijeće, kojim se resi oltar: 


Djevičin. | 

Ovdje cvatu ruže bez trnja, jer je ovo Gospin za- 
vičaj, kuća Majke Božje Andjeoske, koju svetkujemo 
u srcu ljeta, u danima topline, sunca i cvijeća, da se: 
ugrijemo za ledove, koji navaljuju svake zime. 

Kad sam tamo prvi put sitžag veste me pogo- | 
dilo u srce. 


| Franina religija je sagradila kuću ovu za one 
koji čeznu za božjim gradom. Opasani užetom poko- 
re, stoje oni tu kao čuvari jezera i ribari Hristovi uz 
groždje po odrinam, uz jabuke po baštam, uz čempre- 
se nad grobovima i u spokojstvu čekaju trubiju andje- 
osku, da ih pozove stolu Gospodnjem. Njihove svete 
molitve u choru odzvanjaju u psalmima, u mrtvom 
jeziku, u diplomatskom razgovoru kojim se služe sa- 
mo kad s Bogom govore. Oni vape u psalmima: »Sla- 
ovite Gospodina, jablani vodeni a i čempresi_grobni. 
Slavite, slavite ga ptice, ribe, kiše i vjetrovi, slavite | 
ga pjesmom i harfom, trubljom i srcima plamenim, | 

jer ovo je Njegov Dvorac, ovdje stoluje Bog, njegova 
je prisutnost očita. 


I puste vode oko otoka su pokorne i sumorne jer 
teku moru zaboravi. Tamo ih vodi prolaznost svih 
stvari. Ovo je pusti dolazak i odlazak voda, koje do- 
laze iz oblaka i odlaze u oblake, kao čovjek iz praha 
u prah.... | 

 Prahom se pospi čovječe, jer tamo je ljudska 
prašina vidljiva. Zeleni otok drži u svom naručaju 
nekoliko grobova. Kakav bi bio taj mir bez ukopnika? 
Nema mjesta pokore bez čempresa, samoći je potreb- | 
no sjećanje smrti, to je važni mim) prolaznosti 
vremena. 


Sa vrbe žalostinke padaju suze u rijeku, čem- 
presi jadikuju a pokornici pjevaju psalme. | 


Eto smo došli u krajeve, gdje nema više puteva, 
gdje su staze prekinute a mostovi porušeni. Tu smo 

daleko od svijeta na otoku, koji nema saobraćaja ne- 
go sa drugim svijetom. 

| Noćas će tamo doći zagorski pastiri a kad andjeli 
probude otok, poći ćemo k jaslicam da se pomolimo 
Majci Novorodjenika. 

Andjeo Gospodnji. 
(Biskup dr. Josip Langa.) 


U najvećoj tegobi moga života stupio je k meni 
ovaj apoštolski i božji poslanik. U danima moga su- 
žanjstva, u časovima patnje za otačbinu, došao je 
. taj svetački lik u moju tužnu ćeliju da me tješi. Donio: 
mi je svoje srce puno vjere i dobrote, nadario me: 
š njim i otišao. Ja sam ostao zdrav. Liječnik duševni 
izliječio je liječnika fizičnog. Podigao me je iz zdva- 
janja jer je bio vedar, sladak i drag, nosio je topline: 
kamo bi god stigao. Pjesnici i sveci su najbolji prija-- 
telji, jer su oni dvorjanici i čuvari svetih kovčega. 
božjih, u kojima se čuvaju sve ljepote i dobrote svi- 
jeta. Svojim svetim savjetima on je gradio božanstvo: 
u griješnom tijelu, gradio je čovjeka u čovjeku, oštre- 
ći mu dušu i bruseći mu srce, podizao mu je pogled sa 
zemlje. Tako je i sa mnom radio, nahranio me dušom: 
i nasitio srcem. To je bio najbolji kruh koga sam ikađ 
jeo. Eto to su tajne njegovih ljekova, uspjesi njego-: 
VOg zdravlja. 


Bio je mudar srcem, blag kas andieo, i kad san 
čuo da se preselio u kuću vječnosti, osjetio sam pu-- 
stoš u zagrebačkoj katedrali; zaplakali su zvonici nađ 

savskom ravnicom jer je tempal božji izgubio svog 
velikog svećenika i jer se na velikom oltaru katedra- 
le ugasila najveća svijeća. 

Toga sam svetog čovjeka vanredno volio i čudno 
da me vijest njegove smrti nije rastužila, jer sam 
oćutio da ću još jednom biti gostom njegova stola, 
i da ćemo se opet sastati na čašicu razgovora u vino- 
gradu Gospodnjem. Ali sam duboko osjetio da je utr- 
nuta jedna aureola živuće svetosti i da je misionar 
raja ostavio zemlju. Njegove molitve išle su na krili- 
ma orgulja ravno nebu, a propovijedi, riječi slatke kao 
božje službenice nastanjene u njegovom dobrom srcu, 
dirale su grješne duše i ljudi su postajali sveti. 

Kempisov »Nasleduj Krista« bio je prenešen na 
njegov život; jedini čovjek savršenstva, jedini ozbilj- 
ni kandidat za Kristovu nagradu svetosti. Taj mistič- 
ni ljubavnik dobrote klicao je sa propovjedaonice: 
»...Ljubimo se, braćo, medju sobom!« Tako je go- 
vorio sve do zadnjeg časa, dok se nije povratio u 
svoju domovinu. Razdavao je mudrost božju, sipao 
. svoja duševna dobra svim prijateljima srca. Taj sve- 
tinjak imao je biskupsku devizu »Apostolus Je- 
su Christi«, apoštol Kristov, novi evangelista, 
kolega Sv. Pavla, tog mača junačke riječi, glasnik 
velike istine, zanosan i dubok poput pisca Apokalipse. 

Njegov je tamjan išao ravno Bogu, jer je bio pra- 
vi pjesnik ljubavi, kipar Eucharistije, slikar religije i 
vedrine na zemlji. Taj besmrtnik bio je misteriozni 
čovjek svetosti i otac sirotinje i uboštva, otac tuge i 
boli, prijatelj suze. Veliki svećenik, veliko srce. Krist 
je njemu kazao jednu tajnu i odatle njegova golema 
moć. On je bio kao kaptolski golub, koji je obljetao 

po Zagrebu i nosio tužnim kućam grančicu masline 
i mira. ' 

Kad god sam susreo tog Kristova poslanika, sla- 
vio sam ljepotu čovječje duše. Njegovi koraci, njegov 
hod bio je duhovan; kad je hodao, jedva se dirao tla. 
Zemlja Hrvatska nije oćutila težinu njegova tijela; on 
“je fizički bio lagan, jer je lebdio nad njom, kao i što 
sada lebdi, i on ne će zaboraviti svoje otačbine, on će 
s Kristom govoriti o njoj, jer je to bila njegova lju- 
bovca na zemlji. Njegovi će ga Hrvati sad jamačno 
više ljubiti nego za života, jer se tek u okviru raja 
bolje vidi ljepota njegova svetačkog lika. On je uz Sv. 
Franu najljepša pojava živućeg savršenstva čovje- 
kova na zemlji, i Krist ga je stalno imenovao svojim 
dvorjanikom, da mu bude čuvarom bunara samari- 
tanskog, kao što je to i na zemlji bio. Ovo je jedini 
svetac koga sam u životu susreo i stoga je poslije 
moje majke on najzaslužniji čovjek za snagu moje 
vjere. Kako bi krasan bio život da su svi ljudi ova- 
kovi. 5 | 

I u raju je stalno bila velika svetačnost kad je 
On došao, jer je On do sada zastupao raj na zemlji. 
U njemu smo imali blagost i krotkost, mekoću i milo- 
srdje, prijaznost i dobrotu, religiju i božju riječ. Sve je 
On to ponio Bogu i mi smo ostali bez njega i njegovih 
darova, sami. Tko zna kad će mu doći zamjenik. Dvor: 
božji na zemlji je obudovio, orgulje plaču, zvona ječe, 
propovjedaonica je zastrta crninom jer nemamo ve- 
likog svećenika. Kasno će više sa njegove visine pro- 
govoriti takovo srce. On se je molio za naše dobro a 
mi smo u njemu izgubili svoje dobro. Vodio je umor- 
ne u kuću božju, žedne je pojio iz bunara utjehe, a 

gladne je hranio Eucharistijom, svima je otvarao 
dom ljubavi. 

Pod njegovim krovom uvijek je bilo obilja milo- 
sti, jer je bio tješitelj ubogih, branitelj Sirotnih i pri- 
jatelj malenih. Tražio je samo Kristovo društvo: za- 
puštene i griješne, propale i slomljene. Bio je pravi 
Kristov radnik, nebeski nadničar. Nikad takova čo- ' 
vjeka, nikad takova srca, nikad duše takove. 

Hoćemo da ga posvetimo, ali on je bio bolji od 
dobrih, svetiji od posvećenih. Bio je pravo sunce ži- 
vota, dobar kao majčino srce, pa je stoga i obolio od 
srca. Znam iz prakse da sve velike ljubavi umiru od 
srčane bolesti i sve dobre majke umiru od te bolesti. 
I majka božja trpila je od oštrih bodeža noža u srce. 
Velika ljubav je kao velika pokora, spasava dušu i 
ruši tijelo. Velika ljubav nije za ovaj svijet; ovdje 
kod nas ona je patnja, prava domaja ljubavi je da- 
leko... 

Dok je živio, bio je u vječnom hodanju. Putovao 
je k ljudima, a sad je otišao Bogu na sva vremena, 
da dočeka tamo nas, svoje prijatelje, ako budemo do- 
stojni doći u otačbinu ljubavi, u dvore njegova bo- 
ravka. Tkogod je što u životu od njega dobio, stalno . 
je, da mu je to Krist poslao, jer on s drugim nije imao 
posla. | 

Kod njega sam upoznao ljepotu dobrote i slat- 

kost njegova vina. Kad sam kod njega bio gostom, 
činilo mi se da sam na večeri Gospodnjoj. Tamo sam 
uutažio svoju žedju i napojio se slatkosti njegove duše, 
tog najboljeg hrvatskog vina. | 

Ako se genijalnost sudi po djelima, svetost se 
sudi po životu. U njemu sam vidio poeziju svetosti i 

raskošje skromnosti. To je bila dobrota višega stila,. 
pravi sudrug Kristov, pobratim Sv. Vicenta Paulsko- 
ga, posljednji apoštol iz Kristovih vremena. 

Eto, ta nam se zvijezda utrnula, te su se oči uga-: 
sile, to nas je srce ostavilo. Našeg posvetitelja dobro- 
te i majstora nježnosti nema više! Oh, kako je bio: 
lijep kad je ulazio u kuće ostavljenih, u podkrovlja bo- 
lesnih i u stanove beznadnih! Krist ga je tamo slao,,. 
on je bio njegov najvjerniji sluga. Nije stvarao čudesa 
vinom i kruhom, već je mudrošću svog srca i dobro- 
tom svoje riječi liječio jadnike i tješio beznadnike. Sa. 
tužnim je plako a sa djecom se igrao. Bezazlen kao. 
andjeo prolazio je životom noseći blagoslova DO DU- 
tima svoga prolaza. 

Neizmjerno je bilo njegovo bogatstvo, jedan lije-- 
pi dio tog imanja svoje duše ostavio je u svojim 
propovjedima; tamo ćete osjetiti i ono njegovo dobro. 
srce, koje ga je prerano povelo u Kristov zavičaj. 
Kad je govorio sa pulpita, izgledalo je da nad njim 
lebdi vječna svjetlost uma. Bio je širok i dubok kao: 
pučina a mio i sladak kao majčina riječ. Njegova du-: 
ša bila je beskonačna kao vjera, pa je niske uzvisi- 
vala, a visoke ponizivala. Imao je jako oružje, koje 
ne reže niti ubiva, ali pobjedjuje. Ključ njegove ruke: 
otvarao je zardjala srca najvećih griješnika i najo- 
korjelijih bezbožnika. Bio je svijestan svoje snage. 

Eto tako je živio i djelovao taj svećenik ljubavi, 
i on je danas pokopan u srcima svih nas, koji smo: 
ga u životu poznali. | 

Muzika. | 
Posvećeno Gospodji prof. Vjeri Miović. 


Kad vi dodjete k nami i progovorite glazbenim 
jezikom, meni se čini da su ti zvuci valovi zraka, koji 
su se uputili sa .livada cvijeća i k nami dolijeću le- 
pršanjem krila ptičjih jata. Tamo u tim lijepim sfe- 
rama harmonije boravi vaša duša, a što je tamo li- 
iepo to je i etično, jer etika je sestra muzike. Za me 
je pravednost kao i etika nevino djevojče, koje svira 
melodiju ljepote po najosjetljivijim kajdam ranjenog 
srca ljudskog. I kad vaše ruke šeću po tipkam, izgle- 
da, da je u ono mrtvo glazbilo ušlo vaše živo srce, 
koje progovara dubokim ćuvstvom, jer je glasovir 
riječnik ljubavi, govornik osjećaja. 

U svim dobrim srcima je dom muzike, plemeni- 
. taši primaju plemenite. | ' 

Moja je duša otvorena govoru vaše harmonije. 
U ovom mjestu nitko ne zna tako govoriti, jer su svi 
oko nas gluhi, nijemi i slijepi za umjetnost; samo vi 
znate govoriti jezikom mog Boga sipajući po atmo- 
«sferi mojih odaja biserje vašeg dobrog srca. Vi ste 
ona koja napunjate prazne duše napojem harmonič- 
kih akorda, ritmom mladosti # melodijom osjećaja. 

Glazba je škola plemenitosti, ali malo ih je, koji ra- 
zume jezik božji. Kamo sreće kad bi Bethovenov 
moral vladao u dušam ljudskim. Kad bi smo znali 
plakati kao Chopin, osjećati melodiju kao Ver- | 
di i muzički misliti kao Bach manje bi zla bilo: | 
na svijetu. Nitko ne zna tako plakati i veselite: 
se, nitko se ne zna tako slatko nasmijati kao. 
glazbena duša. Smijeh je draži od najsladjeg napoja,,. 
miliji od prolazne ljubavi. Smjeh je kao šampanjac 
koji svojom pjenom prelazi preko čaše radosti, jer 
je smjeh iz harmonije veselja. Kako se čovjek razbla- 
žen muzikom sladko nasmije divnoj ljudskoj gluposti, 
za to su nam komične opere života toliko drage jer 
one u nami izazovu blagu ironiju, bezazlenu porugu 
zbunjenostima čovjeka, jer je životna glupost izvor 
smijeha, tko se smije i pjeva zlo ne misli. U rado- 
sti nema zla, u zlim srcima živu zlobe. U muzici je 
plemenitost i dobrota, u njoj se lome i razblažuju sr- 
ca, u njoj je snijeg božićni i sunce uskrsno, u njoj je: 
naša ljubav i naša bol, naše nade i naša razočaranja, 
u njoj je sve što dušom govori, i srcem ljubi. U njoj 
je čistoća nježnosti, osjetljivost duše, dubina boli, vi- 
ka radosti i glas suze. Sve što je tamo, simbol je naj- 
veće kulture i najistančanije civilizacije. To su novi 
svjetovi, utjehe u prazninam života. 

Po mišljenju svih besmrtnika muzikom se dižemo: 
u neizmjernosti i gledamo svemir. Muzičari su glasni- 
ci nebesa, nosioci ljepota, trubači andjeoski, koji pra- 
te Boga kad salazi medju ljude, da im dade naslutiti: 
svoje velike misterije. Ljubav i muzika data je čo- 
vjeku da se raduje i plače, da se razblažuje smje- 
hom i suzom. Taj muzički osjećaj je smješten iza na-- 

šeg saznanja, to su glasovi koje je Bog zaboravio u 
nami, dragi ostatci iz onog ljepšeg svijeta. Tko nema 
u sebi muzike — veli Šekspir — taj ima u srcu nevje- 
re, lukavstva i kradje. 

Ima ljepota muzičkih i tamo gdje nema melodi- 
je i ritma. Žamor pjeska na moru, šuštanje lišća, žu- 
bor potoka, dozivanje sa bregova, sipljenje kiše, gla- 
sovi oluja, planinsko ojkanje, odjeci ptica, svitanje 
zore i pjevčev kukurik, šum vjetra, šuštanje svile, ri- 
ječ ljubljene žene, eto svi ti glasovi borave u sferama 
harmonije. Svaki je glas prirode uzdah života. Za to | 
je i smrt tako strašna radi njene goleme tišine. 

Istančano srce poezijom besmrtnih pjesnika, ople- 
menjena duša umjetničkim formama slika i arhitek- 
ture, produbljena misao filozofijom života osjeća gla- 
zbu kao majstoricu svih umjetnosti. Glazbenik treba 
da je universalan kao pjesnik, slikar i kipar, jer su 
umjetnici sinovi božji, koji su svršili škole nebeske. 
Njihovi valovi treba da zapljuskuju obale svih svje- 
tova, jer njihove rijeke teku preko zvijezda, po cije- 
lom svemiru i glasovi takove harmonije dižu čovjeka 
u visine otačbine, koja nas čeka tamo daleko iza sun- 
ca. Njihove forme i glasovi su sladki napoji oku i slu- 
hu. Muzička pjesma je lirika duše, a choralno pjeva- 
nje je naša religija. Ta estetika, to blagoglasje to je 
melodija, muzička misao, koju nikad nemoš dokučiti 
jer ti iz nje niču čežnje za čežnjama. | 

I svijet je stvoren u času radosti kao i mi što smo 
začeti u času ljubavi, u zagrljaju usrećenog srca. Ni 
jedna umjetnost ne zna o tomu tako lijepo govoriti 
kao tipke vašeg instrumenta. Taj sveti sklad najbolje 
opisuje kucaje srca, koje ljubi. Wilde kaže da se je 

djudima »učinio glas ljubavi muzikalan kao Apolono- 
va lira«. 

. Muzika i ako fizički djeluje: apstraktnim near 
ma ulazi u dušu, — njezine misli razumi samo osje- 
- ćaj. Ima mudraca koji ostaju hladni pred tom Bogi- 
I To je najbolji znak da MVErosi i osjećaj nisu 

u bračnoj vezi. 


Osjećaj je majstor umjetnosti, a bend je sla- 
odja od mudrosti. Mudrovati a ne osjećati je isto ko 
ići »golim grlom u jagode«. 


. Tegobe dana trebaju časove mira, a ti su u melo- 
dijam glazbe, u bojam tonova i u četveroglasnom 
skladu ljudskog glasa, koji spaja sve čovječje u jedno 
sveljudsko blagoglasje. Samo taj sklad glasova može 
da nam pokaže kako je divan čovjek kad je akordiran 
sa ženom. Tankoglasni sopran i alt i muževni tenor 
i bariton vode nas kroz brige života u čarobnu zemlju. 

Muzika. je kraljica umjetnosti, jedina kćer nebe- 
ska, koja boravi medju ljudima. S toga je i Bogu dra- 
ga. I andjeli su pjevači i harfinisti, a sv. Cecilija, mu- 
čenica, čula je andjeoski glas — vox angelica — na 
svojim orguljam, na toj oluji glasova, svirala, irula, 
trubalja, sviralica, gdje se čuje čurlikanje samica i 
svirala dvojnica. To pusto bogatstvo glasova slavi 
Boga i uzveličaje čovjeka. Sve to izazivlje šetnja: 
prstiju po stepenicam kajd4, koje se dižu u tanko- 
glase titraje i padaju u debeloglasne odjeke. Vi to 
znate slagati harmonijom vaše lijepe duše kao prava 
majstorica kajde, osjećajna vladarica akorda, umjet- 
nica kraljevske umjetnosti. To su pravi uzdisaji vaših 
divnih melodija, to su kao prekinute riječi, rečeni i 

uedorečeni glasovi, zamišljene i nesvršene misli, za- 
počete a ne dokončane bajke vaše bogate fantazije. 
Gospodjo, misao ne može da kaže ono što srce 
osjeća kad vas sluša. Ne znam kako da vam se odu- 
žim za divne časove vaših vedrina, evo htio sam 
ovim da vam zaigram sinioniju svojim crnim perom. 
Ne mogu vas dostignuti u vašim visinam, ali samo 
ću vam reći da ste vi rijetka čitateljica umjetnikove 
duše. Vi ste donositeljica umjetnikova bogatstva na 
stolu radosti, vi ste svjedokinja visoke darovitosti u- 
mjetnikove., vi ste psichična momentiotograikinja o- 
nog glazbenog časa, kad je umjetnik govorio s Bo- 
gom. Bez vas bi glazbeno pismo ostalo mrtvo slovo, 
jer vi ga čitate usnama glasovirskih žica, koje su ve- 
zane vašim srcem. | 
Glazbene su inspiracije nebeskog porijetla, š nji- 
ma se umjetnici povraćaju amo k nama, da nam do- 
nesu malo zlatnog sjaja iz atmosfere vječnog dana i 
da tako napune čemere života glasovima sunčanih 
svjetova i udahmu patnicima zemlje malo visokih ci- 
ljeva, da se jadnici trgnu iz nizina i zaboravi, pa da 
. se spomenu svemira, gdje raste harmonično groždje, 
koje vaše ruke beru u vinogradu opojnih glasova. 
Klasična umjetnost nam je ostavila tri jabuke: 
ljepotu, dobrotu i ljubav. Paris je bio pozvan da ih 
prosudi koja je ljepša, nije znao da bira, jer su sve 
tri sastavni dio čestitosti. Te sve tri jabuke rastu ut 
vrtu dobrote. Nisu samo čestiti ljudi, svetinjaci i reli- 
gije koji rade za istinu, pravdu, ljepotu i dobrotu. Za 
nje i slavulji pjevaju i zora sviće i potok teče i vi svi- 
rate. Sve lijepe istine prirode u službi su istine života. 
A naša majčica zemlja cvijećem radja da pravednike 

daruje mirisom ljubavi svoje. Tu nam utjehu daje ze- 
inlja, jer zna da se na njoj.u boli radjamo, u boli žive- 
mo i u boli umiremo, da su najveće slasti bolne a 
dražesti tjeskobne, pa da kad se i nasladjujemo, trpi- 
mo, jer u oku čovjekovu ima suza za radost i žalost. 
Mala je razlika medju bolovima radostnim i bolovi- 
ma bolnim. Vesela i tužna muzika nas zanaša. Plač 
žalosti i plač radosti srca se hvata, u bijeloj i crnoj 
melodiji je milina, a ta milina je bolna i turobna kao 
bolne i turobne kajde sladkog slavenskog plačnika 
Chopina, koji umire plačući sladke suze svoje drage 
boli. Vi ga svirate kao da je na smrtnoj postelji u va- 
še ruke ostavio svu svoju gorku žalost protkanu ga- 
nutljivim nitima osjetljive tuge. 

Grčki mithos priča golemu moć pjesme, jer je 
pjevanje bilo u službi plemenitosti. Glazba se najprije 
razvila u hramovima, jer su svi stari narodi svoje 
bogove hvalili najdivnijim jezikom, a taj jezik je mu-- 
zika slatka kao Orlfejeva lira. Sve liturgije svijeta 
hvale Boga jekom ljudskog glasa. 

Uz pjesmu je bio u običaju i ples, taj muzikalni 
govor otmenih gesta ruku i nogu. Za to su glazba i 
pjesma, ples i takt najnježniji uresi ljubavi. Plesanje 
je koracanje osjećaja, ljubav je u tom okviru zama- 
manija. | . . 

Plato veli da je ta sveta boginja u službi istine i 
pravde. Sve umjetnosti su iskre zlatne vatre, ali glaz- | 
ba je zlatno sunce. Pa kao što jedan umnik veli da 
je arhitektura »misao u kamenu« tako gospodia de 
Stačl veli o arhitekturi da je to »smrznuta muzika«, 
meprolazna ljepota, forma trajne radosti, rukovet mi- 

sli, govor tvrdoće, drevna toplina hladnog kamena, 
danas smrznuta u dragost muzike. 

Svijet bi bio odviše lijep, kad bi sav bio udešen 
po idejam velikih mislioca i umjetnika, život to ne 
dopušta. Život je teški napor, ali sve jedno drag, jer 
u toj borbi susrećemo velike pojmove ii željezne za- 
kone prirode, koji se bore sa čovjekom. Tko te zako- 
ne bolje shvati život mu je sladji, a tko podlegne, nad 
njim odjeknu bolne kajde sudbine. 

Ako hoćeš taknuti srca, trebaš najprije dati svo- 
je, veli škola govornička, pa s toga nema umjetnika, 
koji može dati čarobne tonove, ako ih nije prije oto- 
plio svojim osjećajem. , S toga muzika oplemenjuje, 
jer dolazi iz srca. Jeste li ikad promatrali publiku, ko- 
ja izlazi iz dvorane simfoničkog koncerta? Svi izgle- 
daju vedri i radosni kao da su drugovali sa ljiljanim 
i golubovima, jer je čovjek najljepši u svojim sret- 
nim časovima, a Oscar Wilde veli da je »veselje za 
lijepo tijelo a stradanje za lijepu dušu«. 

Veselje je svakomu ures, jer je čaroban sjaj oka 
čovjekova u radosti; zamamno ga je tada gledati, jer 
njegova duša otvara svoje pendžere, a dobra je du- 
ša najljepša ljepotica, zemaljska varalica ne trpi mu- 
zike. Lopovi i hulje mrze cvijeće, djecu i ptice, pa ka- 
ko bi mogli čistu glazbenost ljubiti. To je nebeski dar 
za čestite ljude. Za varalicu je alkohol, kokaina, blud, 
zveket i škripa nasilja. I kad dovedete svoga krvnika 
pred sud pravednosti, vidjet ćete kako će se kao cry 
valjati u kalu svoje sramote Kradje i lupeštine su 
najteže onima, koji lih počinjaju. Svak ima jednog 
zločinca u životu. Moj lopov je više ukrao sebi nego 
meni. Sebi je ukrao čestitost, počinio je samoubojstvo 

nad svojim duševnim zdravljem. Njegova je nesreća 
neizlječiva, a moju nesreću liječi harmonija praved- | 
nosti. To je najljepši akord mira u duši. 
Umjetnici trpe pri stvaranju. Teško je predati 
ljudima svoje duševno blago. Teško je govoriti ljud- | 
skim jezikom o dogodjajima svemira. Nikomu to nije 

lakše nego muzičaru. On ima druga slova od pjesni- 
ka. Njegov je alfabet kraći: ali. mnogobrojniji, jer su 
njegove kajde stepenice najsitnijih visina do najde- 
bljih dubina, za to i jesu melodije neizmjernosti za 
muziku, jer je glazba kao mirisavi list, čiji miris uho 
osjeća. Kako divno teku sumornosti i dražesti muzi- 
čara, ono su ptice naših najviših grana. Nitko nema 
ljepšeg izraza od umjetnika, njegov je riječnik vasio- 
na a izraz plamen srca. Kad velika duša geniova go- 
vori kroz umjetnost, taj govor preživljuje stoljeća. 

Sve ljudskoga umire, osim umjetnosti, kćeri bo- 
žje, jer je to najviši izraz čovjekov, najveće približe- 
nje Bogu, otcu svemira. Umjetnost koja se radja 
iz geniove misli uvijek prolazi kroz odaje srca, i tamo 
se ugrije toplom krvi ljudskom, pa zato jače razbla- 
žuje: tužnike i usrećuje nevoljnike. | i 
Razumjeti umjetnost znači razumjeti Boga, a tko | 
Ga razumi, onaj Ga i ljubi, a tka Ga ljubi, onaj i vje- 
ruje. Za to je vjera najveća riznica starih umjetnina. 
Tko je sazidao katedralu sv. Petra u Rimu, Sv. Pa- 
vla u Londonu i gotsku crkvu u Chartresu nego u | 
gija? 

Umjetnici, osobito muzičari otkrivaju nam nevi- 
dljive orizonte, nečuvene skladbe, koje dolaze k nama 
preko izabranih duša. Bog se ne prikazuje svakomu. 
On se javlja samo onima, koji čuju tonove zvjezda- 

nog razgovora i trepet boja na dugi. I svemir ima 
svoj jezik, umjetnici pjesnici i muzičari ga čuju bo- 
godanom intuicijom, koja se ne može naučiti. Ona 
nam je ostala iz sučanih dana naših davnina, koje 
su gledale Boga kad je po zemlji hodao. Vi vidite u 
tim dušam časovite bljeskove, koji ostavljaju oko u 
tmini a dušu u sjaju. Taj sjaj jednog časa je muzi- 
čna molitva, koja se moli da okopni snijeg, da pro- 
klije ruža i da svane proljeće. 

Melodija žive u svijetu mašte, tonovi su bistriji 
pri zatvaranju očiju, s toga su slijepci nedostiživi mu- 
zičari. Pticam vade oči da bolje pjevaju, jer je osjećaj 
umjetnički najintimniji zakutak samoće. Nemoj da te 
nitko vidi kad si sretan, jer ljudi najviše zavide sre- 
ću i slavu. Svako imanje izazivlje zavist, svako dobro 
izazivlje zlo, svaka svjetlost ima svoju sjenu. 

Svaki opus ima svoju radost i svoju bol. 

“Kralj Aleksandar. 


Plemenite gospodje, štovana Gospodo! 


Došli smo danas u ovo gnjezdo naših Sokolova, 
da našom divnom pjesmom, tim glasom otačbine 
- proslavimo dan Kraljeva rodjenja. 

I ja sam pozvan da taj velebni dan pozdravim . 
proslovom. Uzeo sam svoje pero, jer je to gudalo mo- 
jih gusala i žica mog osjećaja, pa sam Vam u svo- 
joj samoći napisao ove misli, da vam predoče veli- 
Činu prvog sina otačbine, jer danas je dan naše ra- 
dosti. Napisao sam Vam kraljevsku božićnicu, sitni 
spis ljubavi za srce naše otačbine. | 


Dne 17. (4.) Decembra 1888. došao je Kralj Ale- 
ksandar preko Cetinja na svijet. Rodjen u gnjezdu 
bijelih orlova na kamenu Crne Gore, krvave gore, 
otačbine junaka. Ta je tužna gora za više stotina go- 
dina bila zemlja jada, planina jauka i teške boli. Vla- 
dika Rade, pjesnik lovčenskih visina, prorokuje naše 
oslobodienje i spominje heroja Topolskoga. Nasljed- 
nik tog heroja izvršava ljetos pred našim očima 
prenos kostiju besmrtnog pjesnika na visine gordog 
kamena. Mi smo savremenici velike historije, jer se 
pred našim očima odigravaju najveći dogadjaji svih 

vremena, najveća djela naše nacije. Eto vidili smo 
oslobodjenje Kosova, vidili smo proklete albanske 
stijene, viditi smo srpsku Kalvariju, taj najveći jad 
čovječanstva, praćen Kraljem Petrom, oslobodiocem, 
i našim svečarom Kraljem Aleksandrom. I kad su te 
užasne tegobe imale da svrše i kad su iznemogli ju- 
naci sašli na more, dolazi jedna jedina ladja za pre- 
voz vojske. Kralj ju odbija, i neće da ostavlja naroda 
svoga, on ostaje š njim, kao što je š njim bio u klan- 
cim jadikovcim. Kad je prošao Termopille, putir 
gorčine bio je iskapljen. Otvara se solunski iront. 
Nove borbe, nove kušnje i tamo na tom novom Ko- 
sovu svršava se trageđija čovječanstva. Srbi su i 
tamo najveći heroji. Naš kralj otvorivši ta gvozdena 
vrata, ulazi u svoju svetu mučenicu Srbiju i onda do- 
lazi k nama, salazi k moru, izvršuje se odkupljenje 
i spasenje naše zemlje. I kao da je Providnost htjela, 
sloboda se srbska ujedinjuje sa slobodom hrvatskom. 
Kralj srbski postaje kraljem hrvatskim i makon ti- 
suću godina Srbi i Hrvati gledaju u prahu svoje ne- 
prijatelje. Hrvatski kraljevski milenium kruni kralja 
Aleksandra krunom Tomislava Trpimira, zaštitnika 
Srba proti Simeonu Bugarskomu. Kako je veličan- 
stvena ta historija, kako je divna božja Providnost. 
Pred hiljadom godina zištićuju Hrvati Srbe i srpski 
župan Zaharija prebježe k Tomislavu, a nakon hilja- 
du godina Srbi nose Hrvatima na oštrici mača onu 
istu slobodu koju su sami sebi izvojevali, Srbi dijele 
kolač sreće sa svojom braćom. I sada vidimo našu 
novu historiju. Ljepota Orijenta spaja se sa mistikom 
« zapada, nacijonalnost srpske crkve spaja se sa ot- 
menom umjetnošću zapadne crkve. i samo da nas 

ujedinjuje  nacijonalnost jezika već nas ujedinejuje 
i Kristova relegija ljubavi, jer je Krist i na Istoku i na 
Zapadu. I imi svi smo se danas zajednički molili za 
zdravlje našeg vladara kako u katedrali tako i pred 
Ikonostašom. Krist će uslišati naše molitve, jer se 
je 500 godina naša sveta krv skupa proljevala za 
Njegov Krst i našu slobodu. I mi smo postali spa- 
sitelji Istoka i Zapada, i smo ostali na vratima Ev- 
rope da branimo put nekrstu u najveću kuću civiliza- 
cije. Vodja te obrane je naš starešina. vitez naše Ze- 
milje, besmrtni kralj Aleksandar. 


Samo ko je robovao i u zatočenju ležao može da 
svati što je sužanjstvo, može da vidi svu oslobodila- 
čku veličinu kraljevu. Naša bogata narodna epopeja 
donosi vanrednih stihova o gorčini ropstva, ljepoti 
slobode, koju nam je Kralj Aleksandar pa9 na uz- 
darje. 

Bolni dani patnje uboge raje, već su gorka DTO- 
šlost, a mila je sadašnjost sloboda i bratstvo. 

Kralj naroda mučenika postao je.otcem svih na- 
Ših sreća. On nosi na svojim .ledjima težinu cijele 
otačbine. I kad je ljetos govorio o pomorskoj veličini 
naše države, iz njega je govorio duh naše zemlje, - 
odjek našeg kamena, jer mi svi koji sačinjavamo ovu . 
zemlju, tako mislimo i želimo i kraljeve su riječi jeka 
naše duše. Stoga je u kraljevskom dostojanstvu — 
Veličanstvo. A to je Veličanstvo sbor svih plemenito- 
sti, slava svih zasluga, dostojanstvo cijele države i 
ponos cijele otačbine. Koliko velebna toliko i teška 
je kraljevska čast, jer Njegove su brige nadčovječne 
i on nema jače snage do ljubavi svojih državljana i 

mi smo danas tu, da tu ljubav gojimo u grudima kao 
pticu naših najvedrijih poleta. 

Nitko kao naš kralj nije dorastao veličini zemlje 
i značenju slobode. On je čovjek bistrog uma i dobrog 
srca, i tako on zalazi u narod da čuje mišljenje svoje 
zemlje, da čuje malog čovjeka, koji je najspremniji 
da odbrani svoju kolibu i svoju zemlju. 

Ja neću da Vam uljepšavam istinu, da vam hva- 
lim sunce, ali Njegov vedri duh pomirljivosti, bratske 
ljubavi sloge i sporazuma doveo je ovu zemlju u 
luku čestitosti, dobrote i mira. U svim danima tegoba 
i nestašica, što bi od nas bilo kad bi smo se još mo- 
rali natezati oko Ssićušnosti. U svom dvorskom 'zati- 
šju svojim umnim djelom naš je kralj našu otačbinu 
uredio, kako danas nije uredjena nikakova zemlja 
Evrope. Kroz ovo 7 godina života naše države bilo je 
časova teških, a naš je kralj svojim mudrim srcem 
preko svega prošao lakoćom, koja zadivljuje. I mene 
ponosom napunja Njegovo djelo mira mediju Hrva- 
tima i Srbima li mi možemo da gledamo u budućnost 
sa vedrim pogledom, jer sa takovim vladarom buduć- 
nost je ljepša od lijepe sadašnjosti, jer sinonim do- . 
bre sreće, jest jaka volja i odvažnost, a toga kod na- 
šeg vladara ima u izobilju, to nam je najbolje poka- 
zalo Njegovo besmrtno djelo oslobodjenja. Tko je lo- 
mio klisure i plartine taj će slomiti prilike i neprilike. 

Više puta u časovima duševnog rada, razmišljaj- 
mo o našoj otačbini, sjetimo se fizičkog duševnog bo- 
gatstva naroda i zemlje naše, osjećat ćemo da smo 
sinovi najsvetije zemlje i potomci najdivnijeg naroda. 
Pogledajmo najprije bogatstvo fizičko. Na jednoj 
strani silni Dunav, prolaz Evrope, na drugoj strani 

naše more Jadransko, medju tim pustim vodam ze- 
mlja plodnih ravnica i planine pune šuma, rudnika, 
solana, spojene željeznicam i putevima. Onda bogat- 
stvo tla i podneblja, radost zemlje i mora. Ali duševno 
bogatstvo naše je kud i kamo veće. Poezija narodna, 
ovedri orizonti guslareve pjesme dižu junake na grane 
besmrtnosti i ta je slava dala junacima odvažnost 
lava i polet svemira. Onda naša pjesma, naša muzika, 
bolna lira bolnog srca. Pa narodna ornamentika, 
poslovica i mudrost seljačka, sve su to biseri naših 
duša, bogatstva naših srdaca. To duševno i fizičko 
bogatstvo obogatilo je našu slobodu i našu radost, 
pa je kraljevim dolaskom došlo i naše proljeće, jer je 
na njegovolj zastavi sjala pravednost i dobrota. Istina 
i sloboda su dvorkinje našega dvora, kralj i kraljica 
su ih uzeli k sebi, jer su to kćeri sunca, plemkinje vi- 
sokog roda. Pa kako da ne ljubi slobodu onaj, koji 
ju je k nama za ruku doveo prego planina i drača, 
preko snjegova i krvi? 

Njegovim dolaskom u našu zemlju, došla je 
naša sreća, jer je na njegovoj kraljevskoj zastavi sja- 
la pravednošt i dobrota, odvažnost i plemenitost. Do- 
sta smo bili tužni, dosta je života palo i suza proli- 
veno, Bog nas je obradovao u slobodnoj otačbini div- 
nim kraljevskim domom. Verige su skršene, noć je 
minula. Na našim nebesima je sunce, po cijeloj je 
otačbini vedrina dalmatinskog neba. Tko je te verige 
skršio, tko je tu noć rasvjetlio suncem dana? Tko, 
nego onaj koga mi danas slavimo? Mi koji živemo 
na obalam svijeta, na kamenu, koga natapaju Oceani, 
najbolje osjećamo toplinu tog sunca. Za to je politika 
mora politika širine i prostora, politika dalekih vi-- 

dika, koja dolikuje velikim duhovima, našim dana- 
šnjim državnicima, koji su stvorili otačbinu i njezinu 
najveću historiju. Tu su politiku navijestile riječi vla- 
dareve, kad nam je sa palube rekao, da čitava otačbi- 
na stoji za nami u odbrani našega mora. Svi su ga 
valovi čuli, ali On se ne boji oluja, prolazio je kroz 
jaće vjetrove. I ako ništa nemamo, bogati smo slobo- 
dom svoje zemlje i mudrošću svog kralja. Ponosni | 
smo čvrstom njegovom rukom, dobrim okom i maj- 
storskim ciljem. Divni lovac mira i nemira, Marjana 
i Kajmakčalana, divljač pred njim pada. Iznenadio 
nas je srećom, pa se veselimo njegovim veseljem 'i 
slavom Njegova imena. Od svojih predja je naslije- 
dio veličinu, pa ju je i povećao. Otačbini je otvorio 
historiju novih vremena. Za to su njegovi vrtovi puni 
voća i cvijeća, puni lovora i hrasta, puni slave i lje- 
pote, I u ovom času, kad mi o Njemu govorimo i kad 
ga slavimo i ljubimo, On će se nas sjetiti, jer zna da 
je Dalmacija rodjena da ljubi plemenitost i da daje 
jabuku za jabuku, srce za srce. 

U našem siromaštvu, On je naše bogatstvo, u 
našem uboštvu on je naša nada, u našoj tuzi On je 
naša utjeha, jer On je starešina ove lijepe otačbine, 
kakove nigdje nema. Nigdje nije nebo tako vedro kao 
kod nas, nigdje nijesu planine tako lijepe, vode tako 
bistre i trave tako zelene kao kod nas. Nitko ne osje- 
ća kraljevsku ljubav kao mi namorci i primorci. Kra- 
ljevski je osjećaj zasadjen u tlu ove zemlje kao tisuće 
žilica stoljetnog hrasta. - 

Kad iz svoje kraljevske palače sadje u maše ko- 
libe, dati ćemo mu naše vedro nebo, zlatno sunce za 
njegovo zlatno srce. 

U ovim danima božićnog mira pozivljem Vas na 
gostbu ljubavi kralju i otačbini, jer je u ljubavi vjera 
i domovina, Bog i.kralj. To su jedini pojmovi koji 
spajaju nebo i zemlju, radost i utjehu, prestolje i 
selo. 

U svom bogatom srcu nosi naš kralj bolove al- 
banske i radosti slobode. Upoznao je naše zlo i naše 
dobro, našu tugu i našu radost, našu suzu i naš po- 
smjeh. On je tužnik naših tuga i radosnih naših ra- 
dosti. Pratio je sva stradanja i sve radosti naše Sr- 
bije, majke mučenika i radosnika. Sve je okušao, i 
suzne boli i svetačne radosti, svjetlost sunca i tminu 
magle. A kad je čuo sveta zvona visokih Dečana 
odjeknule su radosti mučenika, srpskih careva i hr- 
vatskih kraljeva. I kad je dva bratska srca spojio u: 
jedno, od tri kraljevstva. stvorio je carstvo ljubavi 
bratske. 

Neka dakle žive Onaj, koji naS je umorne i iz- 
nemogle od ropstva uveo u zemlju slobode i otvorio 
riznicu bratstva! ' 

Da žive vinogradar naše radosti! Da žive sretni 
nalaznik naše sreće. 

Da žive besmrtni Kralj Aleksandar! 


Živio! 

Dobro nam došao Kralju! 


Spustili ste se sa Visokih Dečana i sa Njegoševa 
Lovćena u dragu zemlju lijepoga sunca. | 

Dobro nam došli u krajeve Vašega čeznuća, u 
zemlju studenog kamena i toplog srca! 
| Kad podjete morem i primorjem, i u današnjoj 
jeseni osjetićete dražest mora i toplinu srca na ovim 
obalama ljubavi. Tamo ćete donijeti veselja i naći ra- 
dosti, jer Vas već dugo naše srce čeka. 


Dobro nam došao svijetli Kralju, kruno pozla- 
ćena! 
Dobro nam došla, Milostiva Kraljice! 


Ova Vas zemlja pozdravlja svim svojim rado- 
slima u ovom najljepšem danu naše slobode, jer na- 
kon šest vjekova, Vi ste prvi vladari, koji dolaze u 
zemlju svoga roda i plemena. Vi ne dolazite u kolo- 
niju, već u drevnu kraljevinu hrvatskih kraljeva i srp- 
skih careva. | 

Ovaj će Vaš dolazak postati historičan kao Du- 
brovnik, Split, Trogir i Omiš. Ova svečanost. prvog 
dolaska veličanstvena je i sveta kao susretaj prve 
ljubavi, jer Vi ste kod nas i kad Vas nije ovdje, naše 
je srce Vaš dvorac. 

Danas je Dalmacija perivoj sreće, u njoj Vam je 
prostrt sto radosti, u našem veselju osjetićete našu 
ljubav. 

Kad dodjete u središte Dalmacije, u kraljevski 
Split i kad prodjete kroz odaje velikog cara, .vidje- 
ćete pjesmu starog kamena i harmoničnu vedrinu 
stare kulture na Peristilu. Ti spomenici i danas su naš 
ponos. Ta slavna prošlost danas Vas s nama po- 
zdravlja. 

Dalmacijo, zemljo pjesnika, zemljo sunca, mora 
i vodopada, kaži svome Kralju, da ti je vino slatko 
a kruh gorak, jer su tvoje podvornice na kamenu, 
koji ne radja kruhom već suzam neimanjstva, i da 
Si za to ti Njegova bogata sirota. 

Na to će Kraljeva ljubav da ugrije hladnoću tvog 
kamena, mila Dalmacijo, zlatna ptico na grani našeg 
srca, jer na obalam OVOg mora leže rudnici našeg 
zlata. 

Ovo su putevi, kojima se ide. u strana kraljevstva 
i u sve krajeve zemaljskih svjetova, na obalam mora 
su otvoreni dolasci velikim srećam. . | 

“Naše su granice nebo, more i sloboda, s toga je 
ovdje najvidljivija veličina otadžbine. | 

Kad se uzdignete na Marjan, divite se ljepotam 
Vašeg kraljevstva. . | . 


Veličanstvo! 


I u danima našega njena vapili smo Te! 
Prolazio si ladjom a nijesi stupio na ovo tlo, jer je 
onda čamilo u ropstvu. Zvali smo Te i klicali, čeznuli 


i vapili, kao da smo znali, da Te-je Providnost iza- <: 


brala, da budeš stvoriteljem najveće historije našeg 


171 


naroda. Danas si nam. dodas u Mn sjaju 
| sreće. 

Sloboda | je stari pojam, Ti si joj dao novo zna- 
čenje. Ti si obranio naš Kraj. i naše more, naše nebo 
i našu zemlju. 

Bezbjednost naših granica i mir braće rodjene 
Tvoja su djela. 


Ti si Kralj ljubavi i sudac mome Otac siro- 
 tinje i brat narodni. Branitelj istine i čuvar slobode. | 

Ti si Kralj, naše zemlje i car naše duše! 

Ti si nas doveo u tempal slobode, pod strehu ove 
države. | 

Ti znaš s prestolja saći i u kolibu, jer je ljubav 
Tvoje žezlo. 
| I sada u ovom lijepom miru naše slobodne ze- 
-mlje, dao si nam prilike, da sadimo nove vinograde, 
podižemo jedra i prionemo uz posao, jer ne podjemo 

li Žurno na rad, ne ćemo imati ni pjevca, da nam na- 

vjesti dolazak zore. 


Naša je zemlja rodila plodom; mi smo dei DO- 
sijano sjemenje junačkih kosti, svak se veseli slo- 
bodi, koju . si nam donio, čak : onaj koji boravi u 
Špilji naših planina. | 

Zvijezda Tvog roda je nad nama, ona se podigla 
sa našeg seljačkog tla. Ta nas velika istina grije to- 
plinom domaćeg ognjišta, jer Ti si član naše obitelji, 
Ti si prvi sin Otadžbine, starješina maše kućice, naše 
slobodice. 


Neka Te požive e Bog otaca naših! 
Neka Bog požive Svijetlu. Kraljicu i sina Vašega 
prvorodjenoga, čedo drago naše Kraljevine! 

Božić je naš najsladji zimovnik, jer ta je blag- 
dan srca, svetačni dan ljubavi, radost djetinjstva i 
veselje domaćeg ognjišta. Taj god rodjenja je djetinji 
radosnik, veliki praznik ubogih pastira i čobana, ve- 
.selje. pojata štala i siromaštva. Taj uzvišeni dan ma- 
enih i ubogih blagi . je dan naše kuće, velika radost 
otca i majke naše. Dan je to koji nas okuplja sve na 
.mirboženje, dan svetih poljubaca mira i bezazlenosti. 
To je sajam obiteliske sreće, jeđini dan u godini, kad 
možemo da opočinemo pod očevim krovom i na maj- 
- činim grudima, da stečemo snage i sreće za cijelu 
godinu borbe. | 
Božić je veliki svečanik, božji +mendan, mili da- 
onak ljubezni sastanak! | 
O njemu već govore pustinje: i šume; špilje i i pla- 
nine, mora i doline; o njemu govore sva srča, njega 
blagosivlje sva uboga' siro&n a našeg plemena. 
Ovo je rodjenje. najveći ogadjaj Svih vremena, 
. najveća radost svih radosti, da se tekom vremena 
pretvori u najbolniju bol ljudske patnje. To razdoblje 
od jaslica do križa, ispunjene je jednom naukom za 
koju je naš narod pet vjekova svoju krv proljevao, 
da ostane vjeran Onomu koji se rodio u bešici uboge 

majke u pojati medju blagom. On je sinonim naše 
otadžbine, jer heroji naše epopeje glasaše svoju bor- 
bu za »Krst časni i slobodu zlatnuc. I kad nam je eto 
i zlatna sloboda proklijala i kao jela izrasla nad na- 
šim glavama, izgleda kao da smo zboravili Njega i 
njegovo rodjenje, njegovu ljubav i dobrotu. 

Eto nam Ga ljetos opet, dolazi da se rodi po ti- 
suću devetsto i dvadeset i drugi put. Oko Njega je 
sjaj, oko Njega je svemir, oko Njega su zvijezde, ali 
sve jedno on nam je najdraži u carstvu ljubavi, onda 
kada je sašao k nami u zimi ledenoj i crnoj, da kao 
nevino dijete boravi medju nami u snijegu eda nam 
led pretvori u ptičje: pahuljice perja koje griju. Le- 
deni snijeg je rastopljen toplinom jednog sunca koje 
ne zapada, jer su zlobe svijeta minule, rodila se isti- 
ma, svjetlo je ugasilo tmine. Blagi mir pastirske sa- 
imoće razlio se po čitavoj dolini našeg teškog života, 
jer se je Djetić-Isus, pastir maleni, udostojao saći sa 
prestolja nebesa u zatišje sirotinje i uboge pastirske 
golotinje uz vočica i magarčića, uz umjlne ovčice i 
krotke jaganjce. 

= Veličina te skromnosti naslućuje duševno bogat- 
stvo budućeg života velikog sina nebeskog na zemlji. 
I kad vietar dune sa planina raznijeti će lišće, ali nje- 
gove riječi vjekovi raznijeti neće. 

— »Koga ste vidili, pastiri, kažite, recite nam, 
u se je to pokazao na zemlji?« 

Pokazao se je Onaj, koga svi mi jadnici trebamo: : 
pokazala se je Istina, rodjena u sirotinji a odgojena 
u vječnosti; pokazala se je dobrota svih vjekova i 
svih švemira; pokazala se je ljubav svih zvijezda i 
sviH sunaca; pokazao se je vrutak svega da pomogne 

izgubljenim, da utješi rastužene, da danas. zagrli oja-- 
djene zagrljajem utjehe. Rodio se je mironosac, otac 
vjekova, »eto ga ide, pripravljajte put!«: 
 »Javljam vam veselje veliko, jer danas se rodio 
. spasitelj svijeta!« 

Eto stoga mi danas blagujemo . u Pp radik naš 
kruh i naše vino. Vraćamo:se stolu očevu, da se na- 
užijemo osjećaja, jer je došao novorodjenik pun lju- 
bavi, da razaspe tog biserja po tvrdoj crnoj zemlji, 
jer je njegovoj ljubavi čitav svijet malen. Tu je ljubav 
danas opet razdao kad nas pozivlje gozbi kuće naše. 
On je učitelj ljubavi prave i kadgod Ga zaboravimo 
izgubiti ćemo prave staze i puteve, a bez njih ćemo 
bluditi tminom. 

S toga podignimo oči visoko da vidimo sunce 
koje se danas rodilo i koje nas u tom ledu i snijegu 
grije i pozdravlja božjim mirom. To sunce su jaslice, 
savite nježno i skromno, kao što ptica savija svoje 
gnijezdo pod strehom. Za to su jaslice tako slatke 1 
drage, kao što je drago sve što Bog stvara u svojoj 
divnoj jednostavnosti. Djetić-Isus nije se mogao ro- 
diti u sjajnijim dvorima, koji bi pristajali njegovom 
velebnom carstvu ljubavi, kano u jaslicam pojate, 
kuće sirotinjske. Tamo je On donio utjehe i radosti 
i za to eno ga vidimo na prestolju sunca. 


U svjetlosti zvijezde vidimo svjetlost ljubavi nje- 
gove, a ta ljubav godi srcu, kao med i mlijeko jeziku. 
Radujte se stanovnici kamena i mora, čobani i mor- 
nari, radujte se poljani i brdjani i svi vi tužnici obla- 
čite se u grimize veselja. Iz dalečina stoljeća odje- 
kuju glasovi proroka koji javiše. u proročanstvu do- 


lazak današnjeg: vedrog dana. . 

' »Vi znate da danas Gospod dolazi, vidjet će te 
sutra slavu njegovu«. 

I onaj snijeg po bregovima i ono borje i iovorje, 
što nam resi kuću i što nam svojim zelenilom govori 
da je došao prvak mira grančicom u ruci, tješit će nas 
i ljubiti; i ako nam se hoćs ljubavi i utjehe, eno ga na 
krilu majke njegove i naša, on je naš. brat, on zna sve 
naše žalosti, jer i on je gin čovječji. Podjimo da ga 
vidimo, dati će nam darova bogatijih nego li su darovi 
koje je on primio od kraljeva iz Orienta iz Sabe i Ara- 
bije, dati će nam svete topline srca, a s njime je ži- 
vot lijep kao današnji bijeli dan blizu ognjišta. Uza-nj 
ćemo blagovati mira, jer on je izvor života, u 


ko“ o* 


Čujem glasove djetinstva, čujem zvona mog rod- 
nog grada kako.me bude: na polnoćku, čujem koleđu 
i vidim rnjesec kako obasjava visoke planine, što str- 
še nad našom rijekom, punom uspomena divnih. Ču- 
jem orgulje franjevačke. na Škalicam, kako prate bo- 
žićnu pjesmu naših seljaka koji sretni slave glaso- | 
vima tizvišene vjere blagi dan rodjenja. 

Danas je u seljačkim dušama vedrina, gdjekuje 
ojka i popjevka; sjevaju kubure, radost se ori, a mla- 
dost kolo vodi, dok u zatišju kod badnjaka javorove 
gusle gude mudrost dragocjeniju od bisera a dražu | 
od kamenja dragog. 

Gledam noć, koja se pretvorila u najljepši dan. 
Gledam i viđim Badnju večer i Božić. Vidim svoju 
majku i sestru, vidim sve dobra i lijepa, što mi je ži- 
vot bio dao a čega danas više nemam. Danas je slava 
majčinstva, Božić je veliki svetac majčine žrtve, apo- 
teoza svete boli rodjenja a rodjenje je najvelebniji 

akt ljubavi, i kad se sjetim majke svoje, onda osje- 
ćam da su sve dobre majke u rodu sa majkom bož- 
jom. Sve su majke svete, jer sve su mučenik osje- 
ćaja. I kod jasliča Isusovih moja je maja plakala jer 
je znala što Ga čeka. 

Najmilii_ mi je dan rodjenje ili jaa, jer je to 


moja majka volila; ovdje ja ispovjedam vjeru njezinu. 


Ona me naučila religiji kod jaslica božićnih i to je 
nauka najdublja od svih mojih visokih Škola. Uz re- 
ligiju naučila me i ovom materinjem. jeziku, koga nje- 
gujem ko pticu u njedrima, naučila me ljubiti dom 
svoj, i otačbinu svetu. Sve što je neprolazno i veliko 
može (la žive u srcu majke, ona-nam daje ono naj- 
ljepše, što život ima. , 

Po njoj sam i tebe obljubio Omiš-grade, postoj- 
bino mila, Betleme moj sladki. U tebi sam ugledao 
prvi put Djetića, sina majčina. U tebi sam čuo prvi 
put valove mora sinjega. Obašao sam sve one tvoje 
puste vrleti i orlovske domjenke, tamo su ostale i 
he tnoje. 

= Božić ije predjel raja postavljen u rodnom za 
vičaju, svetinja kuće majčine. | | 

Portal crkve omiške, zvuci orgulja, zlatni stu- 
povi velikog otara, tamjan i mirrha, božićne pjesme 
uspavanke Djetiću malom, vode me u davno djetin-: 
stvo, u komu je poezija zemaljskog raja, i od te dobe 
sve svoje Božiće dušom proživljujem u mome Omi- 
šu, malenom gradu velikog kamenja i velikih voda. 
= Taj divni dan u godini podobri čitav svijet, tog 
smo dana svi bezazleni kano golubovi. Tog dana si- 
rotinja dobiva nagradu, jer se ljuđi sjete da imadu 
srca u prsima. Andjeli sa golubinjim krilima salaze 

medju ljude, po vazduhu lepršaju krila dobrote. Si- 
romaštvo je dignuto na pjedestal visine, čobanski 
dvori su prestolnica kralju kraljeva. 

Pod ovim našim divnim zimskim suncem slac 
vimo Badnjak, toplo drvo domaćih penata komu se 
raduju djeca, sinovi bezazlenosti i dobrote. U tim da- 
nima sjećamo se Betlema, sretnoga grada. Koliko slat- 
kosti u tradicijam posta, kolača i božićne svijeće ko- 
ju užiže starešina kuće. S toga podjimo danas natrag 
u krilo obitelji, Badnjaku, majci, srcu, ljubavi, toplini 
našeg vedrog djetinstva, tamo ćemo naći izgubljeni 
mir, Najsladji je boravak u dvorima srca, u njedrima 
osjećaja na stolu obitelji, gdje čujemo miris jabuke 
tamjana i lovorike. 

Božić je dan koji plemenitim pripravlja sreću, 
do bratstva jednakosti i slobode. Da ljudi ne zabo- 
ravljaju taj dan, na svijetu ne bi bilo zla. 

Kad sam kao djak u Pragu božićevao, stanovao 
sam u velikoj četverokatnici gdje je bilo mnogo ži- 
dovskih obitelji. Mali su židovi roditeljima plakali za 
što njima ne dolazi Djetić, diveći se velikom veselju 
kršćanske mladosti, i te obitelji Židovske morale su 
resiti stablo, donositi božićno drvce da utišaju djetinji 
osjećaj, jer ljubavi je svakomu' treba, bez topline 
nema života. 

U ovo strahovito poratno doba čovječanske vr- 
toglavice, u tragičnim danima čovječanske krize, u ' 
doba kad žvjezde padaju, kad se ruše prijestolja 1 
gube privilegije, zadivio sam se čitati djelo najbun- 
. tovnijeg buntovnika, koji se vraća ljubavi evangjeo- 
skoj. Hristos se rodi! 

Slava Bogu na visini a mir ljudima naše otačbine! 

Slava Bogu na visini, a mir 
našoj otačbini. 


Čitav naš svijet čeka glasove mira, i kad čujemo 
taj glas, moći ćemo kliknuti: »Ovo je otačbina sreće«! 
Ali okružila nas je zima; ne pijemo živih voda. Naši 
su izvori otrovani. Nemamo ni prave vode ni pravog 
vina, ni dobrog kruha ni bijele pšenice, kruh nam je 
tvrd a Žulji debeli, jer braća su na očevu polju zava- 
djena. I tako u kavgi, zloći i laži prolaze dani, jadni, 
ubogi i pusti dani našeg života. Misli naše pravedne, 
ostaju nam u grlu'ne izrečene, molitve naše ne izmo- 
ljene, želje naše ne izražene. Ne vidimo puteva koji 
vode visinam, jer naš je salazak u nizine strm, na- 
lazimo se nad ponorima. 

Ljepota slobode je vidljiva u ljubavi, a mi ne 
slavimo više svetkovine osjećaja. Koja je to svjetlost 
koja danas svijetli? Koja je toplina koja danas grije 
srce u snijegu? To je toplina pojate, vrućina jaslica 
i poezija siromaštva. To je. porodjenje ljubavi, koja 
je donijela mir. Gladni vape utjehu, prosjaci mole mi- 
lostinju a svadjeni vape mira. I dok tako vape u po- 
jati se radja dobrota čovjeka; sa nebesa dolazi sreća 
ti tužno srce ljudsko. 

Tko zna što je ljubav, neka se javi, trebamo pra- 
vih ljudi i lijepe istine. Otačbina treba kiše i sunca, 
ljubavi i dobrote, i sa takovim uresima biti će ljepši 
ljudi i stvari. Pročišćeni nebeskim vodam, mi ćemo: 
niskost liječiti plemenitošću, zlobu dobrotom a laž 
. istinom. A kad dobri ljudi budu naši stražari, upoznat 
ćemo ljepotu slobode. 

Bog je stvorio gusjenice da pokvare zeleni vrt i 
crve da podgrizu ruže i cvijeće, kao što je stvorio po- 
kitičare da pokvare ljepotu otačbine. Ali zvona zvone 
na polnoćku, sa nebesa nam kiši mir. 

Danas je dan domaće sreće i kućne topline, pove- 
žimo naše vukove u planini da nam danas ovce plan- 
duju i da sagradimo mir otačbini; prelomimo mačeve, 
jer dolazi strješina mira i-gospodar dobrote. Rastvo- 
rite prozore, “izvjesite sagove, kralj je na vidiku... 
primite ga u odaje vašeg srca. | 

Kad se otvore ponori gorkog života, On će se ja- 
viti iz srca i biti će nam topla uspomena minulih 
crnih zima. Ljubav nebeska nam kida ropstvo, ta je 
ijubav kao voda planinska, koja izvoru daje vodu a 
žednom napoja. 


Danas nam je kao da sjedimo na božjem stolu 
punu voća istine. Pijmo ravno S izvora života, ne 
uzimljimo iz tudje ruke; Bog je razdjelio svakomu 
jednako svoja dobra. On je u današnji dan rodjen 
za Svih, stoga je toliko toga lijepoga o Njemu u srcu 
zapisano. Danas su amdjeli klicali: »Slava Bogu na | 
visini, a mir ljudima dobre volje«! Ali eto, kao da 
je nestalo i dobre volje, kao da je nestalo svega ple-| 
menitoga kod nas, jer su ostale bratske borbe. Kaim 
vreba na Abela, oštre se mači izborne borbe, a otač- 

bina stenje, sirotinja gladuje, kao da nema više lju- 
bavi, kao da su svi naši badnjaci posječeni i izgoreni 
na vatri mržnje. | 


> Otačbino naša, zdravo! Sretna ti bila današnja 
ljubav, što dolazi iz kolibe u kraljevske dvore. Sre- 


tan ti bio mir andjeoski! Zasadi stijeg mira u srce 
svojih sinova. Mir duše vodi k religiji i osjećaju a 
blizu tih dragulja podignut je hram sreće. Bez mira 
nema sreće, bez dobrote nema ljepote. Otačbina je 
amanet naših .otaca, ona je podvormnica naše zajed- 
nice. | ako-u hrvatskom srcu: ne stoluje srbstvo a u 
srpskom srcu ne stoluje hrvatsko, nestati će nam 
sreće, naša će veličina pomrčati, pa nam pjevac neće 
na somiću pjevati, već kukavica kukati. 


Da je blagoslovljena na današnjem danu ljubav . 


hrvatska i srbska! Da je blagoslovljena otačbina, 
zavičaj i dom! Da je blagoslovljen Kralj, Kraljica i 
Kraljević! Da je blagoslovljeno sveto tlo naše zemlje 


svete! Da je blagoslovljeno naše nebo i naša zemija, 


naše more i naše planine, naše šume i doline, naše 
vade i lugovi, potoci i jezera, padovi i zdenci, kli- 
surc i otoci, obale i luke, konali i klanci, dubrave i 
vinogradi, vrtovi i podmornice! Da su blagoslvijene 
tiaše staze i putevi, naši pašnjaci i proplanci, vrleti i 
brežuljci, polja i begluci, brda i kose, rijeke i zaljevi! 

Blagoslovljeni vojnici i starješine, blagoslovljena 
ruka koja ih vodi obrani otačbine! Da je blagoslov- 
ljena naša pšenica i naš kruh, blagoslovlejna loza i 


vino, maslina i-ulje! Da su blagoslovljena naša sunca, | 


naše zemlje i naše vode! Da je blagoslovljeno sve 
što domovinu stvara i brani, ljubi i čuva. Blagoslov- 
ljena postojbina naših otaca! 

Sretne bile naše majke i naši otci, naše žene i 
naše djevojke! Sretna bila naša djeca i naši starci. 
Sretan bio grad i selo, pero i plug. Bile nam sretne 
i gusle, što kod ognjišta danas uz badnjak pričaju 
pjesme slave i riječi mudrosti jezikom otaca naših, 
divnim jezikom hrvatskim i srbskim. Naš je jezik naj- 
blistaviji u kršu i planini naliči kamenu i žamoru 
slapova, š njim sirotinja prosi i kraljevi govore. Na- 
šom ćemo pučkom mudrošću narodnog blaga, za- 
panjiti umove svijeta. Našim ćemo mramorjem gra- 
diti hramove čovječanstvu... ali hoće se mira, da ve- 
lika duša našeg velikog naroda reče svoju riječ čo- 
vječanstvu. 

Orijaški koraci vremena stupaju historijom; 
neka nas nikad više ne zateče Božje rodjenej u kavzi. 
: Povežimo vukove naše u planini, da nam danas plan- 
duju ovce, a pastiri nek udju u štalicu da dohvate 
sa jaslica stručak mira za sreću otačbine. 

Ovo su iskrice sa moga badnjaka, bacam ih po 
ledu, da se ugriju svi koji ljube mir i slobodu, i š nji- 
. ma do pozdravim sinove naših krajeva u tudjini u da- 
lekoi Americi, koji danas misle na zemlju svoga ro- 
djenja i užižu badnjak na slavu naših krajeva. I ko- 
liko tih iskrica sa o ode toliko sreća da 
otačbini doleti. 


Slava Bogu na visini a mir ljudima u dolini! 
U Drnišu, na Badnjak 1924. 

Seljaci. 


Jedan moj mili prijatelj koji žive na moru, uvijek 
me pri dolasku u grad pozdravi od srca, kao egzo- 
tičnog dolaznika sa visina planinskih i pita me za se- 
ljake. I kako je teško ući i shvatit tu prostranu dušu, 
tako je teže i opisati je. 

»Ako ćeš da zdrav budeš, — to svešteniku i li- 


 ječniku ne taji istine« veli naš seljak. I tako sam imao | 


prigode da udjem dublje tamo, gdje drugima nije slo- 
bodan pristup. 

»Teško tome ko pameti nema a junaku u selu 
nejaku« veli naš zagorac, i tako je očito da seljak 
ljubi veličinu i snagu. On štuje vola kao radenika i 
orača, i teše mu jaram od javorova drva, od istog 
drva od koga i gusle pripravlja. Bezvonik, čovjek bez 
vola, je puka sirota, od nikoga čašćen ni pozdravljen. 
A da pokaže kako je neukost izrabljena naš seljak 
veli: voli oru, konji zoblju i u ovoj poslovici voli su 
seljaci a konji gospoda, da pokaže kako ludi mrve a 
mudri jedu. 

Kod seljaka je sve drugčije nego u gradskog čo- 
vjeka, bliži je prirodi pak je praktičan i iskren. Se- 
 ljak ne zna šaptati, on nema tajne, kad govori i pla- 
nine odjekuju njegovim glasom,'on se javlja preko vi- 

sina i ravnica. On je vladar zemlje i sin prirode. Ži- 
votu se veseli a smrti se ne boji. On ima radosti i ža- 
losti sunca i tmine pa niti se puno raduje niti mnogo 
tuguje. Na suncu radi, za tmine opočiva, on nema svi- 
jeće već ima svoje ognjište, ono ga grije i razsvjet- 
ljuje. ' 

Seljak je gospodar polja i radenik zemlje, on ži- 
ve na njezinom golom tlu, osjeća njezinu mekoću i 
miris. Njegov je krov nebo a u kolibi samo zimi pre- 
spava. Imao sam jednu seljakinju dojilju, koja je iz- 
lazila svaku pet časa na kućna vrata da udiše zraka, 
i kad bi vidila prozore zatvorene staklima čudila se 
kako se mi ne udušimo. Oni dišu čitavu atmosferu, 
ljube širinu, pojmovi su im prostrani kao polja. 

Seljak kao primitiv ne poznaje bolesti civilizacije, 
posjeduje jake živce i odlučnu srčanost. Svi su mu 
zubi zdravi, može da melje svoj kruh za utrobu, s to- 
ga može da radi i obradjuje svoje podvornice, sa ko- 
ših ćemo i mi primiti naš hljeb. Pije mlijeko svoje 
krave i vodu sa seoskog izvora. Žive po zakonima 
zdravlja prvih ljudi, za to je bliži prirodi. On se u 
svemu suncem služi, njegova je lucerna božji sunča- 
nik. Sa suncem ustane sa zapadom leže. A kad zim- 
ske noći produže svoje tmine on užiže svoje ognjište 
i tamo kod praskanja suvog drveća, usječenog u dje- 
dovskim ogradam, zbor zbori sa svojom kućnom če- ' 
ljadi i kroz poslovice kazuje djeci mudrost svojih ota- 


ca. Planinski seljak je bistar kao sunčani dan, trije- | 


zati kao jutro, a vedar kao obzorje njegove Dalmacije. 
Svoje je stanove i kolibe sazidao na najvećim visi- 
nam, da vidi iz daleka tko mu dolazi u pohode, prija- 
telj ili neprijatelj, jer je njegov vid bistar kao u orla. 

Kad on govori, ja ga slušam, jer znam da ću čuti mu- 
dru riječ, kojih u nizinam nema. Spava na suhom liš- 
ću a vuna njegovih ovaca mu je podglavlje. 

Njegove ga ovce mlijekom poje i vunom odije- 
vaju, žena mu prede, tče, kroji i resi haljine a sebi 
sadak k6 paunica. | 

I tako me je seljak" gančio ljubiti prirodu, izvor 
pravog života. Kod njega sam našao Boga i mudrost 


zemlje i kamena. Pomoću ovog malog čovjeka dižeš 


se stvarima visokim u bregove uma i tamo vidiš da je 
priprosta mudrost.draža od tvrde učenosti, jer te od 
nje glava ne boli, već u radosti svijetom hodaš. 

On zna tajnu božju kako zrno u zemlji klija i go- 
vori o polju kao o dobrom prijatelju koji ga uvijek | 
najljepšim darom dariva. On čuva jesensko lišće i sa- 
kuplja gjubar, jer je to najsladji ii njegovim ora- 
nicam. i 
| On vola štuje a mi ga se > bojimo, ON OVCU pozna 
Po izrazu lica, po fiziognomiji. pa tako pozna i janjce. 
Razgovara sa svojim životinjam jer one hrane njega 
aon njih. | 
| Mi se čuvamo drača da nas ne sbode a on nih sje- 
če da mu od lopova čuvaju ogradu. Mi ptice lovimo 
a on ih u slobodi čuva da mu gusjenice jedu. Njegovi 
su boravci otvoreni a naše su kuće zatvorene. On vi- 
di što mi ne vidimo, on čuje što mi ne čujemo, on zna 
što mi ne znamo. On osjeća slast djeteline njegova 
konja, pa mu je izbire kao za se. | 

Tko motri seljačku dušu, odkrivaju mu se novi 
zastori, otvaraju se velika vrata novih pozornica. Na- 
še su duše prestrašene novovjekim tegobam, dok u 
seoskoj blizini ojunačimo. Njihova je mudrost prava 

filozofija života. Dosta. je gledati kako stojički žive i 
umire naš seljak. , 

»Umrijeti! Pa što je na tomu. Škoti sam poro- 
dio, vinograde nasadio, godine nabrojio, do vrh mo- 
sta došao, a sad valja silaziti. Pa što je na tomu? 
Kad je jesen lišće opada, a ja sam već u zimu ušao, 
pak nema što: da me više ugrije. Nit što vidim, niti 
čujem. Pa što će mi ovaki život? Bio sam tu dosta, 
mnogo sam posijao i pojeo, pa se veselite mojim 
osminam, eno vam bačve u mom podrumu, pa se na- 
pojte«. 

Tako govori seljak pri odlasku u vječnost. Mi ne 
poznajemo takove mudrosti. | 

Kod seljaka uvijek ima i božje mrvice i rajske 
kapljice, on je čuvar darova božjih, on je posrednik 
medju nebom i zemljom, preko njegovih ruku hrani 
nas Bog. 

Ovi moji razgovori su iz kuća sirotinjskih, iz ba-- 
šta poljskih, sa tla naše zemlje i sa kamena našeg za- 
vičaja, sa izvora naših planina, iz trava naših ograda. 
Čobani i seljaci su moji junaci, oni su sinovi ove kr- 
ševite zemlje; samo oni koji oru zemlju znadu otačbi- 
nu braniti, draču sjeći i zmije klati. Njihovi su puti 
široki, divani duboki. Njihove oranice su naše branite- 
ljice, njihove loze naše napojnice. Oni dižu sa zemlje 
ono što sunce daje. 

Po kolibam sam našao ljepših ditaa nego u pa- 
lačam. 

 Zemljoradnik je mučenik naše > zemlje, bilika na-' 
šeg tla. On je sveštenik na pirovanju prirode i cvje- 
tanju zemlje. On krči i sadi, on njeguje i bere. Mi sa- 
mo trošimo i pijemo vino njegova groždja i kruh nje- 

gove pšenice. On je pčela radilica, mi smo trutovi. On 
bolje poznaje Boga, jer svaki dan u polju vidi njego- 
va čudesa. Nitko ne ljubi tako zemlju kao onaj koji ju 
obradjuje, i on je tvrd ko planina, otačbinu brani pa 
važnošću kao da mu je srce kameno. | 


Jutros sam gledao bogatstvo njegovog povrća i 
divio se božjem daru i soku zemlje. Blago tebi, brate 
rekoh, Pod tvojom kućom eto se čudesa dogadjaju. 
Ti čisto vidiš, kako ruka božja plodom plodi tvoju 
njivu i kad noću čuješ kišu, kako te dariva, s to- 
ga je tvoja vjera jača pa se smrti ne bojiš. Svo- 
. je grijehe možeš ispovjedit vjetru da ih. svijetu 
kaže, jer nemaš što da skrivaš, tvoji su grijesi, grijesi 
svih ljudi. Iz zemlje si nikao kao tvoje klasje, i ti se 
ne bojiš leći u zemlju kao zrno tvoje pšenice, koga po- 
kopaš da prezimi i da u ljetu plodom rodi. Ti tvoju 
zemlju oreš, okopavaš, prevrćeš, sadiš i gjubriš, da 
bude sočna i hraniva za tvoje klipove i klasje. Eto ta- 
ko bi trebalo nahraniti naukom i mudrošću, dobrotom 
i plemenitošću i srce tvoje, onda bi se jače radovao 
kiši i suncu, oblaku i svanuću. Samo ti si još ostao 
vijeran majci zemlji, nijesi se odvrgao od sunca i ze- 
mlje. Božje doba tvoje je doba. Zapadom sunca lije- 
gaš, istokom ustaješ. Sve drugo je otišlo u grijeh 
proti božjem stvorenju. 

Tvoje živinče, tvoje blago, tvoja perad s tobom 
se razumije, pa ti hraniš njih, a oni tebe. 

Jesenski dani su dani mučnog rađa i pripravlia- . 
nja za zimu; a ti ko mrav kupiš darove božje za crne 
dane leda i zime. 

Krava daje mlijeka i svom teletu i svom gospo- 
daru, krotke ovčice imadu svoju vunu za studenu zi- 

mu a kad otepli gospodar ih svuče da u zimi sebe 
obuče, a njima Bog dade novu vunu. Tako sve raste, 
cvate i žive, vuna. i sijeno, loza i klasje, pa za tim 
pada i umire. Ta mijena, taj dolazak i odlazak to je 
život. Priroda ne poznaje jada, kod nje je nodjenje ko 
i smrt, dan ko i noć, zora ko i suton. Seljak sve to 
pozorno prati, dok gradski čovjek to ne vidi, eto sto- 
ga je kod seljaka mudrost bistrija, i on pravo ima kad 
veli da je potrebnija štala od kavane, da je važnija 
livada od trga, da su potrebnije oranice od športskih 
poljana. Mudrija je poslovica u planini nego li filozo- 
fija u biblioteci; poslovica, srčika misli izabrano zr- . 
nje razuma žive kao ptica i leti od usta do usta, od 
srca k srcu, dok staru filozofiju miši po knjižnicam 
grizu. 

Svega 'imaš samo pare nemaš, i kad si ono obo- 
lio, ja sam tebi dao nauku tvog zdravlja a ti si meni 
dao obilje plodova zemlje, dao si mi runo tvoje vune, 
jaje tvoje kokoše, ulja tvojih maslinika, lišća tvog 
duhana, sira tvojih ovaca, pogaču tvog ognjišta, jer 
nijesi imao novaca papirnatih već darova poljskih. 

Kad sam te dobro upoznao tvoja me mudrost za- 
stidila a tvoja odvažnost presenetila, iz tvoje sam 
škole odnio najveće znanje jer ti si najveći jezikoslo- 
vac i najsladji stilista. | 

Uzorao si kamen, prevalio si planine. Čuo sam 
tvoju mudrost i slušao kucaje tvog srca, pa sada ra- 
zumim kako si mogao ANIN osloboditi i danas š 
njome zavladati. 

Uskrs. 

Uskrsnuće je novo rodjenje, preporod smrti u ži- 
vot. Pasha je najstarija kršćanska svetačnost svetko- 
vana još za vremena apoštola. Vazam je kršćansko 
veselje proljeća. Ako je Božić praznik domaćeg ognji- 
šta, Uskrs je praznik prirode, svetačnost sunča i cvje- 
tanja. Za najstarijih kršćanskih vremena, na dan vaz- 
ma, nije smio biti obavljen nikakav posao. Robovi su 
bivali oslobodjeni a siromašni darivani. Na veliki Sa- 
bat vjernici su se vraćali crkvi. »Dominica gaudia« 
je dan poljubaca i zagrljaja. | 

Danas i moje pero slavi Uskrs, a moja duša uskr- 
šava posred ovih zelenih livada, bijelog bajamovog 
cvijeta i veselih jagnjića, mladih došljaka proljeća. 
Zimske božićne ovčice o Uskrsu postale su majke. Sve 
se obnovilo u ovom danu i livade i potoci i šume, cvi- | 
jeće i ptice. Sa uskrsnućem zemlje. i njezinog cvata. 
uskršavaju i trome misli i okorjela srca; pa bi bilo 
vrijeme, da se svi povratimo svome Uskrsnuću, Hr- 
vati i Srbi. Ali Uskrsi su nam rastavljeni. Slavimo 
dva križa, i na ledjima nosimo dva imena, dva teška 
bremena za jedan pojam. Krist je propet jednima u 
kipu a drugima u ikoni, dok ikona i kip pokazuju jed- 
nog jedinog Boga, koga smo mi bičevali, popljuvali i 

propeli; bilo bi vrijeme da uskrsne naš propeti Bog 
ljubavi, jer je on jedan jedini u pravednosti, jedan u 
ljubavi, pa treba da ostane jedan u osjećaju. 

I kad je Krist došao na svijet u zimi betlemskoj, 
donio je nami, svojoj sirotinji, bogatstvo osjećaja. 
A danas kad je uskrsao oplodio nam: je polja i nada- 
rio uskrsnućem sve što žive i bitiše na ovoj zemlji nje- 
govoj i našoj, da nas.dvori i hrani, pozivajući nas na 
 uSkrnuće bratstva. Dok smo u ropstvu čamili, va- 
pili smo iz svega glasa: »iz pasjih ruku istrgni nas, 
gospodine, iz lavljih žvala oslobodi nas«, a sad kad 
smo oslobodjeni, ne znamo da uskrsnemo. Prelomlje- 
na su nam krila, pali smo kao ptice sa visina i ne zna-: 
mo da se dignemo. Rat za slobodu gore nas je po- 
valio na tleh. Obolila kultura, obolile duše, a plemeni- 
tosti iz boljih vremena, koje dižu, ostaviše nas. Pri- 
kovani smo: zemlji, pasemo svoju travu, a gori nad 
nami sazrijeva voće života, pa kako smo maleni, ne 
možemo da ga dohvatimo, i ono vene i suši se. Vino- 
gradi propadaju, zemlje su neuzorane, prikovani smo 
zemlji i pasemo travu, golu golcatu travu bez soli 
mudrosti, bez topline. 

Bili smo izabrali slobođu za ljubovcu, i kad ss:9 
je stekli, pustili smo ju da kao robinjica cvili i plače, 
gledajući nas tako uboge i jadne. Jabuke su pročvale, 
granule su nove topline, samo je nami još zima; naše 
drvo još nije zeleno, naši pupi još nisu propupili. I 
priroda kao da nam se ruga, ruže procvale, bajami | 
pobjelili, livade zelene, ružmarin miriše, sunce grije, 
svanule su u novom svijetu nove slobode, samo mi 
smo ostali na suvoj grani života, hladni bez ljubavi 
i sreće. 

Bog nam je dao jedan jezik, ali nam nije dao jed- 
nu dušu i jedno srce u prsima. Naša je sloboda sva- 
nula bez našeg uskrsnuća. Dugo smo nosili križ rop- 
stva a danas u slobodi nosimo križ pogaženog brat- 
stva, pa nam je tjeskobno i hladno u kući majčinoj. 
Kad podjemo s bratom u Emaus, hoćemo li upoznati 
Onoga, koji je danas uskrsao; hoćemo li osjetiti to- 
plinu Njegova -glasa, hoćemo li čuti nauku Njegove 
čestitosti i vratiti se životu? A iko bi to znao? Ž:vot: 
je težak, a Kristovi Židovi još nijesu mrtvi. Mi smo 
nesložni a korice tudjinskog mača su oštre, Gospode, 
čuvaj našu zemlju, jer velika je četa naših neprija- 
telja. On koji je obogatio siromaštvo, dao radost tuž-: 
nima a utjehu bolnima, On koji je najbolje pokazao | 
za čim treba srce da kuca a duša da ljubi, uzeo je 
breme našega križa, legao na nj i pravedan umro. 
Onda je uskrsao i eto još uvijek uskrsava, a mi danas. 
ne znamo da uskrsnemo u njemu ni vjerski ni nacijo- 
nalno. | 

Eto to je tragika našeg velikog petka, nakon ko- 
ga ne slijedi nedjelja Uskrsa. Dokle će još svićati naši 
crni petci bez Uskrsa? Kako dugo će zvona religije 
raznositi Njegove riječi a mi ih ne ćemo čuti? Bez 
tih glasova ostati ćemo zarobljeni kao u danima naše- 
ga sužanjstva, jer naš je ustav evangielje, komu ne 
treba revizije, — a to je ljubav. 

Kada je On šesti dan pred Pashom došao u Be- 
thaniju, oživio. je Lazara govoreći: prijatelj naš spa- 
va, uskrsao je mrtvoga, a zimu je pretvorio u prolje- 
će; a Marija sestra Lazarova, uzela je dragocijenih 
mirisa mirrhe i narda i namazala Mu svete noge i otr- | 
la ih zlatnom kosom sestrinskog osjećaja. Čitav se je 

dom napunio mirisom misterija. Zamirisale su sve | 
livade ruža u dolini. Ali zlobnici rekoše na to: mi će- 
mo uništiti pravednoga nepravdom, izbrisat ćemo 
uspomneu njegovu sa zemlje, umorit ćemo ga, da ga 
nije, na kocku ćemo bacit haljine njegove. I bilo je 
tako. Triumfirala je zloća. Pogledamo li danas kroz 
daljinu vjekova, vidimo blatne duše, vidimo koliko je 
bilo gnjusobe u onih krivokletnika, u one otrovane 
paščadi židovske. Nijesi bio zaludu medju nami, jer | 
mi još i danas opažamo da nijesu svi tvoji krvnici 
mrtvi, oni još i danas pripravljaju križe :za razapinja- 
nje pravednika. 

Nema Uskrsa bez patnje i križa, nema Uskrsa 
bez pogažene pravednosti koja na koncu pobjedjuje. 
Pravednost mora da uskrsne. Krivne su djela crna a 
pravednosti su vedrine. Veliki petak je propinjanje 
pravednika, slava krivokletničtva, apoteoza zloće, 
dok je Uskrs postao dan proljeća, nedjelja palme i lii- 
ljana, dan svetosti dobrote i pravednosti. Za to i je taj 
dan uskrsao čovječanstvo i danas se pol miljarde 
ljudi krsti znamenom križa, pa je taj znamen sramote 
postao znamenom ponosa. Križ je postao znakom po- 
bjede, jer je podigao 'jadnog čovjeka na prestolje do- 
stojanstva ljudskoga. 

Od kako sunce sjaje, nije bilo velebnijeg doga- 
djaja na tužnom obzorju ove naše doline. Religija Us- 
krsa postala je religijom života, jer tko vjeruje uskr- 
suje i diže se nad crvom zemaljskim i gleda sunce. 
Nitko nije liiljanima dao ljepšeg značenja od Njega. 
On ih je volio kao djecu i kao one koji ne poznaju 
nego pravednost i lijepi život na zemlji. I taj čestiti 
Čovjek i dobri Bog bio je razapet od razbojnika, zli- 

kovaca-i hulja. Još nisu Kristovi židovi mrtvi, tih krv- 
nika još ima medju nami. Još uvijek je pravednost 
progonjena, pa su nam za to potrebne slave Usktsa, 
da se razbojnici sjete, koja velebna sreća čeka njiho- 


ve žrtve. Sve što je progonjeno i potlačeno uskrsnuti 


će. Pravednost pobjedjuje jer je nad njom križ Uskr- 
snuća. To je pravilo života, to su zakoni Njegovi. Sla- 
va našeg duševnog uskrsnuća biti će velebnija od sla- 
ve oslobodjenja. 


Kad smo se borili za Krst časni i slobodu zlatnu, 


Krst je bio jača nacijonalnost od slobode. jer ljudstvo, 
humanost i čestitost nadmašuju nacjonalnost jezika i 
zastave, pa će pokvarenje, mito i korupciju trebati da 
zamjeni čestitost; samo u ispravnosti i čistoći, slobo- 
da cvate kao medju cvijećem, jer je Krist bio najstra- 
- šniji šibač trgovaca u Svetom hramu Otačbine, i kađ 


je otjerao špekulante iz templa, On je za sva vremena : 


podigao šibu proti trgovcima u prostorima svetinja. 
On je postavio taj pojam medju pojmove čestitosti. I 


nakon svog užašašća ostavio nam je te svoje svetinje, 


da nam posluže kao stepenice k Uskrsnuću. On jedini 
vidio je vidjela ovoga svijeta; hodio je ravno, a mi 
zalazimo sa pravih puteva, spotičemo se, i padamo. 
Za to trebamo Uskrsnuća. — »Hodite, dok vidjelo 
imate, da vas tama ne obuzme.« — »Ja sam uskrse- 
nje i život«. Samo u nauci Njegovoj slobodi našoj je 
mjesta. Njegovu dobrotu, ljubav i šibu trebamo u tem= 
plu slobode, jer je mnogo zvanih a malo odabranih, a 
samo odabrani mogu da drže kormilo broda. 

Opašite se radošću radenici zemlje, danas je dan, 
kad sok zemlje ulazi u sjablo života. Otvorite oči, 
gledajte cvijeće, mirišite ruže, resite se lišćem, naslu- 

škujte sunčeve misli, one su dragocijene i skupe; a 
najdragocijenije stvari na zemlji su besplatne. Bes- 
platno je sunce, ljubav i sloboda, samo treba da duša 
uskrsne čestitošću, pak ćete osjetiti u: pogledu onih 
Cčiju, koje vas gledaju kroz čaške cvijeća i kroz miris 
karanfila, da ste stvorovi uzvišeni, koji se sa tim po- 
gledima uzdižu stepenicam saznanja do Njega, koji 
vlada svemirom. I samo drugujući š Njim naći ćemo 
izgubljene staze ljubavi, koje su potrebne lijepom ži- 
votu na zemlji. Otvorio se danas perivoj zemlje, pu- 
štene su ruže da cvatu a potoci da teku. Opet se rodi- 
la majka zemlja. Umorni radenici beru crvene karan- 
file, pa ih srcu privijaju i slave današnji dan stvore- 
nja i uskrsnuća zemlje. Krivci se kolju, jer im je smrt 
sladja od života. Radenici njive i polja najvruće ljube 
ovi dan svanuća kad sok zemlje ulazi u stablo života. 

Naš seoski zbor jutros je susreo sunce, i mi ga 
zamolismo da nas ogrije. Sunce stade da nas grije 
duboko, pa nam je srce ogrijao, dušu opojio, sreću 
donio, zemlju orosio, stabla pozelenio, njive rascvao, 
rane zacijelio, cvijeće obojio, vodu izvorom nadario, 
valove posrebrio, ptice doveo, slavulje raspjevao i ze- 
mlju uskrisio. Sunce, sunce, službeniče velikoga go- 
spodara, hvala ti na čudesima tvoga sjaja. Ti si žižak 
našeg dana, ti si susjed našeg gospodara. Tko tebe 
poznaje, zna i tvog starješinu; tko tebe gleda vidi i 
Onoga koji te je poslao, da nam rascvjetaš ljiljane da 
budu bijeli, da nam rascvjetaš ruže da budu crvene, 
da nam rascvjetaš ljubice, da budu modre kao nebo, 
taj pusti i velebni zavičaj tvoj. U tebi je moć Njegove | 
ruke i snaga Njegove volje. S tobom se ponosimo 
pred našim dušmanima i bezvjercima. 

Sunce će pustiti ovi dan da opočine, pak će opet 
sutra doći, da dovede svoje nove: topline, i tako za 
mnogo dana. A onda će pustiti lišće da opane, cvijeće 
da uvene, ptice da odlete, zemlja da ogoli a vode da 
se razliju, pak će se odaljiti od nas, a nas će zateči 
zima, nadoći će studeni, navaliti će snjegovi i ledovi, 
Leden biti će svijet onomu, tko današnje zrake ne 
upije za studene dane. Tko ne ubere topline sa zele- 
nih grana Uskrsa, zebsti će u danima leda. Danas je 
berba u-podvornicam sreće, braćo na posao! Berite 
uskrsne poljubce i vazmene zagrljaje prije nego pre- 
suše izvori Uskrsa, vječnog života. 

Krist je svojim životom pokazao ljepotu tuge 1 
radosti, ljepotu života i smrti, ljepotu pada i uzlaska, 


ljepotu fizičkog sinomaštva i ljepotu duševnog bogat- 


stva. Čak i u grijehu je nalazio ljepotu obraćenjem. 
— »Grijesi su njezini oprošteni, jer je mnogo voljela« 
rekao je o Mariji iz Magdale. Donio nam je sve, čim 
je znao da nas može utješiti; još i danas su njegove 
utjehe najbistriji izvori napaćenim dušama. On je ži- 
vio samo 'za nas. Njegova je ljubav prostrana kao zra- 
ke sunca i kao vode Oceana, koje nas nakon dvade- 
set vjekova još uvijek griju, tješe i uzdižu, za svakoga 
na svijetu ima njegove topline. I crv u zemlji osjeća 
toplinu njegovog sunca. Rodio se za svih nas. Kako 
je tužna gola grana na plotu, ali i tu granu uresi sun- 


ce listanjem, za svokoga ima tamo topline. 


Pa kad slavimo Njegov Uskrs, slavimo sve ljepo- 


te, dobrote i ljubavi jednog velikog srca. I ako u to 


srce postavimo sve naše nade i utjehe, vjetar će raz- 
nijeti trnje sa naših staza i posuti će ih cvijećem Nje- 
Zovog Uskrsnuća. Današnji naši Orlovi ne lete po ve- 

drim orizontima, prikovani su zemlji, ne mogu da se 
. uzdignu. Svaka grana našeg stabla treba da osjeti to- 
plinu slobode, pak će proljeće proljetovati, ovce će se 
janjiti, a u podvečerju ljeta pobrati ćemo obilne plo- 
dove klasja i loze, da se napojimo vinom života i na- 
hranimo kruhom bratstva. Eto tako napojeni i nahra- 
njeni sačuvat ćemo naša polja, naše more, dvore i 
podvornice. 

Sve boli potječu iz ljubavi. Ljubav i nije drugo 
nego stradanje. Stoga vidimo Krista pred Uskrsnu- 
ćem visit mrtva na drvetu pravednosti, na križu lju-| 
bavi. Pa kad pod tim križem susretnemo Njegovu 
majku, ranjenu sa sedam bodeža, sedam mačeva, se- 
dam crnih žalosti, onda tek vidimo kakovo je stra- 
danje ljubav. Iz te patnje sinulo je Uskrsnuće. To je 
doživila majka božja u svome sinu, ito je doživjela i 
naša otačbina nakon njezine Golgote, ali slijepe su 
naše oči i gluhe su naše uši. 

Kada se god jutrom probudim iz svog dubokog 
sna na život, veselim se suncu kao da ga prvi put gle- 
dam. Kroz tu vedru svjetlost vidim kraljevstvo božje 
na zemlji, tamo ja nalazim dušu svoju. Nigdje ne na- 
lazim sladjih razgovora i milijih susretaja, tamo niču 
ovi moji razmišljaji. Tamo susrećem sudca vječnosti, 
koji ravna mojim putim i stazama. Na bistrim jeze- 
rima duše stoluje savjest, i ako tražimo sreću, 'tamo 
ćemo ju naći. Čim budemo otvarali duši šire horizon- 
te, tim ćemo brže stići Uskrsnuću. Čim se približuje- 
mo većim umnicima, tim smo bliži Bogu, jer samo du- 
bina mudrosti može tamo da stigne. To su tajne koje 
su odkrili najveći mislioci, to je biserje iskopano iz 
najvećih dubina ljudskog uma. Kroz tu mudrost sti- 

žemo ljubavi, koja zaodjeva čitav ovaj svijet. Po ste- 
penicama ljubavi Krist je sašao k ljudima i uzašao 
na nebo. Uskrsnuće dakle nije nego ljubav, a ljubav 
je svjetlost života. Eto za to je proljeće blagdan lju- 


bavi, jer i cvijeće iz ljubavi cvjeta. Ali tko danas više 


traži cvijeća i ljubavi? 

Samo pod stablom religije ima blage sjene mira, 
samo u bašti Kristovoj raste stablo istine, taj tisuć- 
ljetni hrast bezutješnika, pod kojima izviru vode do- 
brote. Tamo je zdenać Njegove Samaritanke, i kad - 
svi izvori presuše, tamo će još uvijek ostati svježeg 
napoja, jer je Njegov studenac izvor vode žive, on 
izvire iz vječnosti, i tko tamo dodje ne povraća se sa 
praznim sudom. I kad nam je težak teret, zovimo u 
pomoć Njega. On će nam dati stručak religije i teži- 
na biti će lakša, bol će poprimiti ukus radosti, pa će 
naša bremena postati naše utjehe i mi ćemo poletom 
uskrsnuća biti lagani kao perje angjeosko. A priroda, 
koja nas svojim blagim mirisom ttješi, sjeća nam uvi- 
jek Onoga, koji zaodjeva planine lišćem a vrtove cvi-: 
jećem. Sve je to harmonija Njegovih ruku. I samo 


jedna zraka Njegova sunca kadra je raspršiti sve 


oblake naših tamnih obzorja. | 
Naša se gospodja Evropa, nakon svoje lijepe kr- 

vi prolivene, dobrostivo povraća religiji; Eto nakon 

golemih patnja čovječanstvo uskršava. 
Preporod religije je renesansa duša. Ljepote se 


- obnavljaju, sreće se povraćaju. 


Dobrota i ljubav Kristova još nam je i danas be- 
dem proti novovjekim zloćam. Bez Njega nema pal- 


me blaženstva. I kad iznemogli i beznadni odbacimo 


svoje stce, ono pane u Njegov naručaj. Oni ga ne od- 

bija, već ga zagrli, i tako nam ga topla povraća, da 
ga čuvamo Njemu na uzdarje. Krist nas uči da mno- 
go ne mudrujemo, ali da mnogo osjećamo. U osjećaju 
je našao tajnu, koja spasava. On čuva svoj kruh za 
Siromahe: koji plaču i gladuju. Traži ovce izgubljene 
da ne propanu, jer je On pastir dobri. On je jedini u 
svemiru, koji čuva da se čovjeku ništa zla ne dogodi. 
Ako li mu se što desi, što ga tišti, zove ga k sebi i so- 
koli da podnese Njemu za ljubav, kao što je podnio 
On, i. ako odoli kušnjam života, On ga dočika raskri- 
ljenim naručajem i doranjuje mu hljeba nebeskoga. | 
Nemamo nidje takovog prijatelja. I kad je uskrsao | 
ostavio nam je uspomenu u dobroti svog hljeba. | 

Danas je dan tvoje slave, Isuse Kriste, vedra mo- 
ja vjero, lijepa moja Istino! Osjećam snagu tvojih su- 
naca. Vidim da sam stvorenje stvoritelja, zrno vječ- 
nosti. U tvom današnjem jutru sinula je moja zora. 
stao sam malen Kao kap rose na listu ljubice, i raz- 
nosio sam slavu tvoju, kao što ju raznose valovi mo- 
ra i rumeni zapadi sunca. Kad je pao suton, čekao 
sam tvoje nove zore, jer su tamo utočišta mono 
mima prelomljenih duša. 

Ako tražimo zore našeg Uskrsnuća i m 
koje griju, eno naći ćemo ih u evandjelju, u našoj 
knjizi mudrosti. Evadjelje je molitva roblja, himna 
Sirotinje, oda pravednika. Taj sveti spis ljubavi treba 
oteti: iz ruku tupoglavaca i dati ga novoj kulturi i um- 
nom zdravlju novog čovjeka koji dolazi iz krvi U toj 
zlatnoj knjizi ima toliko zdravlja, da može da izliječi 
.sve bolesti naše teške dobe. Iz te knjige uvijek strši 
Njegova ranjena pružena ruka, koja diže one koji pa-. 
daju. Putevi k radosti su teški, kroz brjegove umora 

stiže.se k livadam visokim, gdje ižviru krijepni izvori 
napoja: I kad prevalimo bregove, naći ćemo gori Nje- 
ga i Njegova dobra. — . 


.: +: »Hodite k meni. Svi, koji sla: umoreni id nato- Fr 


vafeni, i ja ću vas odmoriti, jer je jaram moj blag i 
breme je moje lako«. Tako medju nami nitko ne gos 
vori. Odmah osjećate da to nije ljudska riječ; takove 
dobrote nema na zemlji. Te mile riječi mogu da stoje 
napisane samo u knjizi Njegove lijepe ljubavi. Riječ 
Njegova je dažd za sve suve doline uzdaha. Te riječi 


su sestre božje, kćeri istine, one nam daju odvažno- 


sti da u visokim samoćam progovorimo š Njim sami: 
Danas je dan tvoje slave, Isuse Kriste, vedra mo- | 
ja vjero, lijep4 moja Istino! Osjećam snagu tvojih su+ 


naca. Vidim da sam stvorenje stvoritelja, zrno vječ- 


nosti. Ti si polio ljubav kao kišu po nami, a ja sami 


u srcu svomu podigao hram toj ljubavi. 


Nikodemi i Josip iz Arimateje uzeše smirne, aloe, 
cimeta i balsama, te obaviše platnom sveto tijelo mu= | 
čenika ljubavi. Proslavljen i urešen mirisima zemalj= 


skim, ode u lijepu radost života, koji ne umire. Mari- 


ja Mandalijena urani rano pred zoru, da traži Isusa. 
Kamen je bio odvaljen od groba. Gorko plačući Pe- 
tru, i čupajući kose klicala je: »nema nam ga više, 
uzeše ga i ne znamo, gdje ga metnuše«. I kad je stala 
kod groba i dalje plakala, gle, vidje dva andjela. — | 
Isus joj reče: »Ženo! što plačeš? Koga tražiš? — Ma- 
rijo, idi braći mojoj i kaži im: vraćam se k ocu svo- 
jemu i Bogu vašemu«. Taj isti dan dodje Isus učeni« 
čima svojim i reče im: Mir vami! 

“ Eto tako je uskrsao Gospod u slavi, i kad je, na- 


kon uskrsnuća; silazio medju apoštole, nazvao bi im 

uvijek .mir, i oblak bi ga odnio -iz očiju njihovih. Po 
njemu su onda učenici njegovi zalazili u dom praved- 
nika i u kuće gubavaca. On je postao pjesmom besko- 
načnosti i zagrljajem ljubavi. Nova čežnja umornog 
čovječanstva je mir, jači mir nego li je mir oružja. Mir 
duša, evangjeoski mir. Mir dobrote, mir snošljivosti 
i. vječnog bratstva svih ljudi, koji hodaju po ovoj cr- 
noj zemlji. Taj mir je uskrs nove dobe, uskrs nakon 
ratova, nakon strahovitih katastrofa, uskrs nakon 
ubivanja, borba i klanja. Krv se ne smije više da pro- 
ljeva, to je suvišno, jer je On prije svog Uskrsnuća 
prolio svoju toplu krv ljubavi za sva. vremena. 
Poštenje se sakrilo, gladuje i strada, čestitost 
pada, Barabbe podižu glavu, vrag se diže. Uvijek u 
takovim nevoljam, vraća se Krist na zemlju. Mi mu se 
još nismo javili. Velika sloboda bez Krista pogibelj- | 
na je kao elementi, kao velike vode. Ustalasani naro- 
di bez religije su valovi bjesomučnog mora, dok su 
religiozni narodi vode u pravilnom toku riječka; reli- 
gija je, sina ograda da se te puste vode ne razliju. 
Kršćanstvo je opet vjera nove dobe, kao jeđini rodi- 
telj i branitelj civilizacije, napretka kulture i plemeni- 
tosti. Uskrsom kršćanstva, uskrsnuti će čovječanstvo. 
Nikad nisu ratovi počinili gorih zala do naših dana. 
Nema nam dakle pomoći ako ne pozovemo najboljeg 
čovjeka, što je ikad živio na zemlji, da On kao Bog 
i bivši sin ljudskoga roda dodje, kaže, udari, ošine, 
očisti, povrati izgubljene duše, propala dobra i lispo- 
stavi naš Uskrs iz silnog pada. — 
O Kriste, sine Nazaretha, Ti si Bog, buđi opet 
čovjek, pomozi ljuđima na zemlji, koja je crnija nego 
li. u tvoje doba i posijana brigam kao kamenjem koje 

tišti. Nadari nas tvojom vjerom, jer je ta vjera naj- 
ljepša zvijezda na svemiru naše duše. Aleluja! O Kri- 
ste, uskrsniče proljeća, uzlazniče neba, pobjedniče 
ljubavi, zalepršaj platnom tvoje pravednosti, zasta- 
vom križa, zastavom tvoje pobjede, eda. ljudi danas 
opet osjete moć tvog srca, snagu tvoje misli, odvaž- 
nost tvoje žrtve i pobjedu tvoje istine. Aleluja! Ale- 
luja! : | | oz E 

O ljepotam čovjeka. 


Lijep je čovjek, kad se zaodjene plaštom lju- 


bavi, jer je to najtoplija vatra njegovog ognjišta. 
Lijep je čovjek kad je milostiv, lijep je čovjek kad 
je dobar, jer su to meteori, koji razdanjuju noći, što 


ga okružuju. To su odore ljepote njegovih unutarnjih “ 


<.svjetova. 

U mikrokosmosu našeg srca otkriven je novi svi- 
jet. Otkrivena je Amerika novog čovjeka. Našli smo 
našeg Robinzona na otoku samoće, jedinog pravog 
čovjeka, i on je postao naš prijateli, pozvali smo ga 
sobom u život. Mi ćemo s njim na putove visoke za 
duševnom srećom. | 

Kamo god stignemo, javljaju nam se rasijani, 
osamljeni prijatelji: »Evo, i mi smo iz škole dobrih 
ljudi«. 

"Ovaj vedri vidik, ovo naše uzašašće, diglo se kao 
sunce, koje se bori sa oblacima. 

Pri tegobam našeg uzlaska, jedina nam je utjeha 
svijest, da je svijetlo jače od tmine, da je istina ljep- 


ša od laži, da je ljubav ljepša od mržnje, da < zdrav- 


lje ljepše od bolesti. , 
Svaki je čovjek junak i gorostas, kad se oboru- 


ža čestitošću. U pomoći su mu svi geniji, svi besmrt- 

nici i književnici, svi pjesnici i patnici, koji su stra- 

dali za pravdu. | 
= Koliko li je ljepote u takova čovjeka, kad osjeća 
uza se Šekspira, Dante-a, Getea, Tolstoja, Emersona 
i Karlajla. To divno društvo ostavilo je čovječanstvu 
odgnjište, koje se nikad ne gasi. Tamo se griju ole- 
djeni i smrznuti, tamo dolaze shrvani i skršeni. Tamo 
je boravište svetog reda dobri hiljudi.: 

Svi imamo pravo na čestitost, čuvajmo to i- 
manje, da nas ne razknjiže pokvarenici iz te bijele 
knjige sunca, jer ćemo izgubiti pravo gradjanstva 
medju ljudima pravim. To je jedino posvjedočenje, 
kojim se najljepši život proživljuje. Utjehe tog vele- 
posjeda su goleme, jer se s njim i poslije smrti žive. 
| Znanost veli, da je na starim zvijezdama izumrla 
radio-aktivnost, to movo poznato svjetlo pojavljuje se 
na mladim novim svjetovima u Kosmosu. Tamo su: 
se nastanili i maši ciljevi. 

Ulazeći tom ljepotom čovjekovom u hiža života, 
u srcu osjećamo svog Boga, jedinog prijatelja čovje- 
kova. I tako ovjenčani, stupamo ponosno životom. 
Naše čelo ne tuče o pločnik po blatu, naše je čelo uz-- 
dignuto, i mi ga držimo visoko, na onom istom vi- 
sokom mjestu na komu ga je Bog postavio. 
| Velika je ljudska plemenitost ne ponižavati ni- 
| koga, ali još veća, ne ponižavati sebe. Poštujmo s toga . 
ljepote-čovjekove u sebi. Ne razbacujimo svoje biserje, 
ćuvajmo riznice našeg zlata za našu djecu, koja do- 
laze, da obnove svijet i uljepšaju život. 

Glasovi duše. 


U siudaini naših osjećaja čujemo glasove mira ili 
nemira, pa nam se čini da je atmosfera puna očiju, 
koje prodiru kao Rčntgenove zrake i vide golotinju 
ili bogatstvo naše duše. Taj se osjećaj ispoljava u 
duši svakoga čovjeka. I ako čovjek počini nepodob- 
štinu diže se strahoviti glas u dubinama njegove duše 
1 kroz trepet užasa odjekuju paklene prijetnje tako- 
vom jadniku: 

 »Nesretniče, nesretniče, što si počinio?« | 

Sudac pravedni, koji je svagdje i svuda, osu- 
djuje ga glasovima njegove duše. Takav čovjek više - 
nema nikoga na svijetu, kad ga njegova vlastita duša 
ostavlja. Takav nesretnik htio bi se smiriti i traži utje- 
he u strasti i alkoholu, aši mir ne dolazi, jer je strogi 
pravednik zaposjeo njegovo srce i neprestano mu 
šapće »Nema za te miral« | 

Eto to je ono kraljevstvo božje u nami, za koje 
je Krist svoj život dao i postao mučenikom Istine D 
Pravde. 

Ako dakle hoćemo: da Boga tražimo, u sebi 
ćemo Ga naći. On je postavio tu svoju svetu iskru u' 
srca svih nas. Taj glas, taj strogi čovjek u čovjeku, 
taj neumoljivi pravednik, to je branitelj čestitih. To. 

je besmrtni graditelj etike i kipar morala naše duše. 
On modeliše u nami hram dobrote, jer je On jedini 
vladar ljudske plemenitosti. 
= Čim je duša bogatija, um bistriji a srce nježnije, 
tim su ti glasovi duše jači u čovjeku. Ima nesretnika 
koji su i taj glas izgubili, to su izgubljenici koji spa- 
daju u zvjerinjak. Primitivni ljudi,. divljaci i neuki 
maglom neznanja prekrivaju svjetlost duševne ve- 
drine čovjekove. Eto s toga je nauka potrebna čo- 
vjeku preporoda, našem čovjeku novih vremena. 

Jedan veliki mislioc je rekao: »Ako želiš, da se 
koja tvoja tajna ne dozna, nemoj je počiniti«, jer ako 
te niko ne izda, izdaće te duša tvoja, izdaće te oči 
tvoje, kazaće tvoj strah da si krivac. Drugi umnik 
veli da tajna djela sama podižu viku, da se za nje 
dozna. I ako te ne kazni pravda ljudska, kaznit ćete 
sudbina, jer je kazna zloće gvozđeni zakom prirode. 

U čovjeku su iskre svetog plamena, vjetrovi Oce- 
ana, ledovi pola i topline Equatora. Tamo su pusti 
prostrani orizonti svemira. Te sine pustare čovjek 
može da udesi po svojoj slobodnoj volji. Može da ih 
nastani stanovnicima sunčanih istima ili boravnicima 
mutnh laži. Ali ko je pristaša božje stranke taj će gla- 
sovati za poslanike Istine, jer to je Sunce naših nu- 
tarnjih svjetova, u kojima cvatu sve krjeposti koje 
rese čovjeka, sina crne zemlje i vedrog neba. I male 
pčele u košnici vladaju se osjećajem dužnosti, i nji- 
hov društveni zakon napisan je na stranicama Istine 
u knjizi sunca. 

Sudbina onih koji su osudjeni za zlodjela, teška 
je jadnoj duši ostavljenoj, jer duša čovjekova uvijek 
vapi za Istinom, ona čemeri za njom kao jadnici za 

Suncem u tamnicama tamnim: Niko ne zna kako su 
divne radosti pravednikove a kako su čemerie muke 
nesretničke. 

Varalice i krivci izstuis svoje crne: ljage na pra- 
vednike, dok sunce istine ne zasjaje sa čela praved- 
nikova i ne potamni noćni vid slijepim miševima ljud- 
skim. Tada najbolje osjećaju ti zlosretnici gorčinu 
svoje fatalne sudbine. To su pijanice zlobe, izmetnici 
ljudski i odmetnici božji. Za njih ruka svemira čuva 
kaznu; čuva jedan zakutak, u komu su survane sve 
tmine, sva zla i sve gorčine koje religija naziva pa- 
klom. Tamo je moralan svaki nemoral, tamo laž na- 
zivaju istinom, tamo je zloba plemenitosti. Eto to je 
atmosiera crnih duša, u kojima bjesne borbe neprija- 


telja lijepe Istine. Takove duše nijesu za ljubav, kao | 


što gavranov kljun nije za slavuljev pjev. 

Pa što će im život bez ljubavi? U njima-ne mogu 
đa izgore zlodjela, već dime đimom smrada i oku- 
žuju stojnike njihovih blizina, ostajući daleko od na- 
šeg sunca. Njihova je laž krivotvoreni novac, kojim 
dobivaju zemaljska dobra, da ih plate čistim zlatom 
i smrću svoje plemenite duše. 

Te krivotvoritelje dobara osudjuje mač Istine, 
vladarice veseljene, i njihovo srce ostaje prazno. 
Nema veće utjehe na zemlji do sunčane radosti, 
koja sjaje u srcu pravednika, jer on s pravom oče- 
kuje dolazak nagrade svog dobra. Njegovo  sumce 
mora sinuti, jer niko kao Bog ne naplaćuje svoje po- 
štene radenike na njivi pravednosti. I krivci će biti 
plaćeni; samo što je njihova odplata gorčina, kao što 
su bila gorka djela, koja su počinili. Ako si zasadio 
groždje u vinogradu tvoje duše, pićeš slatko vino 

utjehe, jesi li zasadio trn, ubošće te. To je. harmonija | 


. Istine, majke. pravednosti. Kako bi zlo moglo biti na= | 


plaćeno. dobrim? Kako bi tmine mogle vladati. svi- 
jetom kad bez svjelosti sve umire na zelenom polju 
i u vedroj duši? Ko u u tu harmoniju ne vjeruje, nije 
čovjek. A čovjekom moraš biti, jer si takav rodjen. 

= Pravednika privlači Istina kao što krvnika priv- 
lači krv. Koga je. Bog postavio da mu bude čuvarom 
vrta dobrote, neka mu vijerno služi i neka ni za ča- 
sak ne ostavlja svoje službe, jer će mu se ušuljati ko- 
rov medju cvijećem, pa bi mogao niknuti otrov u 


vrtu miomirisa. Drži se dobrih glasova, koji ti se u 


srcu javljaju, pa ne ćeš pogriješiti. Izbiri cvijeće ple- 


menitosti i drži se čvrsto tog glasa kao što se drži 


žila zemlje, pa te zloba ljudska nikad ne će iščupati | 
iz raja zemaljskoga, jer tamo tvoje sunce tvom cvi- 
jetu sjaje. I u tom vrtu pravednom i svetom naći ćeš 


zmija. Budi oprezan i neustrašiv. To je ispit tvoje do- 


brote. Otrov škodi samo onomu, koji ga pije. 

Na navalu neprijatelja odgovori odporom. Stuci 
glavu zmiji tvog vrta. Čovjeku je podijeljena moć da | 
čupa korov, kolje zmije-i davi laži. To je njegov po- 
ziv u ovim dolinama, jer je.on službenik čestitosti na 
zemlji, kao što su ptice nebeske utamanitelji crvi, koji, 


grizu zrnje našeg kruha svagđanjeg. Čitava priroda 


nam je na raspoloženju da dobra činimo, da se sa. 
suncem rađujemo, u ledu da se grijemo i u toplini da 
se razsvježujemo. 

Kako si neizmjerno sretan kad čuješ dobre gla- 
sove svoje duše. To su hodočasnici dobrote, koji do- 
laze u pohode sinovima sunca, koji živu po zakonima 
pravednosti. 


207. 


Petnaest milijuna ganglijevih stanica djeluje u 
čovjeku, a više bilijuna drugih stanica sačinjavaju 
ljudski organizam. Čitav taj mikrokozam žive od 
srca, hranitelja i nositelja crvene krvi, svetog soka 
Života. Svi ti prostori su odaje duše, koje su sa zvijez- 
dama harmonično spojene bezžičnim spojem. U tom 
malenom carstvu dogadjaju se čudesa, ali najveće 
čudo svijeta su glasovi duše koji pokazuju GVEI 
ponore i prave staze života. 

Konac. | 


A sada,.čitaoče, lahka ti noć! Opočivaj sladko. 
Kad jutarnje zore dozore, rasvjetle i prosvjetle nebo 
i zemlju, sjeti se misaonili zora, koje si susreo po knji- 
gam života. ' I 


Ljudi prespavljuju zore, najljepše sunčane ča- 
sove, kad su izloženi na nebu najdivniji i najugledniji 
crteži svemira, kad svjetlo stvara čudesa po pustaram 
nebesa na čarobnoj plaketi gospodnjoj. Zore su bi- | 
. seri besmrtne vatre, diademi otca svjetlosti. Zora je 
rodjenje pomladjenog starca i svagdanji dolazak vječ- | 
nog mladića, koji troši a ne istrošuje se, koji gori a 
ne izgara, koji žive a ne umire. Sve što je van zemlje 
je vječno, a što je na zemlji je odlazno i prolazno, 
samo pjesma je vječna, ona je govor planeta, jezik 
svemira. Kad budete htjeti poći u visine, zaboravite 
koru zemaljsku, dignite se u čarđake, koji nisu ni na 
nebu ni na zemlji, tamo se najradje snatri. 

Lijepa je misao naš najbolji drug, ona je svešte- 
nica umjetnosti, š njom se ne može sagriješiti, jer 
grijesi su samo u prozi života. Svaki grijeh nije gri- 
ješan. Poezija je bezgriješno dijete nebesko, poezija 
je vjera mog srca, jezik mog Boga. 

Velika vremena radjaju velikim pjesmama, epo- 
peja kralja Davida, i mudrog Salamona, rodila je 
»Pjesmu nad pjesmama«, tamo je poezija grijeha i 
radosti. Grijeh nam je potrebit kao molitva. Da nije 
grijeha nebi bilo žrtve. O ielix culpa! rekao je Sv. Au- 
gustin. Krist je za grijehe dao život, za tudje radosti 
trpio je sam. 

Kad gledam sunce, hoću da mirišem i njegovo 
cvijeće, jer to su sinovi topline, začeti sa majkom 
zemljom. S toga trošite dnevno cvijeća kao kruha a 
poezije kao vina, jer trebamo mirisa i Dalninog napoja 
u ovoj gorčini života. 

INJE. 


Bijelo, sitno, zvjezdano inje pokrilo čitavu zemlju, 
ko plaštem nevinosti. Pod njime sniva uvelo cvijeće 
sanke o proljeću — golo granje o cjelovu sunca — 
pusti gaj o slavuljevoj pjesmi. Kako je lijep, nježan, 
mekan taj angjeoski plašt! Čovjek nebi reko, da se 
pod njime krije ona crna, stara, iznemogla zemlja. 
Ipak i to bijelo inje mora nestati, čim zadane topliji 
lahor, čim se izmedju sivih sniježnih oblaka na nebu 
ukaže sunce... O kako je to inje prolazno! Meni 
se ono čini toliko nalik onoj sreći, onoj nadi, onim 
< idejalnim, naivnim sancima, te kriju ljudskom srcu i 
duši nekim ružičnim velom pravu sliku prirode i svi- 
jeta, pa se nekud izgube — — iščeznu — rastale, 
kad se ukaže sunce realne životne zbilje. | 


NA SILVESTROVO. 


Društvo je bilo veselo. Pilo se i pjevalo, a sve ' 
zato, jer je stara godina bila na umoru. I sve oči 
bijahu uprte u sat na zidu, da vide, kad će kazalo 
pasti na ponoć i zakucnuti dvanaest sati. I kazalo 


"pade na ponoć i odbi dvanaest sati. Veselo društvo 


stade klicati urnebesno i gromko : Živila nova godina! 

Vani je krasna, zimska noć. Nebo vedro, zvjez- 
dano. S visine spuštala se bijela, mlada vila i zlatnim 
mačem probadala baku na umoru — staru godinu. 
Mlada vila začu zveket čaša, pjesmu i smijeh, pa se 
zagleda kroz prozor u dvoranicu, gdje se zabavljalo 
veselo društvo. — Čudan li je taj svijet! — probe- 
sjedi vila. — Čemu se ti ljudi vesele? Godini manje 
u svom životu. Pa što ih čeka u novom ljetu, da mi 
toliko kliču i toliko me slave? Stara komedija, koja 
nije zavrijedila ni pljeska, jer nijesam promijenila ni 
kulise. 


LJUTICA. 


.. . Previjala se na suncu lagodno, da upravo 
koketno izmedju šarenog cvijeća, Bila je u tom pre- 
vijanju dražesna ta zmija ljutica. Podalje je drije- 
mucao mladi macan željan ljubavi i igre, a ona ga 
je tako milo i slatko pogledavala, tako vražki. Macan 
je bio mlad i neizkusan i letnu k njoj u zagrljaj. 
Ljutica se previjala još dražesnije, a on ju gladio 
šapicom, uzvijao repom, dabome našao je družicu. 
Eto i cvijeće je već sanjalo o sreći tog para... 
Kad al sirota macan zastenje, bolno zastenje. Ujela 
ga nesretnica — otrovala! — — — 

. . . Ono zlatokoso djevojče modrih očiju bilo je 
upravo rajsko čedo. Previjalo se cijelog dana na pro- 
zoru, strijeljalo očima i ranilo u srce junačko mladog 
junaka Jadnik, bio je toli mlad ii neizkusan, pravi 
mladi macan željan sreće iljubavi!... I on povede 
pred oltar onu zlatokosu, rajsku krasoticu modrih 
očiju, a ona mu je u zamjenu otrovala životnu 
sreću ! 


+ 


PRIČA O OKRHALOJ ,,BUKALETI“. 


I okrhana bukaleta>»BeviKate« poleti preko“ 
prozora na žalo kraj mora. Bože moj, kako je za- 
vršila ta bukaleta, a koliko je prošla lijepih dana 
u onoj mornarskoj kućici. Kupio ju paron Nane na 
sajmu od Cozota i to kao dar svojoj miloj Kati i 
prvi puta je pio iz nje na piru. Pa zatim iza te sve- 
čane zgode koliko lije prošla veselih dana kod pu- 
noga stola, kad bi se paron Nane vraćao sa duga 
puta iz Merike, pa bi svojoj starici rek6 prostodušno 
i veselo: — Eto stara plakala si toliko, sad sam se 
vratio čil i zdrav. Bevi Kate! i 

... I jučer je bilo veselo na svatbi najstarijeg 
sina paron Nane. I jučer zaredala je bukaleta od 
ruke do ruke, dok joj neko ne okrha u redu grlić, 
pa ju danas baciše na žalo ko staru iztrošenu, ne- 
valjalu stvar. Takav je svijet — — — 

. . < Ipak prohujat će vijekovi, a more će možda 
lagano, lagano za bure i oluje prekriti pijeskom staru 
bukaletu. Prohujat će vijekovi, a novi će naraštaji 
ponavljati staru igru današnjih, pa će pod zemljom 
tražiti spomene drevne dobe, što bje. I možda će se 
koji slavni osijedjeli arheolog namjeriti na staru bu- 

kaletu, čuditi se njezinom obliku i jednostavnoj 
slikariji na prostoj glini, pa gonetati nerazumljiv 
natpis »Bevi Kate«. I napokon osvjedočen, da je 
našo osebujni i karakterni spomen iz drevne dobe, 
poklonit će okrhalu bukaletu kakvom muzeju, gdje 
će ju staviti na odlično mjesto, pa će ono škrbave 
posude dobiti svoj broj i kakav latinski dugi natpis. 
Takav je svijet! 


ROMANETTO. 


Da našli ga na putu. Cvilio je k6 crna godina. 
Kopile. Smilovaše mu se prolazeći pelivani, pa ga 
uzeše. I odrast& tamo medju njima uvijek bijen i 
uvijek gladan. Skitao se s čadorom po sajmovima, 
po vašarima, po proštenjima. Pelivani snebivali svijet 
svojim čarolijama, a bogme i on svojom mušterijom. 
Umio je svašta, ma ko bi sve pričo, što je naučio. 
Glad je dobra škola, a batina još bolja. I eto u tome 
vječnom skitanju sreo je napokon dušu, koja ga je 
razumjela. Bila je to dobra duša izgubljena izmedju 
znalične svjetine. Proturala se u prve redove i pro- 
matrala ga svojim ljupkim očima. A bilo je u nje 
nešto neizrečno krasnoga, nešto mila, ta, bože moj, 
žena. On se iza prestave izgubio k6 sjena tiho, po- 
lagano, ostavio stelju i večeru i pošao, da divani 
 š njome. Sporazumjeli se odmah — srodne duše. I 
ona bijaše skitnica bez kućišta, pa se rado odazvala 
njegovom pozivu, da se priključi pelivanima. Oku- 
šala ona i glad i batinu i psovku, dok je naučila, da 
presenećuje svijet, al za ljubav prokuha se mnogo 
toga... Ipak želja za slobodom, za udobnim životom 
bila je u nje jača od ljubavi i požrtvovanja, i ona je 
neke noći utekla iz pelivanskoga čadora sa nekim 


IO 


gospodskim stvorom tupavim do zla bora, al u koga 
je bila dobra hrana i dobra postelja... On se pre- 
varen zaletio za bježećima i pusto je okrvavio ono 
gospodskog benaća, te mu je nosio jedino dobro na 
. zemlji. U svom bijesu udrio i jače na razornika svoje 
sreće i posl6 ga kud za vazda grć se. Al pravda 
ne poznaje uzplamaje i bijes sljubovnosti. Sudili mu 
k6 sudili: glavu za glavu... Istina bio je pas, al u 
svijetu za raju jednaka pravda, 


PAUCI. 


 Radini su, oposleni. Milota ih pogledati! Na 
staroj zidini pletu svoje mreže medju mahovinom i 
cvijećem, koje životari na onoj drevnoj razvalini. 
Trud im je blagosloven — ne razapinju oni uzalud 
svoje mekane mrežice. Koliko će tamo zaglaviti 
zlatnih mušica, bijelih lepirica, sitnih bubica, što se 
kreću, zuje i vesele životu. I sve su to masni zalo- 
gaji za radine tkalce. Oni caruju ko pauci, uživaju 
| Životi umiru pod cjelovom sunca i posmjehom neba... 


I2 


SRETIO SAM... 


Sretio sam putem maleno čedance. Baš ljubezno 
i dragušno čedo! Sjedilo je i gledalo milim, modrim 
očicama u cvijetak. Činilo mi se, da gledam sveto- 
krilca angjela. I mislio sam kako je duša tog če- 
danca čista od svake himbe, srce od svake pohote, 
mozag od svake špekulativne misli. Približim mu se, 
podragam ga po licu, i da čujem njegov tepavi glasić, 
naivni, djetinji, nevini govor, upitam ga: 

— Kako se zoveš, mali? 

Čedo je šutilo i gledalo me znalično. | 

— Kako se zoveš, zar si ostavio jezik doma? 

Čedo isplazi mali jezik, da mi dokaže, da ga 
nije ostavilo kod kuće, pa će: | 

— Date mi novcic, pacu vanreci... 

Taj me odgovor bacio iz mojih sanja u pustu 
životnu prozu, i ja sam nazrio u tom čedu pravi 
pupolj današnjeg svijeta, kome je prva mis6, vodić 
i zadnji cilj interes. 


> 


GAVRANI. 


Ja prezirem gavrane, te kobne, crne ptice, što 
grakću nekud očajno i turobno pod olujnim nebom 
za tmastog zimskog dana. Prezirem ih. Oni se ve- 
sele pokolju, krvi, razdoru, pa se spuštaju sa visine 
na sagnjile strvine ptica, žrtve kakve svadje il ubojnog 
ljudskog taneta. Kad ugledaju onako sred močvarna 
tla nevoljno truplo, nekud veselijim graktanjem po- 
zdrave ono crvljivog izmeta, što se nekoć smijalo 
životu i suncu. Di, prezirem ih, jer oni preziru i 
svjetlo i sunce, vedri dan i život, pjesmu ptica i 
miloduh proljetnog cvijeća. . 

. Ipak su mi ti gavrani miliji od mnogih finih, 

Seli osoba, što se vesele razdoru i pokolju, što 
ljube tminu i polutanstvo. Ta gavrani barem svojom 
crnom bojom i svojim kobnim grakom ne kriju pod 
plaštem hipokrizije crnu dušu — — ate fine i 
ugladjene osobe prekrivaju svoje podle namjere i 
bešćutno srce izvanjskim milim ponašanjem, navla- 
čenjem finih rukavica, slatkim salonskim smiješkom 
na usnama. Sotonskog li smijeha! Napram tomu smi- 
jehu graktaj je gavrana slavuljev pjev... 

SNIJE HANPŽAR... 


Snije handžar o duvaru u svečevoj ćeliji o pro- 
šlim dnevima, o slavi, o bratskom razboju i sluša, 
.kako Buna teče. I Buna struji i priča staru priču o 
mržnji, o Abelu i Kajinu. Svijet je još uvijek isti. 
Još se uvijek mrze djeca jedne majke. Prolivena krv 
jednokrvne braće rodila je tek dobrim plodom za — 
tudjina. Oh kako žali drevni handžar, što nema sad 
junaka, da š njime zavitla — ali nebi on sjeko bratske 
glave — — snije handžar... Krasan li se tu pred 
svečevom kućom širi kraj, divni zakutak ponosne 


Hercegove zemlje — izvor Bune. Da planinkinja vila | 


zapjeva, tek bi mu na slavu iskitila pjesmu, a smrtnik 
nek šuti, da taj čar ne pomuti. A dolje tamo ko u 
nekoj kotlini za brijegom širi se Mostar, gdje si još 
ne padoše u zagrljaj k6 braća Ivo, Jovo i Meho — 
— — Buna struji i plače, a handžar stao snijevati 
o bratskoj slozi, spasu, jedinstvu ...... Nekud nad 
planinom zalepetao or6 krilima |u visini, k6 da se 
smije... 

MOLOH. 


Davno je propala Kartaga. Prohujiše vijeci nad 
njezinim razvalinama, al Moloh još živi. I ljudi ga 
podigoše kć kumira i njemu se klanjaju. On i danas 
guta najljepše urese smrtnika! Krjepost, ljubav, po- 
štenje, dobar glas i slobodu, sve — sve žrtvuju njemu 
ti umni ljudi! 

. . < Junak, div, poštenjak, značajnik još pred 
malo vremena — eto gdje pada pred kumirom, za 
njega zatajio sve i rod i otačbinu. Djevojka lijepa i 
nevina ugledala je hram kumira i ona već bježi od 
ljubljena junaka, klanja se lažnome bogu, leti u za- 
grljaj gadnog Moloha — — 

— — Moloh još živi! 

Njemu se dižu hramovi, njemu se žrtvuju naj-: 
svetija čuvstva ljudske duše i srca, pred njim pa- 
daju u prah velebna načela, klone odlučna volja, 
stubokom se ruše idejali. Taj kumir našeg modernog 
vijeka, to ruglo naše prosvjetljene dobe, taj silnik 


i. kulturne Evrope, taj gadni Moloh je novac. 

SUĆUT. 


Na obali kraj mora stoje vozari i kola. Na jedna 
od tih sjela dva dječarca. Vidi im se na licima, da . 
su čeda bijede, patnje i nevolje. Djeca su to kakve 
prevarene nesretnice, pa su danas eto bez paske 
tamo na obali kraj mora, ne bi li zaslužili koji grošić. 
Madji dobio je negdje komad hljeba, te je slasno 
zagrizo u njega. Stariji gleda ga samilosnim okom 
— — gladan je k6 gladna godina. Ipak šuti. Mla- 
djega je dirnuo onaj pogled živo u srce. 

— Ti si gladan? — upita. 

— Jesam — odvrati stariji. 

— Na! — i pruži mu cijeli komad kruha. 

— A ti? — upita tek onako stariji uhvativ po- 
hlepno crni hljeb. 

— Ja sam jeo sinoć — — jedi samo! I mladji 
polegne na kola sve onako pod cjelovom sunca, 
samo da usnije i da tako pregori onaj zalogaj. Sta- 
riji kusa hljeb, k6 da j' ono ambrozija. Ja razumjeh 
jedva u onaj par, što znači sućut. 

MAJČIN CJELOV. 


U sobici je sumrak. Malena uljena svjetiljka dršće 
nemirno slabim plameškom. U postelji leži iznemogla 
mlada žena. Pred nekoliko časaka dala je život ma- 
lenome čedancu, koje zavija primalja. I rajski joj se 

posmjeh osuo licem, kad joj primalja prozbori: 
| — Sinčić je, zdrav — lijep... 

... Zaboravila je na sve muke, na sve boli i 
patnje i oćutila onu ljubav, koju može oćutiti tek 
žena, koja je žrtvovala na oltar djevičanstva cvijet 
nevinosti, te dala krv svoje krvi, put svoje puti, da 
joj se jednom nasmiješi il zaplače plod njezine utrobe, 
te da joj navijesti onim plačem il smiješkom: — 
majka si! | 

...I primi rodilja maleno, sitno čedance drh- 
tavom rukom, pa mu utisne u vlažno čeoce vrući, 
rajski, angjeoski majčin cjelov. Nikad više u ži- 
votu u odrasloj dobi ne će ono čedo osjetiti takog 
cjelova. To je cjelov, što ne traži drugoga, što ne 
pita uzdarja, cjelov nesebične prave nadzemaljske 
ljubavi, to je onaj cjelov, kojim je Adam cjelivao 
Evu prije sotonine poduke. Previšnji ga je u neiz- 
mjernoj samilosti i bezkonačnoj ljubavi spasao od 

zaboravi, od konačne propasti i. postavio na usne 
majke, da ipak još uvijek sjeća smrtnika na tom 
svijetu na izgubljeni Eden. Taj cjelov prati čovjeka 
cijelim djetinjstvom, uvijek jednako nježan, jednako 
vruć i zadahnut jednakom nehinjenom ljubavi. Jedini 
je to zapis idejalnog milja, pravi dokaz, da imade 
raja i angjela, da je nad kalom i prašinom svemira: 
besmrtnost. Taj će sveti poljubac — novi arh- 
angjeo Gabrijel — vječno lebditi čist kano netak- 


nuti snijeg nad sotonskim pohotnim cjelovom, po | | 


kojem se ljudstvo tek dostalo doline suza. 

DIVLJE PATKE. 


Visoko, visoko lete u zraku. I ne plaši ih ni bi- 
jesna vjetrina, ni studen, ni mrko oblačje. Lete. Hrle 
u svjetle strane, traže blažene krajeve, hoće da 
ostvare svoje zlatne sanke prosanjale na pustim le- 
dinama. Junačke su to ptice, što ne sustaju pred oluj- 
nim dahom nevere, jer imadu svoj cilj, svoj ideal... 
A pogledaj dolje u zatvorenom dvorištu oko one 
bare, oko one prljave kaljuštine. Tamo se sakupilo 
nekoliko gusaka, imade izmedju njih i pataka. Da 
to su kćerke našeg vijeka, što su znale, da se prila- 
gode okolnostima, odijele teoriju od prakse i potraju 
nekoliko mirnih dana živeći o tudjoj muci, blebećući 
u vlažnome dvorištu o kojekakim tričarijama, hva- 
leći svoje gospare i toveći se sve za — — gazdin 
nož! I te domaće praktične gegavke stale da gle- 
daju u visini one iznemogle, junačke divlje patke. 
I čude se, kud to dalje lete, i gdje se nijesu spustile 
k njima u to sretno dvorište, u kojemu eto pripravno 
korito puno soka i smoka. Gdje da se one uzdignu 
nad šakom kuruze i mrvica! 

KAKO JE SRETNA! 


Ladjica leti uz kraj. Dva veslača u gala odjelu 
upiru snažno veslima. U ladjici na krmi sjedi bljedo- 
lika, krasna gospodja, uz nju mila djevojčica. I go- 
spodja 1 djevojčica kašljucnu kad i kad... Gospodja 
upire tužan pogled u vilu, što se bijeli tamo medju 
lovorjem i maslinami. U onoj vili čeka ju suprug — 
na oko brižan i zauzetan za mladu ženu. Njoj se 
plete glavom crna mis6, da ljubi drugu... U nje- 
zinim je grudima klica neizlječive bolesti. I majka i 
otac umriješe joj od te bolesti i ostaviše joj veliki 
imetak. Ona je slaba podala ruku čovjeku, koj je 
govorilo, da ju obožava i dala je život bolesnoj cu- 
rici. Bezbroj se tužnih misli radja u glavi one krasne, 
blijede gospodje... 

.. . Ladjica leti uz kraj. Tamo medju ropinami 
na obali para čupke jedra, stasita, zdrava i rumena 
seoska moma. Sunce ju cjeluje, znoj joj curi sa čela. 
Začu pljusak vesala. Podiže glavu djevojka i za- 
gleda se u ladjicu, u krasnu gospodju, u milu curicu. 
Čudi se Mare lijepoj ladji, junačkim veslačima, još. 
se više divi blijedoj gospodji. I šapće oznojena, 
oposlena moma za ladjom, što bježi: — Kako je 
sretna! 

PJESMA ŽIVOG NARODA. 


I puklo je silno polje. Svud razvaline. Sunce se 
smije s neba,.a dva se učenjaka pravdaju nad raz- 
valinama. Prvi veli: | 

— To je latinska zemlja. Kopajte, moj gospo- 
dine, te mire i svud ćete naći tragove rimske dobe, 
svuda latinske natpise na drevnim pločama. 

Onaj se drugi učenjak potsmijehuje i uvjerava 
stranac tudjinca, da je to njemačka zemlja. I 
šire se njihovi: 

— Ma signore... 

— Abermein Herr... | 

... A sitna, zelena travica raste po mirima, buji 
novi korov, cvate divlje cvijeće. Malo podaljen po- 
leglo bijelo stado. Pastir mu na fruli prebire tuga- 
ljivu pjesmu, a u njoj nema ništa latinskoga, ni zere 
teutonskoga. Sa drugog proplanka odzivlje mu se 
pastirica i nad onim drevnim mirinama, nad onim 
kamenim, nijemim pločama, povrh glava onih uče- 
njaka širi se popjevka: 


Da sam ruža ja bih znala, 
Ja bih znala, gdi bih cvala... 

...I ona dva učenjaka još se dalje znoje i pre- 
piru, a hrvatska pjesma živog naroda ori se nad raz- 
valama, nad mrtvom slavom, vrhu ostanaka nestalog 
naroda... 

RADOST I TUGA. 


Gubio se put. Sunce je žarilo, nebo se modđrilo, 
cvijeće se veselilo životu. Putem je išla djevojka 
krasna kč6 vila. Pjevala je, što ju grlo nosilo, smi- 
jala se nebu, suncu i cvijeću. Išla je išla. Na zavoju 
puta opazi ženu mladu u crnini. Sjedila žena na ro- 
pini i plakala. Djevojka će: 

— Pomoz Bože, ženo, što ti je? 

— Ja sam tuga — odvrati žena turobno. 

— Veseli se, smij se, ja sam radost. Ne razu- 
mijem suza. Čemu plakati? Vidiš, seko, ja se smijem, 
svijet se sa mnom smije, dajem gozbe, uzvanika ko- 
liko te volja. Pjevam, što me grlo nosi, gorska mi 
se jeka odazivlje. Sretna sam, svako me voli, prija- 
teljima ni broja ne znam. Svijet je krasan, čaran. 
Smij se, ljubi, veseli! Ja sam radost vasmira. 

Žena otre suzu, pa uzdahnu:. 

— Ja plačem, al nema toga, da mi suze briše. 
Od žalosti svako bježi. Uzdišem, al gorska jeka ne 
odgovara uzdasima. Podji, seko, dalje tvojim putem 
velikim i širnim. Ja ću ovuda ovom stazom trnovitom 
i mračnom. Ti si radost vasmira, ja sam tuga va- 
selene... 

I rastadoše se sestre i od onda se više ne sa- 
stadoše. 

USPOMENA. 


... Nesretna kao Ofelija — lijepa k6 ona. Ljubav 
te bila zanijela previsoko, Ludmice, priprosta se- 
ljanko! Kad te je veliki gospodin doveo do ruba 
propasti, svijet ti nije znao oprostiti, a ti nijesi znala 
preživjeti sramotu i postati ništarijom poput svi- 
jeta, što te je odsudio... I danas vidim tvoje le- 


deno truplo izvučeno iz morskog valovja, i danas 


vidim uzžagoreno selo, gledam svete bake, gdje se 
križaju. Čujem i sada psovke proti tebi, nesretna 
seljanko! Ta malo ko, daje njega prokleo — naj- 
više kaki fantasta... On se jošte probija svi- 
jetom i obara nevino cvijeće. Znadu i njegov od- 
nošaj s tobom — — saznaše i tvoju smrt... Taman 
radi toga on i jest romantičan čovjek... 

MJESEC. 


Bila je tiha večer. Maleno se čedance igralo na 
rosnoj travi pred lijepim dvorcem i gledalo u mjesec, 
čudno gledalo. Na jednom se lice maloga uozbilji, 
usnice mu se skupe, a on lanu srdito: 

— Gadni mjeseče! 

U to eto njegovog oca, pa ga upita ljupko: 

— Čemu se srdiš na mjesec, moj zlatane? 

— Nevolim ga — odvrati mališ. 

— Zašto? 

— Jer uvijek mijenja lice. 

— Angjele moj! I otac poljubi sinčića, pa po- 
misli, kako bi to nevino čedo, da imade duševno 
oko, mrzilo neke ter neke ljude, koji su uvijek istog 
milog, ljubeznog obličja, a uvijek se mijenjaju. 

NEVINOST. 


Stajala je tamo kraj zida, žalosna, zapuštena, 
a lijepa ko angjelak. Tugaljivo j je pogledavala, crnim, 
velikim okom, iz kog je provirivala angjeoska duša, 
u prolaznike, k6 da ih moli: Smilujte se! Al ko da 
gleda tu malenu, zapuštenu djevojčicu? U to prodje 
putem baš kraj bijednice sijedi gospodin blaga, sta- 
račka obličja, a mala ga pogleda sućutno, pa će: 

— Gospodine — — 

— Što je, moje dijete ? — upita ju gospodin, pa 
nastavi: — Koliko ti je godina, čija si ti? 

— Meni je pet godina, a ja sam mamina. Ma- 
mica je bolesna — uščavrlja se dijete — a sestra 
se je utopila. 

— Zašto se utopila? — upita gospodin. 

Mala porumeni i ušuti. 

— Zašto? — priupita gospodin. 

— Oh to je sramota. I mamica je rekla, da je 
to sramota. Došla je neke večeri kući i donijela 
neki papir. Mamica je rekla, da je to puno, puno 
novaca. Al kašnje je mamica doznala, da je sestra 
to dobila, jer se dala poljubiti od nekog gospodina. 
I mamica je korila i otjerala, a ona se onda uto- 
pila — završi curica suzna oka. 

— Pusti, da te poljubim — prihvati gospodin 
ganut — ja ću ti dati novaca, da odneseš bolesnoj 
majci. 

— Nč, nč — stade se braniti mala, — ajte vi 
sa mnom do mamice, pa ako to ona dozvoli, tad 
ćete me poljubiti... 

* bi * 

Jadno, nevino čedo, a ipak će kleti svijet do 
nekoliko godina uprijeti sve sile, da istjera to djevi- 
čanstvo, tu nevinost iz tvoje duše — — da te cje- 
lovom (al ne onako, kako ti misliš) dovede do pro- 
pasti. A tad? Što te čeka? Sramota ili smrt — jer 
svijet stvara žrtve, al im ne zna praštati. 

PRIČA O IAHORCU. 


...]I pjesnici su o njemu pjevali i ruže su pri- 
čale gajem o njegovom cjelovu. Cijela narav, k6 da 
ga je pozdravljala: — lahorče, lahorče mili! On je 
vejao tako blago i prijatno — — prava milota! Al 
ko da ga pokvariše hvale i slave pjesnika, ruža i 
naravi... on je stao duvati jače i jače. Postao je 
olujnim, gordim vijorom i raznio je svemirom miri- 
save latice ruža, što su ga hvalile. Pjesnici ga sta- 


doše proklinjati pjesmom, a nijesu pomislili, da se 


slično danomice dogadja u prosvjetljenom svijetu! 

SNIJEG. 


Lada je bila bajna k6 zora. Strašan silnik Grozan 
odlučio, da ubere prvi cjelov sa njezinih, nevinih 
usana. ] gonio ju bezdušnik pustim i velikim svi- 
jetom, da ju ulovi tako krasnu i pritisne na gadne 
grudi. Angjeo nevinosti opazi Ladinu pogibelj. On 
posla u svijet mrazne vijore i uvenu čarno cvijeće 
— Ladino milje. I čista djevica rastužena klonu kraj 
uvela cvijeća... 
— Ha! Sad je moja! — ruknu silnik. 
Al sa neba počeše sipiti bijele zvijezdice i po- 
kriše gustim, mekanim pokrivalom nevinu Ladu, a 
. silnliku Groznome slediše srce, i on poginu....Na 
: uspomenu djevice Lade pokrije jednom na godinu 

plašt nevinosti griješnu zemlju, a smrtnici vele, da 
1 je zapao snijeg. 


- 

SUMORNA IADJA. 


= Obala je velika, silna, ogromna. Sve se crni 
od svijeta. Jedni žive u lagodi i slasti, drugi se 
muče i kine. Pred obalom krstari uvijek sumorna 
ladja tamnog jedrilja i svako malo vodi nekoga u 
tajinstveni mrak. Drugi, koji ostaju, i dalje se vesele 
il plaču, uživaju ili muče — — al sve ih čeka ona 
ista sumorna ladja tamnog jedrilja, da ih prebaci u 
 tajinstveni mrak — — — 

PRADAVNA PRIČICA. 


Imala je crne oči, a plave pletenice. Čuvala je 
bijelo stado, molila se Bogu i pjevala. Lice joj je 
bilo rumeno i bijelo, rumeno ko da se nagledala 
ranoranke zore, a bijelo k6 da ga umila u proljetnom 
snijegu ... I šumicom, gdje je ona čuvala nevine 
jaganjce, prošao je nekog dana u lov kraljev sin. 
Ugledao kraljević ljepoticu, ošinuo je crnim okom, 
a u duši rekao: — Bit ćeš moja! Nasmijao se kraljev 
sin pastirici krasnoj, nasmijao se i dalje pošo. Onaj 
Joj smiješak dugo lebdio pred očima, a u njezinom 
srcu ostala utisnuta slika kraljevića. I opet je pošao 
u lov kraljev sin, a tad joj se primako i podragao 
je po divnome licu. Kad je treći put prošo u lov, 
poljubio je u rumene usnice i bijelo lice — — —, 
a nevini se jaganjci razbježali poljem... Više nije 
došo kraljev sin. Čekala ga pastirica, čekala i suze - 
ronila, dok se ne rastopi u rodjenim suzama. Iz onih 
suza niknu putem, kud bi prolazio kraljev sin, mili 
cvijetak, nevin cvijetak sirotica... Kad je iza 
dugog vremena opet onuda prošao kraljev sin, spazi 
taj cvijetak. Košto je ubro cjelov sa rujnih usana 
pastirice, tako otrže nemilosrdno i nevini cvijet. Si- 
rotica mu uginu na kletim grudima, a on krenu dalje 
— u lov. | 


+ 

SUNČANI TRAČAK. 


Sa neba je sašo s drugarima na zemlju lijep i 
zlatni sunčani tračak. Bio je tako ljubezan i prijazan, 
cjelivao je najljepše cvijeće, sjajio po najkrasnijim 
Ćilimima. Vidilo se u njemu nešto višega, rajskoga. | 
Eno ga, gle kako miluje ono bijelo lepirče na ru- ha 
menoj ruži. Sad ga je nestalo — — kud? Da imadeš 
sokolovo oko, ti bi se zgrozio. On se bacio voljko, | 
podatno u neku kaljužu blatnu, smradnu, gdje su 
kojekakove žabe slavile najgadnije orgije. I tu se on 
valjuškao mnogo, ma mnogo življe i veselije, nego 
po cvijeću i čaru. Sad jedva shvatih poslovicu: nije 
sve zlato, što sjaje. 

PJESMICA U PROZI. 


U crnoj i tmastoj noći bliještila mi je na nebu 
izmedju oblaka ona sama. Ja sam je gledo i punila 
mi je dušu nadom, srce utjehom. Bila je tako čarna, 
tako zamamna, a svojim titrajem pričala mi o boljoj 
sreći, o rajskome žiću na drugome svijetu. I sve sam 
se bojao, da i nje oblak ne prikrije, da i nje nestane 
u crnoj tmuši. I oblak je nije prekrio . .. Na jednom 
drhtnu i poleti u prazninu — pa nestade za uvijek. 
... U crnoj i tmastoj noći bliještila mi je na nebu 
izmedju oblaka ona sama. I nje više nema na tma- 
stome nebu mog života. Ja stojim u svijetu osamljen 
sa dušom bez nade i srcem bez utjehe. 

SOTONSKA PODUKA. 


— Ružica, ljubica — cvijeća — nudjala je go- 
spodi krasna djevojčica raznovrsno cvijeće poredano 
u maloj košarici. Al da, gospoda prolazila svojim 
putem, a jadno je cvijeće venulo u onoj malenoj 
košarici pod turobnim pogledom one sirotne dje- 
vojčice. 


— Ružica, ljubica — cvijeća — nudjala je pod 
večer krasna djevojčica zdvojno one uvele ruže i 
ljubice. « 


Na njezin mili, al tužni glas stade ponosan mladi 
gospodin, te ju ljupko pogleda — al nekakvim de- 
monskim pogledom, kojim se varaju angjeli, pa će: 

— Ti prodaješ samo cvijeće? — 

Mlado nevino djevojče drhtnu na taj čudni upit, 
ko zeleni list zamahom bijesna vijora i odvrati obo- 
rena oka: 

— Samo cvijeće! 

— Dobro, slijedi me — Ip ću ja sve ove lju- 
bice i ruže. Ajdmo. 

I djevojčica ode prestrašena za njim, a on se 
svaki čas okretao i gledao sotonskom požudom u 
njene divne modre oči. Večernji tihi lahor vijao je 

snuždeno oko lijepe glavice malene i krasne djevoj- 
čice, ko da bi šaptao: 

— Jadno cvijeće ! 

... .- Djevojčica išla lagano za stranim gospo- 
dinom i malo časaka zatim stadoše pred lijepim sta- 
nom, pred kojim se širio prekrasni perivoj. 

— Vi imate toliko cvijeća — usudi se prišap- 
nuti djevojče — čemu vam moje uvele ruže i ljubice ? 

— U mom perivoju nemam lijera, a za tim žu- 
dim ... odpovrnu divljom slasti strani gospodin, pa 
zapovjedi začudjenoj djevojčici: — Unidji! | 

. . . Kako je tužno uzdisao medju granjem, lišćem 
i cvijećem prekrasnog perivoja večernji lahor!... 

... Kad je mjesec pričao cvijeću priču nevinosti, 
vraćala se u grad djevojčica .snuždena i blijeda sa 
punom košarieom uvelih ruža i ljubica! Što je pro- 
dala stranom i ponosnom gospodinu? Prodala?! On 
joj je oteo gadnim zlatom najljepši cvijet njene 
čiste duše, vrijedniji od svih tih uvenulih ruža i lju- 
bica, oteo joj je lijer!... Ipak djevojčica nije ugi- 
nula od tuge za tim bajnim i svetim cvijetom. Bli- 
jedi ju mjesec vidje nekoliko večeri zatim na go- 
spodskoj ulici veselu i zamamnu bez košarice cvijeća! 
Svijet nevoli ni ruža ni ljubica, njemu su draži i 
uvenuti lijeri! Prokleta sotonova poduka! On ju 
je naučio, čime se trguje u tom pokvarenom i raz- 
vratnom svijetu. 

V ŠAROV. 


Kako mu je otac i djed bio vezan lancem o 
kućicu, tako je i on. Danju vezan, a noću ga puste. 
I teško onome, tko bi htjeo preko plota, upoznao 
bi Šarova. Pravi pas čuvar, nema mu takmaca. Za 
branu dobiva ono, što preostaje gazdi od objeda; a 
maca, njegova krvna dušmanka, nosi bolje zalogaje 
i spava u kući na dušeku, i svi oko nje mile lale. 
Kad se on uzlaje na macu, znadu ga i nalemati. A 
Šarov ? Liže ruku gospodaru, pa mu za to.i dobace 
po koju kost. Ipak njega usrećuju te mrvice i on 
mirno sniva dalje, vezan o lancu, i čuva — tudje 
dobro. | | 

ZIMSKA IDILA. 


Snijeg sipi. U luci usidreni brodovi ko da spa- 
vaju. Bijeli im se križevlje i šartije. I na palubi raz- 
širio se mekani sag snijega. Oko vatre na premcu 
(provi) posjeli mornari. Pale lule, te se spominju 
burnih i olujnih dana na sinjoj pučini. Dva postrance 
ne umiješala se u razgovor, već zapjevala onu tu- 
galjivu pjesmu naše sudbine: 
| .Popuhnul je tihi vjetar, 

Tihi vjetar od Levanta, 
I odnesal Mari krunu... 

Na jamboru od krme drjemuca na prvom košu 
vrebac. Zima je sirotanu, pa se skutrio i sanja o 
suncu i proljeću, o cvijeću i žitu. Pod jamborom po- 
leg6 najmladji mornar. Kipan i jak mladić, čedo mora 
i oluje. Polego0, čini se, da broji sniježne pahuljice. 
Da, pahuljice! Oko mu se krade tamo na kuću pred 
brodom. Na prozoru djevojka. Krasna li je, Bože! 
On gleda u nju, k6 u sveticu. Sliči nešto onoj Božjoj 
Majci na glavnom oltaru u crkvici njegovog rodnog 
sela... Gospode, uronio bi u more, kad bi spavala 
na aligama, samo da bude njegova... Ona je bo- 
gata, gospodske krvi... Eto, pred kućom prošo 

gizdelin suh, visok, blijed, čedo modernog vijeka. 
On je digo glavu, ona mu se nasmijala. Dan se 
mornar hvata za srce... s 

Snijeg sipi lagano, lagano, i pokriva mi to više 
bijelim plaštem crnu zemlju, a nekakova sjeta sipi 
nad srcem onog mladog mornara i pokriva mrtve 
nade. | 

Sa Eno se gube zadnji tugaljivi glasovi pjesme: : 


Popuhnul je tihi vjetar, 


Tihi vjetar od Levanta, 
I odnesal Mari krunu... 

PROLJETNA IDILA. 


Marice! 

Al da! Marica se žurila uzkim utrenikom do mora 
uz brdo. Pred njom su skakutale ovce i bijeli ja- 
ganjci. Marica, mlada pastirica, modrooka, krasna kć 
Vesna, plela čarapice i pjevala tanko, glasovito: 

— Oj more duboko, 
Sva moja radosti, 

Po tebi mi plava 

Cvit moje mladosti... 

— Marice! — začu se opet glas odaljeniji i tako 
slab, da ga djevojka nije čula. Zvao to momak. Vi- 
djelo se: mornar po izpaljenom, garavom licu i po 
hlačama od »vražje kože« i po prekomorskoj kapi. 
Pod kamižolom srce je jače zatuklo onom momku, 
kad je razumio riječi pjesme; oko mu sijevnu vese- 
lije i promuca: — Misli još na mene! — I žurio se 
sav zadahtan uz brijeg... 

Medjutim je Marica stigla na čistac, odaklen je 
pukć veleban vidik na more. Stado se pustilo po 
travi, a ona legla, podbočila glavu rukama, pa se 
zagledala u more, u valove. I sjećala se onog dana, 
kad je Marko poš6, da se ukrca, kad joj je ovdje 

dao prvi cjelov i s njime čvrstu vjeru. Ona mu po- 
klonila škapular Majke Božje trsatske, da ga čuva 
oluje i mora. 

I čupala je Marica nekud uzbudjena zeloti tra- 
vicu. Uh, kako je ginula za njegovim pogledom, za 
njegovom riječi, pa i za cjelovom. I prekriži se Ma- 
rica, da bude mirnija, i stade moliti za Marka. 
Ona još u molitvi, a netko joj se dotapa tiho iza 
ledja, pa joj položi vijenac cvijeća na glavu i po- 
ljubi ju živo u zatiljak. Marica se okrene, preplašena 
ko košutka. | 

— Marko! — zaupi | izvan sebe i sretnim i plač- 
nim glasom. 

— Marice, cvijete moje mladosti! . 

o dolje pod čistinom šumorilo je iko. tiho more 
i istjenjak je zapjevao pjesmu ljubavi i sreće. 

LJETNA IPIIA. 


Tiho more. Ni daška vjetra. Nad pučinom leti 
sneno galeb. U daljini bijeli se jadro. Još dalje gubi 
se dim parobroda. Nad morem nebo bez oblačka... 
...Mirni žal. Sunce pali. Domaklo se zapadu. 
Brzo će za brijeg. Da nije toga izgorio bi kamen. 
Ladje puste usidrene kraj žala. Na ropini, ljubljen 
zadnjim sunčanim tracima, protegnuo se garavi deran. 
Bez kape je na onoj žegi. Ne će ga ubiti sunce. Nije 
gospodsko čedo. Rodila ga mornarica mlada. U ruci 
mu povraz. Pilji u more, kao da će biser uloviti. 
Eno zakusa ribica. Poteže dječak. Ulovio se glavač, 
al on se veselo smiješi. Sretan je, niti da je pre- 
vario lubina. Puškomet od ropina krpa pod »tendom« 
plavojka mreže. Krpa i pjeva: 


Sadila sam baselak, 
Dobit će ga mlad junak ... 


I misli na mladog junaka. I leti joj igla i plete 
»oka«, u kojima će se uplesti lude ribice. I ona je 
već svojim očima zaludila mladog mornara — ulo- 
vila ga sve bez mreže. Sad sanjari o njemu, o nje- 
govim crnim očima, što pale jače od srpanjskog 

sunca. Tamo od nekud iz sela čuje se popijevka sve 
jače i jače: 

Marijice dušo ča mi se sanjalo, 

Da je tvoje lice kraj mojga spavalo... 

Smije se djevojka, milije se smije nego zvijezda 
mjesecu. Još čas za njom je ono momče. Zatvorilo 
joj rukama oči: | 

— Pogodi, Mare, ko je? 

— Dujo — izusti djevojka glasom čežnje, želje 
i ljubavi. - | | | | 

- Toni; sunce! 

ANGJEO I MEFISTO. 


= U sjajnu dvoranu uleti divna krabulja. Imala je 
na licu bijelu krinku, na glavici rudastu zlatnu kosu ; 
lepršala je sniježnim krilima i tresla bijelom opra- 
-vicom, na kojoj su treperile zlatne zvijezde. Na gru- 
dima joj počivao lijer — znak nevinosti. 

— Ha, ha — ha — nasmijaše se druge kra- 
bulje : | 

— Eto angjela u ovaj pakao! 

I doista bijaše to još angjeo! 

Krabulja sa malenim rogovima na čelu, sa tamno 
crvenom krinkom na licu, u crvenim hlačama, sa 
crnim repom, riečju pravi sotona, čula taj uzklik; 
pa će: 

— Mefisto ide, da prevari to rajsko čedo .... 
i poleti za angjelom... 

U to zaigra zamamni vražki Straussov valčik 
» Wiener-Blut«. Dvoranom se vrtio angjeo u zagr- 
ljaju Mefistovom. 

— Angjele, ko si, što te donie na ples? Čedo 
je bilo nevino. Eto u par riječi angjelovu izpovjed. 
Bio to još ružin pupolj, krasotica Marina. Začula 
ona za tu velebnu »cavalchinu«. Do sada nije bila 

nikad na plesu, prohtjelo joj se naužiti tog čara. 
Lako prevarila staricu majku i pošla u angjeoskoj 


odori u vrtlog himbenog svijeta...... Valčik je 
zamirao. 

— Angjele, ja te ljubim — šaptao Mefisto. 

— Čekat će me majka, moram ići — trzala se 


krasotica iz sotonskog naručja. 

— Ostani još malo, zlatni angjele moj — šaptao_. 
Mefisto. | 

I opet poletiše dvoranom. Angjelu padne sa 
grudi lijer. 

— Pazi na nevinost! — zašapta joj lagano, po- 
tiho krabulja — smrt. 

Marina zadrhta... 

— Ja je obožavam — dahnu Mefisto. - 

* 
* * 

Ponoć je! Parovi se jošte kreću. Nema već 
med njima angjela ni Mefista. Iznikoše. Kamo?.. j 
Hoćete, da vas vodim u gomnje odaje sjajne dvo- 
rane, u otrovni i kužni zrak; gdje umiru djevičanski 
i čisti lijeri?! . 

MISTICA. 


Ella pregava sempre pei dolori 
Che ancor non conoscea, 
Come un giglio era bella e nol sape«, 
Non de carne, ma d? etere 
Parea. 
Ada Negri. 


Bila je sama u velikom svijetu. Oca joj zako- 
palo sinje more, a majku sakrilo grobište u malenom 
primorskom gradiću. Izučila nauke, podporom rodne 
općine — i postala učiteljicom u rodnom selu po- 
kojnog oca. Tu je uvjek samovala, bavila se knjigom 
i pjesmom, a svijet ju prozvao sveticom. Nedje- 
ljom bi polazila skrušena i smijerna u seosku crkvicu. 
Aj, kako li je ljubila one starinske trijemove, ono 
blijedo plamsanje voštanica na oltaru, ono potiho 
molenje starih baka u skromnoj crkvici, gdje su ju 
nekoč krstili. Molila je uvjek iz srca za boli, koje 
nije poznavala, molila je za mrtve roditelje. Bila je 
divna u onoj crkvenoj svetoj tišini. Činila se lijerom 
— bila je krasna, a ona nije toga znala — činila se 
nečim nadzemaljskim — zračnim... 

... Neke večeri za blagoslova, kad je sabrano 
molila pod propovjedaonicom, padne na nju pogled 

mladog gospodskog čovjeka. Ona obori glavu... 
ne trenu više okom, al u žilama joj jače zavrila 


krv... obuzela ju drhtavica. I druge je večeri u 
praznomu hramu vidjela ono lice, što joj obećavalo 
pakao i raj... Srce joj zakuca jače... Bila je 


svladana ... 
— Ja te ljubim — prosbori glas onog stvora. 
Ona drhtnu — proplače. Angjeo ju sa neba sa- 
žali — na oltaru utrnu posvećena voštanica. 

LABUD. 


I čekali su, da on propjeva zadnju pjesmu. Do- 
duše on se nije nikada oglasio milim i nježnim gla- 
som, al je sve guske u potoku uvjeravyć, da su svi 
njegovi predji na umoru tako zapjevali, da su se i 
trstike diljem žala ganule od milovita pijeva. Vrepci, 
koji se svuda skiću, i kojih je bilo uvijek na gra- 
nama jadike nad potokom nekud su ironično živkali: 
Labudji pijev i smokve! Guske kao guske bile su 
ipak uvjerene, da će to biti pravi peana taj zadnji 
uzdah bijelog i ponosnog labuda. U neke su vrepci 
imali pravo, što su sumnjali o tom zadnjem pijevu, 
ta bijeli labud tovio se ispadcima, kopao po kalu 
kao i guske, i uvlačio svoj dugi vrat u zamuljenu 
vodu, da izvuče iz blata po kojeg crva. Gotovi ma- 
terijalista! Kad bi mjesec sjao bogme on mu nije 
pjevo zatravljene pjesme poput malenog slavulja, da 
on bi negdje drijemao pod vrbom i sanjao o — ko- 
ritu. I sićani je slavulj željno iščekivao tu zadnju ro- 
mancu smrti. Mali je pjevač volio labuda, te se čudio 
što onakova ptica gače gore od najzadnje guske. 
Nadošo dan tužni, al važni. Labud je ginuo, približe 
mu se zadnji sat — — — Sve se guske sakupiše 

oko umirućeg labuda, a vrepci se šćućurili na gra- 
nama i napeli uši. Tugomili se slavulj zagledo u bi- 
jelu, iznemoglu pticu. — No sad će da zapjeva — 
gakale su guske, kad je labud ispružio vrat prema 
suncu. Eto preslavne pjesme!... Al labud najednom 
zagnjuri vratom u potok, opazio je crva — — za- 
hvati ga, al nije imao snage, da ga progutne. Još 
pokuša, da potrese perjem i proširi se na vodi. Ni 
pjesme ni kriča! Iz kljuna mu visjelo polovicu crva 
Guske, da propanu od stida i žalosti u vodu, do- 


brome slavulju navriješe suze na oči, a vrepci za- . 


živkaše filozofski: — Kako ko žive, tako i umire! 

PAK?! 


On je grijao klupu u trećem razredu državne 
gimnazije. Bila mu dvanajsta, al si je potezao brčiće, 
kojih nije bilo. Ona je bila godinu dana starija od 
njega, te je polazila višu djevojačku školu. Na večer 
bi on dolazio pod njezin prozor, te bi joj krasno- 
slovio po prilici ovakovu pjesmicu: | 

— Gajem sjaje lunin sjaj, 
A_ ptičice sniju, 

Moje misli u čas taj 

Do tebe se viju... 

Pod prozorom samcat sam, 
Zapušten se gubim, 

A ti ne znaš, dušice, 
Koliko te ljubim! 

Ona bi sentimentalno uzdahnula, a zatim bi 
se začula pljuska, dočim je on drugi dan dobio drugi 
red iz matematike, koja ne pozna poezije ni ljubavi. 

Minu pet godina. On — Milan — bijaše djače 
nedouče, ona — Anka — nije ga više gledala; jer 
je bila zaručena sa jednim satnikom petnajst godina 
starijim od nje. Eh, smamila ju sabljica! Par mjesec 
— udaja gotova. Odputovaše u Beč, gdje je on voj- 
nike muštrao, a drugi njega... Proletiše ljeta. — 

Nekog dana šetala se ona po bečkom Ringu sa svo- 
Jim suprugom. Kraj nje prodje lijepo momče crnog 
brka, crnog oka. Bio je Milan. Pogledaše se. 
Pak?! | 
Nastaviše na sveučilištu (naime Beču) študije, 
koje su bili započeli na gimnaziji, naravski samo 
većom prozom i bez pratnje pjesama pod prozorom! 


“ LOVOR. 


U tren se okolicom -raznio glas, da je užasni 
krvopija Svevlad oborio gradić Primor, a na taj glas 
prepali se dobri seljaci i seljanke mjestanca Ohoja, 
što si kupalo milotno lice u sinjemu moru. — Što 
ćemo? — pitali se selom. — Da mu se poklonimo 7 
Da metnemo glavu pod njegov jaram? Al jao tad 
našoj djeci, avaj našim bijednim kćerima — zaku- 
kaše ljudi 

— Predat se?! Nikad! — zagrmi mladić, sin 
seoskog kneza, rek bi dijete jošte. Nasmijalo mu se 
možda dvadeseto proljeće, a već mu oko sjevalo ju- 
naštvom i svetim plamenom slobode. — Nikad! — 
grmnu opet —: stao kupiti pobornike, da očuva 
rodni kraj. I svi pristaše odlučno uz njega i grmnuše: 

— Lovore, vodi nas u smrt, al ne ćemo ropstva. 

— Braćo — odvrati im on — čvrsta vam vjera, 
da ne će njegovo oko ugledati nikad ovo sinje nam 
more. | 

.... Spustila se večer, Iz daleka dopirao već 
topot konja. Grozna, sotonska bojna pjesma Sve- 
vladove vojske orila se u mraku. Lovor zastrepi, al 

u čas se snadje, pozove na stranu najvjernijega po- 
.bratima te mu reče: | 

— Sokole, slaba je naša četa proti moćnoj sili 
krvopije, stog ja idem (i reče mu nešto potiho). Ti 
pokupi našu malu i junačku četu i podji na obližnji 
brijeg. Kad začuješ metež u Svevladovoj vojsci, udari 
smjelo. S bogom za vijek, i poljubi ga u čelo... 

. Kroz noć, kroz crnu noć dopire sdvojni uz- 
klik: — Ubiše Svevlada, ubiše nam kralja, ulovi 
ubojicu. -— Za bježećom sjenom dalo se nekoliko 
haramija u potjeru, dok junačka seoska četa udari 
iznenada na krvopijsku vojsku. Nasta metež, buka, 
pobuna — — u to već dolaze u pomoć čete iz obliž- 
njih gradova. 

U zoru je silnička jo hametom potučena. 
Nad morem umire lagano spasitelj domovine Lovor, 
koj je rinuo ubojiti nož u srce Svevladovo. Iz sto-| 
tinu mu rana krv curi, al oko mu se isto ljupko. 
smije, jer ne će Svevlad ugledati to divno sinje more: 
nikada, jer je njegov narod spašen . 

. Na tihom proplanku, gdje je umro mladi 
jekaie ki sinjega mora, podiglo se vijek zeleno 
stablo. Ljudi ga prozvaše Lovorom. I danas ga vila 
plete u zelene vijence, da okiti s njime BJESNe 
junake i pobornike za dom i slobodu. 


l 
' 

DEMONSKI CJELOV. 


. Eto jučer je bacila grumen crne zemlje na 
priprosti lijes mrtve majke i našla se sama na tom 
svijetu. Bila je mlada, krasna — mila k& angjeo, ali 
nježna i preslaba, da se radnjom prehrani. Od jučer 
skitala se gradom i tražila službu, al ju odasvud od- 
praviše riječima: 

- Ti si vrlo slaba! 

Neka ju milostivija gospodja upitala samo: 

— Nemaš roditelje? 

— Oca nemam — odvrati sirotica — majka mi 
je bila nadničarka. Prekjučer je pala sa prozora vi- 
soke kuće, gdje je prala prozore — a jučer ju za- 
kopaše... zakopaše jujučer. 

— Sirota! — prozbori S mutljivo gospodja i za- 
tvori vrata ... 

. Sirota! A sad je bila gladna, trudna, izne- 
mogla, strvena od boli, te je stajala nujna na ve- 
likom mostu kraj nasloništa. Pod njom je šumilo more 
tajinstveno, čudno... Bila je toli krasna; ipak su. 
kraj nje jurili ljudi za poslom, samo ju neki mladi 
gospodin opazi i upita: 

— Što čekaš, djevojko ? 

-— Gladna sam — zajeca sirotica. 

— Gladna? —I onju pogleda živinski, pa Će: 
Čekaj me na tom mostu večeras u osam sati, ja ću 
te spasiti! — I odjuri k6 sotona. 

. Noć tiha, zimska noć. Sirotica dršće na 
mostu iznemogla, gladna i čeka djete Pod njom 
šumori more čudno, tajinstveno ... Eto gospodina! 
Plinska mu svjetiljka razsvjetlila Blisje Djevojka 
drktnu. 

Bože, gadna, zvijerska, paklenska li izražaja u 
njegovom obličju. 

— Ti me čekaš?! — dahnu on nekakvim milim, 
al sotonskim glasom. 

Djevojku spopade neponjatni strah, nešto joj se 


grozna uvuklo u srce. I ona opet pogleda plaho u 


ono gospodsko lice i pročita u crtama onog čovjeka, 
u njegovom pogledu divlju slast i demonsku požudu. 

— Ajdmo — promuca on. 

— Majko! — vrisnu djevica i skoči preko na- 
sloništa u more. 

— U pomoć, u pomoć zaurla čovjek — sotona. 

I skočiše na noge uspavani mornari ... 

. Zlatne zvijezde vidješe još one noći, gdje 
su paklenski zagrljaj 1 cemo cjelov vratili onu 
nesretnicu životu i svijetu... 

Kako se je raskalašeno smijala na prozoru zlo- 
glasne kuće u tijesnoj ulici mlada i krasna djevojka. 
I samom mjesecu gadio se taj razvratni smijeh, al 
se dobri pastir zlatnih zvijezda začudio, kad je pre- 

poznao u onoj djevojci onu iznemoglu, gladnu si- 
rotu spašenu iz morskog zagrljala! Kako ju preo- 
brazio demonski cjelov! 

Blijedi mjesec upita tiho, umireno more: 

— Zašto ju izvukoše iz tvog zagrljaja, čemu ju 
spasiše ljudi? 

More je čudno, tajinstveno šumorilo, a njegov 
se je šum slagao u paklenski akord sa bahatim smi- 
jehom one nesretnice, k& da odgovara ironičkim to- 
nom na taj nevini upit: 

— Čemu?! 

MRAVI. 


Radini, marljivi, okretni žure se, brzaju za po- 
slom. Susreću se po stazicama, stanu malko, k6 da 
se pitaju, gdje imade posla, pozdrave se, pa kreću 
dalje žurno i hitro. Nikad ne miruju i nikakova ih 
zapreka ne sustavlja. Sve nadvladaju. Sićušni vuču 
za njih gordu mrvicu kruha, istrunule kukce, ostanke 
hrane sve nekakovom strpljivošću, uvjereni, da mo- 
raju doći do cilja. Ija, kad ih gledam tako strpljive, 
radine, junačke, bratski solidarne, sjetim se djece 
mog naroda, sjetim se svih njihovih zala, poroka i 
mana, njihove borbe o kost, njihovih inada, brato- 
ubojnih svadja, pa ih vidim, gdje dolaze k meni, da 
im nešto upišem u spomenar životne knjige... Ija 
ne znam upisati u tu knjigu nego dvije riječi: Bu- 
dite mravi! 

SUNCE GA UBILO... 


— Dalo! — ozva se glas sa obronka, lijep, 
meki ženski glas. 
— Čekaj, Meno, — odvrati drugi sa morskog 


žala. 

U tili se čas odjene momak — pa muke li! Bacit 
na sebe ono košulje, ono gaća od »vražje kože«, 
opasat se prekomorskim pasom i bjegnut uz strminu. 

Ta Mena ga zove. Bit će joj sigurno dosadno 
onako samoj gore na paši, il se boji »financiera«. 
Vražji su ono momci, a za Dala znade: momak je 
iz sela, ne će joj zla. Najviše, ako ju poljubi za 
vratom. Pa?! I onako će biti svoji... Kad Dala 
nestalo u gori za puteljkom drugi se stvor izvukao 
tamo izmed ropina, pa stao gledati uzgor protegnuv 
se na žalu. Bio to Mićo. I on je htjeo puteljkom, da 
onako slučajno sastane Menu, koja mu je srcu draga. 
Al eno ona je pozvala Dalu, daklen ga ljubi. Da 
podje na obronak, da zametne kavgu? Dalo_ je jači 
— ražalostio bi i Menu. Kad ga ljubi... I stade 
misliti. Srpanjsko popodnevno žarko sunce palilo mu 
moždjane, a stao tamo k6 prikovan. Gore je Mena, 
lijepa ko svetica, ej da ga ljubi! Preplivao bi more, 

proletio gore — do sunca bi se digao, samo da ona 
reče: bitćutvoja... Mićo pod suncem, a ono dvoje 
gore zapjevalo: 

Svi ljudi govore, 

Da ja ljubim tebe... 

Mićo zarije ruke u vrući pijesak, a suze mu po- 
tekoše niz lice, dok ga sunce palilo, vraški palilo. 
— — — Kad je pod večer došao Dalo, da baci 
mreže sa kumom Lovretom, našli su na obali mrtvog 
Miću. | | 
Dalo ga gurne nogom, pa će žalobno: 

— Sirota, sunce ga ubilo... Ljudi k6 ljudi! 

LAV. 


Kad sam ga vidio zatvorena u onom velikom 
kavezu, srce me je zaboljelo. Ja sažalih kralja silne 
pustoši, gdje se kreće u odmjerenom prostoru poput 
kakvog majmuna. 

Pred njegovim se kavezom zgrnula sila svijeta 
i svaki upire u njega radoznali pogled, ko da čeka 


još nešto. Svijet nečekao dugo. Nekakvi adrapovac | 


zavrtio »vrklec«, a moj se kralj Sahare stao kretati 
— ponosno, gordi lav stao plesati uz svirku »vrk- 
leca«. Tužne li sudbe! I još mu neki garavi deran 
izmedju svjetine dobaci porugljivo i posprdno »tancaj 
medo«!.. 

...Ja ne mogoh da dalje gledam tog zaroblje- 
nog lava. Sjetih se drugog lava ponosnog i silnog, 
koji je krv lio za kršćanstvo i slobodu, koji je spasio 
Evropu, te ga pozvaše »antemurale christiani- 
tatis«. Taj lav, taj div zarobljen pleše danas kriv- 
njom vlastitih sinova uz svirku » Wiener Walzera« 
i »Czardasa« — pa mi se pričinilo, k6 da je tome 
lavu namijenjen onaj ironični »tancaj medo«. 

BILJEŠKA. 


I zeleni se list za pramaljeća na stablu zeleni 
onim milim svježim zelenilom, te izvija slavulju iz 
grla pjesmicu, a čovjeka nadahnjuje novim nadama, 
novom vjerom. Pod njime se smije cvijet rumeni i 
krasni, nekud lagodno dršće na petljici. Njegova te 
boja veseli, njegov te miris opaja. Oko njega leta 
lepirić baršunast, raznobojan. I čovjek gleda sve to, 
i čudna neponjatna dražest prelijeva mu se u gru- 
dima i ganuto šapće: lijep je taj svijet! ... Pa dodje 
jesen, jesen turobna i vlažna sa sitnom siputljivom 
kišicom, lijenim povjetarcem i padne onaj list svenut 
i .žut i klone onaj cvijet blijed i osušen i lepir leži 


na zemlji do cvijeta... mrtav. Aj, kako su iščezle 


one čarne boje sa njegovih baršunastih krilašca!... 
I kiša sipi, vjetar vije, a do malo vremena od onog 
lista, cvijeta i lepira tek šaka crne zemlje... Pai 
onom čovjeku, koji je razblažen, promatro6 za prama- 
ljeća onaj zeleni list, uživao u rumenom cvijetu, divio 
se šarama lepira i njemu nadodje jesen. On klone i 
crna ga zemlja prekrili. Iza godina i godina, kad 
raskopaju ono groba, gdje su ga legli, a tamo ni 
čovjeka tek zemlja i zemlja. — I ko bi razaznao u 
tim grumenima zemlje list il cvijet, lepira il čovjeka! 

MUHA. 


Obitavala je u rupici na staroj zidini. Bila je to 
velika muha, a morala je biti vrlo stara; sudio sam 
to po njezinom zujanju sličnom brundanju stare bake. 
Više bi puta izlazila iz svoje rupice, pa se popela 
malo više nje i zurila u more pred drevnom zidinom, 
uzdigla bi zatim staračku glavu, k6 da gleda u nebo. 
Baš prava, dobra i mirna starica — štono riječ — 
koja ne bi nahudila ni mravu. I opet bi spustila glavu, 
pa zirkala okolo po zraku, a sigurno je milo zir- 
kala, jer su k njoj letile u pohode malene zlatne i 
krasne mušice — i sjele bi kraj stare, dobre bakice 
ko proljeće uz zimu. Kad bi sakupila lijepi broj mu- 
šica, sve bi opet gledala put neba — a one se mu- 
šice nešto nećkale, te bi odletile. Gle vraga! Nije 
gledala u nebo, ali taman nad njenom rupicom pro- 
strla se mekana, svilena mrežica, a u njoj stanovao 
poput velikog gospodina veliki, crnkasti pauk — i 
čuda li, ja vidjeh, gdje no gojni pauk namiguje do- 
broj, staroj muhi, a ona njemu odvraća migom. Cemu 
to? — pomislih ... Sunce je bilo pametnije od mene. 
Ono je pričalo cvijetu, što je cvao na zidini, da stara 

muha hvali u velike onog crnkastog pauka k6 iz- 
vrsnu dušu, dapače i k& dobru partiju... 


... I zbilja čas je zatim poletila u onu svilenu, 
meku mrežicu mlada, zlatna mušica, a pauk ju do- 
čekao milo i vruće ju zagrlio, — al kad je sunce 
zašlo malo kašnje za zidinu, palo je nešto sa mre- 


žice na mirisavi cvijetak. Cvijet drktnu i prepozna 
zlatnu mušicu .. 


Čim to opazi stara muha, požurila se do cvi- 
jeta i ulovila mrtvu siroticu, pa ju odnijela u svoje 
tamno leglo... | 

... Kletih li saveznika! ... 
U taj čas izašao je sa ulaza ispod bedema ele- | 
gantni gospodin u rukavicama, te je sviždao veselu 

pjesmicu. Za njim je išla krasna, mlada djevojka, a 


neka joj je stara baka, upravo svetog obličja, go- 
vorila nešto važna vruće i ljubezno... 


pe 
- 
= 


1 nehotice pomislih na staru, dobru muhu. 


m 

SREĆA. 


Kad se spustila sa zvijezda na zlatnim kolima 
u Eden, vidjela je, gdje krasan mladić spava pod 
zelenom tamariskom. Primače mu se, poljubi ga u 
čelo i upita: 

— Ko si ti? 

On otvori plave, zamamine, ljuvene oči, pogleda 
snebiven divnu pojavu pred sobom i prozbori mješte 
odgovora : 

— Oj sunce moje sreće! 

— Pogodio si, krasniče; ja sam Sreća i želim 
usrećiti cijeli svijet, al ponajprije tebe, —- — ko si? 

— Ja sam Leljo, bog ljubavi, koji pred tvojom 
ljepotom prigiba koljeno, baca na stranu tobolac sa 
strjelicama i nudja ti srce, da ga raniš... | 

U to se okrenu slučajno Sreća i opazi, gdje 
malo podalje spava vila puna čara i krasote. I ne- 
hote joj se vinu pitanje na usne: 

— Ko je taj angjeo? 

— Tiho — odvrati Leljo rastužen — to je moja 
družica Lada. 

— Ona će te oteti meni, kad se probudi — uz- 
dahne Sreća i prikuje onda lancem o zemlju Ladu 
i poleti na zlatnim kolima sa Leljom u svijet... 

.... Svijetom je vladala Sreća. Pod njezinim 
blagoslovom smijao se cijeli svemir, samo je Lada 
prikovana stenjala i uzdisala za Leljom. 

Kad je nekog dana sapeta božica i opet ronila 
suze, približi joj se gadan i grozan stvor, ružan, sa 
jednim okom na čelu. 

— Ja sam Zator — prozbori on prestravljenoj 
Ladi — spasit ću te i riješiti okova, ako me po- 
ljubiš. Da te ja poljubim bez tvoje privole, ubio bi 
me gordim gromom Perun. 

— Leljo, pomozi! — zavapi ljepotica. 

— Poljubi me i vidjet ćeš Lelja. On se veseli 
u svijetu sa Srećom, s njome se grli i miluje — pro- 
zbori Zator ko demon. 

— Ha — planu ljubomorna Lada i poljubi živo 
Zatora. To je bio u cijelom životu jedini sretni Za- 
torov čas. Lada oćuti svu gnjusobu tog cjelova, al 
joj spadoše i okovi, te ona letnu u svijet. 


* 
* * 


U najčarnijem kraju, tik mora svesilna i mirna 
pod zvjezdanim nebom, nadje Lada Lelja, gdje je 
drijemao na grudima uspavane Sreće. Lada zadrhta 
od bijesa i ljubomora. Neprozirnim velom zaveže 
ona oči Sreći nerazrješivim čvorom — razrješivim 
samo po njoj il Lelju. Zatim letnu, obujmiv drugara, 

iz svijeta, u Eden. Tu napoji druga vodom zabo- 
ravkom i on zaboravi Sreću, te uzljubi opet Ladu. 

— — — Sreća se još i danas gubi po svijetu 
nevidima ljudskomu oku. Sad mimoidje jednog, a 
usreći drugog, u misli uvijek, da je usrećila Lelja, 
koji će joj razvezati oči. Al Leljo je u Edenu srećan 
uz Ladu, dočim Sreća dalje hrli svijetom zavezanih | 
očiju... 

PRAVDA. 


Bio je starac sirotan, golotinja pusta. U njega 
bila jedinica kćerka, krasna kao majska ruža, mila 
i blaga. Ljubila je i obožavala dragog oca i hranila 
poštenim radom sebe i njega. U djevojku se zagleda 
sin bogata gospodina. Mlada srca u obadvoga i ljubav 
planu. Bogatun zavede djevojku, pa ju ostavi sa- 
lomljen cvijet. Starac da poludi. Neke noći u onoj 
očajnoj boli, što mu svedjer zaokupljala srce, pri- 
čekao u mraku diljkom zavodnika. Puška grmnu i 


sravni bogatuna s crnom zemljom. Puče sud -— obje-' 


siše starca. 
| U onog pokojnog bogatuna bio brat i sestra. 


Sestra djevojka nekud na zlu glasu — namiguša. | 


Nekog se dana u omladinskom društvu izrazio zlo 
o toj djevojci nepromišljeno neiskusan mladić. Bio 
to jedinac u starice majke, kojoj bijaše jedina nada 
u budućnost. Brat pokojnog bogatuna, vješt mačilac, 
samo za nepromišljenu riječ pozva na dvoboj ne- 
zrelog i neiskusnog mladića i zarije mu mač u srce. 

Puče sud — riješiše bogatuna, ta ubio je čo- 
vjeka »kavalirski«, da obrani obiteljski dobar 
glas. 


——_ 


pasa 


SOVA. 


Krila se po tamnom duplju, po škrapama, bje- 
žala od sunca i od svjetla. Iz zasjede — prvi junak, 
na otvorenom polju podla kukavica. I ta se hrdja 
digla nekog dana, kad je bilo obzorje nešto tmurno, 
digla se, da govori pticama o slobodi. Baš sam ja 
taj prizor gledao na polju, i vidjeh, gdje ju opko- 
liše mnoge ptice. Digla se, da govori o spasu, al 
joj je govor bio obavit takovim mračnjačtvom, te je 
sokol naslutio, da ih sova kani zavesti i dovesti 
u crno ropstvo. I digoše se složne ptice po soko- 
lovom poticaju proti sovi, pa ju odtjeraše u tamnu 
i mračnu rupu, gdje je i mjesto za takve podle 
stvorove . .. 

— — 1 u svijetu se dižu mračnjaci, ližiskute, da 
govore narodu o svjetlu, spasu, o sreći. I zaveden 
narod leti za njima, strada radi njih, al ih cijeni sve- 
možnima i nema snage, da ih odtjera u tamnu zabit. 
Digne li se sokol, da ih puti, izbavi, usreći — — 
jao tad njemu, odnese i razbijenu glavu! Kupljena 
svjetina voli kojekakve sove, da dijeli s njima plijen 
ulovljen u mraku! 

MAGLE. 


Lagane, lagane, ali guste dizale se nad krajem, 
kud sam prolazio, i oko nije moglo dosegnuti u da- 
ljinu. Bog _zna, koji čarobni prostor kriju mome oku 
— promislih i zaželih, da zasine žarko sunce i pro- 
tjera te dosadne, lagane, guste magle. I sunce je za- 
sinulo i magle se raspršile, a pred mojim se okom 
ukaza turobno zapušteno, sirotno seosko groblje... 

Tako i u životu. Mi trgamo sve zastore i čez- 
nemo za odkrićem svake neizvjesnosti i sveg nepo- 
znatog, a kad ugledamo golu životnu prozu, aj kako 
bi rado, da nam lebde pred očima još one guste i 
lagane magle, te smo sanjali, da nam zastiru: čar, 
raji blaženstvo! | 

+ VELEGRADSKA ČAST. 


== CItaj 

Monsieur Paul uze pismo, što mu ga je prijatelj 
pružio i stade da čita. 

— Što veliš? 

— Bah, anonimna denuncijacija! 

— Nije, mislim, da je istina. Glava mi puca. 
Moja žena, onaj angjeo, ko bi rekao? A možda je 
to kakvo djače nedouče, pjesnik bohćmien. Vjeruj 
mi, osvetit ću se. Čast nada sve! 

— Pa što ćeš učiniti? 

— Poći ću popodne na mjesto označeno u pismu. 

— Ne idi, bit će laž. | 

— Čast — — osvetit ću se — — 

— Bon jour, Pierre... 


* 
* * 


I Pierre ode na označeno mjesto u park Monceau. 
Sve je pomno gledao izmedju granja, da ih opazi 
neopažen. Istina! Ugledao svoju ženu. S kime? Sa 
Paulom! I moj Pierre pade u solilokvij: da se osve- 
tim, da banem preda nje. Valja mi se razkrstiti s 
Paulom, posvaditi sa ženom. Bože moj, Paul je bogat 

čovjek, dobar mi je i vjeran prijatelj — — pokazao 
sam mu i ono anonimno pismo. Vidiš, dapače moja 
žena je zaželjela onaj šeširić, pa će joj ga sjegurno 
Paul kupiti. Ona će se pohvaliti, da ga je kupila 
svojim prištednjama. Da, da, šutiti to je pametnije i 
onako čemu bi se čovjek uzrujavao radi nevinog 
flirta ... I Pierre odmagli. 


*# 
* * 


— Bon soir... 

... Soir, Paul. 

— Je si | bio tamo? 

— Pa ne, promislio sam, da imadeš pravo, bit 
će to anonimni besmisao. Čemu gubiti zlatno vri- 
jeme? N58 čuj, prijane, bi li mi uzajmio stotinu fra- 
naka, trebam silno tu svoticu... 

— Drage volje, moj Pierre. 

— Hvala, s bogom. 

— Moj pozdrav gospodji. 

— Pa dodji večeras k nama... 

NAJLJEPŠA STRANICA. 


On je umro. Bio je veliki umnik, poznati pjesnik 
i pisac. I ljubitelji lijepe knjige marno pretražiše nje- 
govu književnu ostavštinu. Nadjoše još nekoliko ne- 
tiskanih, zanimivih romana, oveći putopis pun krasnih 
opisa i uspjelih nacrta i razmatranja zadahnutih ve- 
likim poimanjem života. Al smrtni istraživatelji ne 
zadovoljiše se time, te su tražili dalje. U nijednom 
djelu nijesu našli onu najljepšu neumrlu stranicu, 
koju su mislili za stalno naći. I napokon im dodje pod 
ruke sitna knjižica. U njoj napisano nekoliko pjes- 
mica ćutljivih, ljupkih, pravih odisaja nježnog i ple- 
.menitog srca i još plemenitije duše, Zadnja je stra- 
nica bila neispisana. Kod nje stadoše istraživači i 
počeše misliti; što je sve mogao, da napiše unmik 
na onoj stranici, da ga nije smrt pokosila. I svi slo- 
žiše svoje glasove kao u jedan uzdah: — Ej, da je 
napisao štogod i na ovoj stranici! I ona neispisana, 
bijela stranica bila je doista u velikom nizu njegovih 
djela taman najljepša stranica. 

TRAMVAJSKI KONJ. 


Omnibus je stao u »Rue de Martyrs«. Na po- 
četku te duge i bregovite ulice drijemuca stari konj, 
koga će eto sada upregnuti, da pomogne vući om- 
nibus uz brijeg. Drijemuca stari parip, koji je danas 
još jedino dobar, da pojača upreg ... Dolje, iz da- 
leka dopire zaglušna vika. Izkazi su u svom jeku. 
Čuju se krici Vive Dreyfuss, pa zaglušni urlici 
Mort aux juifs, a u nekojim časovima svu tu buku 
i viku nadjača demonski krič Vive | anarchie! 
Bijesne strasti. Igra kolo mržnja — — ljubav i sloga 
odjurila je netragom. Još čas, dva i sve te glasove 
nadvlada k6 bojni glas vojnička trublja. Vojska ide, 
da u najgorem slučaju pušćanim prahom umiri raz- 
draženu rulju... I trublja trubi... U taj tren upre- 
goše upravo za omnibus staroga tramvajskoga konja. 
I on je čuo trublju, pa je podigao nekud klonulu 
glavu. Taj stari parip! Kako li ga saletiše uspomene ! 
Da, čuo je bojnu trublju, a on nije uvijek bio tram- - 
vajski konj, stari patnik bijaše jednom hat od meg- 
dana. I, na poznati glas, što njemu priča o mezevu 
i slavi, podignuo je stari konj ponosno glavu, za- 
strigoć ušima kao u minule dane. Gle ga — — on 

je na širokoj poljani. Zajahao ga je junak mlad. 
Sanja junak mlad o divnoj nevi, o tihome seocu na 
lazurnoj obali južne Francije. Grmi top, sviraju ta- 
neta, a smrt kosi. I zažviždi opet tane i mladac pada 
sa konja, pada u spas doma i roda, u slavu otačbine 
mile uz zanosan klik: Vive la France!... Ali 
kočijaš zašvigne bičem — — stari konj spusti tužno 
glavu — — dolje grme puške — — ori se vandalski 
krič: Vive |" anarchie! 

PANTOMINA. 


Pozorište na Montmartru »Cabaret a la mode«, 
Svijet elegantan, svila i kadifa, biserje i alemje. Modre 
i crne oči lijepih gospodja pale po gospodi, rumene 
se usne smiješe, proviruju ubijelni zubići... Tri 
udarca, zastor se diže. Pozornica obična, priprosta 
soba. U njoj stari Pierrot prepisuje prešna akta i 
gleda o duvaru, gdje visi slika mlade žene. Ta žena 
ulazi. Njegova je žena. Starac joj se nasmjehne, al 
imade posla, pa ostaje prikovan uz rad. Ona se uz 
njega privija ko maca. Svršio je, cjelune mladu ženu. 
Valja mu odnijeti posao, da unovči argent potreban 
za život. Žena mu se smiješka, k6 da mu blagodari 
i ko da ga blagosivlje. On ju još jednom poljubi, k6 
dajoj veli: — Ti si moj angjeo! Ode starac. Časak . 
za njim dolazi mladi Arlekin i obujmi živo mladu 
Pierrette. I sjednu uz stol, gdje je stari radio i 
guču ko dva goluba. Zastor pada, orkestar svira: 
Ridi pagliaccio!... 

— — U parteru stari će gospodin, nacifran k6 | 
paun, mladoj svojoj ženici do sebe: 

— Vrlo lijepa pantomina — — 

— Baš kao u životu -— odgovara ljubeznim smi- 
ješkom mlada žena i traži pogledom po dvorani 
svoga Arlekina. 

BLIJEPA MARE. 


Blijeda Mare! Poznavao je svako u gradu. Po- 
služivala je u kuhinji u nekoj zabitnoj gostionici, što 
se zvala »Progresso« (napredak'. Svak bi bio prije 
toj vinari nadio ime »Regresso«. Nosila je vodu sva 
zamusana, blatna, izdrapana, a kod bunara — još 
iz rimskog doba — šalila se s vojnicima. Napokon 
zapeo okom o nju neki »kapurč«. Brate, dvije zvi- 
jezde pod vratom! Pogospodila sa blijeda Mare. Po- 
stala nešto pristalija, čišća, a ono bljedilo, k6 da joj 
podavalo neku draž. Po noći, kad bi se mjesec skitao 
besposlen po nebu, eto nje u ljubavnom domjenku 
sa svojim kapuralom. Kapuro ode iz grada, a kuha- 
rice i sluškinje brusile koješta o Mari. I blijeda Mare, 
da ne čuje tih bezbožnih laži, ode u svijet... 


* 
* * 


Prošlo dosta zemana. Nekog dana stojim ja na 
obali, a to dolazi parobrod iz Rijeke. Na palubi 
medju inim putnicima stoji gospodjica, stoji ponosno 
sa suncobranom u ruci, šeširićem na glavi, s daleko- 
zorom prekoramce — — ma gizdav stvor. Kad će 
neko kraj mene: | 

— Eno ti, imena mi, blijeda Mare! 

— Čuda! — snebi se drugi. 

— Eh, vraća se s univerze — našali se prvi. 

Putnici silaze na kraj. I Mare stupa na obalu 
ponosna i ohola. Kad ona kraj one dvojice, reći će 
jedan onako intimno po domaću: | 

— Bog Mare! 

Ona ga dostojanstveno omjeri slo. pa izusti 


majestetički, ko da hoće otjerati sliku, što joj onaj , 


prizivlje u pamet: 

— Tocco d asino! 

Aleno tii kapurala. Danas je fakin, nosi go- 
spodi robu. I on zapazi gospodjicu, trkne pred nju 
začudjen, zablenut, pa će onako iz duše: 

— O Mare! | 

— Tragen Sie mir das! — irinu mu u ruke 
kovčežić, pa podje ponosna naprijed. 

Kapuro za njom k6 pseto. Neki mu drugi opazi: 
— MA ono je Mare, bolan ne bio! 


— Čitava gospodja — mljasnu kapuro — ' 


a meni ima zahvalit e 

PAUN. 


U dvorištu bio je novajlija. Donijeh ga jutros 
s pazara. I svi vrepci odsjekoše jednu: Baš je krasan! 
A pijevac ga gled6 onako. prijekim okom, k6 da 
misli: Ovaj će da zavrti mozgom mojih kokica! I 
guske i patke i koke stale da se dive: — Ala je 
krasan! On, k6 da je znao da je lijep i zamamljiv, 
šepirio se po dvoru ohol i ponosan, k6 da veli: Ta 
gdje su vam oči, zar ne vidite, da sam divan ?! Samo 
neki stari puran dobaci onako posprdno zatravljenim 
guskama: — Pa to je paun! — Guske zagakale ko 
jedna: Božanstvena li imena — — paun! I paun 
se paunio po dvorištu, sunce je preljevalo njegovu 
boju u sto šara, a on, da zapanji i jače začaranu 
perad, raskrilio rep ko lepezu, pa se šeće, pa se 
okreće na čudo golemo svih dobrih koka, gusaka i 
pataka. — Baš je krasan taj paun, lijep li je taj paun! 
— zamnijele hvale po čitavom dvorištu. — Nek taj . 
zapjeva, pomisliše vrepci — alaj će u kut stari pi- 
jevac! I najednom paun se zavrti ponosno i oholo, 
zatrepeta repom, pa otvori kljun. I koke i patke i 
guske okameniše se: Zar je to njegov glas?! Reko 
bi čovjek, da magare potiho riče! A pijevac se uz- 


Iz novog akvarijuma. 

vrpoljio pa će: — Ah gazda nas mislio da zaslijepi 
svojim perjem, da nas zablene svojom krasotom, a 
kad tamo oholica kriješti k&_ najgora kreštelica! — 
jedna se guska zagega rasrdjena k6 rasrdjena, pa 
promljaska: Paun, paun! Taman bi se taj delija mogo 
i zvati tukac. — Vidi, to je prviput, što je guska 
pametnu odsjekla — zazvrgoljiše vrepci. — Baš tako: 
paun, kad šuti i kad se pauni, a kad zine — tukac 

GAVRAN. 


. I on je počivo na grani, crn i garav, košto 
su uopće gavrani. Počivo je i držo u ustima ko- 
madić sira — — — 

Pa to nije ništa nova, moj sokole, — zapjevulji 
kanarinac na moju priču, to si ti čito u La Fontaine-a. 

— Polako — odgovorim ja — moja žuta pti- 
čice, ja nijesam paljetkar, ja hoću da sam originalno 
»škrabalo«. Jezik za zube, pa slušaj ili pjevaj! ... 
I držoje garavi gavran komadić sira u ustima, Uprav 
htjede da ga progutne, kad eto ti lije. 

— Dobro jutro, moj garo — lijepa li dana danas! 

Gavran šuti. 

— Ej zar si oglušio, moj crni druže; nazivljem 
ti dobro jutro. 


Naš garo odloži komadić slasna sira na sigurno 
mjestance, pa se odazove liji: 


— Zdravo, seko lijo — zakasnila si svojom mu- 
drolijom! La Fontaineove su basne prevedene na 
sve jezike. Ja sam stanovo u dobrih ljudi, pa sam 
čuo tu staru priču i smijeh i porugu na nas gavrane. 


Iz novog akvarijuma. 

Dijon o e Et 


+... 


Seko, danas je La Fontaine ostario, mi gavrani če- 
kamo novog basnara, da napiše priču: Kako je 
lija dolijala! Inače je lijep dan danas i jasan, pa 


su i slijepci progledali — odvrati gavran liji i pro- 


gutne slasni sir. 

NE KAŽI MI: NE! 


— Ne kaži mi ne, Marice, dodji večeras u »Tihi 
g aj«. 

Marica razmišlja, ne zna što bi shosvaris li- 
jepom »šior Pietru«. On je gleda djavolskim pogle- 
dom i čeka odgovor. 

Što bi mu rekla? Šior Pietro je baš lijep pod 
onim prekomorskim šeširom. Odijelo mu pristaje ko 
saliveno, a na ruci mu blista prsten sa dragim ka- 
menom. I pametniji je od ostale seoske mladeži, 
njegov je govor sladji, miliji — — ta gospodin je 
veliki — šior. Što bi mu rekla? Pomisli na majku 
i na njezine opomene: Čuvaj se gospode, šior Pietro 
nije tvoj par! Što bi mu rekla? On je još tu za njom, 
naslonio se o zid, pa joj cijelo vrijeme šapuće: 

— Ne kažimi ne! 

I Marica lanu potiho, strašljivo: — Doć€ ću! 


Obična pričica. 


*k 
* *: 


Kad je išla putem one večeri u »Tihi gaj« leb- 
dila joj pred očima sveta majčina prikaza, kć da joj 
veli: Vrati se, Marice! Al ona naprijed — demon 
joj šaptao: Baš je krasan! Što više prikazaše joj se 

u onom prvom sumraku Mijine oči, oči kršnog ri- 
bara a dobre i umiljate, ko da joj vele: Vrati se, 
Marice, ja sam za tebe! Neonaje hrlila naprijed. 
Briga nju za onog zamusanog ribara — ni prilika 
šior Pietru... Kad je stigla u »Tihi gaj«, dohrli joj 
u susret šior Pietro sav blažen i šapne joj obujmiv 
ju živo: — Angjele moj! 
Al angjeo nevinosti zaštrije krilima čisto lice i 
odjuri iz gaja, da ne vidi, gdje umire liljan... 


Bgd 
šk * 


Vidjeli su Maricu ljudi iza malo zemana u ve- 
likom gradu pod suncobranom i rukavicama. Baš čitava 
gospodja — — da prava sramota po rodjeno selo, 

Pred svijetom je vesela, svakomu se smiješi, al 
u potaji više se puta zaplakana pokaje, što nije po- 
slušala glas majčine prikaze: Vrati se, Marice! 


MILOSRDJE. 


Večeras mu zakopaše majku. Baciše na nju tri 
grude zemlje, postaviše nad njom crni krst bez nat- 
pisa, da joj sirotici ni zvijezde ne saznadu imena, 
pa odoše s groblja. On je ostao nad prostim grobom 
i tužio gorko: 

— Majko moja! 

Prošla kraj njega neka stara žena, pa mu reče 
makinalno : 

— Mrtva je, siroto moja! I ode dalje. On se 
dignu, pogleda još jednom beznadno onaj crni krst. 
i prošapta: Mrtva! pa se uputi u grad. On nije ni 
razumio zamašaja one riječi, ta bilo mu jedva šest 
godina. Znao je samo, da nema više majke, da nema 
više hraniteljke ... 

Noć je padala; ledena, zimska noć. 

Siroče malo dospjelo dršćući u grad. Pred njim 
se širila krasna ulica, pusta. Po koja bi osoba pro- 
letila žurno pločnikom, da se zakloni u toplu sobu. 
Sirotan ugleda nekog gospodina, uprije u njega oči 
i šapne bolno: 

— Gladan sam... 

— Odrpanac! lanu gospodin. Ne daju čovjeku 
mira ni po toj vražjoj zimi. I odjuri naprijed. 

Siroče malo zaplače i skloni se pod plinsku svje- 
tiljku, da ugrije smrzla uda. Al siroče oćuti brzo, da 
je taj plam leden k6 i svijet. 

Sjaj je plinske svjetiljke padao po suprotnoj ve- 
likoj tabli, na kojoj su se zlatile riječi, ko. kakva 
gorka ironija: »Društvo za zaštitu životinja.« 

. Pod svjetiljkom se sgrčilo sirotanče od zime 
i gladi, al nigdje samilosne duše. I kad mu se ne 
znali smilovati ljudi, stali angjeli s neba sipati bijelo 
inje, da mu satku sniježno pokrivalo... 

NEBESKI PAR. 


Davno je tomu, kad je silnik Svevlad tresao 
svijetom, palio i robio — otimao majkama djecu, dje- 
vojkama miljenike. Zemljom se širio lelek, nad vas- 
mirom sterala krila tuga, nevolja i beznadni očaj. 

Nekog dana došao Svevlad u zabitno seoce. 
Taman na početku sela ugleda silnik kućaricu. Pred 
njom bijedna, otrcana žena, al vesela ko kraljica, 
pjevala divotnomu čedancu uspavanku. To veselje, 
ta sveta ljubav raspali groznog Svevlada. On stane 
pred kolijevkom i zarije mač u nježno srdašce onog 
čedanca. Majka satrvena, tužna zalomi rukama, al 
ipak u veljoj vjeri u Boga prousti samo bolno ove 
riječi: — Hvala Ti, o Gospode; Ti si mi ga dao... 
Ti mi ga uzeo; neka je blagosloveno ime Tvoje! 
I u oku bijedne majke zablista jedna jedina suza, al 
'u njoj je bila sakupljena bol cijele vaselene. I spu- 
stiše se angjeli sa nebesa i digoše onu svetu suzu 
i stvoriše ju najljepšim biserom i razsijaše svijetom 
u ljudska srca svakome po sitnu česticu tog bisera. 

A čovječanstvu je odtad ponešto lakše i u naj- 
težoj tuzi i u najvećoj boli, jer ga nebesa obdariše 
utjehom. 

DJECA. 


Bogati posjednik Dragan Ivanović išao je za- 
mišljeno. Vodio je za ručicu svog sinčića, živo i ne- 
mirno čedo. Svak bi mu čas zlovoljno prišapnuo : 
Miruj Vladimire! pa se opet zamislio. Mislio je na 
svoju ženu, krasnu i zamamnu pojavu, kojoj se divio 
cijeli grad. On je, bogat, uveo tu krasotu iz rad- 
ničkog stana u gospodsku palaču. Ljubio ju, obo- 
žavao, i ona_mu odvraćala ljubav. Al jutros stiglo 
mu anonimno pisamce, kratko, lakonično, al za njega 
grozno ko zmijin ujed: »Pazite na Vašu suprugu. 
Gospodin Albert Vam lijepo resi kuću... .«! Doduše 
anonimno pismo, — prousti tiho gospodin i spusti 
se ko satrven na klupu sa sinčićem. — Da Albert 
— — nije moguće! I Dragan Ivanović izmučen 
udubao se opet u misli, a sinčić mu se igrao u pi- 
jesku pred klupom. U to dohrli k njemu sitna, zlato- 
kosa djevojčica sa malim dječarcem i sva se trojica 
uputiše u djetinji bezazlen razgovor. A mali će Vla- 
dimir na jednom djevojčici: 

— Hoćeš, Milko, ja ću te vjenčati? 

— Ne — prihvati drugi mališ — ona će mene 
uzeti, ja nedam, da ju drugi poljubi. 

— Pusti — odvrati mu Vladimir ko ozbiljan čo- 
vjek — ja ću je vjenčati, a ti ćeš nam biti prijatelj 
kao gospodin Albert, pa ćeš isto moći poljubiti Milku 
u čelo, kao... 

. .. Dragan Ivanović se strese, problijedi, uhvati 
sina, zagrli ga očajno i suznim očima prošapta bez- 
nadno: — Sinko moj! 

ŠEVA. 


Kad bi se nasmijala svijetu ranoranka zora, osta- 
vila bi ona svoje tiho gnijezdo i letnula u svijet 
medju čar i cvijet. Tu bi okrijepila dušu miloduhom 
poljskog cvijeća, svježinom jutrenjeg zraka — — pa 
stala ko da misli. Zatim bi se digla lagano, lagano 
u vis pjevajući pjesmu, što ju majčica naučila u gni- 
jezdu, pjevajući pjesmu u slavu Višnjega, koji je 
učinio to cvijeće, taj čar, tu krasotu. I digla bi se 
visoko nebu pod oblake bajnom, materinskom pje- 
smom, da pozdravi u visini žarko sunce, a s visa 
novi dan... I začuli ljudi, gdje tako pjeva — — 
našlo se med njima odmah onih, koji joj zavidješe 
tu slobodu, tu lagodu u zelenom lugu, u svježem 
zraku. Podmetnuše šibiku ljepkom — — i bijedna 
se ševa ulovi nekog dana, kad se rumena zora na- 
smijala svijetu. Zatvoriše je u lijepi kavez, pa do- 
nijeli nekakav »vrklec«, da je nauče i neku kul- 
turnu pjesmu, te joj uguše u srcu materinske glase. 
Slušala ševa, slušala; pa zapjevala, zatim zadnji put 
milim, tužnim glasom, majčinu pjesmu, svila glavicu 
i klonula mrtva u kavezu. — — Bijeli dane, de kaži 
mi, jesu li takove i ševe u šeširiću pod suncobranom ? 

VAMPIRI. 


Zelenilo se zeleno stablo sred žarkog ljeta u 
ubavom gaju. Oko njega oblijetali leptiri, pjevale na 
njemu ptičice — — život mu bio rajski užitak. Nekog 
lijepog dana začuje pod sobom glas mili, laskavi: 

— Dobro jutro! 

— Dobro jutro — odvratiše njesove grane. 

I staro stablo opazi pod sobom zelenu biljku, 
koja će: 

— Eto, ako dozvoliš, ja ću se saviti oko tvog 
debla, al samo da ti koristim, da te naime sunce 
odviš ne opali, čuvat ću te svojim lišćem. Za sebe 
ne tražim plaće. 

— Pa dobro, savij se! — odvrati zeleno stablo. 

— — — Iz početka bilo je lijepo. Žarko sunce 
već nije moglo tako plameno paliti po deblu, al kašnje ? . 
Ona biljka tražila veliku naknadu u soku za ono 
malo dobra što je učinila. Stablo ne smoglo ga to- 
liko! Biljka sisala i sisala, a stablo podleglo, te se 
ona razvila veličajna i Jaka na njegovom oborenom 
panju. 

Zašto je pustio na se vilinu kosu? 

MARICA JE PJEVALA. 


Marica je pjevala, što ju grlo nosilo. Išla je žurno 
kamenitim putem nad morem. Zadnji su ju sunčani 
traci ljubili u lijepo i rumeno lice. Kad je sunce za- 
palo, sjela je ona na ropinu pod lovorom, k6 da 
nekog čeka. Čekala je Stipu. On joj bijaše poručio, 
da je došao iz Amerike. Nešto se bila upravo za- 
mislila u prošlost, kad eto pred njom stasitog mornara. 

— Marice, dušo moja, — htjede ju zagrliti. 

— Stipe, ja sam udata. 

— Udata?! — trnu on. 

— Ti mi nisi pisao nikada iz dalekog sla 
Pošla sam za Ivu. Tvoja ne mogu nikako već sada 
biti. Ja ga i ljubim. 


— Ivu, njega, mog pobratima... hulja... a 
a moji listovi, koje sam na njeg upravljao za tebe 
. ništarija. 


— Pusti izgovori, Što moj, s bogom, idem u 
selo. Ive je išao u Rašćine. Mora ovim putem, da 
me s tobom vidi, stranim čovjekom, ne bi lijepo 
bilo... S bogom! | 

— Stani... slušaj me... 


gI 


Marica hrlila dalje... Noć se spuštala, zatitrale 
zvijezde ... Stipe sjedio pod lovorom tužan, zapala 
mu zvijezda sreće. Čuli se koraci. 

— Ivo, ti me prevari, ču se u mraku, ote mi 
Maricu, sreću moju! Nož savjetli u tmini... 

— Ti Stipo —- zahropoće ranjenik i ulovi groz- 
ničavo napadača. Hrvali se. Oba jaki. Par trenuta, 
a niz ropine je'nešto ljosnulo u more ... | 

... Pred selom Marica je pjevala, što ju grlo 
nosilo. 

SEOSKA DRAMA. 


— Čuj! 

Minka se okrenu i nasloni buricu sa vodom na 
zidić kraj puta, pa će čisteći dalje jabuku kosiricom: 

— Što ćeš, Rafe? 

— Velika šuša — eh — počeše se on za uhom 
i pogleda strastveno stasitu i gojnu djevojku. | 

— Bila sam u Cesari po vodu. Kod nas je nema 
ni kapi. 


— Vidjela si tamo šior Piera — — ne? — za- 
škilji Rafe. 
— Što te briga! Tebe neću... znadem da on 


nije za mene, al se svakim može govoriti pošteno 1 
podje naprijed . 

— Čuj, —iz dalja će Rafe, — šior Piero uzimlje 
načelnikovu kćer iz Danja. 

Minka stade, k6 da se za to ne brine (al u srcu 
joj kipjelo) pa upita nehajno: | 

I ti si čuo — — Kako, kada? 

Rafe joj ispriča nešto duga, pa završi: — To 

govori već cijelo selo! 

— S bogom! I Minka prokroči dalje dršćući. 
Sjetila se svih njegovih kletvi i razgovora. Doduše 
i njoj se više puta nadala miso: — bože moj, on 
općinski pisar, a ona seljanka, al kog ne zaludi 
ljubav... 

. Rafe je već silazio k moru put Cesare i 
pjevao, što ga grlo nosilo: 

Jednu ljubi, 
Drugoj vjeru daje... 

Minka se potresla od ljutavi i ljubomora i pro- 
lije buricu s vodom. Vratila se u Cesaru (bila je šior 
Pieru obećala doći još po drugu buricu. Tako će 
nešto prije stići). 

... Kad su prve zvijezde zasjale na nebištu, 
vodili su žandari kroz selo sapetog Rafu. 

— To je Minka kriva — govorila svjetina, — 
da se nije u nju zaljubio, ne bi bio večeras probo 
šior Pera u Cesari. 

Rafe je šutio ko kamen. Dječurlija je za njim 
urlala i prijetila mu vješalima... 

. Drugi je dan Rafe plakao kao dijete na krmi 
malene ribarice. Odpustiše ga. Uzalud, što se on 
dragovoljno predao žandarima, da spasi Minku, kad 
je ona danas izjavila kod sila» da je rinula kosiricu 
u srce nevjernika Piera. 

VJERUJ ŽENI. 


Uvijek jedno uz drugoga. Kud ona, tud i on. 
Pod večer, kad ona para čupke pokraj mora, evo 
ti njega: 

— Marice, o ? 

— Stojko! — odvraća ona milo. Vidjeti je: 
drago joj je, što je on došao. Pa i par su — vele 
u selu — ta onake djevojke nema ni u gospodskom' 
Zadru. Bolan — rekao bi kum Ile — idem ja u 
grad svednevice, pa vidim te šinjorine, a ono kao 
da su se omučile, da ih pofrigaš! Ja, a naša Marica? 
Djevojka ti je ona od oka, rumena i bijela, na licu 
mogao bi joj buhu ubiti, da prostiš. Pa kad ju pitaš: 
— Marice, za koga gojiš to bijelo lice, ona će ti 
stidljivo : 

— Za moga Stojka! 

I tako se njih dvoje ljubi kao golub i 1 golubica, 
ali kad nekog dana puče u selu glas: zavojačiše 
Stojka! Marica da će isplakati oči. Zahman ju tje- 
šile bake i prije... valaj nitko ju ne utješi. Prije 
nego li odmaglio »Lloyd« za Polu, bilo pusta plača 
i naricanja, ma umrijet će 
vala Marica i tugovala, pa se napokon i utješila. 

— Pa vratit će se — govorio bi kum Ile — što 
će sirota, da pogine od plača? | 

Ali čovjek umuje, a Bog boguje. Stojko se ne 
vratio. Zahvatila ga kruta boljetica, pa ostavio kosti 
u Poli. Kad se doznalo u selu za njegovu smrt, Ma- 
rica se bacila u more s najvišeg kuka, ali ju spasili. 
Ležala u krevetu ni živa ni mrtva mjesec dana. Bog 
je htio — preboljela. Zavila se u crninu i žalila 
Stojka. Išla selom kao luda oborenih očiju, ispita 
lica. I poginula za Stojkom ? 

... Eno baš jučer sretoh kuma Ilu, gdje mi se 
približi, pa će mrko : 

— Vjeruj ženi, moj gosparu! Naša je Marica 
obula crvene bječve!“ 


* U selima zadarske okolice djevojke nose šarene bječve 
(čarape), a udate crvene. 

NEKOĆ I SADA. 


Kućarica spava u noćnoj tmini. Za zatvorenim 


prozorom plamsa na niskomu ognjištu vatra. Kraj 


ognjišta večeraju snuždeni i tužni sirotni zalogaj muž 
i žena. Strveni su. 

Žena plače kano ljuta godina. Jutros im je nje- 
mački, bezdušni vojnik iz prokšije, što li, ubio pred 
kućom jedinog sina... - 

... Pod gorom bore se braća sa bratom Mu- 
slimom za krst časni i slobodu zlatnu. I mladi se 
muž sprema noćas da umnoži svojom desnicom broj 
boriocA, da sidje braći u dolinu. Žena ga neodvraća, 
sokoli ga, i želi mu nek se vrati zdrav na njene 
svete grudi. Pred kućaricom u to stao topot konja 
— buka ljudstva. U tili čas su vrata provaljena, a 
u kuhinjicu bane petero njemačkih haramija sa pi- 
janim kapetanom. Mladi muž poleti pred zornu ženu 
i stade na obranu golim handžarom, ali krvnik je 


jači... Sablja ga sastavi sa zemljom — krvavom 
zemljom. | | | 
— Ha, moja si — kliknu pijani Švaba — moja 


si Angjo i ničija! 

— Tvoja! — dahnu žena, trgne handžar iz le- 
dene muževe ruke i zarije si ga u junačko srce, uz 
riječi: tvoja sam, skote, grli me sada!... 

... Minuše ljeta. Gdje je jednom sirotna kuća- 
rica stala, diže se danas gospodski stanak. Tiha je 
noć. Na otvoreni prozor naslonila se mlada go- 
spodja. Muža joj nema kod kuće, poslali ga, da kroji 
pravicu, u bližnje selo, gdje se narod pobunio proti 
vladi. Mlada gospodja misli sjegurno sada na oda- 
ljenog supruga, sjegurno misli, da li će on pravo 
suditi hrvatskom mukotrpnom seljanu. Al u to začu se 
u vrtu zveket sablje, a gospodja se ozva sa prozora: 

— Bist du Artur? 

— Ja! 

— Ich bin allein... Die Nacht ist so 
schon. 

... Kosti Angjine zaskrinuše od gorke boli pod 
crnom zemljom... 

... Tužna Hrvatska! 

MAPRIGAL 


Divno li je nebo tamo za zvijezdama. U njem 
svakoj duši utjehe, svakomu srcu melema, svakom 
smrtniku počinka, pravom pobožniku vječna slava. 
Po rajskome perivoju letaju svetokrili angjeli, prskaju 
biserni vodometi, šumore srebrnasti potoci, struje 
mili glasovi eolskih harfa, širi se miomir čistih lji- 
ljana... Usrećene duše blude rajskih stanom, a an- 
gjeli zlatnih krila pružaju im kupe vode zaboravke 
i duše zaborave sve boli i sve tuge, sve muke 1 sve 
jade i ožive u vječnome blaženstvu rajske sreće... 
Ah, na zemlji je tako tužno, tako bolno i dosadno! 
Nč, nema ovdje raja, želja za njim to je sve — — 
istinitih li pjesnikovih riječi!... I Gospodu tamo 
medju sretnima sažalila se ova tužna zemlja, i on 
je otvorio sa deveterim ključima nebesna vrata, pa 
je nekoliko angjela poletilo u dolinu suza, da tješe 
jadnike, da usreće nevoljnike... Jedan od tih an- 


gjela to ste vi, lijepa neznanko modrih očiju i plave 


kose, dodajte mi kupu vode zaboravke — vaše rujne 
usne — da me taj cjelov preporodi, da mi srce stane, 
da pjeva peanu ljubavi, sreće, zadovoljstva — — 
pružite mi vaše nježne, bijele ruke, nam angjele 
modrih očiju i plave kose! 

KOKA. 


— Ko-ko-ko — stala je vika u dvorištu. Pavuni 
se kć paunica ta nova koka, čeprka po buništu tako 


ponosna, ko da traži samo biserje. Ostale koke gleda 


nekud prezirno — a najviše se razgovara sa nekom 
gegavom guskom. Razgovara ?! Ogovara druge koke, 
da Bog sačuva! A ipak te druge koke to su dobre, 
mirne kokice. Imade ih šest. Tri su podložne — po 
navadi staroj — nekom malenom bjelkastom pijevcu, 
a druge tri nekom šarenom golemom deliji, ma Kra- 
ljeviću Marku izmedju oroza Bijelac je stariji svat, 
duže je u dvorištu, pa si odmah prisvojio novu koku. 
Stao — košto se je izrazila fino odgojena guska — 
da joj »hofira« već prvi dan. Ali nova koka — što 
se još nikad ne vidje u kokošjem svijetu — počela 
da namiguje i Kraljeviću Marku. I čavrljavi vrapci 
udrili bogme po krovovima u puste razgovore o toj 
novotariji: ta je li se ikad vidjelo, da jedna koka 
imade dva kokota?! Dočula te vrapčije divane 1 fino 
odgojena guska, pa odgakala začudjenim vrapcima 
na krovu: 

— Alaj ste mi pravi seljaci, raja pa raja! Gdje 
se to vidjelo i čulo? — pitate. — Ta to se vidi sve- 
dnevice u velikom i gospodskom svijetu. Tamo jedna 
koka imade i po tri oroza! 

SUĆUTNI LJUPI. 


Pred sjajnim hotelom stala elegantna žardine- 
rija. Četiri vranca upregnuta hržu sva oznojena. Bo- 
gata se gospoda vratila sa »derby-a«. Dva gospo- 
dina glade ponosne vrance, žale ih utrudjene i da- 
vaju im sladora. Mladi dandy pripovjeda skupu go- 
spode — sto puta istu stvar — naime smrt fran- 
cuzkog konja na današnjem »derby-u«. Mladi go- 
spodin silno žali tog protivničkog konja — — go- 
“tovo, da ne proplače! I sva je skupina ganuta. Li- 
jepa gospodja, visoka plavka, gladi sa bijelom ru- 
čicom vitkog hrta, koji je sustao — trčući valjda — 
za žardinerijom. Ona tepa krasnom hrtu stotinu 
slatkih riječi... Oko gospode vrže se sjena odr- 
pana, jadna i gladna. Teško čovjeku vjerovati, da 
imade takove crne bijede u bogatom velegradu. 
Sjena nudja na prodaju nekoliko kutija žigica. Danas 
još nije prodala niti jedne kutije. Iz očiju te sjene 
izbija i glad i jad i žedja i tuga i svaka patnja. Vrže 
se sjena oko gospode iznemogla i slaba — — — 
Al gospoda miluju dalje konje, mladi se gospodin 
još življe usčavrljao, a lijepa gospodja preporuča 
konobaru, da dade hrtu mlijeka. — Naškodila bi mu 
voda tako ugrijanome! — šapće gospodja milim sre- 

brnastim glasićem. Sućutnih li ljudi! — — Ali 
sjenu ne gleda niko. Alaj ste vi čudaci! Božji ljudi, 
vi odviše zahtjevate od te milokrvne i sućutne go- 
spode, ta ona sjena nije ni konj, ni pas — — ono 
je čovjek! 

.MORO“ 


Bio to krasan macan, baš gospodski macan. 
Crne dlake k6 paklina, živa oka, okretan i brz. Lovac 
— na daleko mu ne bilo premca. Pred njim strepili 
miševi i parcovi. Nije se klatario po krovovima. 
Danju je spavao rastegnut na suncu u dvorištu, a 
noću plesao kolo na tavanu. 


* 
* * 


— Moro! Moro! — zovnem ga nekog dana, kad 
ga ne spazih u dvorištu. | 

— Miau — ozva mi se on s krova susjedne 
kuće. Oho, pomislih, što je to? Nekud se odmah do- 
mislih one francuske: Cherchez la femme! I za- 
zbilj malo za njim opazih veliku, gojnu, bijelu mačku. 

— Moro, Moro! — zovnuh ga opet. Al Moro 


ode za macom. 


* 
* * 


Promijenio se. Omršavio. Ne lovi više ni miševa 
ni parcova. Cijelu se bogovitu noć vucari po krovu 
sa onom bijelom macom. Prava skitnica! Smamila 
ga vještica. I danju leti za onom aveti i kolje se 
radi nje s mačcima. 

Nekog dana poleti za njom u susjednu kuću. 
Kad on u kuću, al za macom veliko pseto. Junački 
se opre Moro i ogrebe ga, a maca bjež' k& mah- 
nita. Pseto bijesno. Moro se opet užesti, pa opet 
šapom. Pas zalaja silno. Moro bježi čak na treći 
kat. Pseto za njim. Moro na prozor — skoči i pseto. 
Kud će sirota macan? Od strave gjipne s prozora 
na cestu. Udari u nosnice — — protegne šapama 
— — parne. 


X 
* * 


A bijela maca? Rdja ulovila se drugoga. 

NE. 


Plesalo se živo. Zamamni glasovi valčika širili 
se dvoranom. Krasne krabulje vrtjele se u naručaju 
mlade gospode. Eto sad jedna stade i-sjedne na sto- 
licu postrance: 

— Uh, kako mi je vruće! | 

Galantni mladić šapuće joj: — Skini krinku — 
— ajdmo gore u sobicu. Tu se doista gori... Ljubim 
te. I stisnu joj požudno drhtavo ruku. 

Ona problijedi — pod krinkom zadrhta Idem 
ne idem — — šaptala u sebi. Angjeo nevinosti za- 
krio si nad njom nevidjen u zraku lice bijelim krilom. 
— Idem ne idem?! I sjeti se bolesne majke kod 
kuće. Prevarila ju, da će večeras raditi do kasna, 
samo da može na ovaj ples. Toliko ga bila željna. 
Uvijek ju zvao na takove zabave gospodin Alfredo. 
— Bože moj, kako mu ruka dršće, kako mu oči 
plamte . .. Da, da, ona je već vidjela jednom takovu 
prikazu. Vidjela? Gdje? Nije moguće. Bože, da onaj 
demon na slici, koga je probadao mačem arhangjeo 
Gabrijel u velikoj crkvi, onaj mu je posve sličan... 

.. — Ajdmo dušo, bježmo iz tog pakla, —-| 
stisne joj on jače ruku i nervozno se strese u ci- 

jelom tijelu. I ona se strese u cijelom tijelu, prem 
je oćutila neku neponjatnu požudu, želju, što li u 
krvi i — digne se sa stolice. — Nč& — odvrati ona 
\ odlučno : Ne! I pobježe, rinuv ga od sebe, u mrak 
ou noć. 
j Angjeo je nevinosti poletio za njom, da joj 
okruni glavu lijerovim vijencem. 


IO6 


DIVLJA RUŽA. 


... Samotna je ginula divlja ruža, zasadjena u 
lijepom i velikom perivoju, kamo su ju bili donijeli, 
da ju oplemene ... Samotna je ginula zapuštena od 
vrtlara, koji nije bio kadar da stvori iz nje lijepu i 
zamamnu gospodsku ružu. Zalud je bijednica uzdi- 
sala za svojim rodnim mjestom, gdjeno je mirno 
cvjetala ljubljena od bijelog leptira, koji ju nije za- 
pustio nikad, koji je za njom doletio u krasni perivoj, 
da joj osladi gorke časove ropstva. Aj, kako li se 
kajala, što je ikad poželjela, da promjeni šumsku 
zabit sa gospodskim perivojem! Da je bila moćna 
proplakati, ona bi se bila utopila od tuge u vlastitom 
plaču! Ta u tom perivoju poletio je onaj bijeli leptir 
u krilo žute bajne, al pokvarene ruže, koja ga je 
primila, da se njim podiči!, a ostavio seosku ružu, 
koja se jednom podala nevina i čisia, otvoriv ru- 
mene latice njegovom zamamnom cjelovu. A sadje 
morala divlja ruža gledati, gdje joj najdraži stvor na 
svijetu ljubi omraženu premicu... I njeno se lišće 
treslo od boli i jada, k6 da veli u očaju: — aj, zašto 
me ne pustiše tamo u šumskoj zabiti, da poginem 
mirno pod žarom vatrenog sunca, a ljubljena od mog 
bijelog leptira... 


IO7 


\ 


MLETAČKI IAV. 


Uklesan je svagdje. Snije o suncu i na starom 
bedemu i na drevnoj mirini i na bišljivim trulim vra- 
tima i na izlizanom zdencu, kamo vesele služavke 
dolaze po vodu, gdje,se — njemu pod nosom, u 
hrvatskom zboru — šale s momcima. <I sanja Markov 
lave prošlu slavu, minule dane, gospodske gondole, 
bogate galije, moćne duždeve, sjajnu Veneciju, hr- 
vatske šume, robove »Schiavone«, premoć na Ja- 
dranskome moru. Sve je palo — sve minulo .. 
Hrvatska riječ mila i jaka, umiljata i gorda, gubi se 
Istrom, kršnom Dalmacijom. Iz groba se rek bi diže 
hrvatski narod, komu su »conti« i »providuri« palili 
samrtnu voštanicu, narod se diže, a sjeme Markova 
lava i odrod stvoren po njem trza se zadnjim očaj- 
nim trzajem na samrtnom logu. I kad zasine naša 
prosvjetna zvijezda u cijeloj snazi, zaorit će nad 
grobom sjemena i odroda prekomorskoga biča pjesma 
hrvatske pobjede... A _ on dalje snije — uklesan 
svagdje, možda snije i o povratku gospodstva moćne 
signorie, a ne ćuti kamen, da bi stalno najljepše 
priličilo pod njegovim likom urezano slovo: sic 
\transit gloria mundi! 

ABELOV ZAPIS. 


I braća su palila Bogu žrtve. Ponosno se dizao 
plamen i dim Abelove vatre nebu pod oblake. Nje- 
gova je duša bila čista i nevina — njegova žrtva 
Bogu draga i ugodna. Zemljom se vukao plamen i 
dim. Kainova krijesa. U njegovo se srce uvukla 
odavno crna zavist i mržnja na mladog brata, koja 
još jače planu, kad on vidje, kako je Višnjem mila 
Abelova žrtva. I skoči Kain i pozva na zemlju smrt 
i počini prvo razbojstvo na svijetu — ubi brata ro- 
djenoga. Al ni gvoždje nesretnoga Kaina, zasječeno 
u Abelovu grud, ne promijeni njemu blagost duše. 
On izdahnu praštajući, a iz njegove krvi izvi se i 
raširi svijetom dah samilosti i oprosta, koji se uvlači 
i danas u sva plemenita i poštena. srca, pa upravo 
taj samilosni dah diže ljudstvo nad zvjerinjem. 

DANAS! 


Kočija stala pred krasnom palačom. Sluge, pa 
i ostali ljudi skočiše uz urnebesni »živio«, da pruže 
ruku otmenom gospodinu, ne bili lašnje stupio na 
ulicu. Dabome otmeni gospodin, ko mu ne bi pružio 
ruke! Na prsima mu križ do križa — priznanje do 
priznanja. Taj je sjegurno usrećio svoj jadni narod, 
taj je mnogo dobra učinio svomu plemenu... Ne- 
koje osobe popostale postrance i nijesu skočile, da 
podadu ruku otmenom gospodinu. Al to — to su 
divljaci, fanatici, svjetina za vješala! Sanjari, pusti 
sanjari, milijun ljudi, pa sloboda. I oni, što prisko- 
čiše uz urnebesni »živio«, da pruže ruku odličnom 
gospodinu — oni ih žale, gdje im se viju po glavi 
zračne šimere i fantazije, — da, oni im se čude, što 
i posanjaše spasiti taj glupi narod. I zaurlaše još 
jači gromovitiji »živio«, a pred nekoliko godina samo 
kako su grdili tog odličnog i otmenog gospodina, 
kakvim su riječima crtali njegovu prošlost i crnu 
savjest! Al danas, Bože moj, zakriše križevi i pri- 
znanja crnu savjest i prošlost onog otmenog i od- 
ličnog gospodina! ... »Živio« urla taj svijet k6 po- 
maman — >»živio«! 


IIO 


Jadnik, sirota! Pao je iznemogao na ulicu. Sav 
je razdrapan, blatan, zaprašen. Na njemu krpa do 
krpe. I niko se ne miče, da ga pridigne, dapače, i 
sam redar pošao do one hrpe ljudi, da poveća slavlje 
onom gospodinu! Napokon priskoči jedan od onih 
fanatika, te pridigne iznemoglog čovjeka i otprati 
ga u bližnju ljekarnu... Bit će kakav lopov, kakav 
hajduk sjegurno, kad ga je taj svijet ostavio tamo 
protegnuta na ulici?! Dakako lopov! Taj čovjek 
imade veliku obitelj, pa se mora mučiti cijelog bogo- 
vitog dana, da ju prehrani komadićem suha kruha. 
Ali danas je sirota tražio svuda posla, al nigdje iskrice 
rada. Dućani zatvoreni, posao obustavljen radi do- 
lazka otmenog gospodina. Kad je uvidjeo bijednik, 
da nema zarade, zamoli u nekoj krušarnici komad 
kruha, ali ga odagnaše riječima: 

— Tornjaj se, razdrapana odrpino, zar te nije 
sram prosjačiti? — Vucario se dalje i dalje, dok ga 
nije glad strovalio na prašnu ulicu. Tuj bi bio u umro6, 
da se nije našao fanatik, koji ga je pridigao. 

Svijet nije mogao znati, da je to poštenjak, kad 
je sav razdrapan i blatan bez zaslužnog križa na 
prsima! | 

a, pano rane ptnnn, 


AJPE, MISLI MOJA... 


Sjedio sam zamišljen i turoban, a pred očima 
mi se redale slike, tmaste slike tog svijeta. Ljudi, ti 
umni, ti veliki ljudi sve su razorili, ništa im nije 
sveto! Zakopaše istinu, slobodu i pravdu, a nigdje 
zanosna, plemenita i junačna čovjeka, da vrati to 
biserje satrvenom rodu. Ustadoh kć u besvjestici, te 
poslah kano jednom u davnoj davnini Noe golubicu, 
poslah moju misao po grančicu spasa, pa joj rekoh: 
— Ajde misli moja, ajde u svijet, sledaj hoće li 
se. brzo dignut iz groba zakopana pravda, istina i 
sloboda — hoće li to sveto cvijeće opet procvasti 
na utjehu nemoćnih patnika. I čekah satrven, snužden, 
da se povrati moja misao. Povratila se polomljena, 
tužna bez grančice spasa, pa ju upitah: 

— Daklen, moje bijedno dijete ? 

— To je strašna tajna života — otpovrnu mi 
misao — teška je to odgonetka. Ne mogu ti reći, 
da li će uzkrsnuti pravda istina i sloboda. Podjoh 
svijetom, što vidjeh? Vidjeh, vajme, gdjeno jedna te 
ista majka dariva svijetu milokrvnogs Abela i 
kletog Kaina! 

.. . Protrnuh! 


12 

ZABORAVLJENI GROB. 


Tamo na kraju groblja diže se križ. Isprale ga 
kiše, limena tablica zahrdljala, imena na njoj već ne 
možeš pročitati. Na križu nema danas na dušni 
dan ni vijenca, ni stručka cvijeća — na grobu ni 
svijeće. I na humu uvela je trava i zgažena. Srce te 
zaboli, kad pogledaš taj zaboravljeni grob. Ko 
zna ko snije pod njime vječni sanak? Možda je to 
bila djevojka nekoč lijepa i rumena, koja je zasla- 
dila mnogi časak svom miljeniku cjelovom i zagr- 
ljajem. On joj je poljupcem oteo cvijet nevinosti, pa 
ju zatim odbacio k6 uvenulu ružu, a ona je od tuge 
i srama umrla šušičava u bolnici bez samilosne suze, 
bez oprosna cjelova — — prezrena i zaboravljena. 
Možda snije tu majka dobra i poštena majka, što je 
ohranila svojim trudom i kinom djecu — nezahvalnu 
djecu, što joj danas ne zapališe ni svijeće na grobu. 
Možda snije pjesnik? Sirota, gdje mu je sad mašta, 
gdje polet? Duševni ga rad ubio u naponu proljetnih 
dana, a sad mu grize pjesničko srce maleni crvić ... 
Bog znade, je li pjesnikovo srce slatko? 

... Ja tako maštam gledajuć onaj zaborav- 
ljeni grob, al narav je samilosnija od ljudi. Lahor, 
što propuhiva grobljem, zanieo je na onaj hum stručak 
uvela cvijeća, a sa oblaka na nebištu palo nekoliko 


kapi kiše na onaj zapušteni križ... 


ITA 


ZLATNA RIBICA. 


U onom brzom i bistrom potoku cijenili ju naj- 
umnijom, najljepšom, najvrijednijom. Pripadala je 
klubu slobodnjaka, te je najviše ona na sastancima 
govorila proti udičarima i meki. Zlatna je ribica lju- 
bila zlatnu slobodu. Neki joj stari šaran nije odviše 
vjerovao i uvijek bi kimao glavom i opetovao drevnu 
poslovicu: »Nije sve zlato, što sjaje« pa bi nastavio : 
Poznavć sam ja i druge takve zlatane, koji su tako 
larmali, pa — pustiše se prevariti mekom, e da živu 
dalje mukte u kakvom gospodskom. »bassinu«, da ih 
udičari tove . 

. Nekog je dana sunce veselo sjalo nad po- 
polo: kad je ribar na udicu natakao uslasnu meku, 
pa spustio povraz u vodu. Privlačiva li je bila ona 
meka u onoj bistrini! Zlatna se ribica upravo vra- 
ćala sa sastanka, gdje je onog dana probesjedila 
najsjajniji govor proti udičarima. Vraćala se i opazi 
meku, pa — zavrti se oko nje, ponjuška i na 
zagrize . 

oDafas se koči zlatna ribica u nekom veli- | 
iša »bassinu«, u kojem drži najsjajnije govore | 
u obranu tlačitelja ribje slobode — naravski zato, 
jer su najbolje mrvice za nju. 

Tempora et mores! 

 NEOPRAVDANE SUZE. 


Kad se je rodilo, bilo je u kući veliko veselje, 
samo je on novorodjeni bio silno tužan. Plakao je 
i plakao i nikako se nije mogao umiriti. Roditelji, 
svi ljubili ga, tetošili ga, nazivali ga najkrasnijim 
imenima i opet mu se slatko smijali, ali on je svedjer 
plakao i plakao... Svi su se smijali, a meni je bilo, 
\đa zaplačem s njime, gdje mu nedaju plakati. . . 
... Nekoliko dana iza poroda ležao je on na 
malenom krevetiću mrtav i leden sav medju cvi- 
jećem, sa rajskim smiješkom na usnama, a oko njega 
. je sve plakalo. I kad sam ja vidio onaj smiješak na 
usnicama onog čedanca, sve me je nešto nutkalo, 
oda se i ja nasmijem Šš njime njihovom plaču, jer su 
.se i meni činile njihove suze neopravdane, ta on se 
je 1 mrtav smiješio, gdje bježi nevin i čist iz ove 
doline suza. 

U JESENI... 


Daleko, daleko gubi se u gustoj magli šumeće 
more, ko da bježi od pusta i žalosna kraja u bolje 
i ljepše strane. Odbijaju se valovi od sitnog pijeska 
i od strmih ropina, po kojim zaraslo malo više bli- 
jede i požućele travke . i 

. Umiru jadnice sen sivim turobnim nebom, 
umiru bez zadnjeg sunčanog pozdravljaja; tekar ih 
eno sumrtvim gledom gleda mladi momak, štono 
sjeo na ropinu čekajući, da se pojavi brodica dola- 
zeća iz grada, te da o tom obavijesti seljane u ne- 
dalekom mjestancu. Nekaki hladan vlažni vjetar za- 
vija krajinom, a mladić se štište u odrpanu haljinu, 
pa misli na prošlo ljeto, kad je nad mirnim morem | 
sjalo žarko sunce, kad se po primorskim ohojima 
odzivala pjesma stjenjaka, kad je topli vjetrić raz- 
našao pod vedrim nebom miris mora i zemlje; kad 
se po bližnjem pijesku sušile ribarske mreže, a na 
njem orile pjesme; pa on vidi eto kao da bi sada 
bilo med onim djevicama dvije crne žive oči i rajski 
 posmijeh Milin. A sada?! Eto jeseni na svršetku, što 
prelazi u hladnu i dosadnu zimu, eto vlažnog vjetra, 
što raznaša krajinom miris truleži i rek bi pozdrav 

grobova, koji utaplja dolje u šumećem moru, što za- 
mire u daljinu u gustoj i neprozirnoj magli. Ah, kako 
je to sve nekako nevoljko, bijedno i vajno, ma uprav 
ko zagrljaj smrti! 

... U to se začu u blizini pjesma, vedra i ve- 
sela popjevka puna ljetnih uspomena i proljetnog 
daha. U onom tihom, jesenjem zraku, učinio se taj 
divni glas pravi angjeoski pozdrav za umirene i 
tmaste večeri!... Mladić trene okom. Na pjesko- 
vitom žalu je kupila Mila pijesak, te ga je bura na- 
nesla, kupila ga i pjevala, dočim su joj oči živo 
svjetlucale, dočim joj je rajski posmijeh lebdio na 
usnama. Aj, ono je živo crno oko očaralo mladića, 
onaj je rajski posmijeh zanio mahom momka, i on 
se ćutio na onoj mokroj ropini, prem mu je mrzli 
dah tijelo obvijao, razblaženim i oživljenim; ćutio se 
u onom vlažnom zraku, u onoj lijenoj i zamaglenoj 
jeseni sretnim! 

NA DUŠNI DAN. 


Vani kiši, kiši neprestano, eto i nebište plače na 
dušni dan. Kad i kad udaraju sitne kapljice na moj 
prozor, a ja probudjen od mojih maštanija glednem 
u svijet, da raztjeram turobne i bolne misli. Al da 
vani psiče nekako tajinstveno lijeni vijor; k6 da se 
ruga meni samcu nevoljniku u toj pustoj sobici. 

Vaj, kako li je gadan taj svijet, čini mi se ružan 
kano i blato po ulicama, dosadan kano i ta kišna 
vlaga... ija odvrnem od njega gled, pa se i opet 
zamislim ... Bože, kako mi je voljko i lijepo na je- 
dnom! Nečija me ruka gladi milo po licu, a meni se 
čini k&ć da sam maljan, sitan u vrućoj i mekoj po- 
steljici, da, ja ćutim i opojni vrući ženski dah, što 
mi draga obličje; al taj dah ne draži mi živce; on 
djeluje na mene nekako nevino, neponjatno, tako da 
mi srce treperi od milja i čeznuća, a oko se skreće, 
da speti tu milu prikazu kraj mene. Eto ja mislim: 
tako moraju angjeli ljubiti! Moje su misli kao u od- 
rasla mladića, al ja sam bome tuj maljan, nevin u 
mekoj posteljici, skrećem oči i šapćem: — Majko! 
— pa naginjem glavu na tople ženske grudi. Da eto, 
kako sam sretan, ta to je moja majka, moja mila, 

moja dobra roditeljka, i ona tište cjelov na moje 
zažareno i oznojeno čelo... Majko! ... 

Al vani kiši, kiši neprestano, vjetar zavija mono- 
tono; ja se prenem, a oči su mi suzne, orošene. 
Dignem se, otvorim prozor... al eto svijeta, eto 
krute zbilje, a moj uzdah leti pomješan s tužnim vi- 
jorom i zvukom večernjeg zvona daleko, daleko na 
majčino grobište!. ,. 

TUZNA PRIČICA. 


Sjedimo za stolom. Prijatelji su veseli. U čašama 
rumeni se istarski Teran. Ja sam tužan — — eto 
vidio sam nju. | 

. Zvala se je Marica. Bila je krasna seljanka. 
Krpala je u šior Pave (prvog seoskog ribara) mreže 
i migavice. Radila ko pčela i Bogu se molila. Pje- 
vala je ko ševa, pjevala je pjesme, što ju grlo no- 
silo u slatkoj hrvatskoj čakavštini. Bila je i krasna 
i mila — iangjeo... 

. Ja sam Bižan — — eto vidio sam nju — 
Maricu Ona se sada zove Gretchen (gorke li iro- 
nije!) praši si lice, crni obrve. Govori talijanski i nje- 
mački. Hrvatski ne govori više. Tako je govorila, 
dok je bila angjelom! 

MAGARAC. 


I u staji zapodjeo se razgovor. Mazga stala da 
divani sa konjem i ogovara dobroćudnog magarca, 
Ona je uživala u tom, jer ona se, bajagi, računala 
u haute, u konjsku familiju... Stara priča o opanku, 
kad se pogospodi. I mazga je najradje tražila raz- 
govore, s kojima je mogla poniziti strpljivog ma- 
garca, što je u tamnom kutu staje grizko nešto slame. 

— Ja se ponosim, što sam ti nešto u rodu — 


progovori mazga gospodskom vrancu. — Ti možeš 
doista da se dičiš tvojim predjima, 
— Da — prihvati vranac. — Moji su predji no- 


sili junake po svim razbojima, svagdja su brali lo- 
vorike, spominju ih pjesme svih naroda. Prolistaj 
povjest, priče, uspomene vasionog svijeta, svagdje 
ćeš susresti slavno ime konj. 

— U istinu preslavno pleme — potvrdi mazga, 
pa će: — Oj magarče, gdje je tvoja slava — gdje 
je tvoja historija? 

— Pusti ga, nek grizka slamu — progovori konj 
nekud sažaljivo. 

— I pruće — dodade mazga ujedljivo — al ipak 
ja bih htjela čuti priču njegove slave! Ej, tovare, 
probudi se, brani se! 

Magarac se oglasi: — Moji stari niesu brali lo- 
vorike na krvavim razbojima, na njima niesu vitezi 
širili rasap i smrt... Ja sam sirota, zaboravljena 
raja. Na jednome je od mojih predja unišć samo 
Spas u Jerusolim sa grančicom mira — — -- 

Mazga i konj ušutiše zasramljeni. 


MOJ ZNANAC. 


Imadem u Londonu znanca. On je Englez, al 
nije hladni Albijonac. Ide rado sa mnom. Mora da 
je pjesnička duša, jer ljubi silno čar i romon fran- 
cezkog jezika. Osim toga on imade romantični stanak 
u petome katu silne palače nad Temzom. Preko ri- 
jeke sa njegova prozora vidi se dražesni perivoj. Iz 
tog perivoja donosi povjetarac miris cvijeća i pjesmu 
slavulja. Mjesečina pada upravo na njegov stol, gdje 
on stalno piše pjesme (bar ja tako mislim) Nijesam 
još o tome š njime govorio, jer on ne pisnu jošte 
O poeziji, a ja ne ću da budem indiskretan U istinu 
mora da je pjesnik i obožavatelj lijepoga, jer on za- 
lazi rado u muzeje i galerije kipova i slika. Večeras. 
dodjoh k njemu, pa ću: — Doista vi imate krasnu, 
pjesničku sobicu. — K6 Orijentalac vi ju pravo ozna- 
čiste, al ja nijesam sanjar, ja sam praktični Englez. 
I ja sam vam u svemu praktičan. Ja rado idem sa 
strancima, jer svi stranci govore više jezika. Vidite 
ja rado zalazim i u galerije slika, u muzeje. Ja pišem 
za slobodnih časova za neku nakladnu knjižaru pri- 


ručni traktat algebre, pa stoga zalazim u galerije, > 


gdje je mir i dok ljudi zijaju u kojekakove slike i ' 

kipove, ja izmišljam vježbe i zasade. Du, opetujem, 
vi imadete pravo, ova je sobica vrlo lijepa, pa i tu 

sam ja praktičan. Vi vidite, mjesečina pada upravo 
na moj stol cijele večeri i tako ne trebam svjetiljke, 
a povjetarac sa onog perivoja hladi mi čelo i guši 


mirisom cvijeća ovaj smrdež Temze... Samo još 
da mačka pojede onog slavulja, pa bi tada bio ovaj 
kutić pravi raj — —-.jer je, vjerujte, teško pisati 

brojke, kad se ona beštija razglagolja. 

ANGJEOSKI SMIJE. 


On otvori prizemni prozor i skoči u sobu. U 
ruci mu svjetlio oštrac. U sobi je tinjala uljenica. 

— Ha, odoše ti bogatlije — zamumlja — a meni 
njihovo blago! 

Krivim ključem otvori sanduk i zgrabi novac. 
Kad se okrenu, pogled mu padne na koljevku. Pri- 
bliži se — — u koljevci drijemalo je čedo. Slabi sjaj 
uljenice padao je po dragušnom licu nevinašca... 
I čedance se probudi. Lupež zapiskuta nad njime: 


— Ne zaplači, jer — — i mahnu oštracem. Al čedo 
se smijalo milo i ljupko, smijalo se, štono riječ, an- 
gjelima. 


I lupež zadrkta. 

— — Novac mu palio ruke. On pogleda još je- 
dnom u djetence, a ono se i dalje ljupko smijalo. 

— Ne, ne mogu -— hukne čovjek i odloži novac 
u sanduk, pa se vrati koljevci... Cedance mu se 
smiješilo još milije . . . I lupež se nagnu nad zipku, 
poljubi zlatana u čeoce i lanu: 

— Prošti angjele! — te se izgubi kroz prozor 
u mrak. 

“ GAROV. 


Ivan i Jovan bila braća i prvi susjedi. Braća, a 


mrzili se k6 iko. Sve radi neke ledine, pravi bi ju 


čovjek preskočio. Ivan kad uzmogne oštetiti Jovana, 
a Jovan ne budi lijen vrati milo za dragu Ivanu U 
Ivana bio pas k6 vuk Jak i snažan, a čuvar k6 jeđan 
po jedan pas. Volio ga Ivan ko rodjeno dijete. Nekog 
dana zamami Jovan Garova iz Ivanova dvora Kad 
ga izmami, ukrca ga u ladju, pa š njime na pučinu. 
Kad oni sred pučine, a moj ti Jovan Garovu kamen 
oko vrata, pa šnjim u more. Al od zamahaja ladja 
se nagnu, vesnu, prevali... Jovan pade u more i 
stao da tone. Sa obale gled6 ga Ivan. Nebrat ve- 
selio segnesreći bratovljevoj. I Garov je tonuo, al 
eto sreće, kamen nije bio dobro vezan — — popusti 
čvor — — spuzne kamen. Garov zapliva, a kad 
vidje čovjeka, gdje tone, stao pas, da spašava dušma- 
nina _Vikao Ivan sa obale: — Pusti ga, Garove! 
Al pas ne bio zvijer, i uz njegovu pomoć dopliva 
Jovan na obalu — — — — 

— -— — Pogledaše se braća, pogledaše, zasti- 
diše i padoše si u zagrljaj. A da nije bilo Garova, 
još bi se bili mrzili pasji nč ljudski. | 

PRAMA. 


Javljam ti, da je maja teško bolesna, javljam ti, 
da bi te starica rado vidila i prosi tvoje poglavare, 
da te puste kući. Tvoj brat Jako — — I tako je 
svršavalo prosto, izmrčeno težačko pismo, a mladi 
vojnik brisao si ljutu suzu na oku... 

— Gospodine kapetane, molim pokorno, evo 
čitajte ! 

— Was? Paima stara druga sin. Was 
fir eine Komočdie? Kein Urlaub! 

— Molim Boga, pa njih... 

— Genug — — Abtreten!... 

— — — — Snijeg sipi. Pred kućom gnjenera- 
lovom gore dolje koraca vojnik, a stara umire u ne- 
dalekom seocu i žedja za cjelovom najmladjega sina 
i traži drhtavom rukom njegovu glavu, da ju blago- 
slovi. 

“ TRAGEDIJA. 


— Ti?!? 

— Ja! Dolazim, primi barem naše dijete, kad 
si me ostavio ... 

— Naše dijete — — pričaj te bajke drugome. 

— Ti znadeš, da sam bila pupoljem, kad si me 
ubrao. 

— Haha, haha — nasmija se on. 

A ona se sjeti u čas svih njegovih zakletvi, 
slatkih riječi, obećanja. U trenut prosanja sve pro- 
pale sne, sve iščezle nade. I blijeda zaupi: 

— Opetuj, da to nije naše poete promisli na 
prošlost, pa opetuj ! 

— Nije. 

Ne doreče: Cvbzike ga udari u srce. Ona mah- 
nita, luda izvan sebe istegnu nož iz rane, zarije ga 
u svoju grud i padne na prokletnika — — — A ne- 
vinašce se smijalo izmedju onih dvaju lješina — — 

PLAKALO JE.... 


Plakalo je maleno djetence, plakalo medju cvi- 
jećem u naravi. Oko njega sipalo je sunce svoje 
zlato, a ono zagrabilo ručicama, da ulovi sjajne i 
zlatne trake. Al da nijedna, da mu ostala u ruči- 
cama... I gledalo je djetence, gdje se ljeskaju trake 
u zelenoj travici, a nikako da ih se dohvati, nikako. 

... I mi tako sanjari u životu bježimo za srećom, 
grabimo rukama, trapimo život, ronimo suze nad 
zlim udesom — — al da nikad da uloviš te sjajne 
i zamamne trake sreće, rasijane po čitavoj vaseleni. 

DVA GALEBA. 


I urla, bijesni i stenje i plače vijor. More se diže, 
pjeni, lomi i dimi k6ć uvraženo. Nad njime na povr- 
šini igra se gordi zamahaj vijora sa velikim križe- 
vima i katarkama razbitog broda. Valovi cvile, raz- 
bijaju se o te tužne ostanke ponosite plavi... Nebo 
se mrko, tmasto, beznadno diže nad tim pirom smrti 
i rasula. Pod njime se samo junački krile dva ga- 
leba, složno i odvažno prkose olujini i vjetru, bore 
se očajno i ne će, da podlože glavu divljoj, paklenoj 
moći. Bore se ko dva diva ta dva slaba stvora. 
Čvrsta im vjera u pravo života i upiru junački, da 
stignu do crnih ropina, O koje se zaman krši olujno 
more, a sa kojih im se smiješi spas... 

. I dopriješe i pobjedni se spustiše 1 na izje- 
dele hridije. a oluja klonula zadivljena nad tolikom 
snagom čvrste volje .. 

U svijetu ljudstvo u miru poletno i puno va- 
trenih riječi ponajviše spušta krila pred zamahom | 
prve jače oluje i gmiže pred silom poput crva. ; 

LIJES | ZIPKA. 


Veselo pjeva majstor Joško i pila dvije duge je- 
love daske. Pjeva i pila majstor Joško. Pred vra- 
tima njegove radionice stane lulom u zubima kum 
Pere, odbije dva dima, pa će: 

— Majstore Joško, što radiš pjevajući tako veselo 7 

— Lijes. 

— A što ćeš od ispilina, odviš su malene, to će 
ti propasti, braco. Mog si uzeti kraće daske. 

— Ne će, kum Pere, ne će propasti, Od ovih 
malenih ispilina učinit ću prostu seljačku zipku — — 

— — I kum Peri se prisnilo, ko da vidi na je- 
dnom okrajku daske, gdje se kesi smrt praznih oč- 
nica nad tamom groba, a na drugom smije se ve- 
seli život suncu i svijetlu. | 

Tako je u svijetu. 

“ CRVENKAPIC. 


Sitan, malen, okretan, živ, crnih očica sa crven- 


kapom na glavi. Žuri se mališ u školu. Pod pazuhom 
mu knjige, na njima pečat »Lega nazionale«, 
Pogledam i bolje: opasao se trobojnom, talijanskom 
tkanicom. Prodju me srsi. — Kod kuće govore mu 
hrvatski. A on? Žuri se u školu >»Lege«. Pripravlja 
se, da postane janjičarom. On se već danas vrsta 
u redove »mularije«, štono psiče za kakovog .pa- 
triotskog iskaza ljudi latinske krvi pod prozorima 
»Čitaonice«, na obali pred »Sokolom«. I urliče, što 
ga grlo nosi: »Viva | Italia! A nosi crvenkapu. 

— — — Bože, a možda je u njega bistra gla- 
vica. Zatajit će majčin jezik, bacat će se jednom 
blatom na hrvatske svetinje, a bit će znamenit čo- 
vjek u redovima najljućih protivnika hrvatstva na 
Primorju. 

 — — Ostane li Fakinom, eto ga u buljuku 
onih, te imadu pripravan za pojasom nož za brata, 
a u grlu riječi: Morte ai Croati! 

— — Žuri se u školu — školu »Lege« sa 
crvenkapom na glavi i žviždi potiho onu »del 
si«. Pratim ga okom uništen i gledam u njemu do 
stotinu djece i htjeo bih zagrmiti gordim glasom, da 
me čitavi rod čuje: — Spasite ih! 

: STARA LUDJAKINJA. 


Eto tjeraju ju po obali kamenjem. Viču za njome: 
Huš, huš, luda Mare! — Ona se ceri, prijeti im ša- 
kama. Jadna stara ludjakinja! 

— — Dva momka na žalu rastiru mreže. Bi- 
jedna ih starica pogleda i prestrašeno i sućutno, ko 
moleći, da je obrane od te pogane dječurlije. Mladji 
ju pogleda nekud porugljivo, pa joj dobaci: 

— Što ću ti ja, bako Mare, pomozi si sama, ti 


ti jašeš na metli pod oblake — — huš, huš, luda 
Mare! .. 1 starica nagne u bijeg, zadahtana, ozno- 
jena. — — Sirota starica! Bila je jednom sretna. 


Prva cura u selu. I ukućila se dobro. Zanjihala je- 
dinka sina, pjevala mu uspavanku, hranila ga, lju- 
bila i mazila svoju slavu, svog Pavu. Kad joj sin 
odrast6, zakopali joj valovi muža. Nadošla zla lje- 
tina za slabom ljetinom, njezino imanje otišlo ne- 
tragom k6 snijeg u proljeće. Sudba još nije bila za- 
dovoljna. Pučina joj otela i jedinka sina. Poludila 
stara za sinom, pak svednevice silazi k moru i zove 
ga: — Pave moj! Pave moj! ... 

. Eto i opet ju gone djeca obalom. Al eno 
tamo pod tendom plete povraze kršni Tono, pa 
zagrmi na poganu dječurliju: 

— Tornjajte se, zar vas nije sram! Tornjajte se, 
il vjere mi — u more ćete k6 raci svi do jednoga! 

Djeca u bijeg. | 

Tono je dobar mladić. U njega ima Zeru srca 
pod »kamižolom«. Sirota starica gleda ga začu- 
djeno, suludih očiju. Tono ustane sa škamnice, pa 
joj ponudi samilosno komad crna kruha: 

— Nusjedni, znadem, da si gladna. Jedi, majčice! 


Starica sjedne, zagleda se u momka nekud umi- 


rena, ublažena. Čini se, k6 da joj se vraća svijest. 
Da, da, čula je slatku riječ: majčice, pa se pred 
njome stvorio njezin lijepi i mili Pave, zlato njezino. 
On ju grli i pozdravlja prije odlaska na širnu pu- 
činu i šapuće joj ljupko: — Zbogom ostaj, premila 
majčice! ... I tronuta, presretna digne se stara lu- 
djakinja, primakne se k momku, dotakne se suhim 
usnama Tonovog čela i prošapta k6 uzbudjena u 
nekoj nadzemaljskoj ekstazi: 
— Sinko Pave, Bog te blagosovio! 

«PONOS. 


Pred gospodskim dvorcem stali prosjaci: sirota 
žena i drapavo čedo. Zazvoniše. Vlasnik dvorca 
otvori vrata, pa se prodere na jadnicu: 

— Tornjaj se s tim kopiletom, ajde na rad. 

— Slaba sam, gospodine, molila sam radnje — 
odbiše me. Udijeli, Bog ti plati! 

— Tornjaj se — zaviče gospodin kć bijesan i 
udari ženu... 

... Nekoliko dana zatim sretio je onaj isti go- 
spodin ono drapavo čedo samo naslonjeno na ćošku 
velike palače. Sjetio se onog dana, pa se zasramio 
i valjda, da popravi ono bahato postupanje, pridje 
dječaku, te mu htjede udijeliti nekoliko novčića. 
Dječak ga pogleda prezirno i odvrati: 

— Ne ću iz vaše ruke. 

Neki gospodin, koji se ondje desio, upita mališa: 

— Zašto ne ćeš iz njegove ruke, a gladan si? 

— Neću dara iz ruke, koja se digla proti mojoj 
rodjenoj majci — odpovrnu drapavo čedo. 

“ LASTAVICE. 


Iz daleka tamo preko mora, sa žarkoga juga 


vraćaju se vjesnice proljeća mile lastavice. Na čete, 


na buljuke dolaze natrag u rodnu domovinu, da pre- 
traže svoja stara gnijezda pod strehom, u pojatama, 
u seoskim kućaricama. Veselo pozdravljaju svoj stari 
kraj, svoja stara udobna staništa, ta ćute zrak drage 
rodjene grude. Kad su lani polazile u svijet, nekud 
su veselo ostavljale rodni dom, k6 da će tamo preko 
mora naći silnu sreću, velju blagodat. Pa? Bit će 
sigurno, da su prokuburile zimu, i da su se preva- 
rile u svojim sancima, jer kruže upravo nekud ra- 
dosno gori po zraku pod veselim pramaljetnim sun- 
cem... Vraćaju se lastavice . . . a dolje na ogromnu 
parnjaču stupaju veselo ijučući ljudi mrka obličja 
patnička čela. Ostavljaju dom i rodjeni kraj, svoje 
mile i drage, i oni polaze preko mora, da potraže 
sreću. U rastrganoj domovini ne nalaze ju, jer su 
slijepi. Da se ne vrate i oni razočarani poput lasta- 
vica, al samo da im ne odnesu medjutim tudjinci i 
stara gnijezda! 

PARAGRAF. 


Bilo u pradavno doba. Na zemlji je vladalo samo 
dobro, znala se sama sloboda, pravo držalo se pravim, 
krivo krivim, Na papirosima pisale se novine bez 
cenzure, ta niko se nije bojao pobune, kad se pravda 
krojila pravedno... I sadje zli duh medju ljude i 
tegnu svim silama, da ih odvrati od staze pravič- 
nosti. I ljudi hvatali već njegove krive riječi ko 
manu, al u to jednog dana dobri duh razjaren svetom 
srčbom probode zlog duha. I borio se zli duh očajno 
sa smrću, al prije nego li je zaklopio oči za uvijek, 


: ostavi u zapis ljudstvu paragraf... I sa svijeta 
: nestade i pravde i mira i sreće. 

“ KRJEPOST. 


Uputila se svijetom sama, zapuštena, Bila je i 
lijepa i zamamna. Došla je u veliki i sjajni grad. Na 
gradskim vratima sretne ju mladić živ, okretan, veseo 
i pustopašan. 

 — Ajde samnom, krasoto moja. 

— Pa kuda ćemo ? — upita ona smjerno i obori oči. 

— Kuda? Čudne li Evine kćeri! Na pijanku, na 
zabavu, na veselje. Hoćeš zlata? Evo ti ga na pre- 
gršti. Vina? Evo ti ga na pehare. Cjelova? Evo ti 
ih na tisuće. Ajde samnom, divna momo! 


— Ko si ti? — upita ona uplašeno. 
— Ja sam Grijeh. | 
— Ostavi me, ja sam Krjepost — — iona 


obori oči i pobježe . 

. I vidješe to djadi i svi prelomiše štap. od- 
šira nat glavom Grijeha, a pustim hvalama obasuše 
bijelu Krjepost... Ipak malo zatim svi se izgubiše 
za Grijehom na pijanke, zabave i veselja... 

. Vele, da i danas putuje svijetom bijela Krje- 
post. Hvale ju, u zvijezde ju kuju i danas, al pri- 
čaju, da ide uza sve to zemljom bez pratnje, a za 
crnim Grijehom svijeta na buljuke. 

GALEBOVI. 


Vjetrom se pobratiše, olujom se posestriše. Ras- 
tvorenih krila čas lete živo nad površinom pučine i 
krila im se dotiču mora, čas opet sneno u visini 
lebde nad valovima. Čudnim, neponjatnim cijukom 
pozdravljaju more i sunce. Draga im je sinja, otvo- 
rena pučina daleko od kraja, jer ne ljube žala, gdje 
vlada himba i spletka, gdje mržnja zagušuje ljubav. 
Na hridinama izdubljenim od morske vode, il na 
osamljenim žalima tamo su im staništa. Tamo uži- 
vaju pod vedrim nebom u čistom zraku, protkanom 
mirisom aliga, rulja i kuša, zlatnu slobodu. Nad le- 
žajem gdjegod na litici pjeva im stijenjak pjesmu 
ljubavii mira. Nijesu plašljivci Prkose i najvećoj oluji, 
najgordijoj vjetrini, najbjesnijim valovima. Utjeha su 
mornarima — lepetom krila zanašaju im maštu u 
rodne krajeve, u tihe kućarice, što se bjelasaju na 
žalu, gdje ih čeka vjerna žena uz dječicu. Nad sru- 
šenim jamborima, slomljenim križevljem pjevaju oni 
utopljenicima zadnje opijelo. Umiru i oni, al u div- 
skoj borbi sa velebnim morem i silnom vjetrinom 
pod slobodnim olujnim nebom. I kad se more smiri, 
kad se vjetrina stiša, plače ih tmurno nebo nehi- 
njenim suzama. 

KAMALEONT. 


Skitao se po stablima sjeverne Afrike i lovio 
svojim dugim jezičcem mušice, da se prehrani. Ružan, 
sive boje, velikih očiju, gadniji od guštera, živio je 
mirne i bezbrižne dane Imao je ipak nešto osobita 
u sebi, čemu se zadiviše i kulturni ljudi — — mi-. 
jenjao je boju k6 za okladu! Eno ga na grani: siv 
pa siv, al gledaj bolje — u tren pozelenio, pobijelio, 
pocrnio, promijenio sto boja. To mu je i pomoglo, 
da su ga odnijeli u prosvjetljenu Evropu. Sad mu 
se ljudi čude u nekakom muzeju rijetkosti, gdje ga 
brižno tove i hrane, a čuvar ponavlja tamo svakom 
posjetniku njegovo kulturno ime: »Chamaleon 
africanus« — — 

— — — Ija poznam nekog odličnog, umnog 
i učenog gospodina, koj je promijenio sve moguće 
boje, pa ipak nije došao u nikakav muzej rijet- 
kosti, već u sabor. 

U ZOKU. 


Zora. Selo se budi. Iz gaja zamnijeva prvi pjev 
ptica. Na žalu miču se ljudi. Skaču u ladje. Veslaju 
po mreže. Kratićem u šumu gubi se pastirica. Pred 
njom skakuću ovce. Veselo pjeva mlada djevojka. 

Moj se dragi, moj se dragi 
Iz tudjine vraća... 

— — Trgom pod seljačkom bijednom kućom 
prolazi momče. Mladić okićen kitom ružmarina. Nad 
njim se otvorio prozor. Djevojka na prozoru. 

— Rafe! — ozva se djevojka s prozora. 

— Maro, — odvrati mladić, — dobro jutro! 

— Bog daj, kamo ti? 

— Na pir u Trnovu. 

— Ko će se vjenčati? 

— Stipe Tamić iz Obrova uzimlje Jelu Pavićevu. 


— Stipe — — vjenčava — — protrne dje- 
vojka. 

— Ea nu, hoće mu se žene — odvrati hladno 
mladić. — Bog! 


On dalje putem. | 
Ta ju vijest ošinu kao grom. Mare proplače. U 
onim suzama pročita ranoranka zora, da je Stipe 

bio dragi Marin. Preklani na ponoćnici božićnoj po- 
ljubio ju u čelo, dao joj vjeru i kitu bosiljka u zapis, 
kad je pošao u Pulj. Vratio se s Pulja. Jedinac u 
majke. Pustili ga. Na prvog svibnja okitio joj prozor 
»majem«. Pa? Jela Pavićeva — zarida Mare — 
bogata je. Prodao se — — kleto mu sjeme i ko- 
ljeno! Na tešku kletvu prekriži se Mare, izidje iz 
kuće. Eno dolje mora! Ne miče se. Ne poima nje- 
zinu tugu. Kako li se dižu one ropine tamo nad njim. 
U njemu je mir, zaborav, vječni san. Čas — — eto 
je na ropinama. Krik: — Stipe! Pljusak, pa muk. 

— — — Cestom iz Obrova grnu ljudi. Pucaju 
puške. Barjaci kć oblaci. Idu svatovi po djevojku. 
Stipe Tamić pjeva na čelu: 

Donašam ti na srcu 
Kitu ružmarina, 
A do lita dat ćeš mi 
Lipog, zdravog sina... 

Zvoni jutrenja. Planulo sunce. Smije se novi 

krasni dan. I svijetu i moru pod ropinama se smije. 

METAMORF OZA. 


Crvić, pa crvić! Sitan, zelen, malen. Vucario se 
po kalu i blatu, po cvijeću i lišću. I kokoši i vrepci 
gledali ga prijekim okom. Sve ga je mrzilo, sve mu 
je radilo o glavi. Morao se je sakrivati, morao je 
bježati i čuvati svoj život... Stani na njega nogom 
i di je!. 

. Pa Bai je prebrdio sve nezgode u životu. 
I čio da gdje se jednog dana penje na oveći grmik. 
Tu se je na grančici skutrio, stisnuo i kao okorio. 
S bogom, mislili su vrepci, s Bogom pošao kukavče! 
I jer gavrane nije briga za takove sitne strvine, 
ostao je na onome mjestu obješen. Baš zagadna 
smrt! — — 

— — — Kad al nekog dana, jedva se smijala 
svijetu ranoranka zora, a moj ti se mrtvac okreće! 
Sunce pozdravilo svijet, a ono iz one obješene ča- 
hurice izletila čitava, raznobojna, zamamna leptirica. 

. Crvić, pa crvić, mržen, HEpoenah a za lep- 
deca lete danas svi leptiri! 

PUHALA JE JUGOVINA. 


Puhala je silna jugovina. More uzburkano lomilo 
se, dizalo i pjenilo. Ja sam morao preći na drugu 


X obalu grada, Narivi po onom nevremenu bile dvije 


ladje same. U jednoj se skutrio starina slab i pognut. 
Sigurno ga bijeda, ljuta bijeda tjera pod vesla u 
roznim godinama. U drugoj sjedilo momče kršno, 
zdravo k6 jabuka. 

— Šior, barka, — oba će uisti mah, kad i im 
se primakoh. | 

Smilio mi se starac, al ipak nije mi se dalo š njime 
po onoj sloti. I skočim u mladićevu: ladju. 

Stari uzdahnu. Ja sam okrenuo glavu, da ne 
gledam ono navorano, rastuženo obličje. I momče 
je jače zaveslalo — — 


— — Kad se vratismo, stajao je još starina na 


istom mjestu. 

Ja bacih momku krunu i htjedoh da pohrlim, da 
ne vidim više bijednog starca. Slučajno se obazrijeh 
i vidjeh, gdje se onaj momak primakć ladjom star- 
čevoj barci. Popostah i čuh, gdje mu momak pro- 
šapta : | 

— Primi, Marko! — pa mu baci krunu u ladju. 

I zavesla od starca žurno, da mu stari ne vrati 
dara — —- | 

SUTON. 


Sunce je zapalo u valove morske. Svjetlo se 
bori sa tminom. Umire dan, noć hoće da prevlada. 
Nema još dostatne snage i pada suton. Tužna li je 
i tjeskobna ta borba izmedju svjetla i tame. Noć je 
ljepša od tog sumraka, noć sa svojim zvijezdama, 
sa svojom slavuljevom pjesmom. Da, meni se pri- 
roda za sumraka pričinja poput čovjeka na umoru, 
koji se iznemogao zadnjom snagom hrva, da se spasi, 
al veo smrti lagano mu pada na vedje. Još zadnjom, 
očajnom silom hoće da se pridigne, da odrine hladnu 
avet od sebe — — al zaman, ona ga obujmi. Le- 
dena ruka zaklopi mu oči .. . I lahorenje povjetarca 
i lepršanje šišmiša i večernje zvono i onaj neki ne- 
ponjatni mir, što se spušta za sutona nad svijet — 
— sve, sve te potsjeća na konac začudne glume, 
koju je ljudska ironija prozvala životom. I pred tobom 
se ustrmi sjena, kosturna prikaza sa srpom praznih 
očnica, što ubije veseli, razgovorljivi, bučni, sjajni 
dan ... Pa gledaš u taj kobni suton i šapćeš: — ipak 
dan će se vratiti sutra opet življi, ljepši i zamam- 
niji, kad zora nadbije tajinstvenu noć. I uzdahneš 

lakše, oko ti zaplamsa veselije, al gle na zapadu 2 


tamo obasjanu — gorke li ironije! — rumenim pla- 
menom zapalog sunca spetiš onu ledenu prikazu, 
što ti dobacuje zmijskim sarkazmom: — Al toje? 
dan manje, u tvom životu više jedan suton 

Y TIŠINA. — - 


Nigdje ni ćuha. More kao ulje. Ni srha, ni na- 
vraskaja na njem. U daljini stoje spuštenih jedara 
tri broda — — jošte nešto dalje gubi se dim paro- 
broda. Dva galeba počivaju nasred mora pod la- 
zurnim nebom, ne _ miču se. Iz seoca, izgubljenoga 
u mirnoj uvali, izlazi brodića. Zahman su razvili 
mornari jedra. Nema ni trunka bave. Valja im za- 
sukati rukave, uprijeti rukama, zaveslati junački, žele 
li stići do cilja. Ne da im se. Zahvatilo ih mrtvilo, 
pa se do krme povališe, podupriješe rukama glavu, 
zure u morsku tišinu i čekaju vjetar, medju se 
inade, s koje će strane zaduvati — — — — — — 

Moj je narod sigurno vidio tu brodicu i ugledao 
se u njezine mornare. 

